
Niz široki Ugambi plovio je čamac s broda “Marjorie W", 
nošen strujom nadosle plime. Njegova se posada lijeno 
valjuškala uživajući u odmoru nakon naporna veslanja 
uzvodno. Tri milje nizvodno ležala je sama “Marjorie WW", 
spremna da isplovi čim se oni popnu na palubu, i podignu 
čamac. Međutim, uskoro su ljudi prekinuli svoj drijemež ili 
brbljanje. Pažnju im je privukla sjeverna obala rijeke. Tamo je 
stajala neobična ljudska prilika i ispruženih, košćatih ruku 
dozivala ih napuklim glasom iz petnih žila. 


— Grom i pakao! Što je to? — uzviknuo je netko od posade. 
— Bijelac! — promrmlja i doda: 
— Zaveslajte momci da mu se primaknemo i vidimo što želi. 


Kad su se primakli obali, ugledali su iscrpljenu priliku 
rijetke sijede kose zamršenih pramenova. Njegovo mršavo, 
iskrivljeno tijelo bijaše golo tek s krpom oko bedara. Niz upale, 
kozičave obraze tekle su suze. Čovjek im je progovorio 
nerazgovijetno nekim stranim jezikom. 


— Znaš li engleski? — zapitao je oficir čovjeka. 


Da, znao je. Isprekidano, sa zastajkivanjem, kao da se tim 
jezikom već godinama nije služio, preklinjao ih je da ga uzmu 
sa sobom i izbave iz te strašne zemlje. Pošto je prispio na 
palubu “Marjorie W", stranac je ispričao spasiocima tužnu 
priču o svojoj bijedi, stradanju i mukama kroz proteklih deset 
godina. On im nije rekao zašto je došao u Afriku, ali su 
nagađali da je zaboravio sve što je doživio prije onih strašnih 
muka, koje su ga umno i fizički uništile. Nije im čak ni rekao 
svoje pravo ime, već im se predstavio kao Mihael Sabrov. 
Uostalom, više nije postojala nikakva sličnost između ove 
bijedne ruševine i nekada muževnog, iako beskrupuloznog 
Alexisa Paulvitcha. 


Prije deset godina on je izbjegao sudbinu koju je doživio 
njegov prijatelj 1 zloduh (Rokoff) i ne jednom, već bezbroj puta 


u proteklih deset godina, Paulvitch je proklinjao udes koji je 
dodijelio Nikolasu Rokoffu smrt, i s njome neosjetljivost patnje, 
dok je on pretrpio život, prepun užasnih muka, mnogo gorih 
od smrti koja ga je uporno izbjegavala. 


Paulvitch je pobjegao u džunglu kada su se Tarzanove 
životinje i njihov divlji gospodar popeli na palubu broda 
“Kincaid", u užasnom strahu da će ga Tarzan slijediti i 
uhvatiti, zašao je duboko u džunglu gdje je pao u ruke jednom 
divljem ljudožderskom plemenu koje je osjetilo svu težinu 
Rokoffove zle ćudi i grozne okrutnosti. Jedan neobični hir 
plemenskog poglavice spasio je Paulvitcha od smrti da bi ga 
gurnuo u život bijede i mučenja. Kroz deset godina on je bio 
meta cijelom selu, tukle su ga i kamenovale žene i djeca, a 
ratnici sjekli, bičevali i iznakazili; bio je žrtva čestih groznica 
najtežih vrsta. Ipak nije umro. Boginje su mu urezale strašne 
brazgotine i žigosale ga neizrecivo ružnim znakovima. Zbog 
njih i divljačke igre plemena, izgled se Alexisa Paulvitcha toliko 
izmijenio, da ni vlastita majka ne bi prepoznala ni jednu 
poznatu crtu u žalosnoj masci koju je on nazivao svojim licem. 
Nekoliko prorijeđenih sijedih pramenova zamijenilo je gustu 
tamnu kosu koja mu je prije pokrivala glavu. Udovi su mu bili 
zgrčeni i izobličeni, tijela jako pogrbljena hodao je nesigurna 
koraka, vukući noge za sobom. Sve su mu zube izbili divljaci. 
Štoviše i umne su mu sposobnosti bile bijedno ruglo onih 
otprije. 


Mornari su ga uzeli na brod “Marjorie W? i tamo ga hranili i 
njegovali. On se ponešto oporavio, ali mu se izgled nikada nije 
promijenio nabolje; ona ista ljudska olupina, iznakažena i 
skrhana, kakvu su našli, ostat će nepromijenjena sve dok ga 
ne pozove smrt. Premda je bio tridesetih godina, Alexis 
Paulvitch izgledao je kao osamdesetogodišnjak. Nedokućiva 
priroda tražila je za ortaka veću kaznu, nego što ju je platio 
glavni krivac. 


U duhu Alexisa Paulvitcha nije bilo osvetoljubivih misli, već 
samo jedna mračna mržnja prema čovjeku kojeg su on i Rokoff 
pokusali uništiti, ali nisu uspjeli. Bilo je mržnje i u sjećanju na 
Rokoff a, jer ga je on uvalio u sve strahote koje je morao 
pretrpjeti. Mrzio je i policiju raznih gradova iz kojih je morao 


bježati, mrzio je zakon, poredak, sve. Svaki trenutak života 
bijaše mu ispunjen bolesnom mržnjom; on je postao mentalno 
i fizički, u svom izgledu, utjelovljenje zlokobnog osjećaja 
Mržnje. Imao je veoma malo, ili gotovo ništa zajedničko s 
ljudima koji su ga spasili. Kako je bio preslab za rad i suviše 
mrzovoljan u društvu, oni bi ga brzo ostavili sama i prepustili 
njegovim mislima. 


“Marjorie W" zakupilo je i financiralo društvo bogatih 
tvorničara, opremivši je laboratorijem i naučnim osobljem te 
poslalo u potragu za sirovinama koje su se prije uvozile iz 
Južne Amerike uz veoma visoke cijene. Osim učenjaka nitko 
nije znao da na brodu nije bilo tih sirovina, no to u ovom 
trenutku za nas nije važno. Glavno da je brod plovio prema 
izvjesnom otoku, udaljenom od afričke obale na kojoj su 
ukrcali Alexisa Paulvitcha. 


Nekoliko tjedana brod je bio usidren blizu obale. 
Monotonija života na palubi postala je posadi mučna. Ona bi 
često odlazila na obalu, a napokon je i Paulvitch pošao s 
njima, toliko mu bijaše dojadila jednoličnost brodskog života. 


Otok bijaše sav obrastao šumom. Neprohodna džungla 
spuštala se gotovo do same obale. Učenjaci s broda zašli su 
već duboko u unutrašnjost otoka u potrazi za dragocjenom 
sirovinom, koje se tu, prema izjavama domorodaca s kopna, 
moglo naći u dovoljnoj mjeri da zadovolji potrebe tržišta. 
Brodska posada je ribarila, lovila i istraživala. Paulvitch je 
tumarao obalom i ležao u sjeni golemih stabala. Jednog dana, 
dok je spavao ispod stabla, a posada se okupila nešto podalje 
oko tijela pantere koju je jedan od njih ustrijelio, probudio ga 
je dodir nečije ruke koja se spustila na njegovo rame. On se 
naglo trgnuo iz sna i ugledao ogromnog, čovjekolikog majmuna 
kako čući do njega i pažljivo ga promatra. Paulvitch se 
zaprepastio. Pogledao je prema mornarima, ali su oni bili 
udaljeni nekoliko stotina jardi. Majmun ga je opet uhvatio za 
rame i nešto mu tužno promumljao. U pronicljivom pogledu i 
ponašanju životinje Paulvitch nije vidio opasnost. On se polako 
uspravio, a majmun isto tako. 


Polako i oprezno uputio se k mornarima. Majmun je pošao 


s njime držeći ga za jednu ruku. Kad su dosli nadomak 
posade, koja ih još nije spazila, Paulvitch se uvjerio da 
životinja ne misli ništa zlo. Očigledno, životinja bijaše 
naviknuta na druženje s ljudima. Odjednom, već blizu 
mornara, Alexisu pade na um da majmun predstavlja veliki 
kapital i on je odlučio da se njime okoristi. 


Kada je posada ugledala neobično društvo kako im dolazi u 
susret, zaprepastila se i potrčala prema njima. Majmun nije 
odavao nikakva straha. Umjesto toga, uhvatio je svakoga 
mornara za rame te dugo i ozbiljno piljio u njegovo lice. Pošto 
ih je sve pažljivo razgledao, vratio se Paulvitchu. Njegovo lice i 
pokreti odavali su veliko razočaranje. 


Posada se njime oduševila. —Okružila je obojicu, 
postavljajući bezbroj pitanja i pažljivo razgledavala majmuna. 
Alexis im nije htio ništa objašnjavati, osim da je majmun 
njegov. Neprestano je ponavljao isto: — Majmun je moj, samo 
moj. — Kad im je to dojadilo, jedan se mornar pokušao 
našaliti. Zašao je majmunu iza leđa i ubo ga pribadačom u 
stražnjicu. Životinja je poput munje nasrnula na svog 
mučitelja i začas se mirna, dobroćudna životinja preobrazila u 
razbješnjela demona. Obješenjački smijeh na licu mornara, 
koji je izveo tu šalu, sledio se u izraz užasa. On je pokušao 
izbjeći dugim rukama majmuna koje su se pružile za njim, no 
kad nije uspio, izvukao je dugi nož, zadjenut za pojas. Jednim 
jedinim trzajem majmun je istrgnuo oružje iz čovjekove šake i 
bacio ga u stranu, a zatim zabio svoje žute očnjake u 
mornareva leđa. 


Drugovi napadnutog nasrnuli su batinama i noževima na 
zvijer dok je Paulvitch psovao i cupkao oko gomile, koja je 
režala, mumljala i urlala, čas prijeteći, čas moleći. Pred 
noževima mornara njegova predodžba bogatstva naglo se 
rasplinjavala. 


Međutim, pokazalo se da majmun neće tako lako postati 
žrtvom nadmoćne gomile, uvjerene _ u svoju premoć. 
Oslobodivši se mornara, koji je prouzročio sukob, on je stresao 
sa svojih pleća drugu dvojicu koji su se objesili na nj i snažnim 
udarcem šape oborio svoje napadače, jednog za drugim 


skačući vješto amo-tamo poput malog majmuna. 


U bitku su se umiješali kapetan i njegov pomoćnik koji su 
upravo prispjeli s “Marjorie W?" praćeni dvojicom mornara, i 
otkoćili revolvere. Majmun se osvrtao na pustos koju je izazvao 
udarcima svojih šapa. Paulvitch nije mogao razabrati, da li je 
isšćekivao ponovni napad, ili je razmišljao kojeg bi napadača 
prvog unistio. Ali jedno je znao sigurno: da će obojica oficira 
odmah pucati i ubiti životinju, ako on to ne spriječi. Majmun 
nije pokazivao znakove da će napasti Alexisa, ali ovaj ipak nije 
bio sasvim siguran, što bi se moglo dogoditi ako se i on u to 
uplete, jer je instinkt životinje bio uznemiren mirisom svježe 
ljudske krvi, koju je osjećala u nozdrvama. Još trenutak 
Paulvitch je oklijevao, ali tada se pred njegovim očima pojavila 
slika bogatstva koje bi mogao osigurati ovaj veliki čovjekoliki 
majmun onog trenutka, kada bi s njim prispio u neki velegrad 
kao što je, na primjer, London. 


Kapetan mu je viknuo da se skloni, jer će pucati u 
životinju, ali je Paulvitch, premda mu se kosa ježila, svladao 
strah i primaknuvši se majmunu, zagrlio ga. 


— Dođi! — zapovjedio je i s mukom odvukao zvijer iz kruga 
mornara od kojih su neki sjedili, očiju razrogačenih od užasa, 
a drugi pobijeđeni, puzali. 


Majmun je polako dopustio da ga odvede i nije pokazivao ni 
najmanju želju da učini Alexisu nešto nažao. Kapetan je zastao 
nekoliko koraka iza neobičnog para. 


— Skloni se, stranče! — zapovjedio je. — Udesit ću tu 
životinju da više ne smeta mornarima. 

— Nije to bila njegova krivica, kapetane — preklinjao je 
Paulvitch. 


— Ne ubijajte ga, molim vas! Ljudi su ga izazvali, oni su ga 
prvi napali. Zar ne vidite koliko je blag, on je moj, samo moj! 
Neću dopustiti da ga ubijete — dodao je. Njegov razoreni duh 
dočarao je iznova sva zadovoljstva koja bi se mogla zadobiti 
novcem u Londonu, a jedinu nadu u taj novac predstavljao je 
sretni ishod slučaja sa tim majmunom. 


Kapetan je spustio oružje. — Moji su ljudi prvi započeli? — 
ponovio je. — Zaista? — i obratio se mornarima koji su se, u 
međuvremenu, dizali sa zemlje bez težih ozljeda, izuzev momka 
koji je sve to izazvao, i koji će sigurno svoje povrijeđeno rame 
liječiti barem tjedan dana. 


— Simpson je kriv — rekao je jedan. — On je zabo iglu u 
majmunovu stražnjicu, a ovaj ga je zgrabio zbog čega je dobio 
svoje. Zatim je napao sve ostale. Ja njega ne krivim, svi smo ga 
napali. 


Kapetan je pogledao Simpsona koji je pokorno priznao 
krivicu, a zatim, otkočena revolvera, pristupio majmunu da 
sam ispita njegovu ćud. Obrati se blago životinji koja je čučala 
do Alexisa, promatrajući čas jednog, čas drugog mornara. Kad 
mu se kapetan primakao, majmun se upola pridigao i otklatio 
mu se u susret. Na njegovu licu ocrtavao se onaj isti, 
neobičan, ispitivalački izraz kojim bi sačekivao svakog 
mornara pri prvom susretu. Majmun se primakao oficiru 
sasvim blizu, stavio mu šapu na rame, ispitujući dugo i 
netremice njegovo lice. Izraz razočaranja na njegovom licu 
bijaše popraćen gotovo ljudskim uzdahom, a zatim se okrenuo 
i piljio na isti neobičan način u lica pomoćnika i dvaju 
mornara koji su prispjeli s oficirom. Opet je uzdahnuo, 
napustio ih i, vrativši se nazad Paulvitchu, čučnuo do njega. 
Zatim bi pokazivao malo ili nikakva interesa za ostale ljude, 
zaboravljajući, očigledno, da se malo prije s njima tukao. 


Kada se družba vratila na palubu “Marjorie W?, Paulvitcha 
je pratio majmun koji je pokazivao želju da ga slijedi. Kapetan 
se tome nije usprotivio i veliki čovjekoliki majmun bijaše, 
prešutno, ubrojen u posadu. Na palubi on je pažljivo ispitivao 
svako novo lice, pokazujući jasno ono poznato razočaranje 
nakon svakog novog susreta. Oficiri i učenjaci često su o 
njemu raspravljali, ali nisu mogli dati odgovarajuće 
objašnjenje za ovaj neobični ceremonijal kojim se obraćao 
svakom novom licu. Da su ga našli na kopnu, ili bilo kojem 
drugom mjestu, a ne na jednom nepoznatom otoku, zaključili 
bi da ga je već jednom bio pripitomio čovjek. Ali ta je teorija 
bila neodrživa, budući da su ga pronašli na usamljenom i 
nenastanjenom otoku. Činilo se kao da on neprestano nekog 


traži. Prvih dana po povratku često bi ga nalazili kako njuška 
na sve strane, ali posto je vidio i ispitao sva lica na brodu i 
istražio svaki kutak lađe, pao je u potpunu tupost za sve sto se 
oko njega zbivalo. I Alexis je, štoviše, izazvao kod njega samo 
povremeni interes, i to kad bi donosio hranu. Inače, majmun 
bi ga samo podnosio. Ni njemu, ni bilo kome na “Marjorie W? 
nije bio privržen, ali isto tako nije ispoljavao onu svoju divlju 
ćud kakvu je pokazao na početku susreta kad su ga mornari 
napali. 


Najveći dio vremena provodio je na brodskoj osmatračnici, pažljivo promatrajući 
horizont pred sobom kao da je unaprijed znao da brod mora prispjeti u neku luku, 
gdje će biti novih ljudskih lica za njegovo pomno ispitivanje. 


If 
it 


MS 


Najveći dio vremena provodio je na brodskoj osmatračnici, 
pažljivo promatrajući horizont pred sobom kao da je unaprijed 
znao da brod mora prispjeti u neku luku, gdje će biti novih 
ljudskih lica za njegovo pomno ispitivanje. Sve u svemu Ajax, 
takav su mu dali nadimak, bijaše najhrabriji i najinteligentniji 
majmun kojeg je posada s “Marjorie W? ikad ugledala. No 
inteligencija nije bila jedina njegova značajka. Njegov rast i 
cjelokupna fizička građa užasavali su svakoga. Svima je bilo 
jasno da je star, ali mu dob nije ništa oslabila fizičku i 
mentalnu snagu. 


Konačno je “Marjorie W? stigla u Englesku. Oficiri i 
učenjaci, koji su se sažalili nad žalosnom spodobom i izbavili 
je iz džungle, opskrbili su Paulvitcha novcem te se oprostili od 
njega i Ajaxa. 


Na pristaništu i za sve vrijeme putovanja u London, Alexis 
je imao s Ajaxom pune ruke posla. Majmun bi između tisuća i 
tisuća lica podvrgnuo ispitivanju svako novo lice užasnutih 
ljudi koji su mu došli nadomak oka. Na kraju pao je u tupu 
ravnodušnost, jer nije uspio pronaći onog koga je tražio, 
pokazujući samo povremeni interes za prolaznike. 


U Londonu Alexis se sa svojim dragocjenim plijenom uputio 
ravno nekom čuvenom krotitelju životinja. Ajax je ostavio na 
njega duboki utisak, i on je pristao da ga uvježba, uz uvjet da 
mu pripadne veći dio dobiti od predstava, a on će preuzeti 
brigu za majmuna i njegova vlasnika. 


Tako je Ajax dospio u London, a time je iskovana nova 
karika u lancu neobičnih događaja koji će utjecati na živote 
mnogih ljudi. 


M.. Harold Moore bijaše mladi čovjek, uvijek namrgođena 
i zamišljena lica. Bio je veoma ozbiljan, a tako se odnosio i 
prema životu i poslu. U posljednje je vrijeme odgajao sina 
jednog britanskog lorda. Osjećao je da njegov štićenik ne 
napreduje onako kako su to njegovi roditelji s pravom 
očekivali, te je sada tu činjenicu nastojao savjesno objasniti 
dječakovoj majci. 

— Ne može se reći da nije bistar — govorio je — a da je 
suprotno, mogao bih se nadati uspjehu, jer tada bih usmjerio 
svu svoju snagu da savladam njegovu tupost. Neprilika je u 
tome što je on izvanredno inteligentan, pa ja ne mogu naći 
nikakve zamjerke u njegovom savladavanju gradiva. Međutim, 
zabrinjava činjenica da njega ne zanima ni jedan od predmeta 
koje učimo. On nastoji da svrši svaki zadatak što brže, a znam 
pouzdano da o njima razmišlja samo dok traje poduka. Izgleda 
da ga zanimaju jedino junaštva i tjelesne majstorije, a najmilija 
mu je lektira ona koja govori o divljim životinjama, o životu i 
običajima neciviliziranih naroda. On će satima prosjediti i 
buljiti u knjigu o nekom afričkom istraživaču. U dva navrata 
našao sam ga u krevetu kako bdije duboko u noć nad knjigom 
Carla Hagenbecka o ljudima i životinjama. 


Dječakova je majka nervozno lupkala nogom po ćilimu kraj 
kamina. 


— Vi ga u tome, naravno, sprečavate, zar ne? — izjavila je. 
Mr. Moore se zbunjeno uzvrpolji. 


— Pa pokušavao sam da mu oduzmem knjigu — odvratio je 
i lagano rumenilo oblije njegove suhonjave obraze — ali, hm, 


vaš sin je za svoju dob dosta mišićav. 


— Om, vjerojatno, nije dopustio da mu je oduzmete? — 
upita majka. 


— Ne, nije — priznao je odgajatelj. — Uza sve to bio je 
savršeno dobroćudan, ali je uporno tvrdio da je on gorila, a ja 
čimpanza koja pokušava da mu otme hranu. Oborio se na 
mene s tako divljim urlikom kakvog još nikad nisam čuo, 
podigao me iznad glave i bacio na svoj krevet, a zatim odigrao 
pantomimu u kojoj me je usmrtio davljenjem, stao na moje 
truplo i oglasio se urlikom kakvim, objasnio mi je kasnije, 
majmuni-mužjaci obznanjuju svoju pobjedu. Zatim me je iznio 
do vrata, izbacio na hodnik i zaključao se u svoju sobu. 


Za nekoliko minuta oboje zašutješe. Dječakova majka prva 
je prekinula tišinu. 


— Neophodno je, Mr. Moore — rekla je — da učinite sve što 
je u vašoj moći kako biste spriječili te Jackove sklonosti. — On 
— dalje nije mogla nastaviti. Jedan glasan “hop"! koji je dolazio 
kroz prozor, podigao je oboje na noge. Soba je bila na drugom 
katu, a nasuprot prozoru, koji je privukao njihovu pažnju, 
nalazilo se veliko drvo koje se razgranalo nekoliko stopa od 
prozorske daske. Na jednoj grani oboje je otkrilo objekt svoga 
razgovora, visokog dobro građenog dječaka, koji se njihao s 
lakoćom, na jednoj od povijenih grana, i glasnim krikovima 
izražavao radost zbog užasnutih lica svojih promatrača. 


I majka i odgajatelj pohitali su k prozoru, ali prije no što su 
dospjeli do sredine sobe, dječak je spretno skočio na prozorsku 
dasku i preko nje ušao u sobu. 


— Divlji čovjek iz Bornea upravo je stigao u grad — pjevao 
je plešući jedan ratnički _ ples oko uplašene_ majke _i 
zaprepaštenog odgajatelja, a zatim položio ruke oko majčina 
vrata ljubeći je u oba obraza. 


— O, majko! — kliknuo je — u jednom music hallu 
prikazuju čudesnog dresiranog majmuna. Willie Grimsby vidio 
ga je prošle noći. Kaže da on umije sve osim govora. Vozi 
bicikl, jede nožem i viljuškom, broji do deset i zna stotinu 
drugih čarobnih stvari. Mogu li ija poći da ga vidim? O, molim 


te, majko, pusti me, molim te! 
Tapsući ga srdačno po licu, majka je zanijekala glavom. 


— Ne, Jack — rekla je — ti znaš da ja ne odobravam takve 
predstave. 


— Ne vidim zašto, majko? — odvratio je dječak. 


— Svi djećaci odlaze, oni odlaze također i u zoološki vrt, a ti 
mi ne dopusštas čak ni to. Netko će pomisliti da sam djevojčica 
ili — ili neka maza. Oh, oče! — uskliknuo je kada je na vratima 
ugledao visokog čovjeka, sivih očiju. — Oh, oče! — mogu li 
poći? 

— Kamo, moj sine? — upita pridošlica. 


— On želi poći u music hall da pogleda dresiranog 
majmuna — rekla je majka, pogledavajući značajno svog 
muža. 


— Koga? Ajaxa? — zapitao je muškarac. 
Dječak je potvrdio. 


— Ne znam, moj sine, mogu li ti to predbaciti — odvratio je 
otac — ja bih ga i sam želio vidjeti. Kažu da je čudesan, a za 
čovjekolikog majmuna neobično velik. Što ti kažeš, Jane? Da 
svi zajedno pođemo? — On se okrene svojoj ženi, ali je lady 
najodlučnije zanijekala glavom i obrativši se Mr. Mooreu, 
upitala ga, nije li vrijeme da započne s Jackom jutarnju 
poduku. Kada su njih dvojica napustila sobu, obrati se svom 
mužu. 


— Johne — rekla je — nešto se mora učiniti da sprijećimo 
Jackovu sklonost i čežnju za divljim životom koje je, bojim se, 
naslijedio od tebe. Ti znaš, iz vlastitog iskustva, koliko snažan 
znade biti zov divljine. Znaš i sam s koliko si se snage morao 
boriti da se odupreš onoj ludoj želji, koja te povremeno 
obuzimala, da se ponovo baciš u život džungle koja te 
privlačila dugi niz godina, a istovremeno znaš, i to bolje no 
drugi, kakva bi stravična sudbina mogla zadesiti Jacka, ako 
mu se put u divljinu džungle prikaže u suviše dopadljivom i 
olakom svjetlu. 


— Sumnjam u mogućnost da bi on od mene naslijedio tu 
strast za životom u džungli — odgovori muškarac — jer ne 
vjerujem da se to može naslijediti. Ponekad, Jane, mislim da ti 
pretjerujes u brizi za njegovu budućnost i u svojim mjerama 
opreznosti. Njegova ljubav za životinje — njegova želja, na 
primjer, da vidi tog dresiranog majmuna — jest posve prirodna 
za normalnog dječaka njegove dobi. To, što on želi vidjeti 
majmuna, još ne znači da se želi oženiti njime i svakako si 
pretjerala kad si povikala “sramota?! — reče John Clayton, 
odnosno Lord Greystoke; zagrlivši svoju ženu i smijući se 
dobroćudno, zagleda se u njeno uzdignuto lice, sagne glavu i 
poljubije. Zatim, u mnogo ozbiljnijem tonu, nastavi: 


— Ti nikad nisi ništa ispričala Jacku o mom ranijem životu, 
niti si dopustila da ja to učinim, pa smatram da si u tome 
pogriješila. Da sam mu smio ispričati iskustva Tarzana s 
majmunima, skinuo bih, bez sumnje, mnogo ljepote _ i 
romantike sa života u džungli, što osvaja duh onih koji u tome 
nemaju iskustva. Tada bi mogao koristiti moje iskustvo u 
slučaju da ga obuzme strast za džunglom, umjesto da se 
prepusti svojim vlastitim pobudama koje ponekad znaju 
povesti krivim smjerom. 


Ali je lady Greystoke samo zanijekala glavom, kao što bi to 
učinila po sto puta, kada se doticala prošlost. 


— Ne, Johne — uporno je nastavila — neću nikada pristati 
da se u Jackovom duhu usadi bilo kakva ideja o životu u 
divljini od kojeg ga oboje želimo odvratiti. 


Navečer se opet počelo govoriti o tom problemu, no ovaj put 
je to potaknuo sam Jack. Sjedio je sklupčan u naslonjaču i 
čitao. Odjednom je podigao pogled i oslovio oca. 


— Zašto — upitao je prelazeći smjesta na stvar — ne 
smijem otići da vidim Ajaxa? 

— Majka ne dopušta — odvrati otac. 

— Ati? 


— To nije važno — izvlačio se lord. — Dovoljno je da se 
majka ne slaže. 


— Ja ću poći da vidim — objavi dječak nakon nekoliko 
trenutaka zamišljene šutnje. — Ja se ne razlikujem od Willija 
Grimsbyja ili od bilo kojeg momka koji ga je vidio. On nije 
njima ništa naškodio pa neće ni meni. Mogao bih poći i da te 
ne pitam, ali to neću učiniti. Stoga ti kažem sada, prije no što 
odem da vidim Ajaxa. 


U dječakovom tonu i ponašanju nije bilo nepoštovanja, ni 
prijekora. On je samo hladno iznio stanje stvari. Otac je jedva 
prikrio smiješak i izraz divljenja koje je osjetio zbog muževnog 
nastupa svoga sina. 


— Divim se tvojoj otvorenosti, Jack — rekao je. — Dopusti 
da i ja, također, budem iskren. Pođes li bez dozvole pogledati 
Ajaxa, ja ću te kazniti. Nisam te još nikada fizički kažnjavao, 
ali te upozoravam da ću te, ne poslušaš li svoju majku, kazniti. 


— Da, sir — odgovorio je dječak i nastavio: — Ja ću vam 
reći, sire, kad budem vidio Ajaxa. 


Soba Mr. Moorea bijaše pokraj sobe njegovog mladog 
štićenika, i on je običavao da obiđe dječaka prije no što bi se 
povukao u svoju sobu. Te je večeri naročito pažljivo obavljao 
svoju dužnost, jer se upravo vratio, nakon dogovora s 
dječakovim ocem i majkom, koji su mu naredili da najstrože 
pazi da Jack ne pođe u music hall gdje je nastupao Ajax. 
Stoga, kad je otvorio vrata dječakove sobe oko pola deset, 
veoma se uzrujao, iako ne i iznenadio, kada je našao budućeg 
lorda Greystokea, potpuno obučenog za izlazak kako se upravo 
izvlači kroz otvoren prozor spavaonice. 


Mr.Moore je naglo potrčao preko sobe, no to je bilo 
nepotrebno, jer kada je dječak čuo da je ušao u sobu, a njegov 
plan bijega otkriven, vratio se s prozora i odglumio kao da 
napušta smišljenu pustolovinu. 


— Kamo ste pošli? — zadihan od uzbuđenja upita Mr. 
Moore. 


— Hoću da vidim Ajaxa — odgovorio je mirno dječak. 


To me čudi — poviče Mr. Moore. Ali trenutak kasnije on se 
potpuno zaprepastio jer ga je dječak, primakavši mu se naglo, 


šćepao oko pasa, podigao u zrak, bacio na krevet, a lice 
zagnjurio u meki jastuk. 


— Smirite se — opomenuo je pobjednik — ili ću vas 
zadaviti. 


Mr. Moor se odupirao, ali svi njegovi napori bili su 
uzaludni. Ako je išta Tarzan kralj majmuna, ostavio u 
naslijeđe svom sinu, onda je to bila zadivljujuća fizička snaga 
kakvu je i sam posjedovao u istoj dobi. Odgojitelj bijaše u 
dječakovim rukama poput kita. Klečeći na njem, Jack je 
izderao jednu plahtu u trake i svezao nauznak čovjekove ruke. 
Tada ga je okrenuo i zapušio mu krpom usta, a još jednom 
trakom učvrstio zapusšač oko glave svoje žrtve. Za sve vrijeme 
govorio mu je tiho kao da s njime sasvim obično razgovara. 


— Ja sam Waya, poglavica plemena Wayi — objašnjavao je 
— a vi ste Mohamed Dubra, arapski šeik koji želi pobiti moje 
ljude i ukrasti moju slonovu kost — i on vješto stegne sputane 
gležnjeve svezavši ih nauznak za pritegnute pesnice. 


— Ah-ha! Vucibatino! Konačno si dolijao. Odlazim, ali ću se 
vratiti. Tarzanov sin kliznuo je preko sobe, šmugnuo kroz 
otvoren prozor i okliznuo se niz žlijeb u slobodu. 


Mr. Moor valjao se i koprcao na krevetu. Bio je siguran da 
će se ugušiti ako pomoć brzo ne stigne. Sav užasnut uspio se 
otkotrljati s kreveta. Bol od udarca pri padu nagnala ga je da 
hladno i razumno razmisli o svom položaju. Ranije nije mogao 
sabrano razmišljati zbog histeričnog straha koji ga je spopao, 
no sada je ležao mirno i tražio izlaz iz nevolje. Konačno se 
dosjetio da je soba, u kojoj su sjedili lord i lady Greystoke, 
upravo ispod ove. Znao je da je proteklo izvesno vrijeme otkako 
se uspeo stepenicama te da su oni već mogli otići, ali mu se 
činilo da je njegova borba na krevetu trajala čitavu vječnost. 
Nakon mnogih neuspjelih pokušaja da privuče pažnju onih 
ispod sebe, jedino što je mogao učiniti, bilo je da se smjesti u 
položaj kako bi vrhom čizme mogao lupati o pod. Lupao je tako 
izvjesno vrijeme — njemu se činilo veoma dugo — dok 
napokon nije začuo korake koji su se uspinjali stubištem i 
netko zakucao na vrata. Mr. Moore udari snažno nogom jer se 
nikako drugačije nije mogao odazvati. Nakon izvjesne tišine 


kucanje se ponovilo. Mr. Moor udari ponovo. Zar nikada neće 
otvoriti vrata? S mukom se otkotrljao u smjeru svog spasa. 
Kad bi se samo mogao otkotrljati do vrata i udariti o prag, 
sigurno bi ga ćuli. Kucanje se sada ponovilo nešto glasnije i 
konačno jedan ga glas pozove: 


— Mr. Jack! 


Bio je to jedan od slugu — Mr. Moor je prepoznao momkov 
glas. Od napora, da zaviče kroz zapušena usta, skoro mu je 
prsla krvna žila. Nakon izvjesnog vremena čovjek je ponovo 
zakucao i opet zazvao dječakovo ime. Pošto nije dobio 
odgovora, sluga je pritisnuo kvaku na vratima. U istom 
trenutku odgojitelj se s užasom prisjetio da je sam zaključao 
vrata kad je ušao u sobu. 


Čuo je kako se sluga, pokušavši nekoliko puta otvoriti 
vrata, udaljio. Nakon toga Mr. Moor se onesvijestio. 


U međuvremenu Jack se u misic hallu svom snagom odao 
nedopuštenoj zabavi. Kad je stigao u hram užitka, Ajax je 
upravo započeo svoj nastup. Dječak je uzeo sjedalo u loži i, 
naslonivši se bez daha na ogradu, očiju iskolačenih od čuda, 
hvatao svaki majmunov pokret. Krotitelj je ubrzo primjetio 
lijepo, čeznutljivo dječakovo lice. Kako se jedna od najuspjelijih 
tačaka sastojala u tome da majmun uđe u neku od 
mnogobrojnih loža jer on je, prema objašnjenju samog 
krotitelja, još uvijek tražio svog davno izgubljenog prijatelja, 
krotitelj je osjetio da bi bilo veoma efektno ako majmun uđe u 
ložu baš tog dječaka kojeg će, bez sumnje, obuzeti veliki užas 
u blizini te kosmate i snažne zvijeri. 


Kada je, dakle, doslo vrijeme da se majmun izvuče iz kulisa 
i pokloni publici, krotitelj je usmjerio njegovu pažnju na 
dječaka koji je, slučajno, sjedio sam u loži. Jednim jedinim 
skokom veliki čovjekoliki majmun našao se pred dječakovom 
ložom. Krotitelj se prevario u svom iščekivanju smiješne scene 
nastale zbog dječakova užasa. Dječćakovo lice se, naprotiv, 
ozarilo širokim osmijehom kad je položio ruku na kosmato 
rame svog posjetioca. Majmun je zgrabio dječaka za oba 
ramena, piljio dugo i ozbiljno u njegovo lice, a ovaj ga je gladio 
po glavi i govorio mu tihim glasom. Nikada dosada nije Ajax 

Dječakovo lice ozarilo se osmjehom kad je majmun 
položio ruku na njegovo rame. 


poklonio toliko pažnje ispitivanju nekog lica. Izgledao je 
zbunjen i uzbuđen dok je nešto kevtao i mumljao dječaku 
milujući ga tako kako krotitelj još nikada nije vidio da miluje 
neko ljudsko biće. Začas je skočio u ložu i udobno se smjestio 
uz dječaka. Gledalište bijase oduševljeno, ali je oduševljenje 
još više poraslo kada majmun, po svršetku nastupa, nije htio 
napustiti ložu. Majmun se naprosto nije micao. Menadžer se 
uzrujavao zbog odlaganja i nutkao krotitelja da požuri; ali 
kada je ovaj ušao u ložu da izvuče neodlučnog Ajaxa, majmun 
ga dočeka iskešenih zubi i prijetećim režanjem. Gledalište 


bijaše izvan sebe od zadovoljstva. Svi su aplaudirali majmunu. 
Aplaudirali su i dječaku, a zviždali i rugali se krotitelju i 
menadžeru koji je, nesrećom, također izašao da mu pomogne. 


Konačno doveden do očajanja menadžer je postao svijestan 
da bi ta pobuna njegova dragocjenog štićenika mogla unistiti 
uspijeh daljih predstava ako je ne slomi, te je stoga krotitelj 
pohitao u svlačionicu i uzeo teški bič. S njime se sada vratio u 
ložu. No, kada je zaprijetio Ajaxu, suprotstavila su mu se dva 
bijesna neprijatelja umjesto jednog, jer je dječak skočio na 
noge, zgrabio stolicu koja se nalazila pokraj majmuna i njome 
htio obraniti novopećenog prijatelja. Više nije bilo smiješka na 
njegovom lijepom licu. Krotitelj je ustuknuo pred izrazom 
njegovih sivih očiju, a uz njega je stajao gigantski čovjekoliki 
majmun, spreman za napad. Pretpostavimo što se sve moglo 
dogoditi da taj prizor nije na vrijeme prekinut; prema držanju 
obojice protivnika bilo je svima jasno da bi krotitelj bio teško 
izmlaćen ili nešto još gore. 


Blijeda lica, sluga je nahrupio u biblioteku lorda 
Greystokea i objasnio da su vrata Jackove sobe zaključana, a 
na svoje uporno kucanje i pozive nije dobio nikakva odgovora, 
osim nekog čudnog lupanja i štropota za koje je pretpostavio 
da dolaze od tijela koje se valja po podu. Preskačući četiri 
stepenice odjednom, John Clayton se popeo na kat. Njegova 
žena i sluga jurnuli su za njim. Glasno je zovnuo svog sina, a 
kad se nitko nije odazvao, on se svom snagom divovskih 
mišića oborio na vrata. Uz prasak čeličnih šarki i slomljena 
drveta, vrata su se svalila u sobu. Ona su se srušila s treskom 
na onesviješteno tijelo Mr. Moorea koji je ležao pokraj praga. 


Kroz provaljena vrata nahrupio je Tarzan i začas je soba 
bljesnula u svjetlu pola tuceta električnih žarulja. Za nekoliko 
minuta otkrili su odgajatelja kojeg su posve poklopila vrata, 
izvukli ga, oslobodili i pomoću velike količine hladne vode 
dozvali ga k svijesti. 


— Gdje je Jack? — bijaše prvo pitanje Johna Claytona. 


— Tko je to učinio? — zapita i s užasom pomisli na Rokoffa 
i mogućnost druge otmice. 


Polako, posrćući, Mr. Moor se uspravio. Njegov pogled 
lagano je klizio po sobi. Postepeno se pribrao i prisjetio 
pojedinosti pretrpljenih muka. 


— Otkazujem, sir, i to odmah — bijahu njegove prve riječi. 
— Vašem sinu ne treba odgajatelj, već krotitelj divljih zvijeri. 

— Ali gdje je on — viknu lady Greystoke. 

— Posao je da vidi Ajaxa. 

Tarzan je s naporom prigusšio smijeh i pošto se uvjerio da je 
odgajatelj više prestrašen no povrijeđen, naredio je da mu 


spreme kola i odvezao se u pravcu dobro poznatog music- 
halla. 


Upravo kad je krotitelj, uzdignutog biča, namjeravao ući u 
ložu gdje su čekali dječak i majmun, visok, plećat čovjek 
gurnuo ga je u stranu i ušao. Dječak je porumenio kad je 
ugledao pridoslicu. 


— Oče — kliknuo je. 


Majmun je bacio pogled na engleskog lorda, skočio mu u 
susret i uzbuđeno zakevtao. Covjek razrogači oči od čuda i 
skameni se. 


— Akute — poviče. 


Dječakov je pogled prestravljeno lutao s majmuna na oca, s 
oca na majmuna. Krotitelj je zinuo od čuda kad je začuo iz 
Englezovih usta bujicu grlatih, majmunskih glasova, a veliki 
mu je čovjekoliki majmun odgovarao istim jezikom i privio se 
uza nj. 


Iza kulisa jedna je pogrbljena stara prilika promatrala taj 
slikoviti prizor u loži, a njegovo se kozičavo lice grčilo čas od 
radosti, čas od užasa. 


— Dugo sam te tražio, Tarzane — pričao je Akut — i sada, 
kad sam te pronašao, poći ću s tobom u tvoju džunglu i tamo 
ostati zauvijek. 


Čovjek je gladio glavu životinje. Njegovom sviješću jurnulo 
je sjećanje i odvelo ga u dubine afričkih prašuma, gdje se prije 
mnogo godina borio rame uz rame s ovim čovjekolikim 
majmunom. Dozvao je u sjećanje i crnog Mugambija kako 
zamahuje smrtonosnom toljagom, a kraj njega leoparda Šitu, 
iskešenih očnjaka i nakostriješene dlake. Za njima su nahru- 


Majmun je bacio pogled na engleskog lorda, skočio mu u susret i uzbuđeno zakevtao. 


pili strašni majmuni Akutova plemena. Čovjek je uzdahnuo. 
Obuzela ga je strašna čežnja za džunglom, a mislio je da je 
davno ugasla. Ah, kad bi se barem mjesec dana mogao vratiti, 
da opet osjeti dodir razlistalih grana na svojoj goloj koži, da 
pomiriše sagnjilo bilje, taj tamjan i mirtu svih onih koji su 
rođeni u džungli, da nanjuši prisustvo grabežljivih zvijeri koje 
ga slijede, da lovi ili da bude ulovljen, da ubija! Slika bijaše 
zanosna. Ali tada se pojavila druga — žena, umiljata lica, jos 
uvijek mlada i lijepa, prijatelji, dom, sin. On je slegnuo u 
nedoumici svojim golemim ramenima. 


— To ne može biti, Akute — reče. — Ali, ako se ti želiš 
vratiti, ja ću to urediti. Ti nećeš biti sretan ovdje kao sto ni ja 
ne bih bio tamo. 


Krotitelj je pristupio. Majmun je režeći iskesio očnjake. 


— Pođi s njime, Akute — reče Tarzan, kralj majmuna. — 
Doći ću sutra da te vidim. 


Životinja se nevoljko pomakla prema krotitelju. Ovaj je, na 
pitanje Johna Claytona, rekao gdje ga može naći. Tarzan se 
obratio svome sinu. 


— Dođi — rekao je i njih dvojica napustiše music-hall. 

U limuzini su još izvjesno vrijeme šutjeli. Dječak je prvi 
prekinuo šutnju. 

— Majmun te poznaje — reče — i vi ste međusobno 


razgovarali majmunskim jezikom. Kako to da te majmun 
poznaje i gdje si naučio njegov jezik. 


I tada, prvi put Tarzan, kralj majmuna, ispriča sinu 
ukratko sve o svom ranijem životu — kako se rodio u džungli, 
kako su mu umrli roditelji i kako ga je Kala, velika majmunica 
othranila i odgojila dok nije odrastao. Pričao mu je također o 
opasnostima i stravi džungle, o velikim zvijerima od kojih 
jedne napadaju danju, a druge noću, o sušama i kišama koje 
poplavljuju, o gladi, o zimi, o nesnosnoj žezi, o golotinji, strahu 
i patnji. Govorio mu je o svemu, što je za civilizirana čovjeka 
najužasnije, kako bi slomio žudnju za džunglom koju je dječak 
od njega naslijedio. Ali baš to, što je pričao, bijaše prava 


džungla kakva je ostala u Tarzanovu sjećanju, džungla koju je 
ljubio. No, dok je pričao, zaboravio je jednu stvar, i to bitnu, da 
se dječak umetnuo na nj, da je on Tarzanov sin koji žudno 
upija svaku riječ. Posto su dječaka brižljivo smjestili u krevet i 
pokrili, bez kazne koju je sa strepnjom iščekivao, John Clayton 
je ispričao svojoj ženi sto se dogodilo te večeri, te da je dječaka 
na kraju upoznao sa svojim životom u džungli. Majka, koja je 
već davno predviđala da će njen sin prije ili kasnije morati 
doznati za one strašne godine kada je otac lutao džunglom go 
poput grabežljive divlje zvijeri, samo zaklima glavom nadajući 
se, uzaludno, da joj sin nije naslijedio u onolikoj mjeri žudnju 
za džunglom kao što je bjesnjela u očevim grudima. 


Slijedeći dan Tarzan je posjetio Akuta, ali Jacku nisu 
dopustili da ga prati, usprkos njegovoj molbi. Ovaj put Tarzan 
je ugledao i kozičavog starog vlasnika majmuna, u kome nije 
prepoznao nekadašnjeg prepredenog Paulvitcha. Tarzan, ganut 
majmunovim molbama, želio je da ga kupi, no Paulvitch nije 
htio reći cijenu, izvlačeći se da će o tome razmisliti. 


Kada se Tarzan vratio, Jack je bio izvan sebe od radosti. 
Htio je čuti o tome sve pojedinosti i na kraju predloži ocu da 
kupi majmuna i dovede kući. Lady Greystoke bijaše užasnuta 
tim prijedlogom. Dječak je bio uporan. Tarzan je objasnio da 
želi kupiti Akuta i vratiti ga u džunglu, njegov dom, na što je 
majka pristala. Jack je zamolio da mu dopuste da posjeti 
majmuna, ali su mu to ponovo odbili. On je, međutim, imao 
adresu koju je krotitelj dao ocu i nakon dva dana uspjelo mu 
je da umakne paski svog novog odgajatelja, koji je zamijenio 
prestrašenog Mr. Moora. Nakon dugotrajnog lutanja po kvartu 
Londona, koji nikada ranije nije posjetio, pronašao je mali, 
zagušljivi stan kozičava starog čovjeka. Na kucanje otvorio mu 
je sam starac, a kad mu je dječak objasnio da je došao vidjeti 
Ajaxa, otvorio je vrata i uveo ga u malu sobu u kojoj je boravio 
zajedno s majmunom. Paulvitch bijaše ranije pustolov, ali 
deset godina užasnog života među afričkim kanibalima, 
izbrisalo je i posljednji ostatak pristojnog vladanja. Djelovao je 
prljavo i izgužvano. Njegove ruke bijahu neoprane, a nekoliko 
pramenova kose stršalo je neočešljano. Soba mu je bila prljavi 
brlog. 


Kad je dječak ušao, vidio je velikog majmuna kako ćući na 
krevetu, pokrivenom neurednom hrpom prljavih plahti i 
smrdljivih pokrivača. Kad je majmun ugledao dječaka, skočio 
je na pod i približio mu se. Ne prepoznavši svog posjetioca, 
čovjek se postavio između njih, bojeći se zla, i zapovjedio 
majmunu da se vrati na krevet. 


— Neće mi ništa učiniti — poviče dječak. — Mi smo stari 
prijatelji, a ranije je on prijateljevao s mojim ocem. Oni su se 
upoznali u džungli. Moj otac je lord Greystoke. On ne zna da 
sam ja došao ovamo. Majka mi je zabranila da dođem, ali ja 
sam želio vidjeti Ajaxa i platit ću vam ako mi dopustite da ga 
češće viđam. 

Kad je dječak otkrio svoj identitet, Paulvitch pažljivo stisne 
oči. Od onoga trena, kada je iza kazališnih kulisa prvi put 
ugledao Tarzana, u njegovu zakržljalom mozgu rodila se želja 
za osvetom. Karakteristika je slabića i kriminalaca da 
okrivljuju druge za nesreću, izazvanu vlastitom zloćom. Sada, 
kada mu je Tarzan bio nadohvat ruke, Alexis Paulvitch se 
prisjetio svih događaja iz prošlosti, kada su ga on i Rokoff tako 
uporno htjeli uništiti i usmrtiti, a sve su nedaće pale na njega, 
umjesto na predodređenu žrtvu. 


U prvi mah nije znao na koji bi se način mogao osvetiti 
Tarzanu pomoću njegova sina a da sebe ne ugrozi. Ali mu je 
bilo jasno da će se pomoću dječaka lako osvetiti, pa je odlučio 
da uspostavi s njime prijateljstvo jer se nadao da će mu 
sudbina u buduće pružiti priliku. Dječćaku je ispričao sve što je 
znao o ranijem životu njegova oca u džungli, ali kad je doznao 
da su sve te stvari dugi niz godina sakrivali od dječaka, da su 
mu branili posjećivanje zološkog vrta, da je morao vezati i 
zapušiti usta svom odgojitelju kako bi mogao doći u music hall 
i vidjeti Ajaxa, otkrio je da dječakovi roditelji strepe da bi on 
mogao zažudjeti za džunglom kao i njegov otac. 

Stoga je Paulvich nagovorio dječaka da ga posjećuje što 
češće i raspirivao njegovu maštu pričama iz divljine koja mu je 
bila dobro poznata. On bi ga često ostavljao na samu s Ajaxom 
i uskoro se začudio kako je dječak brzo naučio da se 
sporazumijeva s majmunom, on je, naime, naučio mnogo riječi 
tog primitivnog, majmunskog jezika. 


U međuvremenu Tarzan je nekoliko puta posjetio 
Paulvitcha. Izgledalo je da mu je mnogo stalo da otkupi Ajaxa i 
na kraju je priznao da ga na to nagoni samo želja da vrati 
životinju u slobodni život džungle, ali i strah njegove žene da bi 
im sin mogao doznati sve u vezi s majmunom. Istovremeno, s 
privrženošću za tu životinju, mogla bi se probuditi želja za 
pustolovinama koje su, objasnio je Paulvitchu, izvršile 
presudni utjecaj na njegov život. 

Alexis je jedva sakrio smiješak slušajući riječi lorda 
Greystokea jer je pred nepunih pola sata budući lord 
Greystoke sjedio na tom istom neurednom krevetu i brbljao s 
Ajaxom tako okretno kao rođeni majmun. 


Za vrijeme tog razgovora u Paulvitchovoj se glavi rodio plan. 
On je pristao da uzme ogromnu svotu novca za majmuna, a 
zatim da otpremi životinju lađom koja je za dva dana trebala 
otploviti iz Dovera za Afriku. Dok je prihvatio Claytonovu 
ponudu, imao je na umu dvije namjere. Prije svega, izgleda da 
je novac izvršio ogromni utisak na njega, jer nakon što je sreo 
Tarzana, majmun nije više predstavljao izvor prihoda 
neprestano odbijajući da nastupa na pozornici. Izgleda da se 
životinja prilično napatila dok je otkinula od života džungle, 
predstavljala pred tisućama znatiželjnih gledalaca s jednim 
ciljem da traži svog davno izgubljenog prijatelja i gospodara, no 
pošto ga je našla, smatrala je nepostrebnim svako daljnje 
miješanje s ljudskim čoporom. Međutim, prava istina ležala je 
u tome što on više nikako nije mogao nagovoriti majmuna da 
nastupa na pozornici music halla, a kad ga je krotitelj jedan 
jedini puta ponovo pokušao prisiliti na to, nesretni je čovjek 
jedva iznio živu glavu. Spasilo ga je slučajno prisustvo Jacka 
Claytona kojemu su dopustili da posjeti životinju u garderobi 
music halla i on se smjesta umiješao kad je vidio da divlja 
zvijer zaista namjerava zlo. 


Ali, osim interesa za novac, u Alexisovu srcu se probudila 
snažna želja za osvetom koja je sve više rasla što je dublje 
razmišljao o neuspjesima i bijedi svog života za što je sve 
okrivljivao Tarzana, štaviše i za to što je Ajax odbijao da mu i 
dalje zarađuje novac. To majmunovo odbijanje pripisivao je 
izravno Tarzanu, smatrajući da je on nagovorio velikog 


čovjekolikog majmuna da više ne izađe na pozornicu. 


Paulvitchova urođena zloća pojačala se to više što su zbog 
ranijih trpljenja i oskudice slabile njegove duhovne i tjelesne 
sposobnosti. Hladan, proračunati i visoko inteligentni 
pokvarenjak izopačio se u opasnog manijaka, mentalno 
zaostalog. 


Sam Alexisov plan bio je dovoljan da posumnjamo u njegov 
zdrav razum. Prvo se je osigurao da mu lord Greystoke plati 
obećanu sumu za otpremu majmuna, a zatim je odlučio da se 
osveti svom dobrotvoru na sinu kojeg je obožavao. Poslednjem 
dijelu plana, koji bijaše svirep i okrutan, nedostajala je ona 
rafiniranost od ranije koja je karakterizirala majstorske 
podvige nekadašnjeg Paulvitcha kad je surađivao s virtuoznim 
pokvarenjakom Nikolasom Rokoffom. No Paulvitch je bio 
uvjeren da će skinuti sa sebe odgovornost i prebaciti je na 
majmunu kojeg bi na taj način također kaznio zato što je odbio 
da ga dalje uzdržava. 


Sve se odvijalo u prilog opakim Paulvitchovim planovima. 
Slučaj je htio da je Tarzanov sin čuo oca kako priča majci što 
će poduzeti kako bi što sigurnije vratio Akuta u džunglu, te ih 
je zamolio da ga dovedu u kuću kako bi dobio druga za igru. 


Tarzan se nije usprotivio tome planu, ali se lady Greystoke 
užasavala već i pri samoj pomisli na to. Jack je preklinjao 
svoju majku, ali uzalud. Majka bijaše uporna. Izgledalo je da 
se dječak napokon pomirio s majčinom odlukom da pošalju 
majmuna u Afriku, a on da pođe u školu nakon završenih 
praznika. Tog dana dječak nije pokušao ponovo posjetiti 
Paulvitchovu sobu, već se zaposlio s drugim stvarima. Imao je 
uvijek dovoljno novaca uza se i kad je trebalo mogao je uvijek 
skupiti nekoliko stotina funti. Dio tog novca uložio je u 
kupovinu raznih neobičnih predmeta koje je uspio 
prokrijumčariti u kuću kada se tog poslijepodneva vrati kasno 
kući. 

Slijedećeg jutra, pošto je dao svom ocu priliku da ga 
pretekne i zaključi posao s Paulvitchem, dječak je pohitao u 
Alexisovu sobu sobu. Kako nije ništa znao o stvarnom 
karakteru toga čovjeka, dječak mu se nije usudio potpuno 


povjeriti strahujući da bi starac mogao odbiti pomoć ili cijelu 
stvar ispričati njegovu ocu. Umjesto toga, on ga je jednostavno 
zamolio za dopuštenje da odvede Ajaxa u Dover. To je 
objašnjavao željom da starcu olakša mučno putovanje, a 
istovremeno mu je gurnuo nekoliko funti u džep. 


— Slušajte — nastavio je — nema opasnosti da mi uđu u 
trag, jer će pretpostavljati da sam tog poslijepodneva otputovao 
u školu. Umjesto toga, ja ću doći ovamo čim ostanem sam na 
peronu. Tada ću odvesti Ajaxa u Dover, a u školu ću poći dan 
kasnije. Time nećemo nikome nauditi, a ja ću provesti jos 
jedan dan s Ajaxom prije no što ga zauvijek izgubim. 


Plan je izvrsno odgovarao Paulvitcheovom planu. Da je znao 
kamo dječak smjera i mogao predvidjeti što će se za nekoliko 
sati dogoditi, on bi bez sumnje svim srcem napustio svoj plan 
osvete i gorljivo pomogao dječaku da provede svoj naum, jer bi 
mu taj još više odgovarao. 


Tog poslijepodneva lord i lady Greystoke poželjeli su svom 
sinu sretan put i udobno ga smjestili u kupe vlaka prvog 
razreda, koji će ga za nekoliko sati odvesti u školu. Međutim, 
čim su ga ostavili, Jack je pokupio svoju prtljagu, sišao s vlaka 
i potražio kočiju koja je čekala pred kolodvorom. Uzeo je jednu 
i odvezao se k Alexisu. Paulvitch ga je očekivao. Nervozno je 
koračao sobom gore-dolje. Majmun bijaše svezan jakim užetom 
za krevet. Jack je prvi put ugledao majmuna vezana na taj 
način. Pogledao je upitno Paulvitcha. Čovjek mu je mrmljajući 
objašnjavao da je životinja naslutila svoj odlazak, te da se boji 
da bi mogla pobjeći. 


Paulvitch je držao dugo uže u svojoj ruci. Na jednom kraju 
bijaše omća koju je neprestano vrtio. Pri tom je neprestano 
šetao sobom gore-dolje. Njegovo kozičavo lice grčilo se od 
bijesa dok je sam sa sobom razgovarao. Dječak ga nikad nije 
vidio takvoga i to ga je uznemirilo. Konačno se Paulvitch 
zaustavio na dnu sobe, daleko od majmuna. 


— Dođi ovamo — pozove ga. — Pokazat ću ti kako ćeš 
vezati majmuna za vrijeme puta, ako postane neposlušan. 


Dječak se nasmijao. 


— Neće biti potrebno — odvratio je. — Ajax će uraditi sve 
što mu naredim. 


Starac ljutito zatopće nogom. — Dođi ovamo kad ti kažem 
— ponovi. — Ako nećeš izvršiti ono što ti kažem, nećeš pratiti 
majmuna u Dover. Ne želim biti kriv, ako pobjegne. 


Smiješeći se još uvijek, momak zakorači sobom i zaustavi 
se pred Alexisom. 


— Okreni mi leđa — naredio je. — Pokazat ću ti kako ćeš 
ga brzo svezati. 


Dječak je uradio kako mu je naređeno i skrstio ruke na 
leđima. Starac je smjesta prebacio omču preko dječakovih 
zglobova, omotao ih nekoliko puta i svezao čvor. 


Istog trena, čim je dječak bio sputan, starčevo se ponašanje 
izmijenilo. Ljutitom kletvom okrene svoga zarobljenika, gurne 
ga žestoko, baci na pod i klekne mu na prsa. 


Na krevetu majmun je zarežao i počeo natezati uže. Dječak 
nije vikao. Naslijedio je od svoga divljeg oca — koji je opet to 
naučio živeći u džungli dugi niz godina poslije smrti svoje 
pomajke, velike majmunice Kale — pouku da nitko ne pomaže 
pobijeđenom.  Paulvitchevi prsti potraže dječakovo grlo. 
Stravično se iscerio u lice svoje žrtve. 


— Tvoj me je otac upropastio — promrsi. — Ti ćeš mi to 
platiti. On će pomisliti da je to učinio majmun. Ja ću mu 
objasniti da sam te na nekoliko časaka ostavio na samu, a ti si 
mu se prišuljao, i on te je ubio. Bacit ću tvoje tijelo na krevet 
čim te zadavim. Dovest ću tvoga oca koji će vidjeti kako 
majmun ćući na tebi — i zgrčeni se zloduh zlobno zacerekao. 
Njegovi su se prsti sklopili oko dječakova vrata. 


Zidovi male sobe odzvanjali su od urlanja zvijeri. Dječak je 
problijedio, ali nije pokazivao znakove straha i panike. Bio je 
Tarzanov sin. Prsti su se grčili oko grla. Disao je teško i s 
mukom hvatao zrak. Majmun je upotrijebio svu snagu da 
rastrga debelo uže. Obrćući se, izvrtao je uže i snažno se 


koži. Začulo se praskanje kao da se lomi drvo — uže je još 


uvijek smetalo, ali se slomila daska na krevetu. 


Na taj se zvuk Paulvitch okrenu. Njegovo ogavno lice 
problijedi od straha — majmun bijaše slobodan. 


Jednim skokom zvijer se oborila na njega. Čovjek je 
vrisnuo. Zvijer ga je otkinula od dječakova tijela. Golemi prsti 
zaronili su u ljudsko meso. Žuti su se očnjaci približili njegovu 
grlu — čovjek se uzaludno opirao — a kad su ga dotakli, dusa 
je Alexisa Paulvitcha posla u carstvo demona koji su ga već 
davno očekivali. 


Uz Akutovu pomoć, dječak se teško uspravi na noge. Dva 
sata upućivao je majmuna kako da odveže čvorove koji su mu 
sapinjali zglobove. Na kraju oni popuste i dječak se oslobodi. 
On presiječe uže koje je još uvijek visilo na majmunovu tijelu. 


Tada otvori jedan kovčeg i izvuče nešto odjeće. Dobro je 
zasnovao svoj plan. Nije ništa pitao životinju koja se 
pokoravala svim njegovim naredbama. Zajedno su se iskrali iz 
kuće. Ni jedan od prolaznika nije mogao primijetiti da je jedan 
od njih majmun. 

Nekoliko dana novine su pisale o ubojstvu osamljenog 


starog Michaela Sabrova koje je počinio veliki dresirani 
majmun. Pročitavši to, lord Greystoke je nastojao da se 
njegovo ime ne dovede u vezu sa tom aferom, ali se preko 
policije stalno obavještavao kako teče potraga za majmunom. 


Doista, njega, kao i najveći dio čitalaca, zanimao je samo 
misteriozni nestanak ubojice. Nekoliko dana nakon tragedije 
obavijestili su ga da Jack nije stigao u školu. No, još ni sada 
otac nije povezivao nestanak svog sina s misterioznim 
događajima oko majmuna. Tek mjesec dana kasnije otkrilo se 
pažljivim ispitivanjem da je dječak napustio vlak prije nego što 
je krenuo iz Londona. Našli su i kočijaša koji je dječaka 
odvezao k starom Alexisu i tek tada je Tarzan, kralj majmuna, 
shvatio da je Akut u vezi s nestankom dječaka. 


Sve što se dogodilo nakon trenutka kada je kočijaš ostavio 
svog putnika na pločniku ispred kuće u kojoj je stanovao 
Alexis, bilo je obavijeno tajnom. Nitko nije vidio ni dječaka ni 
majmuna od toga časa, nitko živ. Vlasnik kuće identificirao je 
momka kao veoma čestog posjetioca sobe starog Alexisa. Osim 
toga nije znao ništa. I tu, pred vratima prljave stare zgrade u 
predgrađu Londona, tragačima se suprotstavio tajanstveni zid 
koji nije ništa više govorio. 

Idućeg dana nakon smrti Alexisa Paulvitcha, mladić koji je 
pratio svoju uzetu baku, ukrcao se u Doveru. Stara dama, 
zastrta velima, bijaše tako iscrpljena od godina i bolesti da su 
je na palubu unijeli u kolicima na kotačima. 


Dječak nije nikome dozvolio da gura kolica, već joj je sam 


pomogao da siđe s njih u svoju kabinu i sve do ponovog 
iskrcavanja, nitko od posade i putnika nije vidio staru damu. 
Dječak je inzistirao da sam obavlja sve poslove u kabini jer, 
objasnio je, njegova baka dobiva živčane napadaje od prisustva 
stranih osoba. 


Izvan kabine — a nitko nije vidio što se zbivalo u njoj — 
dječak se vladao poput svakoga drugog zdravog, običnog 
engleskog mladića. Družio se s ostalim dječacima među 
putnicima, postao ljubimac brodskih oficira i sklopio brojna 
prijateljstva s običnim mornarima. Bio je plemenit i prirodan, a 
njegovo držanje odavalo je ponos i snagu karaktera, sto je u 
mnogih njegovih prijatelja pobudilo divljenje i simpatiju. 


Među putnicima nalazio se i jedan Amerikanac po imenu 
Condon, varalica i propalica za kojim je pola tuceta američkih 
gradova poslalo tjeralicu. On je zapazio dječaka kada je ovaj 
izvadio svežanj banknota. Condon se odmah sprijateljio s 
mladim Britancem. Uskoro je saznao da dječak putuje sam sa 
svojom uzetom bakom, te da je smjer njihova puta mala luka 
na zapadnoj obali Afrike blizu ekvatora; nadalje da je njihovo 
prezime Billings i da nemaju ni jednog prijatelja u maloj 
naseobini kamo su se uputili. O svrsi njihova puta dječak se 
izražavao veoma suzdržano, pa Condon više nije navaljivao 
budući da je ionako doznao sve što ga je zanimalo. 


Nekoliko puta Condon je pokušao uvući dječaka u 
kartanje, no njegova žrtva nije pokazivala interesa, a kako su 
ga ostali putnici mrko gledali, Amerikanac je odlučio pronaći 
drugi način kako bi dječakov svežanj novčanica premjestio u 
svoj džep. 


Došao je konačno i dan kada je parobrod spustio sidro u 
zavjetrini pošumljena rta gdje je dvadesetak ili više baraka, 
natkrivenih limom, stvorilo neugodnu mrlju na čarobnom licu 
prirode, objavljujući činjenicu da je i tu civilizacija udarila svoj 
žig. Iza njih raštrkale se kolibe domorodaca, natkrivene 
trskom, slikovite u svojoj iskonskoj divljini i slijevale se 
harmonično s pozadinom tropske džungle, ističući prljavu 
rugobu arhitekture bijelih pionira. 


Naslonjen na ogradu, dječak je lutao pogledom povrh 
ljudskih nastambi daleko u džunglu. Njega je obuzela neka 
čudna slutnja. U duhu je dočaravao oči svoje majke, ispunjene 
ljubavlju i muževno lice svog oca, a pod krinkom muške snage 
odražavala se ljubav, nimalo slabija od one koju su odavale oči 
njegove majke. Osjetio je kako njegova odluka slabi. Nedaleko, 
jedan je brodski oficir izdavao naredbe skupini domorodačkih 
čamaca koji su im se približili da preuzmu tovar, određen za to 
mjestance. 


— Kada će pristati idući brod za Englesku? — upita dječak. 


— “Emanuel" (ime broda) trebao bi pristati svakog časa — 
odvrati oficir. — Mislio sam da ćemo ga ovdje naći — i nastavi 
s glasnim naredbama tamnoputoj skupini koja se približila uz 


bok parobroda. 


Spuštanje dječakove bake s palube u pripremljenu kanou 
islo je dosta teško. Dječak se trudio da bude neprestano kraj 
nje, a kad su je konačno udobno smjestili na dno čamca, koji 
će ih odvesti k obali, unuk je poput mačke skočio u kanou. 
Tako je bio zaokupljen brigom za bakin smještaj da nije ni 
primijetio kako je mali svežanj kliznuo iz njegova džepa i pao u 
more, dok je pomagao da staricu uzetom spuste u kanou. 


Tek što je čamac s dječakom i staricom zaplovio k obali, 
Condon je s druge strane broda pozvao jednu kanou i nakon 
cjenjkanja s vlasnikom, ubacio svoju prtljagu i sam se ukrcao. 
Kad se iskrcao na obali, nastojao je da ga ne primijete u blizini 
dvokatnog čudovišta koje je nosilo natpis “Hotel", a koje je 
nudilo neiskusnim putnicima obilje neugodnosti. Bijaše 
potpuni mrak kad se usudio ući i zatražiti smještaj. U sobi, s 
pogledom na dvorište, dječak je s mnogo muke objašnjavao 
svojoj baki da se odlučio vratiti u Englesku idućim brodom. 
Naprezao se da objasni staroj dami kako ona može ostati u 
Africi, ako želi, ali da se on mora vratiti svome ocu i majci, jer 
to zahtijeva njegova savjest. Oni, bez sumnje, već neizrecivo 
pate zbog njegovog nestanka, jer nisu upoznati s pustolovnim 
planovima, koje su on i stara dama skovali u afričkoj divlji 


Pošto je donio odluku, momak je osjetio silno olakšanje od 
briga koje su ga progonile za mnogih neprospavanih noći. Kad 
je usnuo, sanjao je o sretnom susretu sa svojima kod kuće. No 
dok je on snivao, okrutna i neumoljiva sudbina, u liku 
američkog lopova Condona, sšuljala se kriomice mračnim 
hodnikom prljave zgrade u kojoj je spavao. 


Čovjek se oprezno približavao vratima dječakove sobe. 
Ovdje se šćućurio prisluškujući sve dok se, po jednoličnom 
disanju onih unutra, nije uvjerio da oboje spavaju. Posve tiho 
stavio je tanki otpirač u ključanicu. Vjesštih prstiju, koji su 
odlično poznavali bešumno rukovanje bravama i zasunima što 
čuvaju tuđu imovinu, Condon je istovremeno okrenuo otpirać i 
kvaku. Laki pritisak, i vrata su se polako, njišući se na 
šarkama, otvorila. Čovjek je ušao zatvorivši ih za sobom. Teški 
su oblaci načas zastrli mjesec. Čovjek, koji je ušao u sobu, 


bijaše zastrt tamom. Condon se uputio prema krevetu. U 
udaljenom uglu sobe nesto se micalo, micalo tako tiho da je 
nadmašivalo čak i uvježbano šuljanje provalnika. Condon nije 
ništa čuo. Njegova pažnja bijaše prikovana za krevet u kojem 
je, po njegovu mišljenju, imao naći mladića i njegovu 
bespomoćnu, uzetu baku. 


Amerikanac je tražio samo svežanj novčanica. Ako bi ih se 
mogao dokopati bez okršaja, u redu, ali se istovremeno 
pripremio i za otpor, ako naiđe na nj. Dječakova odjeća ležala 
je prebačena preko stolice pokraj kreveta. Amerikancčevi prsti 
brzo su je pretražili, no u njima nije bilo svežnja novih 
novčanica. Bez sumnje nalazio se u krevetu, ispod jastuka. On 
se primakao spavaču. Njegove ruke bile su već na po puta do 
jastuka, kadli se povukao gusti oblak što je zastirao mjesec i 
sobu je preplavila svjetlost. Istog trena dječak je otvorio oči i 
pogledao ravno u Condonove. Čovjek se smjesta uvjeri da je 
dječak sam u krevetu. Tad ispruži ruke da ščepa grlo svoje 
žrtve. Kada se momak pridigao da ga predusretne, Condon 
začuje duboko režanje iza svojih leđa, a na člancima osjeti 
dječakove tanke, bijele prste ispod kojih su treperili tanki 


MISICI. 


Oćuti zatim na svom vratu još jedan par surovih i dlakavih 
ruku, koje su ga dosegle odostrag, preko leđa. On se užasnut 
osvrne. Kosa mu se nakostriješila kad je spazio da se nalazi u 
šapama ogromnog, čovjekolikog majmuna. Divljački iscereni 
očnjaci antropoida približili su se njegovu vratu, dok mu je 
momak stezao ručne zglobove. Nitko nije izustio ni glasa. A 
gdje je baka? Jednim sveobuhvatnim pogledom Condon je 
zaokružio sobu. Oči su mu se iskolačile od užasa kad je otkrio 
istinu. U kakav je samo stravični misterij upao! Počeo se 
grčevito boriti da se istrgne dječaku, kako bi se zatim mogao 
osloboditi i onog jezivog bića iza leđa. Oslobodivši jednu ruku, 
spustio je divljački udarac na dječakovo lice. Ali taj čin kao da 
je probudio tisuću demona u kosmatom stvorenju koje se 
pripilo za njegov vrat. Condon začuje duboko, divljačko 
režanje. Bilo je to posljednje što je čuo na ovom svijetu. Tada 
se skotrljao nauznak na pod. Teško tijelo srušilo se na nj, 
snažni su mu zubi ukliještili grkljan, dok je munjevito plovio u 


tamu što okružuje vječnost. Trenutak kasnije majmun je ustao 
s oborena tijela, ali Condon više ništa nije znao — bio je 
nepokretan i mrtav. 


Momak je sav užasnut skočio s kreveta i nagnuo se nad 
tijelo čovjeka. Znao je da ga je Akut ubio da bi njega obranio, 
kao što bijaše ubio i Alexisa, ali sto će sada biti s njime i 
njegovim vjernim majmunom ovdje, u divljoj Africi, daleko od 
kuće i prijatelja? Momak je znao da je smrt kazna za ubojstvo. 
On je, štoviše, znao da će i sukrivac morati podnijeti smrtnu 
kaznu zajedno s počiniteljem. Tko bi se mogao zauzeti za njih? 
Svi bi bili protiv njih. Bio je to jedva polucivilizirani gradić, i 
postojale su sve mogućnosti, da će Akuta i njega ujutro 
smjesta izvući i obojicu objesiti na najbliže drvo. Čitao je da su 
se takve stvari radile u Americi, a Afrika bijaše jos gora i 
divljija no daleki Zapad, domovina njegove majke. Da, njih će 
obojicu ujutro objesiti. 


Ali, zar nije bilo spasa? Nekoliko trenutaka razmišljao je u 
tišini, a tada, s uzvikom olakšanja, udari dlanom o dlan i 
ogleda se za svojom odjećom na stolici. Novac bi tu mogao 
nešto učiniti. Novac bi mogao spasiti njega i Akuta. On je 
posegnuo za svežnjem novčanica u džepu, kamo ih je obično 
stavljao. No tamo ih nije bilo! Polako, a zatim sve mahnitije on 
je pretraživao preostale džepove svog odijela. Onda se spustio 
četveronoške da pretraži pod. Osvjetljujući svjetiljkom 
pomakao je krevet u stranu, a zatim dio po dio pretražio pod. 
Oklijevao je načas kraj Condonova tijela, ali se konačno ipak 
osmjelio da ga dotakne. Otkotrljavši ga, on je i tu tražio novac. 
No, ni tu ga nije bilo. Mislio je da je Condon ušao u sobu da ga 
okrade, ali je bio uvjeren da ovaj nije imao vremena da mu 
otme novac. Međutim, kad ga nije bilo, on se ipak morao 
nalaziti uz tijelo mrtvaca. Jack je pretražio Amerikančevo 
odijelo, ali uzalud. Pretraživao je ponovo cijelu sobu i ponovo 
se vraćao k lešu, ali nigdje nije mogao naći novac. 


Bio je već upola lud od očaja. Što da radi? Ujutro će ih 
otkriti i smaknuti. Uza svu naslijeđenu razvijenost i snagu bio 
je to, ipak, samo dječak, preplašeni, mali dječak koji žudi za 
domom i donosi zaključke, krive ponajčešće, na osnovu svoga 
slabog dječjeg iskustva. Njemu je samo jedna činjenica 


izgledala posve jasna: da su ubili čovjeka i sada se nalaze 
među stranim divljacima, koji su žedni krvi prve žrtve koju im 
sudbina dodijeli. Sve je te informacije pobrao uglavnom iz 
petparačkih kriminalističkih romana. 


Ali oni moraju imati novac! 


Opet se približio lešu, ovaj put mnogo odlučnije. Majmun se 
šćućurio u kutu, pazeći na svog mladog druga. Mladić je 
svukao komad po komad Amerikančeva odijela, i komad po 
komad odjeće detaljno pretresao. Brižljivo je pregledao čak i 
cipele, a kad je i posljednja stvar najpažljivije pretražena, on se 
bacio na krevet, a njegove oči, širom otvorene, nisu više ništa 
nalazile u sadašnjosti, jedino sturu sliku budućnosti: dva se 
tijela tiho njišu na grani velikog stabla. 


Nije znao kako je dugo prosjedio. Konačno ga je podigao 
šum koji je dolazio s donjeg kata. Skočivši iznenada na noge, 
on je utrnuo svjetiljku i jurnuvši preko sobe tiho zaključao 
vrata. Tada se okrenuo majmunu. Misli su mu strelovito 
proradile. 


Prošlo veče on je odlučio da požuri kući prvom prilikom i da 
izmoli od svojih roditelja oproštaj zbog ove lude pustolovine. 
Sada je, pak, znao da im se nikada neće moći vratiti. Na 
njegovim je rukama ležala krv čovjeka. U svom razmišljanju 
uzrok Condonove smrti nije pripisivao isključivo majmunu. U 
histeričnom strahu on je preuzeo krivicu na se. S novcem bi 
oni još mogli izboriti pravdu, ali bez prebite pare?! Čemu se 
ovdje mogu nadati stranci bez novaca? 


Ali, što se dogodilo s novcem? Pokušao se prisjetiti kad ih je 
posljednji puta vidio. Ne! Nikako! On nije mogao shvatiti kako 
su nestali, kad uopće nije opazio da je mali svežanj iz njegova 
džepa pao u more, dok se s mukom spuštao s broda u 
pripremljenu kanou koja ga je odvela na obalu. 


Obratio se Akutu: — Dođi! — reče jezikom majmuna. 
Zaboravljajući činjenicu da je samo u pidžami, on se uputi 
prozoru. Provirio je napolje i pažljivo osluhnuo. Osamljeno 
drvo raslo je udaljeno nekoliko stopa od prozora. Djećak je 
oprezno skočio na njegovo deblo i, pripijajući se poput mačke, 


bešumno se spustio na zemlju. Odmah za njim sišao je veliki 
majmun. Dvije tisuće jardi odavde, na ivici zabitog gradića 
protezala se džungla. 


Momak se otputi onamo. Vidio ih nije nitko, a trenutak 
kasnije našli su se u okrilju džungle. Jack Clayton, budući 
lord Greystoke nestao je s vida i iz svijesti ljudi. 


Kasno idućeg jutra domorodački sluga zakucao je na vrata 
sobe koja je izdana Mrs. Billings i njenom unuku. Kako nije 
dobio odgovora, utaknuo je otpirač u bravu i otkrio da se u 
njoj, s unutarnje strane, već nalazi jedan ključ. To je izjavio 
gospodinu Skopfu, vlasniku koji se smjesta uputio na drugi 
kat i također snažno udario o vrata. Pošto nije dobio odgovor, 
sagnuo se do ključanice, pokušavajući da zaviri u sobu. Ali, jer 
je bio veoma debeo, pri saginjanju izgubi ravnotežu. Da bi to 
ipak izveo, on se podupro dlanovima o pod. Dok je to činio, 
osjetio je nešto klizavo, gusto i vlažno ispod prstiju. Podigao je 
otvorenu šaku k očima i pažljivo razgledao tamnocrvenu mrlju 
na ruci. Naglo se uspravi i upre plećima o vrata. Gospodin 
Skopf bijaše težak čovjek, odnosno, barem je onda takav bio, 
jer ja ga već nekoliko godina nisam vidio. Pod njegovom 
težinom slabašna vrata iskočila su iz šarki i gospodin Skopf se 
strovali naglavce u sobu. 


Pred njim je ležala najveća tajna njegova života. Na podu do 
njegovih nogu nalazilo se mrtvo tijelo neznanca. Šija mu je bila 
slomljena, a grkljan kao da je očnjacima pregrizla divlja zvijer. 
Tijelo mu je bilo golo, a sva odjeća razbacana oko leša. Stara 
dama i njen unuk išćezli su. Prozor bijaše otvoren. Mora da su 
nestali kroz prozor, jer su vrata bila iznutra zaključana. 


Samo, kako bi dječak mogao iznijeti svoju uzetu baku na 
zemlju kroz prozor drugog kata? Bila je to besmislica. Ponovo 
je gospodin Skopf pretražio malu sobu. Primijetio je da je 
krevet odvučen daleko od zida, a zašto? Ponovo, već po treći ili 
četvrti puta, on je zavirio ispod kreveta. Otišli su oboje, mada, 
govorio mu je zdrav razum, stara dama nije mogla otići bez 
nosiljke s kojom su je prvog dana gore odnijeli. 


i Th 
oli 


Dječak je oprezno skočio na deblo i besšumno poput mačke spustio se po njemu na 
zemlju. Odmah za njim sišao je i majmun. Trenutak kasnije našli su se pod okriljem 
džungle. 


Idući pronalazak jos je više produbilo tajnu. Njihova odjeća 
se nalazila u sobi i, ako su otisli, morali su poći goli ili u 
spavaćicama. Gospodin Skopf je zaklimao glavom i počesšao se. 
Bio je zbunjen. Nikada nije čuo za Sherlocka Holmesa i nije 
gubio vrijeme dozivajući u pomoć njegove slavne vještine. Za 
njega ovo bijaše prava tajna: jedna stara gospođa, invalid, koju 


su morali nositi s broda do njene sobe u hotelu i jedan lijepi 
momak, njen unuk, usli su jučer u sobu na drugom katu 
njegova hotela. Večerom su ih poslužili u njihovoj sobi. U devet 
sati izjutra leš nepoznatog čovjeka bio je jedini stanar te sobe. 
U međuvremenu nijedan brod nije napustio luku, a željeznice 
nije bilo sto milja uokolo. Ako su htjeli stići do iduće naseobine 
bijelaca, trebalo im je nekoliko dana napornog hoda u pratnji 
dobro opremljenog safarija. Oni su naprosto nestali u zraku, 
jer se domorodac, kojega je poslao da pretraži zemljiste ispod 
otvorenog prozora, upravo vratio s izvještajem da nema 
nikakvih tragova ljudskih stopa. Kakva su to bila stvorenja 
koja mogu prevaliti tu udaljenost, a da ne ostave nikakva traga 
na mekanom tlu? Gospodina Skopfa prožme jeza. Da, bila je to 
velika tajna, nešto nečuveno, pa mu je bilo mrsko da razmislja 
o tome i grozio se na pomisao da će doći noć. Ostala je to za 
gospodina Skopfa velika tajna, bez sumnje, još i danas. 


Armand Jacot, komandant Legije stranaca, sjedio je na 
prostrtom gunju u podnožju savijena palmina stabla. S 
ugodnim osjećajem naslonio je svoja široka pleća i glavu, 
sasvim kratko podšišane kose, o hrapavo palmino deblo. Noge 
je ispružio pred sobom preko oskudnog gunja koji bijaše 
prekratak za njih, a ostruge je zabo u pješčano tlo meke 
pustinjske oaze. Bio je to odmor nakon cjelodnevnog napornog 
jahanja kroz živi pustinjski pijesak. Lijeno je otpuhivao dim 
cigarete i očekivao posilnog koji mu je spremao večeru. 
Komandant Armand Jacot bio je sasvim zadovoljan sa sobom i 
svijetom. Zdesna, u blizini, njegovi su ljudi — četa samih 
veterana, preplanulih od sunca — oslobođeni mučnih okova 
discipline zamorili sve glasnije, odmarajući umorne mišiće, 
smijući se i pušeći u očekivanju jela nakon dvanaestosatnog 
posta. Među njima šćućurilo se pet mučaljivih domorodaca u 
bijeloj odjeći, čvrsto vezanih i pod jakom stražom. 


Pogled na njih ispunjavao je komandanta Armanda Jacota 
osjećajem  —radosnog zadovoljstva zbog dobro obavljene 
dužnosti. Cio jedan vreli, sušni mjesec, on i njegova četa 
pretraživali su zabačene pustinjske krajeve u potrazi za 
razbojničkom bandom koja je okrivljena zbog niza prljavih 
zločina, između ostalog zbog brojnih krađa deva, konja i koza 
kao i niza ubojstava zbog kojih je cijela banda zaslužila da 
bude giljotirana. 


Prije tjedan dana oni su nabasali na nju. U borbi, koja se 
razvila, izgubili su dvojicu ljudi, ali kazna za ubojice bijaše 
nemilosrdna — borba do uništenja. Nekih pola tuceta uspjelo 
je pobjeći, no ostatak je, izuzev ovih pet zarobljenika, platio 


svoje zločine pod legionarskim mecima. Među zarobljenicima, 
najgori od svih bijaše vođa bande Ahmet ben Houdin. 


Misli komandanta Jacota odlutale su zatim milje i milje 
daleko preko pijeska, od zarobljenika do malog garnizonskog 
mjesta gdje će ga sutra radosnom dobrodošlicom sačekati žena 
i mala kćerka. Uvijek, kad bi na njih pomislio, njegov bi se 
pogled raznježio. Čak i sada, on je jasno vidio ljepotu majke, 
koja se odražavala u djetinjim crtama na licu male Jeanne, a 
oba će mu se lica osmjehivati kada bude sutradan, kasno 
poslije podne sjahao sa svoga umornog konja. Već je osjetio 
kako mu se nježni obraz pripija uz lice, kao baršun uz grubu 
kožu. 


Sanjarenje mu je prekinuo stražarev glas koji je zvao 
podoficira. Komandant Jacot podiže pogled. Sunce još uvijek 
nije zašlo. Sjene stabala iskrštale su se povrh izvora, ljudi i 
konja koji su se raštrkali na istoku usred, sada već, zlatnog 
pijeska. Stražar je pokazivao u tom pravcu dok je narednik, 
upola žmireći, ispitivao daljinu. On mora sam pogledati. Često 
bi ugledao neke stvari davno prije drugih, ako je bio uvjeren da 
postoje, a ta mu je osobina donijela nadimak “Soko". Sada je 
spazio izvan dugih sjena tucet točkica, kako se uspinju i 
padaju povrh pijeska. Sad bi išćeznule, sad se opet pojavile, ali 
neprestano bi rasle sve veće i veće. Jacot ih je smjesta 
prepoznao. Bili su to konjanici, pustinjski konjanici. Poručnik, 
zapovjednik straže već je trčao k njemu. Čitav je logor piljio u 
daljinu. Jacot je izdao poručniku nekoliko jasnih naredbi, a 
ovaj je salutirao, zvecnuo petama i vratio se momcima. Tu ih je 
skupio tucet. Oni su osedlali konje, uzjahali i otkasali da 
presretnu strance. Preostali zauzeše položaj “na gotovs" da 
smjesta stupe u akciju. Nije bilo isključeno da bi ti konjanici, 
koji jašu galopom prema logoru, mogli biti prijatelji 
zarobljenika, spremni da oslobode svoje rođake iznenadnim 
napadom. Jacot je, međutim, sumnjao u to jer stranci nisu 
pokušavali da prikriju svoje prisustvo. Oni su galopirali hitro i 
naoči svima prema logoru. Nije isključeno da ispod njihova 
otvorenog nastupa vreba podmuklost — među onima koji su 
poznavali Sokola, nitko nije bio toliko naivan da povjeruje kako 
će ga samo tako obmanuti. Narednik je sa svojim odredom 


sačekao konjanike na dvjesta jardi od logora. Jacot ga je 
spazio kako razgovara s visokom prilikom, u bijelo odjevenom, 
očito vođom. Ubrzo su narednik i taj vođa jedan uz drugoga 
krenuli prema logoru. Jacot ih je čekao. Obojica su zaustavili 
konje i sjahali pred njim. 


— Šeik Amor ben Khatour — najavi narednik. 


Komandant Jacot oštro je motrio pridošlicu. On je 
poznavao gotovo svakog domorodačkog glavara stotine milja 
uokolo. Ovaj bijaše visok, lica išibana vjetrom, namrštena 
pogleda, čovjek šezdesetih ili nešto više godina. Oči su mu bile 
uzane i zle. Komandantu Jacotu nije se svidio njegov izgled. 


— Dakle? — upita, promatrajući ga. Domorodac je smjesta 
prešao na stvar — Ahmet ben Houdin je sin moje sestre — 
reče. — Kad biste mi ga uručili, ja bih se pobrinuo da se više 
nikada ne ogriješi o francuske zakone. 


Jacot je zanijekao glavom. — To ne može biti — odvrati. — 
Ja ga moram povesti sa sobom. Njemu će propisno i časno 
suditi građanski sud. Ako nije kriv, bit će oslobođen. 


— A ako jeste? — upita šeik. 


— On je okrivljen za mnoga ubojstva. Ako se dokaže ma 
koje od njih, on će morati umrijeti. 


Šeik izvuče ruku koju je držao ispod burnusa. Sada, kad ju 
je izvukao, otkrila se velika kesa od kozje kože, teška i sva 
nabrekla od novca. On odriješi kesu i izruči pregršt njena 
sadržaja na dlan desne ruke — bili su to sve veliki komadi 
francuskih zlatnika. Po veličini i debljini kese komandant 
Jacot mogao je zaključiti da njen sadržaj predstavlja pravo 
blago. Šeik Amor ben Khatour ubaci jedan po jedan zlatnik 
natrag u kesu. Zatim je čvrsto sveže uzicom u čvor. Za sve 
vrijeme je šutio. Jacot zažmiri. Bili su sami. Narednik, koji je 
doveo stranca, povukao se na izvjesnu udaljenost, okrenut 
leđima prema njima. Sada, pošto je izručio natrag sve zlatnike, 
pružio je nabijenu kesu na otvorenom dlanu komandantu 
Jacotu. 


— Ahmet ben Houdin, sin moje sestre, mogao bi noćas 


pobjeći — reće. — Zar ne? 


Kapetan Armand Jacot porumenio je do korijena kratko 
podšišane kose. Zatim je problijedio i pošao pola koraka 
naprijed prema šeiku. Pesti mu se zgrće. 


— Naredniće! — poviče. Podoficir pohita k njemu i 
salutirajući zvecne petama ispred pretpostavljenog. 


— Odvedite šeika njegovim ljudima. Gledajte da smjesta 
nestanu. Pucajte u prvog čovjeka koji prijeđe noćas logorski 
krug 


Šeik Amor ben Khatour uspravio se u svoj svojoj visini. 
Zažmirio je svojim zlim očima i podigao vreću s novcem u 
visinu očiju francuskog oficira. 


— Za život Ahmeta ben Houdina, mog nećaka, platit ćete 
mnogo više no što je ovdje — reče. — I još jednom toliko za to 
što ste me opsovali, a povrh svega još stotinu jada. 


— Nosi se odavde! — zaurla komandant Armand Jacot — 
prije no što te udarim nogom! 


Sve se to dogodilo, otprilike tri godine prije početka naše 
priče. Suđenje Ahmetu ben Houdinu i njegovim suučesnicima 
postalo je stvar prošlosti — u što se, ako je potrebno, možete 
uvjeriti. On je osuđen na smrt kao što je i zaslužio, a prihvatio 
ju je dostojanstveno i potpuno miran. 


Mjesec dana poslije toga sedmogodišnja kćer komandanta 
Armanda Jacota tajanstveno je nestala. Nikakvo bogatstvo 
njena oca i majke ni moćna podrška velike republike nisu bili 
u stanju da otkriju tajnu njena boravišta iz zlokobne pustinje 
koja je progutala nju i njenog otmičara. 


Bila je raspisana tako golema nagrada da je namamila 
mnoge pustolove da pođu u potragu. No nije bilo nikakvih 
izgleda za jednog detektiva suvremena, civiliziranog kova, a 
kosti onih nekoliko, koji su se ipak uputili u potragu, već su 
odavno izblijedjele pod afričkim suncem na gluhom pijesku 
Sahare. 


Dva su Šveđana, Carl Jenssen i Sven Malbihn nakon 


trogodišnjeg lutanja posve krivim tragovima odustala od 
potrage daleko negdje na jugu Sahare, obrativši pažnju mnogo 
unosnijem poslu — krađi slonove kosti. Bili su već poznati na 
golemom području zbog svoje neumoljive okrutnosti i pohlepe 
za slonovom kosti. Domoroci su ih se plašili i mrzili ih, a 
evropske vlasti, na čijem su podrućju djelovali, već su ih 
odavno tražile. No krčeći polako put na sjever, oni su naučili 
mnogo stvari u ničijoj zemlji južno od Sahare, koje su im 
omogućile da ne budu uhvaćeni i osiguravale im da lako 
pronalaze putove prilikom bijega, koji su bili nepoznati 
njihovim progoniteljima. Njihovi upadi bijahu neočekivani i 
brzi. Pograbili bi slonovu kost i povukli se sa sjevera u 
neprohodne pustare prije no što je straža, na teritoriju koji bi 
opljačkali, primijetila njihovo prisustvo. Nemilosrdno su ubijali 
njihove slonove ili pak pokrali slonovu kost domorocima. 
Njihovu pratnju sačinjavalo je više od sto domorodaca ili 
robova crnaca — prava divlja i okrutna banda koljača. 
Upamtite Carla Jenssena i Svena Malbihna, ta dva švedska 
diva žute brade, jer ćete se s njima još i kasnije susretati. 


U srcu džungle, sakriveno na obalama male, još 
neistražene pritoke jedne velike rijeke — koja je, nedaleko 
ekvatora, utjecala u Atlantik — ležalo je palisadama ograđeno 
seoce. Dvadesetak koliba, pokrivenih i nadsvođenih palmama, 
štitile su crno stanovništvo dok je usred čistine podignuto pola 
tuceta šatora od kozje kože za Arape koji bi se tu sklanjali da 
bi što trgovinom, što pljačkom nagomilali tovare koje su onda 
deve, njihovi pustinjski brodovi, gotovo svake godine, odnosile 
na tržište u Timbuktu. 


Pred jednim arapskim sšatorom igrala se desetogodišnja 
crnokosa, crnooka mala djevojčica. Svaka inča njene kože 
orahove boje i dražesno držanje odavali su kćer pustinje. Njeni 
prstići bili su marljivo zaposleni krojenjem suknje od trave za 
očerupanu lutku koju joj je neki dobar, blagonakloni rob 
izradio prije godinu ili dvije. Lutkina glava bijaše nevješto 
istesana od slonove kosti dok joj je tijelo skrojeno od stakorske 
kože, ispunjene slamom. Ruke i noge bijahu načinjene od 
drvenih štapića, probušenih na kraju i prišivenih uz torzo od 
štakorske kože. Lutka bijaše strašno ružna, ali ma koliko bila 


neugledna i prljava, Meriem ju je smatrala najljepšom i 
najdivnijom igračkom na svijetu, a to, u stvari, i nije bilo tako 
čudno, uzmemo li u obzir da je bila jedini predmet na svijetu 
kojem je mogla pokloniti svoje povjerenje i ljubav. 


Svi ostali, koji bi s Meriem dolazili u dodir, bili su, bez 
izuzetka, ili ravnodušni, ili okrutni prema njoj. Našla se tu, na 
primjer, jedna stara crna vjestica koja je pazila na nju, 
krezuba Mabunu, prljava i zla. Ona ne bi nikad propustila 
zgodu da udari djevojčicu ili joj nanese niz manjih muka kao 
što je, na primjer, štipanje ili, što je već dvaput učinila, da 
opeče osjetljivo mjesto ugljenom. Bio je tu još i šeik, njen otac. 
Njega se bojala mnogo više no Mabune. On bi je tako često, a 
ni zbog čega grdio, završavajući po običaju svoje tirade 
strašnim batinama, sve dok njeno malo tijelo ne bi pomodrilo. 


Ali kad bi ostala sama, bila je sretna igrajući se s Geekom, 
ukrašavala joj kose divljim cvijećem ili plela uže od trave. Kad 
bi je ostavili samu, uvijek bi nešto radila i pjevuckala. Nikakva 
okrutnost, ma kolika bila, nije mogla slomiti urođenu radost i 
ljupkost njenog malog srca. Jedino kad bi se našla u šeikovoj 
blizini, sutjela bi i svladavala se. Pred njim je osjećala strah 
koji bi se povremeno pretvarao u histerični napad užasa. Ona 
se također plašila mračne džungle, okrutne džungle koja je 
okruživala malo selo. Danju su u njoj kreštali majmuni i 
graktale ptice, a noću se razlijegala rika, huktanje i jauk 
mesoždera. Da, ona se plašila džungle, ali kako se bojala šeika 
još više, mnogo puta je u svojoj djetinjoj glavici mislila da bi 
radije pobjegla u stravičnu džunglu, nego da neprestano trpi 
nasilje svog oca. 


Dok je tog dana sjedila ispred šeikova šatora od kozje kože 
krojeći suknju od trave za Geeku, iznenada se pojavio šeik. S 
dječjeg lica je smjesta nestao izraz sreće. Ona se povuče u 
stranu pokušavajući da se skloni starom Arapinu s licem 
poput uštavljene kože, ali nije bila dovoljno brza. Surovim 
udarcem noge čovjek je obori ničice, ali ona ostade ležati 
sasvim mirna, bez suza, dršćući. Zatim, pošto je opsuje, čovjek 
uđe u šator. Stara, crna vještica nasmijala se u znak 
odobravanja, otkrivši pri tom svoj jedini žuti očnjak. 


Čim se uvjerila da je šeik otišao, djevojčica je otpuzala do 
sjenovitog dijela šatora gdje je ležala sasvim tiho, privijajući 
Geeku grčevito na grudi, dok su joj malo tijelo potresali dugi 
jecaji. Nije se usudila plakati glasno da ne bi ponovo privukla 
šeika. Njeno malo srce nije patilo samo od fizičke boli, već od 
jedne beskonačne, teške tuge — ljubav bijaše uskraćena tom 
dječjem srcu, a ono je za njom žudjelo. 


Mala Meriem gotovo i nije znala da postoji na svijetu nešto 
drugo osim svirepe okrutnosti seika ili Mabunu. Negdje 
duboko i nejasno u sjećanju djeteta nazirala se mutna slika 
mile majke, no Meriem nije bila posve sigurna nije li to bila 
samo slika sna, izazvana potrebom za nježnošću koju su joj 
uskratili. Zato je njome obilno obasipala svoju toliko voljenu 
Geeku. Nije bilo razmaženijeg djeteta od Geeke. Njena mala 
majka, koja nipošto nije htjela postupati po uzoru svoga oca i 
dadilje, pokazivala je krajnju strpljivost. Geeka je svakodnevno 
primala tisuće poljubaca. Ponekad bi se u igri Geeka pokazala 
nevaljalom, ali je mala majka nikada nije kažnjavala. Umjesto 
toga ona bi je milovala i mazila. Njeno vladanje proizlazilo je 
samo iz jedne vatrene čežnje za ljubavlju. 


I sada, dok je čvrsto privijala Geeku uza se, njeno je jecanje 
postepeno slabilo sve dok nije ovladala svojim glasom i izlila 
svu svoju bijedu u uši od slonove kosti, uši jedine njene 
pouzdanice. 


— Geeka voli Meriem — šaptala je. — Zašto me šeik, moj 
otac također ne voli? Zar sam tako nevaljala? Ja se trudim da 
budem dobra, no nikad ne znam zašto me tuće i ne bih znala 
kazati čime sam ga naljutila. Baš sada, Geeka, on me je udario 
nogom i povrijedio, a ja sam samo sjedila ispred šatora i šivala 
suknju za tebe. Mora da je to bio nestašluk jer me inače ne bi 
zbog toga udario nogom. Ali što je u tome zlo, Geeka? O draga! 
Ne znam, zbilja ne znam. Željela bih, Geeka, da sam već mrtva. 
Jučer su lovci unijeli tijelo el adreje — crne pantere. Već je bila 
mrtva. Nikada se više neće nečujno prikradati do svog plijena. 
Nikad više njena golema glava i snažna pleća neće tjerati 
stravu u srce biljoždera kad se noću nađu na pojilu. I nikad se 
više neće zemlja zatresti od njena razbješnjela urlika. Fl adrea 
je mrtva. Kad su je unijeli u selo, strašno su tukli njeno tijelo, 


ali el adrea sve to nije osjećala. Nije osjećala udarce jer je bila 
mrtva. Kada ja umrem, Geeko moja, neću osjećati batine 
Mabune, a ni udarce nogom koje mi zadaje šeik, moj otac. 
Tada ću biti sretna. O, Geeka, kako bih voljela da sam već 
mrtva. 


Da se Geeka baš i mogla suprotstaviti takvim mislima, bila 
bi naglo prekinuta glasovima prepirke koji su dolazili sprijeda, 
sa seoske kapije. Meriem je osluhnula. Gonjena dječjom 
znatiželjom, ona bi potrčala onamo i saznala što je nagnalo 
ljude da tako bučno govore. Ostali stanovnici sela već su 
nagrnuli u pravcu galame. Ali Meriem se nije usudila. Šeik je, 
bez sumnje, već tamo i kad bi je ugledao, nasao bi opet razlog 
da je kazni. Stoga je ostala ležati i osluškivati. 


Sada je čula kako gomila kreće ulicom prema šeikovom 
šatoru. Veoma oprezno pripila je svoju malu glavu uz rub 
šatora. Nije mogla odoljeti kušnji jer je život u selu bio uvijek 
isti i monoton pa je čeznula za promjenom. Ono što je ugledala 
bijahu dva stranca, bijelca. Bili su sami, ali kada su im se 
približili, saznala je iz pričanja okolnih domorodaca da se 
mnoštvo ljudi iz njihove pratnje ulogorilo izvan sela. Oni su 
došli da porazgovore sa šeikom. 


Stari ih je šeik dočekao na ulazu u svoj šator. Kad je 
primijetio pridošlice, zlobno zažmiri. Zaustaviše se pred njim i 
izmijeniše pozdrave. Rekli su da su došli zbog kupovine 
slonove kosti. Šeik je gunđao da ne posjeduje slonovu kost. 
Meriem je zadrhtala. Znala je da su u obližnjoj kolibi goleme 
kljove nagomilane gotovo do samog krova. Istegnula je svoju 
malu glavicu još više, ne bi li što bolje vidjela strance. Kako im 
je bijela koža! Kako su žute bile njihove velike brade! 


Iznenada jedan je od njih svrnuo pogled prema njoj. Ona je 
pokusala da se skloni pred tim pogledom jer se plašila svih 
ljudi, ali ju je on spazio. Meriem je primijetila izraz strašnog 
zaprepaštenja koji je preletio njegovim licem. Šeik je to također 
primijetio i pogodio uzrok. 


— Nemam slonove kosti — ponovio je. — Ne želim trgovati. 
Odlazite. Tornjajte se! 


Istupio je iz svog šatora i izgurao strance prema vratima. 
OKlijevali su, a tada im šeik zaprijeti. Ne poslušati ga, značilo 
je isto što i samoubojstvo. Stoga su se obojica okrenula i 
napustila selo zaputivši se smjesta u svoj logor. 


Šeik se vratio k šatoru, ali nije ušao. Umjesto toga prišao je 
k mjestu gdje je mala Meriem prestravljeno ležala, priljubljena 
uza zid od kozje kože. Šeik se zaustavi i zgrabi je jednom 
rukom. Bijesno je osovi na noge i povuče k ulazu u šator 
svirepo je gurnuvši unutra. Pođe za njom, ponovo je zgrabi i 
stade nemilosrdno tući. 


— Da si ostala ovdje! — urlao je. — Neka stranci više 
nikada ne vide tvoje lice. Budeš li se drugi put pokazala 
strancima, ja ću te ubiti! 


Krajnjom zloćom tresnuo je dijete u najdalji ugao šatora 
gdje pade gušeći jecaje dok je šeik koračao gore-dolje govoreći 
sam sa sobom. Na ulazu spazi Mabunu kako gunđa i pucka 
usnama. 


U svom logoru jedan stranac brzo progovori drugome: 

— Nema sumnje, Malbihne — reče. — Ni najmanje! No 
razbijam neprestano glavu pitanjem zašto nije stari lupež tako 
dugo tražio nagradu? 


— Postoji nešto, Jenssene, što ovi ljudi znatno više cijene 
od novca — odvrati prvi sugovornik — a to je osveta. 


— Svejedno, neće škoditi da iskušamo snagu zlata — 
odgovori Jenssen. 


Malbihn sleže ramenima. 


— Ali ne na šeiku — reće. — Možemo je iskušati na jednom 
od njegovih ljudi. Šeik ne bi mogao zaboraviti osvetu za volju 
zlata. Ponuditi mu ga, značilo bi samo učvrstiti njegovu 
sumnju koju smo morali izazvati kada smo s njime razgovarati 
ispred njegova šatora. Možemo biti sretni, što smo tada izvukli 
živu glavu. 


— U redu! Pokušajmo onda s mitom! — pristane Jenssen. 


No nedostajao je netko, dovoljno jak, koga je trebalo 


podmititi. Sredstvo, za koje se najzad odlučiše, nakon nekoliko 
dana boravka u logoru izvan sela, bijaše visoki, stari poglavica, 
zapovjednik  šeikovih domorodaca. On se dao namamiti 
blještavim metalom jer je nekoć živio na obali i poznavao dobro 
moć zlata. Obećao im je da će im najkasnije do noći donijeti 
ono što žele. 


Čim je pao mrak, dva su se bijelca počela spremati da 
sruše i napuste logor. Oko ponoći bijaše sve spremno. Nosači 
su počivali pokraj svojih tereta, spremni da ih, na dani znak, 
za tren podignu u zrak. Naoružani askariji tumarali su 
prostorom između safarija i arapskog sela spremni također da 
formiraju stražu na začelju prhkom povlačenja koje će započeti 
smjesta, istoga trena kada poglavica donese ono sto su njihovi 
bijeli gospodari očekivali. 


Odjednom onkraj sela začuju se koraci. Askariji i bijelci bili 
su na oprezu. Ne jedan, već više ljudi stade im se približavati. 
Jenssen stupi naprijed i oslovi pridošlice šapatom punim 
slutnje: 


— Tko dolazi? 
— Mbeeda — glasio je odgovor. 


Mbeeda bijaše ime onog izdajničkog poglavice. Jenssen je 
bio zadovoljan, mada se začudio zašto je Mbeeda poveo i ostale 
sa sobom. Uskoro je shvatio. Predmet koji su donijeli ležao je 
na nosiljci što su je nosila dva čovjeka. Jenssen je tiho 
opsovao. Da mu ta budala nije dopremila leš? Oni su dali 
nagradu za nešto živo! 


Nosači su stigli i zastali pred bijelcima. 


— Evo, ovo je kupljeno vašim zlatom — reče jedan od 
dvojice. Oni spuste nosiljku i nestanu u noći prema selu. 
Malbihn pogleda Jenssena, a lopovski mu osmijeh nakrivi 
usta. Predmet na nosiljci bijaše pokriven komadom sukna. 


— Je li u redu? — upita posljednji. — Skini pokrov i 
pogledaj što si kupio. Koliko ćemo novaca steći pomoću toga 
leša — osobito pak poslije šest mjeseci putovanja pod gorućim 
suncem — koliko je, naime, potrebno da ga otpremimo do cilja. 


— Ali taj luđak je morao znati da smo je željeli živu — 
mrmljao je Malbihn, hvatajući ugao tkanine i strgnuvši pokrov 
s predmeta koji je ležao u nosiljci. 


Kad pogledasše dolje, u ono što je ležalo u nosiljci, obojica 
ustuknu, a kletva im sama od sebe poleti s usana. Tamo pred 
njima ležalo je mrtvo tijelo Mbeede, nevjernog poglavice. 


Nakon pet minuta Malbihnov i Jenssenov safari nadirao je 
prema zapadu. Uznemireni askariji Stitili su začelje u slučaju 
napada koji su očekivali svakog trena. 


Meriem je zapazila izraz strašnog zaprepaštenja na strančevom licu. 
Šeik je to također primijetio i pogodio uzrok. 


Prvu noć, provedenu u džungli, Tarzanov će sin sačuvati 
najdublje u sjećanju. Nije bio ugrožen ni od kakve zvijeri, nije 
bilo ni traga nekom strašnom divljaku, a ako su i postojali, 
izmućeni dječakov duh nije ih otkrio. Njegovu je svijest mučila 
pomisao na majčine patnje, a samooptuživanje bacilo ga je u 
spoznaju najdublje bijede. Zbog Amerikančeva ubojstva 
osjećao je veoma malu ili gotovo nikakvu grižnju savjesti. 
Momak je, uostalom, zaslužio svoju sudbinu. Jackova tuga 
nakon toga događaja proizlazila je, uglavnom, iz posljedice 
koju je Condonova smrt proizvela na njegove vlastite planove. 
Sada se on ne bi mogao, neposredno, vratiti roditeljima kao što 
je odlučio. Strah pred primitivnim, pograničnim zakonom, o 
kojem je čitao u pretjeranim i izmišljenim pričama, nagnao ga 
je da pobjegne u džunglu. Nije se usudio vratiti na obalu, u 
isto mjesto. Ali razlog tome nije ležao u brizi za njegov život, 
koliko u želji da poštedi oca i majku od nove boli i stida, ako se 
njihovo časno ime poteže i sramno ponizi prilikom suđenja 
ubojici. Sa sunčevim izlaskom probudila mu se u grudima 
nova nada. On će se vratiti u civilizaciju drugim putem. Nitko 
se neće moći dosjetiti da je baš on povezan s ubojstvom 
stranca u maloj, zabitoj trgovačkoj postaji na tuđoj obali. 


Pripivši se tijesno uz velikog majmuna u rašljama golemog 
stabla, dječak je drhtao gotovo cijele besane noći. Njegova 
tanka pidžama slabo ga je štitila usred džungle, ispunjene 
ledenom vlagom i samo mu je na onoj strani, koju je stisnuo 
uz toplo tijelo svog dlakavog prijatelja, bilo ugodno. Tako je 
pozdravio izlazak sunca koje mu je istovremeno obećalo 
toplinu i svjetlo; to blještavo sunce koje će raspršiti sve 


duševne i tjelesne muke. 
Prodrmao je Akuta da se probudi. 


— Dođi — reče. — Meni je hladno i gladan sam. Negdje na 
sunčevu svjetlu potražit ćemo hranu — i on pokaže prema 
ravnici, posutoj kržljavim drvećem i obrubljenoj nazubljenim 
stijenama. 


Dok je govorio, dječak je spuznuo na zemlju, a majmun se 
najprije pažljivo ogledavao uokolo njušeći jutarnji zrak. Tada 
je, uvjeren da u blizini ne vreba nikakva opasnost, polako 
sišao na zemlju pokraj dječaka. 


— Obično se Numa i njegova ženka Sabor počaste s onim 
koji prvo siđe, a zatim se ogleda uokolo, dok onaj što prvo 
pogleda pa siđe, ostaje živ da samog sebe počasti jelom. — 
Tako je stari majmun saopćio Tarzanovu sinu prvu lekciju iz 
nauke o džungli. Jedan do drugog, oni se upute divljom 
ravnicom, jer je dječak želio da se najprije ugrije. Majmun mu 
je pokazao najprikladnija mjesta, gdje bi se mogli iskopati crvi 
ili naći glodavci, ali je momak, već na samu pomisao da će 
morati progutati ove odvratne životinje, začepio usta. Nađoše 
nekoliko jaja koja dječak ispije sirova, zatim pojede nekoliko 
korijena i gomolja koje je Akut iskopao. Kad su prešli ravnicu, 
stigli su preko male uzvišice do vode, neke bljutave i smrdljive 
mlake u plitkom izvoru. Stranice i dno bili su izgaženi stopama 
mnogobrojnih životinja. Zebrin pastuh dade se u galop kad su 
se približili. 

Dječak je isuviše ožednio da bi oklijevao nad ovim što ni 
izdaleka nije nalikovalo vodi, stoga je dobro potegao dok je 
Akut podignute glave stao budno osluškivati. Prije no što se 
majmun napio, upozorio je dječaka da bude na oprezu, ali bii 
sam, dok je pio, s vremena na vrijeme podizao glavu i bacao 
pogled prema grmlju koje se nalazilo nekih sto jardi nasuprot 
izvoru. Kad se napio, ustane i progovori dječaku njihovim 
uobičajenim govorom, jezikom velikih majmuna. 


— Nema li kakve opasnosti u blizini? — upita. 


— Nikakve — odgovori dječak. — Nisam primijetio da se 
išta miče dok si ti pio. 


— Tvoj će ti vid slabo pomoći u džungli — reće majmun. — 
Budeš li ovdje htio ostati živ, morat ćeš se ravnati po ušima i 
nosu, ali ipak najviše po svom njuhu. Kad smo sisli da se 
napijemo, vidio sam kako je zebra odmaglila čim nas je 
nanjusila i znao sam po tome, da na toj strani pored izvora ne 
vreba nikakva opasnost, jer bi je inaće zebra otkrila prije no 
što bismo dosli. Ali na drugoj strani, prema kojoj puše vjetar, 
opasnost se mogla prikriti. Tada je ne bismo mogli nanjusšiti jer 
vjetar odnosi njen miris u drugom pravcu, i tada, niz vjetar, 
kamo ne mogu doprijeti njuhom, ja proničem ušima i očima. 


— Iotkrivaš da nema ništa? — dometne dječak u smijehu. 


— Otkrivam Numu kako se zgurio usred gomile grmlja, 
ondje, gdje raste visoka trava — i Akut pokaže. 


— Lav? — kriknu dječak. — Kako ti to znaš? Ja nisam vidio 
ništa. 

— Ipak je tamo Numa — odvrati veliki majmun. — Najprije 
sam čuo kako diše. Tebi će se disanje Nume pričiniti posve isto 
kao i ma koji šum što ga proizvodi vjetar među travom ili 
drvećem, no kasnije ćeš morati naučiti prepoznati Numino 
disanje. Evo! Sada budno motrim i konačno primjećujem kako 
se visoka trava talasa, posve drugačije negoli pod dahom 
vjetra. Gle! Kako on diše, ona se neprestano razmiče na sve 
strane oko Numinog golemog tijela, vidiš li? Gledaj, ono lako 
njihanje nije prouzrokovao vjetar — nitko drugi neće zatalasati 
travu na taj način. 


Dječak se zapiljio — imao je vid kakav nije mogao 
naslijediti svaki dječak — i ispusti, najzad, usklik čuđenja. 


— Da — reče. — Vidim. Ondje leži — i pokaže. — Glava mu 
je okrenuta prema nama. On vreba na nas? 


— Da, Numa vreba — odvrati Akut — ali to za nas nije 
opasno sve dok mu se suviše ne primaknemo jer on leži na 
svom plijenu. Želudac mu je pun i možemo čuti kako hrska 
kosti. On nas promatra tiho, onako više iz znatiželje. On 
upravo završava svoj obrok i uskoro će ustati da se napije s 
izvora. Kako nas se on ne boji, ali i ne želi, ne pokušava sakriti 
svoje prisustvo od nas. Stoga je sad izvrsna prilika da upoznaš 


Numu jer morat ćeš ga sjajno upoznati ako želiš dugo živjeti u 
džungli. Kad se mi, veliki majmuni, nađemo u čoporu, Numa 
nas ostavlja na miru. Naši su očnjaci dugi, snažni i mi se 
znamo boriti; ali kada je netko od nas sam, a on je gladan, 
tada nismo dorasli za borbu. Dođi, mi ćemo ga zaobići i 
onjušiti. Što prije priđeš i upoznaš ga, to bolje za tebe, no drži 
se stabala dok ga budemo zaobilazili, jer Numa znade ćesto 
učiniti bas ono što se najmanje očekuje. Neka tvoje usi, tvoje 
oči i nos budu budni. Misli uvijek na to da iza svakog grma, u 
svakom stablu ili busenu trave u džungli vreba neprijatelj; dok 
se uklanjaš Numi, pazi da ne uletiš u ralje njegove ženke 
Sabor. Slijedi me! — i Akut zaobiđe u široku krugu izvor i 
šćućurenog lava. 


Dječak je išao tik uz njegove noge, a svako njegovo čulo 
bijaše budno i svaki živac napet do krajnje granice. To je bio 
život. Smjesta je zaboravio svoju odluku od prije pet minuta da 
će požuriti k obali prema nekom drugom mjestu, a ne onom 
gdje je pristao, i odmah se vratiti u London. Osjećao je sada 
jedino divlju radost živog bića koje se razumom i hrabrošću 
suprotstavlja svim lukavstvima i snazi krvoločnog roda 
džungle što lovi širokim ravnicama i mračnim prašumskim 
prosjecima tog velikog tajanstvenog kontinenta. Nije znao za 
strah. Od oca je naslijedio plemenitost i savjesnost, i patio je 
često kad su se one borile u njegovoj duši s naslijeđenom 
ljubavi za slobodu. 


Upravo su prolazili pored Numine stražnjice kada dječak 
nanjuši neugodan zadah mesoždera. Njegovo lice ozari 
osmijeh. Nešto mu je govorilo da bi on raspoznao taj miris 
između bezbroj drugih da mu Akut i nije rekao da u blizini leži 
lav. Osjetio je neku neobičnu pripadnost, neku sudbinsku 
bliskost od koje su mu se nakostriješile kratke dlačice na šiji, 
a njegova gornja usna i nehotice se razvuče i on režeći otkrije 
prijeteće očnjake. I, kao da mu se koža napela oko ušiju koje 
su se htjele sljubiti s lubanjom u iščekivanju borbe na život i 
smrt. Koža ga je svrbjela. Sav se zažario od osjećaja koji 
nikada ranije nije upoznao. Postao je, odjednom, sasvim drugo 
biće: ratoborno, budno, spremno na sukob. Tako je miris lava 
Nume preobrazio dječaka u neko drugo stvorenje. 


Nikada nije vidio lava. Njegova majka je uložila mnogo 
muke da ga u tome sprijeći. Ali on je naprosto gutao bezbroj 
njegovih slika, a sada je ugrabio priliku da naslađuje oči na 
pravom pravcatom kralju životinja. Dok je slijedio Akuta, virio 
je neprestano okom preko ramena, straga, nadajući se da bi 
Numa mogao ustati s plijena i pokazati se. Tako se dogodilo da 
je zaostao komad puta iza Akuta. Prodornim vriskom majmun 
ga opomene i svrati mu pogled s prikrivenog Nume na drugu 
stvar. 


Bacivši brz pogled prema svom drugu, dječak ugleda na 
putu, točno pred sobom, nešto zbog čega prostruje žmarci 
zaprepaštenja svakim živcem njegova tijela. Iz grmlja, u kome 
je ležala sakrivena i sad jos napo utonula tijela, istupi hitra, 
prekrasna lavica. Svoje žutozelene, okrugle i širom otvorene oči 
zapilji prodorno u oči dječaka. Nije ih dijelilo ni deset koraka. 
Dvadeset koraka iza lavice stajao je veliki majmun dobacujući 
dječaku savjete, a lavici psovke u očitoj namjeri da joj odvrati 
pažnju, kako bi se dječak izvukao i sklonio na obližnje stablo. 


Ali se Sabor nije dala odvratiti. Uporno je piljila u dječaka. 
Ovaj je stajao između nje i njezina mužjaka, između nje i 
plijena. Bijaše to sumnjivo. Možda je imao neke skrivene 
namjere prema njenom gospodaru ili pak prema njihovoj 
lovini. Lavica bijaše naprasite ćudi. Razdražilo ju je Akutovo 
izazivanje. Ona je gromko zarežala i zakoraknula prema 
dječaku. 


— Na drvo! — vrisnu Akut. 


Djećak se okrene, poleti, a istog trena jurne i lavica. Stablo 
bijaše svega nekoliko koraka odatle. Grana se povila deset 
stopa od zemlje i kad je dječak skočio do nje, lavica je jurnula 
za njim. Poput majmunčeta uspuzao je na nju. Velika šapa 
šćepala je munjevitom brzinom njegovo bedro, ali ga je samo 
okrznula. Kada je lavica ponovo jurnula, svijenom pandžom 
zakvačila je pojas na hlačama dječćakove pidžame i rastrgla ih. 
Napo gol, dječak se uspeo u sigurni zaklon dok se zvijer 
okrenula i još jednom skočila za njim. 


S obližnjeg drveta Akut je kevtao i psovao nadijevajući lavici 
najpogrdnija imena. Dječak se poveo za svojim učiteljem i nije 


prestajao istresati uvrede na glavu opasne zvijeri, sve dok ne 
osjeti uzaludnost riječi kao oružja i zamisli se kako bi je još 
teže pogodio. Nije imao ništa pri ruci osim suhih grana i 
grančica, pa ih stade bacati na uzdignutu njušku lavice Sabor 
koja je režala, bas kao što je i njegov otac prije dvadeset 
godina, dok je još bio dječak, izazivao i mučio veliku mačku 
džungle. 


Lavica je jos neko vrijeme bjesnjela oko debla da bi se 
napokon, osjetivši beskorisnost svoga čekanja ili ju je glad 
nagnala da se dostojanstveno odsšulja i iščezne u grmlju gdje 
joj se sakrio gospodar koji se za sve vrijeme ove svađe nije ni 
jednom pojavio. 


Oslobodivši se njena proganjanja, Akut i dječak siđu na 
zemlju da ponovo nastave prekinuto putovanje. Stari je 
majmun grdio dječaka zbog njegove lakomislenosti. 


— Da nisi bio tako zaokupljen lavom iza sebe, primijetio bi 
lavicu već davno prije — govorio mu je. 


— Ali ti si prošao točno pored nje, a da je nisi opazio — 
dometnu dječak. 


Akut se uvrijedio. 


— U tom slučaju — reče — narod džungle pogiba. Cijelog 
svog života prolazimo s najvećim oprezom, a onda, samo na 
tren zaboravimo i... — on škljocne zubima oponašajući 
krckanje golemih čeljusti. — Bila je to lekcija — zaključi. — 
Naučio si da ne smiješ suviše dugo usmjeravati svoje oči, uši i 
nos u istom pravcu. 


Ta noć bila je Tarzanovom sinu hladnija od ma koje u 
čitavom životu. Hlače njegove pidžame nisu debele, ali bile bi 
ipak bolje no ništa. Idućeg dana pržio se pod vrelim suncem 
jer je njihov put opet vodio prostranom ravnicom bez drveća. 


Dječak se još nije odrekao namjere da putuje na jug i tako 
zaobiđe u krugu obalu, ne bi li našao još neku postaju 
zabačene civilizacije. Ništa od toga plana nije saopćio Akutu jer 
je znao da se stari majmun ne bi dao nagovoriti ni na kakvu 
stvar koja bi mirisala na rastanak. 


Mjesec dana oni su već lutali, a dječak je brzo sticao znanje 
o džungli. Njegove su se misice prilagodile novom načinu života 
u koji su gurnute. Očeva tjelesna snaga odrazila se i na sinu — 
trebalo ju je još vježbom ojačati i razviti. To što se morao 
njihati sa grane na granu, dječak je prihvatio kao nešto posve 
prirodno. Čak ni na velikoj visini nikada nije osjetio ni 
najmanju vrtoglavicu, a kad je već jednom svladao tu vještinu i 
posve se oslobodio, on bi se prebacio kroz prazni prostor od 
jedne do druge grane s mnogo više okretnosti, nego sto bi to 
mogao učiniti teži Akut. 


Kako je neprestano bio gol, njegova je nježna, bijela koža 
očvrsnula i preplanula od sunca i vjetra. Bez kaputića svoje 
pidžame ostao je jednog dana na kupanju u malom brzaku, 
premalenom, a da bi postao obitavalište krokodila. Dok se s 
Akutom zabavljao u hladnoj vodi, s drveća, što se nadvilo, 
skočio je majmun i ščepavši jedini preostali komad dječakove 
odjeće iz civilizacije i pobjegao. 

Neko je vrijeme Jack bio ljutit, ali uskoro nakon nestanka 
kaputića počeo je osjećati da mu je na po odjevenom daleko 
neudobnije negoli posve golom. Uskoro više nije ni najmanje 
osjećao nedostatak odjeće, i otada je iz sveg srca uživao 
slobodu takva stanja u kome više nije postojala nikakva stega. 
Ponekad bi smiješak preletio njegovim licem kada bi pokušao 
zamisliti zaprepaštenje svojih školskih drugova da ga sada vide 
takvog. Oni bi mu, zacijelo, zavidjeli. Da, kako bi mu oni 
zavidjeli. Ponekad ih je sažaljevao, ali kad ih je opet zamišljao 
sretne, usred raskoši i udobnosti njihovih domova u Engleskoj, 
s očevima i majkama, dječaka bi stislo u grlu i on bi nejasno, 
kao kroz maglu, ugledao lice svoje majke kako uporno iskrsava 
pred njegovim očima. Zbog toga je gonio Akuta da pođu dalje i 
zbog toga su se sada uputili na zapad, prema obali. Stari je 
majmun mislio da su posli u potragu za plemenom kome on 
pripada, a dječak ga nije htio osloboditi te zablude. On će 
Akutu otkriti istinu svojih planova tek pošto prispiju nadomak 
same civilizacije. 


Jednog dana dok su polako prolazili duž neke rijeke, 
neočekivano nabasaše na domorodačko selo. Neka su se djeca 
igrala pored vode. Dječaku poskoči srce u grudima kad ih 


ugleda jer više od mjesec dana nije vidio ni jedno ljudsko biće! 
Što smeta ako su to bili goli divljaci? Ako je njihova koža crna, 
zar nisu i oni bića, kakvo je i on sam? Oni bijahu njegova 
braća i sestre! Potrčao je prema njima. Opominjući ga tiho, 
Akut mu spusti ruku na rame da ga zaustavi. Dječak se 
istrgne, oslobodi i s kliktavim pozdravom  pojuri prema 
igračima, boje ebanovine. 


Na zvuk njegova glasa podigle su se sve glave u zrak. Jedan 
trenutak promatrali su ga razrogačenih oćiju, a onda s 
vriskom zaprepaštenja okrenuše pleća i pojuriše u selo. Za 
njima su potrčale njihove majke, a kao odgovor na uzbunu, na 
seoskoj kapiji pojavi se grupa ratnika pa dohvati brzo koplja i 
štitove. 


Kad je ugledao kakvo je zaprepaštenje prouzrokovao, 
dječak se zaustavi. Sretan osmijeh nestade mu s lica čim 
opazi, da su s vikom i prijetećim pokretima, pojurili prema 
njemu. Akut, koji se našao iza njega, pozove ga da smjesta 
pobjegnu govoreći mu da će ih crnci ubiti. On još zastane da ih 
sačeka, a onda podiže u zrak ruku s dlanom, okrenutim prema 
njima, kao znak da se zaustave govoreći im istovremeno, da je 
došao kao prijatelj, i da se samo želio poigrati s njihovom 
djecom. Naravno, oni nisu razumjeli ni riječi koju im je uputio, 
a fijuk kopalja bijaše odgovor, kakvom se mogla nadati ta gola 
prilika, koja je neočekivano istrčala iz džungle među njihove 
žene i djecu. Sva su se koplja oborila na dječaka, ali ga ni 
jedno ne pogodi. Kičma mu se ponovo povije, a kratke dlačice 
na šiji i lubanji nakostriješe. Zažmiri. Odjednom izraz 
srdačnog prijateljstva, koji je trenutak ranije zračio iz njegovih 
očiju, usahne i zaplamsa mržnja. S muklim režanjem, posve 
nalik zvjerinjem, on se okrene i otrči u džunglu. Tamo na 
stablu čekao ga je Akut. Majmun ga je poticao da požuri u 
bijegu jer je mudri stari antropoid dobro znao da njih dvojica, 
goli i nenaoružani, nisu dorasli snažnim crnim ratnicima koji 
će, nema sumnje, poći u džunglu u potjeru za njima. 


U Tarzanovu sinu pokrenula se nova snaga. On je došao 
otvorena i sretna dječačka srca da sklopi prijateljstvo s tim 
ljudima, koji bijahu stvorenja poput njega. No dočekali su ga 
kopljima i nepovjerenjem. Nisu ga htjeli čak ni saslušati. 


Mržnja i bijes ispune ga svega. Mada ga je Akut požurivao, on 
je zaostajao. Želio je borbu iako mu je razum govorio da bi 
dočekati te naoružane ljude golih ruku značilo glupo žrtvovati 
svoj život. Kad bi se ukazala bliska mogućnost borbe, dječak bi 
često pomislio na svoje zube, te prijeteće očnjake. 


Dok se polako penjao drvećem, jednim je okom virkao 
preko pleća, ali nije zanemario ni sve ostale moguće opasnosti 
koje su vrebale lijevo, desno ili odozgo — iskustvo s lavicom 
nije se moralo ponoviti da bi osiguralo trajnost pouke koju je 
tada naučio. U blizini začuje divljake kako dolaze s vikom i 
poklicima. Zastao je daleko straga sve dok ne ugleda svoje 
progonitelje. Oni ga nisu vidjeli jer nisu tražili među granama 
drveća plijen nalik sebi. Dječak je nastojao da neprestano bude 
točno povrh njih. Oni su nastavili potjeru još možda cijelu 
jednu milju, a onda su se stali vraćati prema selu. Sada se 
dječaku pružila prilika koju je bio očekivao. Vrela krv osvete 
kolala je njegovim žilama, te je gledao svoje progonitelje kao 
kroz neku skrletnu maglu. 


Kada su se vraćali, i on okrene da ih slijedi. Akuta je 
izgubio iz vida. Misleći da je dječak iza njega, on je proslijedio 
daleko naprijed. Nije htio izazivati sudbinu usred smrtonosnih 
kopalja. Klizeći nečujno s drveta na drvo dječak je sustizao 
ratnike koji su se vraćali. Konačno jedan zaostane iza svojih 
momaka koji su nastavili uzanim puteljkom prema selu. 
Grozni smijeh bljesne na dječakovom licu. Brzao je naprijed 
krećući se gotovo paralelno povrh crnca koji nije ništa slutio. 
Prikradao se i vrebao svoj plijen poput pantere Šite. Da, dječak 
bi često gledao kako to Šita radi. 


Tiho i neočekivano skoči na široka pleća svoje žrtve. Čim ga 
dodirne, prsti mu potraže i nađu čovjekov vrat. Pod težinom 
dječakova tijela crnac se skljoka na zemlju. S koljenima na 
leđima on ga je udarao sve dok tijelo nije omlitavjelo. Tada se 
snažni, bijeli zubi prikuju uz njegovu šiju, a mišićavi prsti 
zgrče oko grla. Još neko vrijeme ratnik se luđački borio, 
bacajući se amo-tamo u želji da ukloni svog protivnika, ali je 
njegov otpor sve više slabio, a strašno i mučćaljivo stvorenje, 
koje nije mogao vidjeti, sve se snažnije pripijalo uza nj vukući 
ga polako u grmlje s onu stranu puta. 


I ovdje, sakriven i siguran od radoznalih očiju svojih 
progonitelja koji bi se, pošto su izgubili jednog ratnika, mogli 
vratiti da ga potraže, momak je ugušio život u tijelu svoje žrtve. 
Konačno je, po iznenadnom klonuću i opustanju tijela 
neposredno nakon borbe, shvatio da je ratnik mrtav. Svega ga 
obuzme neka neobična čežnja. Uzdrhta čitavim tijelom i 
prožme ga jeza. Neki cudan, posve spontani poticaj, prisili ga 
da se osovi i stane jednom nogom na tijelo svoje žrtve. Grudi 
mu se nadmu. Lice podiže k nebu, a usne se otvore da ispuste 
cudan, sablasni krik. Ali nikakav se glas nije otkinuo s tih 
usta, a on je ostao tako jos punu minutu, nalik živom kipu 
osvete, lica podignuta k nebu i s težinom suspregnuta 
osjećanja u grudima. 


Tisina, koja je obilježila prvo veliko ubojstvo Tarzanova 
sina, postat će tipična karakteristika svih budućih njegovih 
ubijanja baš kao što je sablasni krik majmuna mužjaka 
označavao pobjede njihovog moćnog gospodara. 


Cim je Akut osjetio da se dječak ne nalazi iza njega, vratio 
se da ga potraži. Vratio se tako komad puta, kad li se iznenada 
zaustavi i usklikne zaprepašteno, spazivši neobičnu priliku 
kako se penje drvećem njemu u susret. Bijaše to dječak, no 
ipak, je li to doista on? U ruci je nosio dugo koplje, niz njegova 
leđa visio je oduži štit, upravo takav kakav su nosili crni 
ratnici koji ih napadoše, a oko ruke i gležnjeva bili su mu 
bakreni koluti, dok mu se tkanina kojom se obavijaju bedra, 
klatila između nogu. I nož bijaše zadjenut u korice. 


Kada je dječak ugledao majmuna, požurio je da mu otkrije 
svoje trofeje. Ponosno mu je pokazivao svaki komad tek 
osvojena plijena i hvalisavo mu ispričao sve detalje svog 
podviga. 


— Ubio sam ga golim rukama i zubima — reče. — Htio sam 
se sprijateljiti s njima, ali oni su sami izabrali da mi budu 
neprijatelji. Sada, kad imam koplje, pokazat ću i Numi koliko 
vrijedim kao neprijatelj. Akute, samo su bijeli ljudi i veliki 
majmuni naši prijatelji. Mi ćemo ih potražiti, a svih drugih 


Oni su zaobišli neprijateljsko selo i nastavili put prema 
obali. Dječak se silno ponosio svojim novim oružjem i 
ukrasima. Neprestano bi vježbao kopljem bacajući ga s 
vremena na vrijeme uvis u razne predmete dok su besposleno 
napredovali, sve dok jednog dana nije savladao tu vještinu 
vrijeme učio pod Akutovim vodstvom. Uskoro su tragovi u 
džungli postali otvorenom knjigom koju je čitalo oštro 
dječakovo oko. Čak i oni posve nejasni, koje ne mogu dokučiti 


čula civiliziranog čovjeka, postadoše dobri znanci ovog dječaka. 
Mogao je razlikovati po mirisu mnogobrojne vrste biljoždera, a 
znao je također kazati kakva se životinja približava ili odlazi, 
već prema tome, da li njen vonj slabi, nastaje ili postaje 
intenzivan. Nije zvao oči u pomoć da bi ustanovio da se tu, uz 
vjetar, nalaze dva ili četiri lava, na udaljenosti od sto jardi ili 
pola milje. 


Mnogo je toga naučio od Akuta, ali još više vlastitim 
instinktom. Posjedovao je izvanrednu intuiciju koju je 
naslijedio od svog oca. Volio je život džungle. Neprestana bitka 
razuma i čula protiv mnogobrojnih smrtnih neprijatelja, koji 
su lukavo ili nevješto vrebali danju i noću na njegovom putu, 
poticala je avanturistički duh koji plamti tako snažno u 
grudima svakog mladog čovjeka. Ipak, ma koliko volio taj život, 
sebična čežnja nije nadvladala osjećaj dužnosti i časti, nije ga 
navela da ostvari niz nepodopština za koje je imao i previše 
prilika nakon svog pustolovnog bijega u Afriku. Ljubav, koju je 
osjećao prema ocu i majci, bila je suviše jaka, a da pretvori te 
dane života u džungli, koji su njima, bez sumnje, zadali toliko 
boli, u čisto uživanje. Stoga je čvrsto odlučio da potraži neku 
luku na obali, odakle će stupiti u vezu i snabdjeti se novcem 
za povratak u London. Tamo će sigurno moći nagovoriti svoje 
roditelje da mu dopuste izvjesno vrijeme provesti na onom 
afričkom imanju koje je njegov otac — sudeći po izjavama što 
ih je slučajno izvukao nepažnjom onih kod kuće — posjedovao. 
I to bi već bilo nešto, bolje, u svakom pogledu, negoli živjeti 
sputano i dosadno usred svih ograničenja civilizacije. 


I sada, pošto je usmjerio svoj put prema obali, bijaše 
zadovoljan i smireniji no ikada. Uživao je u slobodi i radostima 
života u divljini, a njegova savjest, istovremeno, bijaše čista jer 
je znao da je učinio sve što je mogao kako bi se vratio 
roditeljima. Tražio je, također, mogućnost da se ponovno 
sretne s bijelcima — tim bićima kojima je i sam pripadao — jer 
je često žudio za prijateljstvom drugačijim od onog kakvo mu 
je pružao stari majmun. Uspomena na sukob s domorocima 
još je plamtjela u njegovim grudima. Približio im se iz čistog 
drugarstva i s takvim dječjim uvjerenjem u srdačnu 
dobrodošlicu da je doček, koji su mu priredili, slomio sve 


njegove dječačke ideale. Otada nije više smatrao domoroce 
svojom braćom, već sastavnim dijelom — mnogobrojnih 
neprijatelja iz krvoločne džungle — grabežljivom zvjeradi koja 
se kreće na dvije noge, umjesto četiri. 


No, ako mu domoroci bijahu neprijatelji, postoje, valjda, na 
tom svijetu i takvi koji to nisu. Postoje takvi, koji će ga uvijek 
dočekati raskriljenih ruku, koji će ga smatrati prijateljem ili 
bratom i koji će ga zaštititi od svakog neprijatelja. Da, još su 
uvijek postojali bijelci. Negdje duž obale ili u dubini same 
džungle nalaze se bijelci. Za njih će on uvijek biti mio gost, s 
njima će se sprijateljiti. I, naravno, tu još postoje veliki 
majmuni, prijatelji njegova oca i Akuta. Kako će samo biti 
sretni da mogu primiti sina Tarzana, svog gospodara. Nadao se 
da će ih susresti prije no što nađe trgovačku postaju na obali, 
kako bi mogao ispričati ocu da se upoznao s njegovim starim 
prijateljima iz džungle, da je s njima lovio, da je uživao u 
njihovom divljem životu, dijelio s njima strah, prisustvovao 
njihovim praiskonskim svečanostima o kojima mu je pričao 
Akut. Beskrajno ga je radovalo što će prisustvovati tim sretnim 
susretima. Često bi ponavljao dugi govor koji će održati 
majmunima i u njemu im ispričati kako je živio njihov prijašnji 
kralj otkada ih je napustio. 

Drugom zgodom maštao bi o susretu s bijelcima. Radovalo 
ga je unaprijed njihovo zaprepaštenje kad budu ugledali golog 
bijelca, dječaka, opremljenog borbenim priborom crnih ratnika 
kako prolazi džunglom u pratnji velikog majmuna. 


I tako su prolazili dani. Uslijed dugotrajnog hodanja, lova 1 
penjanja dječakovo se tijelo toliko razvilo i okretnost usavršila, 
da se čak i ravnodušni Akut oduševio snagom svog učenika. A 
dječak je, svjestan svoje snage, uživao u njoj i postajao 
ponekad nesmotren. Stupao bi džunglom ponosno uzdignute 
glave prkoseći opasnosti. Dok se Akut, istog trena, ćim bi 
nanjušio Numu, popeo na drvo, dječak se smijao u lice kralju 
životinja i hrabro prošao pored njega. Dugo vrijeme služila ga 
je sreća. Lavovi, koje bi susretao, bili su ili posve siti, ili ih je 
golema hrabrost neobične prilike, sto je upala u njihovo 
kraljevstvo toliko iznenadila, da su iz svoje glave posve 
isključili namjere za napad te su stali, promatrajući širom 


otvorenih očiju, kako im se približava i zatim odlazi. Međutim, 
bez obzira sto je bio uzrok takvom njihovom vladanju, ostaje 
činjenica da je dječak prošao mnogo puta svega nekoliko 
koraka pored nekog golemog lava, a da nije izazvao ništa osim 
prijetećeg režanja. No dva posve jednaka lava ne moraju biti i 
sasvim ista u karakteru i temperamentu. Razlika među njima 
je upravo tolika, kolika je i između pojedinih pripadnika 
ljudskog roda. Ako svih deset lavova postupi podjednako u 
istovjetnim okolnostima, nitko ne može reći da će to isto 
učiniti i jedanaesti lav — postoje, naime, sve mogućnosti da 
neće. Lav je stvor neobično uzbudljive prirode. On misli, 
štoviše i zaključuje. Budući da posjeduje živčani sistem i 
mozak, on ima i temperament koji će ispoljiti različito u 
pojedinim slučajima. Jednog dana dječak je susreo takva 
jedanaestog lava. Baš je prolazio malom ravnicom na kojoj je 
rasla omanja skupina grmlja. Akut bijaše lijevo, nekoliko jardi 
od dječaka koji je prvi otkrio prisutnost Nume. 


— Kidaj, Akute! — poviče dječak smijući se. — Desno u 
grmlju leži Numa, sakriven. Popni se, Akute, na drvo! Ja, sin 
moćnog Tarzana, zaštitit ću te — i dječak sa smijehom nastavi 
ravno putem koji je vodio tik uz grmlje u kome je ležao 
pritajeni Numa. 


Majmun mu vikne da se vrati, ali je dječak samo uperio 
koplje i počeo improvizirati neki ratnički ples da pokaže pred 
kraljem životinja svoj prezir. Primicao se sve bliže i bliže ovom 
strašnom deracču kad li, odjednom, ni deset koraka od mladića 
lav iskoči sa svog ležaja i bijesno zareži. Bijaše to golemi 
mužjak, gospodar džungle i pustinje. Čupava griva pokrivala je 
njegova leđa. Svirepi očnjaci virili su iz golemih ralja. Njegove 
žutozelene oči piljiše izazovno, s mržnjom. 


Dječak je smjesta osjetio da se taj lav razlikuje od onih 
ostalih, koje je do sada susretao. Njegovo koplje, koje je držao 
spremno u ruci, samo je još naglasilo tužni nesrazmjer, ali je 
otišao suviše daleko, a da bi mogao uzmaknuti. Najbliže drvo 
nalazilo se ulijevo nekoliko jardi te bi lav oborio dječaka napo 
puta do stabla, a da ga zvijer namjerava napasti, uvjerio bi se 
svatko tko bi imao prilike da je samo pogleda. Svega nekoliko 
stopa pred njim, više lava, bilo je drvo, prepuno bodlji. Bijaše 


to najbliže utočište, ali je Numa stajao između njega i svog 
plijena. 


Kad osjeti dodir dugog koplja u ruci i pogleda stablo povrh 
lavlje glave, dječaku sine jedna misao, besmislena uostalom i 
smiješna, gotovo beznadna, ali nije imao vremena da odmjeri i 
izabere više mogućnosti jer bila je svega jedna i to: bodljikavo 
drvo. Kad lav nasrne, bit će prekasno, stoga dječak mora 
jurnuti prvi i na strašno Akutovo zaprepaštenje, a ništa manje 
Numino, dječak hitro skoči prema zvijeri. Gotovo cijelu 
sekundu lav ostade skamenjen od iznenađenja, a baš tu 
sekundu položi Jack Clayton svoj najteži ispit vještine koju je 
uvježbao još u školi. 

Potrći ravno prema divljoj zvijeri, držeći deblji kraj motke 
ispred tijela. Akut je kriknuo od užasa i zaprepaštenja. Lav 
zastane iskolačenih očiju očekujući napad, spreman da se 
podigne na stražnje noge i opali tom drskom stvorenju udarac 
od kojeg bi prsnula i lubanja bika. 


Pred samim lavom dječak zabode u zemlju motku svog 
koplja, snažno se odbije i, prije no što je podivljala zvijer 
uspjela shvatiti kako je izigrana, on poleti povrh lavlje glave u 
oštri zagrljaj bodljikavog stabla, spašen ali sav izranjen. 


Nikad do sada Akut nije vidio skok motkom. Sada je đipao 
gore-dolje, siguran na svome drvetu, kričao psujući i veselio se 
zbog Numina poraza, dok je djećak, krvareći sav izderan, tražio 
na bodljikavom stablu mjesto gdje će ublažiti svoje muke. 
Spasio je život, ali po cijenu strašne patnje. Činilo mu se da lav 
nikada neće otići i prošao je puni sat dok bijesna zvijer nije 
odustala od svoje straže i otputila se dostojanstveno preko 
ravnice. Kada je bio na sigurnoj udaljenosti, dječak se uspio 
osloboditi bodljikava stabla, no to je nanijelo nove rane 
njegovu izmrcvarenom tijelu. 

Moralo je proći mnogo dana da bi potpuno nestali vanjski 
ožiljci pouke koju je tom prilikom stekao, ali pečat, koji je ona 
ostavila u njegovoj duši, nije izbrisan cijelog života. Nikada više 
nije bezrazložno izazivao sudbinu. 


Kasnije je često riskirao u životu, ali bi primjenjivao skok s 


motkom samo onda kada je s tim rizikom mogao postići bolji 
rezultat. 


Nekoliko su dana dječak i majmun morali otpočinuti sve 
dok dječaku nisu zarasle bolne rane koje mu je nanijelo 
bodljikavo drvo. Veliki antropoid lizao je rane svog ljudskog 
prijatelja — osim ovog, nisu primjenjivali nikakvo liječenje — 
ali je njegovo zdravo tkivo uskoro zacijeljelo i dječak je 
ozdravio. 


Čim je dječak prizdravio, oni nastaviše put prema obali i još 
jednom dječakovu je dušu ispunio radosni predosjećaj. 


Konačno je došao trenutak o kojem je toliko sanjao. Bas su 
prolazili nekim gustikom kada oštro dječakovo oko otkrije 
ispod niskih grana kojima su se penjali jedan stari, ali dobro 
ocrtani trag — trag od kojeg mu je skoro iskočilo srce — trag 
čovjeka, bijelca. Usred mnogih otisaka golih stopala jasno su 
se ocrtavali obrisi tragova koje su ostavile čizme Evropljanina, 
a tragovi, koji su otkrivali da je ovuda prošlo prilično veliko 
društvo, vodili su na sjever i sjekli se pod pravim kutom s 
putom što su ga dječak i majmun usmjerili prema obali. 


Nema sumnje da ti bijelci znadu gdje se nalazi najbliže 
naselje na obali. Možda su se oni čak sada uputili prema obali. 
U svakom slučaju vrijedilo bi da ih dostigne, ako ni zbog čega, 
a ono zbog zadovoljstva da ponovno sretne bića svoje vrste. 
Dječak se sav usplahiri, srce mu zakuca od žudnje da ih što 
brže stigne. Akut je oklijevao. Njemu ljudi nisu bili potrebni. 
Njemu je djećak bio majmunski mužjak jer on bijaše sin 
majmunskog kralja. Pokušao je odvratiti dječaka od ljudi, 
govoreći mu da će, čim jednog dana susretnu njegovo pleme, a 
on odraste, postati kraljem baš kako bijaše njegov otac prije 
njega. No Jack je bio uporan. Tvrdio je da želi ponovo vidjeti 
bijele ljude, jer namjerava poslati po njima poruku svojim 
roditeljima. Akut ga je slušao, ali je pri tom svojim životinjskim 
instinktom slutio istinu: dječak se namjerava vratiti svojoj 
vrsti. Ta misao rastuži starog majmuna. Volio je dječaka kao 
što je prije volio njegovog oca, onom privrženošću i vjernošću 
koju osjeća pas prema svome gospodaru. U svom 
majmunskom mozgu i srcu gajio je nadu da se nikada neće 


odvojiti od dječaka. Sada je vidio da su se svi njegovi, nježno i 
pomno njegovani planovi rasplinuli, ali ipak ostade vjeran 
dječaku i njegovim planovima. Iako nerado, on je popustio 
dječaku da slijede safari bijelaca, ali je istovremeno vjerovao da 
će to biti njihovo posljednje zajedničko putovanje. 


Tragovi su bili stari nekoliko dana, kad su ih otkrili, što je 
značilo da je karavana, koja je sporo napredovala, svega 
nekoliko sati udaljena od njih! Jer oni su, zahvaljujući dugo 
uvježbavanoj = pokretljivosti mišića, mogli mnogo brže 
napredovati preko grana drveća, povrh gotovo neprohodnog 
raslinja na zemlji, koje je onemogućavalo kretanje natovarenih 
nosača bijelih ljudi. 

Dječak je išao prvi. Uzbuđenje i radosna slutnja nagnali su 
ga da neprestano prestiže svog suputnika, koji nije žurio jer 
mu je dolazak na cilj donosio samo tugu. Dječak je prvi 
ugledao naoružanu zaštitnicu na začelju karavane i bijelce 
zbog kojih je toliko strepio da ih neće dostići. 


Desetak teško natovarenih crnaca posrtalo je slijedeći 
isprepletene tragove onih na čelu. Umorni, iscrpljeni, sve su 
više zaostajali, a crni vojnici gonili su ih naprijed, udarali 
nogom ako su padali ili grubo podizali na noge i opet tjerali da 
hitaju dalje. Sa svake strane išao je po jedan bijelac goleme 
žute brade u koju mu je lice posve utonulo. Čim je dječak 
spazio bijelce, usne mu se razvuku da ih pozdravi radosnim 
poklikom, ali taj poklik nije nikada izgovoren jer je istog 
trenutka ugledao prizor koji je preobrazio njegovu sreću u 
gnjev. Opazio je kako oba bijelca surovo udaraju teškim 
bičevima po golim leđima bijednika što su već od rana jutra 
posrtali pod teretom koji bi nadmašio snagu i izdržljivost 
najjačih ljudi. 

S vremena na vrijeme ljudi iz zaštitnice i bijelci osvrtali bi 
se u strahu iza sebe kao da će svakog trena s te strane 
iskrsnuti neka davno očekivana opasnost. Čim je spazio 
karavanu, dječak je zaostao, a sada je nastavio polako tragom 
tog surovog i ružnog prizora. Uskoro ga je Akut dostigao. 
Životinji taj prizor nije izgledao u tolikoj mjeri stravičan kao 
dječaku, ali je čak i veliki majmun potiho režao na to 


besmisleno mučenje koje su podnosili bespomoćni robovi. On 
pogleda dječaka. — Zašto sada, kad se dočepao stvorova 
vlastite vrste, ne pojuri prema njima da ih pozdravi. Uputi 
pitanje svom drugu. 


— Oni su zlotvori — promrmlja dječak. — Ne želim putovati 
s ljudima poput njih, jer bih ih napao prvom prilikom kad bi 
tukli svoje ljude ovako kako ih sada tuku; no — doda posto 
razmisli načas: — Ja ću ih upitati gdje se nalazi najbliža luka, 
a tada ćemo ih, Akute, ostaviti. 


Majmun nije odgovorio, a dječak skoči na zemlju i pojuri 
hitro prema safariju. Bijaše udaljen možda stotinu jardi kada 
ga jedan bijelac opazi. Čovjek podiže uzbunu, smjesta nanišani 
na dječaka i opali. Tane opali točno ispred cilja, te zaspe 
dječakove noge busenjem i otpalim lišćem. Iduće sekunde 
drugi bijelac i vojnici zaštitnice otvoriše vatru na dječaka. 


Jack odskoči neozlijeđen iza stabla. Panika je danima 
lebdjela nad džunglom te izazivala u Carlu Jenssenu i Svenu 
Malbihnu neku napetu razdražljivost i potrebu za sukobom, a 
njihove sluge, domoroce ispunila beskrajnim užasom. Svaki 
šum iza njih pričinio se prestravljenim ušima kao dolazak 
šeika i njegove krvoločne pratnje. Obuzela ih je panika kad su 
ugledali golog, bijelog ratnika kako tiho korača džunglom kroz 
koju su upravo prošli, a to je bilo dovoljno da uzdrma i 
oslobodi putem akcije dugo — sputavanu — Malbihnovu 
uznemirenost. On je uz to prvi ugledao neobičnu priliku, pa su 
njegova vika i pucnjava nagnali i ostale da se pokrenu. 


Pošto popusti njihova _nervna napetost, oni počnu 
pretresati uzroke zbog kojih je došlo do ovog iznenadnog 
kreševa. I sam Malbihn sada je gledao nešto jasnije. Nekoliko 
crnaca uvjeravalo ih je da su dobro vidjeli to stvorenje. Ali su 
se njihovi opisi toliko razlikovali, da je Jenssen, koji sam nije 
ništa vidio, bio sklon šaljivoj sumnji. Jedan je crnac tvrdio da 
je to stvorenje visoko jedanaest stopa te da posjeduje ljudsko 
tijelo, a glavu slona. Drugi bijaše opazio tri golema Arapa 
ogromne, crne brade. Svladavši uzbuđenje, zaštitnica se 
uputila u smjeru gdje se pojavio neprijatelj da sve pretraži, ali 
ne nađe ništa jer se Akut i dječak više nisu htjeli vratiti na 


domet neprijateljskih pušaka. 


Jack bijaše uplašen i tužan. Još se nije pošteno oporavio od 
potištenosti, koju je u njemu izazvao neprijateljski doček sto 
su mu priredili domoroci, a sada, među ljudima iste rase, 
otkrio je još goreg neprijatelja. 


— Manje životinje bježe u užasu preda mnom — mrmljao je 
u po glasa za sebe — veće zvijeri spremne su da me u tren oka 
razderu u komade. Domoroci bi me ubili kopljima i strijelama, 
a sad su i bijelci, ljudi mog soja, pucali na me i otjerali me. Zar 
su sva stvorenja na tom svijetu moji neprijatelji? Zar Tarzanov 
sin osim Akuta nema ni jednog prijatelja? 


Stari se majmun posve primače dječaku. 

— Postoje veliki majmuni — reče. — Samo će oni biti 
prijatelji Akutovom drugu. Samo će veliki majmuni poželjeti 
dobrodošlicu Tarzanovu sinu. Vidio si i sam da te ljudi ne 
trebaju. Pođimo i nastavimo naš put u potrazi za velikim 
majmunima, našim plemenom. 


Jezik velikih majmuna predstavlja mješavinu jednosložnih 
riječi s grlenim suglasnicima upotpunjenu kretnjama i 
znakovima. On se ne može doslovno prevesti ljudskim 
govorom, ali to što je Akut rekao dječaku, bijaše mu najbliže. 


Obojica su neko vrijeme nastavila u tišini put, prije no što 
je Akut progovorio. Dječak se zadubio u misli, gorke misli u 
kojima su prevladavale mržnja i osveta. Konačno progovori: — 
U redu, Akute — reče — potražit ćemo naše prijatelje, velike 
majmune. 


Akut bijaše presretan, ali nije pokazivao vanjske znakove 
svoga zadovoljstva. Odgovorio je tihim mrmljanjem, a tren 
kasnije ščepa spretno malog, neopreznog glodavca zatečenog 
na sudbonosnoj udaljenosti od svoje jazbine. Rastrgavši 
nesretno stvorenje na dva dijela, Akut pruži dječaku lavovski 
komad. 


Prošla je godina dana otkako su dva prestrašena Šveđana 
otjerana iz divlje zemlje kojom je vladao šeik. Mala se Meriem 
još uvijek igrala Geekom obasipajući svojom dječjom ljubavlju 
ovu, sada već bezličnu, krhotinu koja nije nikada, čak ni u 
najsretnijim danima, posjedovala trun ljupkosti. Ona bi 
prenosila u gluhe uši ove slupane glave od slonove kosti sve 
svoje boli, nade i ambicije jer, i u tom beznadnom stanju, u 
vlasti strašnog gospodara kojem nije mogla izbjeći, mala je 
gajila nade i stvarala planove. Istina, njene su želje bile 
najčešće nejasne i predstavljale uglavnom težnju da pobjegne s 
Geekom u neko zabačeno i nepoznato mjesto, gdje nema ni 
šeika ni Mabune, kamo el adrea ne bi mogla ući i gdje bi se 
cijelog dana mogla igrati, okružena samo cvijećem, pticama i 
malim, bezopasnim majmunima koji se ljuljaju navrh krošnje. 


Šeik bijaše već duže vrijeme odsutan vodeći karavanu na 
sjever s tovarom slonove kosti, krzna i kaučuka. 


U tom vremenu za malu je Meriem vladao mir. Istina, 
Mahunu je još uvijek bila tu da je štipa i tuče, i to bijaše stari 
običaj te podle vještice, ali stara Mabunu je bila samo jedna. 
Kada je i šeik prisutan, tada su dvoje, a šeik je stroži, okrutniji 
nego Mabunu. Mala bi se Meriem uvijek čudila zašto je sijedi 
starac toliko mrzi. Zaista, on je bio okrutan i nepravedan sa 
svima koji su dolazili s njime u dodir, ali prema Meriem 
pokazivao je najviše surovosti i smišljao najgore nepravde. 


Danas se Meriem sćućurila u podnožju golemog stabla što 
je raslo unutar ograde od kolja, na samom rubu sela. Pravila je 


Meriem se šćućurila u podnožju golemog stabla praveći šator za svoju lutku Geeku. 


za Geeku šator od lišća. Ispred šatora nalazilo se nekoliko 
komadića drveta, listića i nekoliko kamenčića. To su bile 
kućne potrepštine jer je Geeka kuhala objed. Dok se igrala, 
Meriem je neprestano brbljala sa svojom drugaricom koju je s 
nekoliko grančica poduprla u sjedećem stavu. Toliko se 
zanijela kućnim poslovima, da nije primijetila iznad sebe na 
stablu njihanje grančica, što su se nagnule pod tijelom stvora 
koji je potajno došao iz džungle. 

Ne znajući ništa, djevojčica je sva sretna nastavila igru dok 
su je odozgo netremice promatrala dva oštra oka. Nikog osim 
djevojčice nije bilo u tom dijelu sela jer ga je šeik napustio 
otišavši već prije nekoliko mjeseci na put prema sjeveru. 

Daleko u džungli, udaljen od sela sate i sate hoda, šeik je 
vodio kući svoju karavanu. 


Prošla je cijela godina dana otkada su bijelci zapucali na 
dječaka i potjerali ga u džunglu da potraži još jedina stvorenja 
s kojima bi se mogao družiti — velike majmune. Već mjesec 
dana obojica su putovala na istok, sve dublje i dublje u 
džunglu. Ta je godina dječaku puno značila. Već po prirodi 
snažne građe, dječak je stekao čelične mišiće, a vještinu 
šumskog života razvio je do nečuvenih razmjera. Svoje urođene 
instinkte razvio je do savršenstva trenirajući svakodnevno u 
rukovanju svim vrstama prirodnih i umjetnih oružja. 


Najzad postade čovjek zapanjujuće fizičke i umne snage. 
Mada je još uvijek bio dječak, bio je toliko razvijen i jak da mu 
ni snažni antropoid, s kojim bi često odigrao pantomimu 
borbe, više nije bio ravan. Akut ga je učio ratničkim vještinama 
velikih majmuna, i nije bilo učitelja koji bi znao bolje poučavati 
divljačku borbu iskonskog čovjeka kao ni učenika koji bi 
uspješnije usvojio pouke svog učitelja. 

U potrazi za čoporom gotovo već izumrle majmunske vrste, 
kojima je pripadao Akut, oni su uživali sva dobra koja je 
pružala džungla. Antilope_ i zebre padale. su oborene 
dječakovim kopljem ili bi postale plijenom grabežljivih životinja 
koje bi skočile na njih s povijene grane, iz zasjede u gusštiku, 
pored izvora ili nekog plićaka. 


Tijelo mladića pokrivalo je leopardovo krzno, koje nije nosio 
da bi pokrio golo tijelo. Nakon onog događaja, kada su po 
njemu zapljustali meci iz karabinki bijelaca, dječak se 
preobrazio u divlju životinju koja, uostalom, živi i u svakom od 
nas, a plamti još snažnije u dječaku kojem je otac odrastao 
među  grabežljivim zvijerima. U početku zaogrnuo se 
leopardovim krznom iz želje za ukrašavanjem, da izloži trofeje 
koje je zadobio svojim junaštvom, jer tog je leoparda ubio golim 
nožem u borbi prsa o prsa. Koža je bila lijepa i probudila je u 
njemu onu barbarsku potrebu za ukrašavanjem, a kad se 
skrutila i najzad počela trunuti, jer nije znao kako da je obradi 
ili ustavi, on je tužan sa žaljenjem odbaci. Kada se kasnije 
namjerio na jednog osamljenog ratnika koji je nosio isto takvu 
kožu, ali meku, osušenu, lijepu i propisno uštavljenu, trebalo 
je samo čas pa da skoči na leđa preneraženog domoroca, 
zabode oštar nož u njegovo srce i tako se dočepa obrađene 
kože. 


Nije ga pekla savjest. Snaga je zakon džungle. Svaki 
stanovnik džungle treba sebi u najkraćem vremenu dobro 
utuviti u glavu to pravilo, jer ako ga samo na trenutak 
zanemari, mogao bi to biti njegov posljednji podvig. Dječak je 
dobro znao da bi i njega ratnik ubio samo da mu se pružila 
prilika. Ni on ni domorodac ne bi poštedjeli jedan drugoga, kao 
što ni lav bivola, zebru ili jelena, kao što nijedan od bezbroj 
stvorova što vrludaju, sšuljaju se, lete ili pužu mračnim 
prašumskim predjelima. Svatko je posjedovao jedan jedini 
život na koji su mnogi vrebali. Većina se neprijatelja ubija zato 
da bi se produžio vlastiti život. Dječak je, smiješeći se, 
navukao taj pobjednički ukras i nastavio uporno s Akutom 
tražiti čovjekolike majmune što su im uzmicali, no koji će ih 
jedini dočekati raširenih ruku. Konačno su ih pronašli. 
Duboko u džungli, daleko od ljudskih očiju, oni otkriše malenu 
prirodnu arenu i tu su prisustvovali svečanosti dum-duma u 
kojoj je, prije mnogo godina, sudjelovao i dječakov otac. 


Isprva su začuli udaranje bubnja velikih majmuna iz 
prilične udaljenosti. Bas su spavali u okrilju ogromnog debla 
kad je zvuk bubnja dodirnuo njihove uši. Obojica se smjesta 
probude. Akut je prvi protumačio taj neobičan ritam. 


— Veliki majmuni! — zareži. — Plešu dum-dum. Hajde, 
Korače, Tarzanov sine, pođimo k svom plemenu. 


Prije mjesec dana Akut je nadjenuo dječaku ime po svom 
vlastitom izboru jer nije mogao naučiti njegovo ljudsko ime 
“Jack". “Korak? bijaše mu najbliže prijevodu ljudskog govora. 
U jeziku majmuna značilo je Veliki Ubijač. Ubijač se uspravi 
na grani golemog stabla i leđima osloni na deblo. Protegne 
svoje vitke, mlade mišiće dok je mjesečina prodirala kroz lišće i 
poprskala njegovu smeđu kožu sitnim pjegama svjetla. 


Majmun je također ustao napo pogrbljen kako to već čini 
njegovo pleme. Muklo režanje otkine mu se iz dubine grudi u 
znak nemirnog predosjećanja. Dječak zareži u zboru s njime. 
Antropoid kliznu na zemlju. Točno u pravcu odakle je dopiralo 
bubnjanje, prostirala se čistina kojom će morati proći. Mjesec 
ju je preplavio srebrnom svjetlošću. Na po uspravljen majmun 
odgega u punu mjesečinu. Uz njega koračao je dostojanstveno 
dječak kao sušta suprotnost svog nezgrapnog prijatelja. 
Tamno, čupavo krzno nakostriješilo se pokraj glatke, čiste 
kože. Dječak je pjevušio neku melodiju iz music-halla, veoma 
popularnu u engleskoj srednjoj školi koju više nikada neće 
vidjeti. Bio je sav u nekakvom radosnom iščekivanju. Ostvario 
se najzad dugo očekivani trenutak. Došao je k svojima, u svoj 
dom. Mjeseci su prolazili, vukli se ili letjeli, zaostajali ili jurili, 
sad u tišini, sad prepuni pustolovina, a sjećanje na rodni dom, 
ma koliko ga često dozivao, sve je više slabilo. Nekadašnji život 
nalikovao je više snu nego javi, a prepreke, koje su se 
suprotstavljale njegovoj odluci da prispije k obali i vrati se u 
London, potisnule su svaku nadu u povratak tako daleko u 
budućnost, da je on nalikovao nekom  prijatnom, ali 
beznadnom snu. 


Ovog trena nije mu bilo ni na kraj pameti da misli na 
London i civilizaciju. Izuzev oblika tijela i društvenih 
sposobnosti, on bijaše upravo toliko majmun koliko i ta 
stravična prilika do njega. Od provale veselja tako je jako 
odalamio svog prijatelja po glavi da se majmun okomi na nj, na 
po ljutit, a na po u šali, i isceri blistave očnjake. Zatim ga 
šćepa dugim, dlakavim rukama i oni se pograbe da odigraju, 
kao što su to već tisuću puta, pantomimu borbe, valjajući se 


ledinom, rvajući se, režeći i mlateći, a zubima bi samo štipali 
jedan drugoga. Bijaše to izvanredan trening za obojicu. Dječak 
je unio u borbu i neke trikove koje je naučio u školi, a mnoge 
od njih Akut je uspio naučiti i osujetiti. Od majmuna dječak je 
usvojio mnoge oblike borbe, a Akut ih je opet naslijedio od 
njihovih zajedničkih predaka koji su lutali ovim bujnim 
krajem, dok je paprat rasla visoka poput drveća, a krokodili 
letjeli poput ptica. 


No ostala je jedna vještina koju je dječak izvrsno poznavao, 
a Akut je ni uz najbolju volju nije mogao naučiti. Bio je to 
boks. Prvo bi jurnuo poput bika, zatim bi se naglo zaustavio, 
zgurio i stisnute šake zadao mu udarac u rub njuške ili bolno 
dunuo u rebra uvijek preneraženog Akuta. To ga je toliko 
razbjesnjelo da bi snažnim raljama šćepao svog prijatelja žešće 
no ikad, jer on je ipak bio samo majmun, naprasite i surove 
ćudi. No teško je bilo uhvatiti, dok je bijes još trajao, svog 
mučitelja, jer kad bi sagnuo glavu i luđački jurnuo na dječaka, 
na njega se sručila tuča bolnih udaraca koji bi uvijek pogodili 
pravo mjesto i uspješno ga zaustavili, uspješno ali bolno. Tada 
bi ustuknuo, zarežao opako, povukao se širom razjapljenih 
ralja i mrgodio se barem jedan sat. 


Noćas se nisu boksali. Trenutak-dva još su se rvali sve dok 
ih miris pantere Šite ne diže na noge, spremne i ratoborne. 
Pred njima prolazila je velika mačka džunglom. Na tren se 
zaustavi i osluhne. Dječak i majmun zareže bijesno u zboru i 
mesoždera nestane. Tada se obojica upute onamo odakle se 
čuo dum-dum. Bubnjanje je postajalo sve jače i glasnije. Sada 
su, najzad, već mogli čuti režanje majmuna koji su plesali, a 
do nozdrva im dopre miris njihove vrste. Dječak uzdrhta od 
uzbuđenja. Dlaka na Akutovoj kičmi se nakostriješi — znakovi 
sreće ili bijesa bili su u majmuna isti. 


Tiho se odšuljaju džunglom do zbornog mjesta majmuna. 
Sada su bili među drvećem i motreći budno krčili put. Uskoro 
kroz razmaknuto granje puče pred žednim pogledom dječaka 
sjajni prizor. Akut je na to bio naviknut, ali Koraku bijaše ovo 
posve novo. Svi mu živci zatrepere na taj divlji prizor. Veliki su 
majmuni plesali na mjesečini poskakujući u nepravilnom 
krugu oko visokog, grubo načinjenog bubnja, dok su tri stare 


ženke udarale po njegovoj površini motkama već izlizanim od 
dugogodišnje upotrebe. 


Akut, koji je poznavao narav i običaje svoje vrste, bio je 
dovoljno razuman, da im se ne pokaže prije no što ih mine 
ludilo plesa. Kada umukne bubanj i mladunčad bude 
nahranjena, on će ih pozdraviti. Tada će nastupiti pregovori 
nakon kojih će njega i Koraka primiti u čopor. Bit će i takvih 
koji će se suprotstaviti, ali njih će svladati grubom silom kakve 
on i dječak posjeduju i suviše. Kada proborave nekoliko 
tjedana ili možda mjeseci među njima, nestat će nepovjerenje 
nekih članova plemena i oni će, možda, postati rođena braća 
tih neobičnih majmuna. 


Nadao se da su prispjeli među one koji dobro poznaju 
Tarzana, jer bi mu to pomoglo da predstavi dječaka, kao i da 
ostvari svoju najveću želju a ta je da Korak jednom postane 
kralj majmuna. 


Nikako, međutim, ne bi smio upasti s dječakom usred 
plesa. Da to učini, oni bi ih ubili na licu mjesta, jer dok 
majmuni obavljaju svoje neobične obrede, spopada ih takav 
histerični bijes da im se u to doba i najgrabežljiviji mesožderi 
uklanjaju. 


Kad je mjesec polako zašao iza visokog, lisnatog horizonta 
amfiteatra, bubnjanje se sve više stišavalo, a s njime slabila i 
snaga plesača, dok, najposlije, s posljednjim taktom bubnja ne 
umukne svečanost koja se već bila pretvorila u pravu orgiju. 


Od svega što je vidio i čuo, Akut je objasnio Koraku da je 
obredom proslavljen izbor novog kralja i on pokaže dječaku 
glomaznu priliku rutavog monarha koji se dočepao kraljevstva, 
bez sumnje, na isti način kojim ljudski vladari tako često 
dolaze do svog, tj. ubojstvom svog predšasnika. 


Kad su majmuni nahranili dojenčad, a mnogi od njih 
potražili podnožje stabala gdje će se sklupčati i zaspati, Akut 
povuće Koraka za ruku. 

— Dođi! — prošapće — samo polako. Slijedi me ičini što i 
ja. 


Odšulja se polako preko stabala i zastane na grani što se 
jednim dijelom nadvila nad amfiteatrom. Ovdje ostane načas u 
tišini, a tada muklo zareži. Istog trena čopor majmuna skoči 
na noge. Njihove sitne oči preletješe rubom čistine. Majmunski 
kralj prvi ugleda dvije prilike na grani i oglasi se zloslutnim 
režanjem. Onda odgega nekoliko koraka prema nezvanim 
gostima. Dlaka mu se nakostriješi. Noge su mu bile ukočene, 
uslijed čega se kretao zgrčeno i šepavo. Uz njega nahrupi 
mnoštvo mužjaka. 


Nije došao točno ispod naše dvojice, već se zaustavio na 
nekoliko koraka, taman na duljinu skoka. Prepredeni kralj, 
nema što! Ovdje zastane klateći se amo-tamo na kratkim 
nogama, iskesi očnjake u stravično cerenje, pa zareži 
gromoglasno nekoliko puta, i sve glasnije, dok se ne razliježe 
prava rika. Po jačini bijesa Akut je dobro znao da će ih sada 
napasti. Stari se majmun nije htio tući. Došao je s dječakom 
da okuša sreću kod svog plemena. 


— Ja sam Akut — reče — a ovo je Korak. Korak je sin 
Tarzana koji bijaše majmunski kralj. I ja sam, također, bio 
kralj majmuna koji su živjeli u kraju između velikih rijeka. 
Došli smo da lovimo i da se zajedno borimo s vama. Mi smo 
veliki borci i moćni ratnici. Pustite nas s mirom. 


Kralj se prestane ljuljati. Zapilji se u obojicu ispod stršećih 
obrva. Njegova vladavina nije bila stara, i ljubomorno je strepio 
za nju. Prestrašio ga je upad dvaju velikih majmuna. 
Dječakovo glatko, preplanulo tijelo bez dlaka odavalo je 
čovjeka, a ovog se bojao i mrzio ga. 


— Odlazite! — zareži. — Odlazite ili ću vas ubiti! 


Dječak, koji je stajao iza Akuta i žudio za prijateljstvom, bio 
je sav uzdrhtao od sretna iščekivanja. Želio je skočiti među ta 
dlakava čudovišta i pokazati im da je njihov prijatelj, da im 
pripada. Očekivao je da će ih dočekati raširenih ruku i stoga 
ga rijeći majmunskoga kralja razljute i ražaloste. Kad su ga 
domoroci napali i otjerali, obratio se bijelcima, svom vlastitom 
soju, no začuo je samo fijuk metaka ondje, gdje je očekivao 
srdačne rijeći dobrodošlice. Veliki majmuni ubili su u njemu 
posljednju nadu. Htio je kod njih potražiti prijateljstvo koje su 


mu uskratili. Odjednom ga obuzme gnjev. Majmunski je kralj 
bio točno pod njim. Ostali su se zbili u polukrug, nekoliko 
jardi iza kralja, i s velikim interesom promatrali što se događa. 
Prije no što je Akut mogao shvatiti ili spriječiti njegovu 
namjeru, dječak skoči na zemlju točno pred kralja koji se i 
dalje pjenio i bjesnio. 


— Ja sam Korak! — poviče dječak. — Ja sam Veliki Ubijač. 
Došao sam da živim s vama u prijateljstvu, a vi me želite 
otjerati. Dobro! Ja ću otići, ali prije no što odem, ja ću vam 
pokazati da je Tarzanov sin vaš gospodar kao što je i njegov 
otac bio prije njega, da se ne boji ni vas ni vašeg kralja. 


Majmunski kralj ostane. za tren nepomičan od 
zaprepaštenja. On nije očekivao tako brz napad tih 
nametljivaca. Akut se podjednako išćuđavao. Sada je 
uzbuđeno vikao Koraku neka se vrati, jer je znao da će u toj 
posvećenoj areni ostali mužjaci priskočiti u pomoć svome 
kralju protiv jednog stranca, iako nije izgledalo da bi kralju 
trebalo pomoći. Neka samo jednom te moćne ralje ščepaju 
nježnu dječakovu šiju, stvar će se brzo svršiti. Priskočiti u 
pomoć, značilo bi za Akuta sigurnu smrt, ali hrabri stari 
majmun nije ni časa oklijevao. Skoči na ledinu režeći, sav 
nakostriješen, baš kad je kralj jurnuo. Stravične ralje rastvore 
se širom da zabodu žute očnjake duboko u preplanulu kožu. I 
Korak skoči prema kralju da sačeka napad, no skoči zgrbljen 
ispod pruženih šapa, i baš u trenu kad ga ovaj htjede sćepati, 
momak se okrene na jednoj nozi te svom snagom i težinom 
tijela uvježbanih mišića raspali stisnutom šakom po 
mužjakovom trbuhu. S bolnim krikom kralj popusti, zaljulja se 
nastojeći uzaludno da šćepa to okretno goluždravo stvorenje 
koje se hitro izmaklo iz njegovih šapa. 


Urlici bijesa i užasa prolome se iz grla majmuna koji su 
okružavali palog kralja, i s ubilačkim željama u svojim divljim 
srcima, nahrupe prema Koraku i Akutu. No stari je majmun 
bio isuviše razuman, a da prihvati takvu nejednaku borbu. Ali 
znao je da bi sada bilo uzaludno savjetovati dječaku da 
odustane. Svaka sekunda odugovlačenja i raspravljanja 
značila bi smrtnu osudu za obojicu. Postojao je jedan jedini 
izlaz kojim se Akut i poslužio. Uhvati mladića oko pasa, podiže 


ga snažno sa zemlje i pojuri iz sve snage prema drvetu kojeg 
su se niske grane nadvile nad arenom. Stravičan mu je čopor 
bio za petama, ali je Akut, iako star i opterećen Korakom, koji 
se odupirao, bio mnogo brži od svojih progonitelja. 


Jednim je skokom dohvatio nisku granu i okretnošću 
malog majmunceta utekao s momkom. Ali ni tad, kad je već 
bio upola siguran, nije oklijevao. Jurio je džunglom kroz noć 
da spasi sebe i svoj teret. Mužjaci su ga gonili neko vrijeme, ali 
uskoro, kad brži prestigoše sporije i osjetise da su razdvojeni 
od ostalih majmuna, odustanu od hajke i stanu tako urlati i 
zavijati da je sva džungla odzvanjala od njihove rike. A onda se 
okrenu i vrate prema amfiteatru. 


Kad se Akut uvjerio da ih više ne progone, zaustavi se i 
pusti Koraka. Dječak je bjesnio. 


— Zašto si me odvukao? — izdere se. — Bio bih ih naučio 
redu! Svima bih bio pokazao tko sam! Sada će misliti da sam 
ih se uplašio. 


— Baš te briga što će oni misliti — reče Akut. — Ostao si 
živ. A da te nisam odvukao, i ti i ja bili bismo sada mrtvi. Zar 
ne znaš da ih se čak i Numa kloni kad su na okupu i ovako 
ludi. 


Idućeg dana nakon ovog neprijateljskog dočeka velikih 


majmuna nesretni Korak lunjao je džunglom. Njegovo srce 
bijaše prepuno razočaranja. U grudima palucala je želja za 
osvetom. Gledao je s mržnjom svakog stanovnika džungle i 
prijeteći, iskesivši očnjake, režao je na svakog tko je došao 
nadomak njegovih čula. Na njemu su se snažno odrazile sve 
osobine nekadašnjeg života njegova oca i još se više razvile 
otkako se družio sa životinjama. Zahvaljujući sposobnosti 
imitacije, mladić je znao oponašati bezbrojne osobine 
grabežljivih stvorova divljine. 


Umio je u znak prezira izazovno iskesiti očnjake upravo 
tako prirodno kao što je to učinila pantera Šita. Znao je 
bijesno zarežati kao sam Akut. Kad bi iznenada skočio na 
neku životinju, način, na koji bi se savio, ličio je neobično na 
skok mačke. 


Korak, Veliki Ubijač, tražio je sukobe. U srcu je gorljivo 
priželjkivao ponovni susret s kraljem majmuna koji ga je 
istjerao iz amfiteatra. Zbog toga je nastojao da ostane u 
njegovoj blizini, ali ga je neprestana potraga za hranom u toku 
dana odvukla nekoliko milja dalje. 


Kretali su se polagano, niz vjetar, ali veoma oprezno jer 
bijaše upravo zgodna prilika da ih sprijeda napadne bilo koja 
životinja, budući da je miris, koji bi ih odao, odnosio laki 
povjetarac. Odjednom se obojica zaustave. Dvije glave napnu 
uši. Stajali su nepomično i osluškivali, slični nekim 
skulpturama, isklesanim iz masivna kamena. Nije im trepnuo 
ni mišić. Ostadoše tako nekoliko sekundi, a onda se Korak 
pažljivo približi nekoliko jardi i skoči okretno na drvo. Akut mu 


je bio za petama. Sve su to izveli tako tiho da ih ni dvanaest 
koraka odavde ne bi moglo zamijetiti ljudsko uho. 


Zaustavljajući se često da osluhnu, oni se polako odsšuljaju 
preko drveća. Obojica bijahu veoma uznemireni što se 
odražavalo u pogledima, punim pitanja, koje bi s vremena na 
vrijeme uputili jedan drugome. Konačno dječak ugleda na sto 
jardi pred sobom ogradu od kolja, a povrh nje vrškove šatora 
od kozje kože i mnoštvo koliba, prekrivenih trstikom. Njegove 
usne razvuku se u divlje režanje. Domoroci! Koliko ih je samo 
mrzio! Dade Akutu znak da ostane gdje jest, a on pođe u 
izviđanje. 

Zlo bi se proveo onaj nesretni seljak na kojeg bi Korak sada 
nabasao. Klizeći niskim granama stabala, preskačući okretno s 
jednog gorostasa džungle na susjedni, kada udaljenost ne bi 
bila prevelika, ili njišući se tako da prebaci težinu tijela s jedne 
ruke na drugu, Korak se polako približi selu. Začuje glas tik uz 
ogradu od kolja i krene onamo. Glas je dopirao baš od velikog 
stabla koje se nadvilo nad ogradom. Korak uspuže na nj. U 
ruci je držao spremno koplje. Uši su mu govorile da bi to moglo 
biti ljudsko biće. Jedino što su tražile njegove oči, bijaše kako 
da odredi cilj, a onda bi blješteće koplje poletjelo prema meti. 
Uperena koplja verao se među granjem i zažmirio, ne bi li 
ugledao vlasnika toga glasa, što je dopirao odozdo. 


Konačno ugleda ljudska leđa. Ruka s kopljem zauzme 
položaj iz kojeg će čelični šiljak poletjeti svom snagom i probiti 
žrtvu koja ništa ne sluti. Tada se Veliki Ubijać zaustavi. Nagne 
se malo naprijed, ne bi li bolje osmotrio cilj. Je li to doista 
učinio da bi točnije nanišanio, ili je u dražesnim crtama i 
nagibu malog dječjeg tjelešca pod njim bilo nešto što je 
obuzdalo ubilačku strast koja je nemirno kolala njegovim 
žilama? 


Oprezno spusti koplje, kako ne bi šušnuo dodirujući deblo 
ili grane. Tiho se promeškolji, ne bi li se što udobnije smjestio 
na velikoj grani i ostade začuđen, širom otvorenih očiju nad 
stvorenjem koje je htio ubiti — nad malom, tamnom curicom, 
djevojčicom smeđokosom poput oraha. Režanje je išćezlo s 
njegovih usta, i on se pažljivo zagleda, ne bi li otkrio sto to 


djevojčica radi. Nasmija se široko kada kraj tijela djevojčice 
spazi Geeku s glavom od slonove kosti i trupom od štakorove 
kože, tu neuglednu Geeku s udovima od probušenih daščica. 
Djevojčica joj se približi sretna lica i ljuljajući je amo-tamo 
pjevušila svojoj lutki neku tugaljivu arapsku uspavanku. 
Korakove oči ozare se blagom svjetlošću. Čitav sat, koji mu 
projuri neobično brzo, ostane Korak buljeći u zaigrano dijete. 
Ali ni jednom nije ugledao lice djevojčice. Cijelo vrijeme gledao 
je samo gomilu kovrčave kose, jedno tamnoputo rame koje se 
otkrilo kad bi joj haljinica padala s ruku, i okruglo koljeno što 
se pomolilo iz odjeće dok je prekriženih nogu sjedila na zemlji. 
Kad bi zaneseno spuštala glavu do nepomične Geeke da je 
materinski opomene, otkrivalo bi se povremeno okruglo lišće i 
dražesno šiljata bradica. Sada je stiskala Geekine prstiće i 
korila je, da bi je zatim ponovo privila k srcu tu jedinu stvar, 
koju je mogla obasuti neizrecivim bogatstvom dječjih osjećaja. 


Korak je smjesta zaboravio svoju namjeru i olabavi prste mi 
ruci koja je prije čvrsto stiskala motku groznog oružja Sada 
mu ono skoro pade. To osvijesti Velikog Ubijača. Podsjeti se da 
se dovukao ovamo slijedeći glas koji je izazvao njegovu želju za 
osvetom. Pogleda letimice koplje, onu njegovu jaku motku i 
svirepo zašiljeni vršak. Tada ponovo svrnu pogled na nježno 
tjelešce. Zamisli u mašti kako teško oružje leti prema dolje i 
vidje, sav užasnut, gdje probada nježnu put tog krhkog tijela. 
Ugleda mu smiješnu lutku kako ispada iz ruke male vlasnice i 
ostaje, iako svečano raskrečena, ležati pokraj zgrčenog tijela 
male djevojčice. Korak se zgrozi i namršti nad hladnim čelikom 
i livenim drškom koplja. Učini mu se kao da je koplje živo biće, 
punjeno zlom mišlju. Koraka je mučila znatiželja što bi 
djevojčica učinila kad bi naglo skočio s drveta k njoj. 
Najvjerojatnije bi vrisnula i pobjegla. Tada bi dosli ljudi iz sela 
s kopljima i puškama i napali ga. Ubili bi ga ili otjerali. 
Dječaka steže u grlu. Čeznuo je da se prijatelji s ljudima, ma 
koliko to izgledalo nevjerojatno i neizvodivo. Tako bi volio da 
može kliznuti s drveta k maloj djevojći i popričati s njom, mada 
je po riječima koje je Cuo, otkrio da govori njemu posve 
nepoznatim jezikom. No mogli bi ponešto razgovarati i 
znakovima. Bilo bi i to više nego ništa. On bi bio sretan da 
može gledati njeno lice. Po svemu što je vidio, uvjeri se da je 


lijepa, no najprivlačniji u nje bijahu osjećajnost i nježno 
materinstvo, kojima je obasipala svoju nakazno smiješnu 
lutku. 


Najzad stvori plan. Privući će njenu pažnju i ohrabriti je 
osmjehujući joj se izdaleka radosnim pozdravom. Bešumno se 
opet uvuče u krošnju. Odlučio je da će joj se javiti s onu 
stranu ograde jer će, zamišljao je, ta jaka prepreka buditi u nje 
osjećaj sigurnosti. 


Tek što je napustio stablo, njegovu pažnju privuče buka na 
suprotnom dijelu sela. Nagnuvši se zapazi kapiju na 
udaljenom kraju glavne ceste. Prema njoj trčalo je mnoštvo 
muškaraca žena i djece. Ona se otvori, a na otvoru se ukaže 
čelo karavane. Unutra nahrupi šaroliko mnoštvo crnih robova i 
tamnoputih Arapa iz sjevernih pustinja, goniča deva koji su 
psujući brinuli oko svojih tovara, zatim pretovarenih magaraca 
koji su tužno strgli jadnim ušima, podnoseći stoičkom 
strpljivošću sve grubosti svojih gospodara, te mnoštvo ovaca, 
koza i konja. Gomila krene u selo. Na čelu bijaše visok, suh 
starac koji odjaši ravno prema svom šatoru usred sela, a da 
nije odzdravio nikome od ljudi koji su mu se ugibali s puta. 
Ovdje porazgovori sa smežuranom staricom. 


Sa svog povišenog mjesta Korak je sve to mogao vidjeti. 
Opazi kako starac nešto zapitkuje crnkinju, a zatim mu ova 
pokaza prema udaljenom kraju sela — koji se zbog arapskih 
šatora i domorodačkih koliba nije mogao vidjeti s glavne ceste 
— u pravcu velikog stabla ispod kojeg se igrala mala 
djevojčica. Korak pomisli da je to, bez sumnje, njen otac koji 
bijaše dugo odsutan pa mu je prva misao nakon povratka 
njegova draga kćerkica. Kako će samo biti sretna kad ga 
ugleda. Kako će potrčati i baciti mu se u naručaj, a on će je 
priviti na grudi i obasuti poljupcima. Korak pogleda. Pomisli 
na svog vlastitog oca i majku daleko u Londonu. 


Ponovno se popne na stablo iznad djevojčice. Kad već sam 
ne može doživjeti takvu sreću, želio je da se raduje sreći 
drugih. Možda će mu, kad se upozna s njime, starac dozvoliti 
da dolazi u selo i posjećuje ih kao prijatelje. Ne bi bilo loše da 
pokuša. Sačekat će da se stari pozdravi s kćerkom, a zatim će 


mu se javiti i objasniti znakovima da su njegove namjere 
miroljubive. 


Starac zakorača brzo prema djevojčici. Evo, bit će za tren 
kraj nje, a kako će tek ona biti iznenađena i radosna. Kad 
starac stade pored djevojčice, u Korakovim očima zablista 
slutnja. Starčevo strogo lice bijaše hladno i nepomično. Dijete 
još nije osjetilo njegovo prisustvo. Brbljalo je s nijemom 
Geekom. Tada se starac nakašlje. Dijete se smjesta okrene. 
Sada joj Korak ugleda cijelo lice. S onim umiljatim, nevinim 
dječjim izrazom, s mekim, dražesnim oblinama bijaše veoma 
lijepo. Ugledao je njene velike, tamne oči. Očekivao je radosno 
svjetlo ljubavi, koje će sinuti u njima kad ga prepozna, no ono 
se nije pojavilo. Umjesto toga odrazio se u njenim očima, u 
izrazu usta, u napetim, grčevitim pokretima tijela užas i strava 
koja je svu ukoči. Tanka, okrutna starčeva usta iskrivi zloban 
smijeh. Dijete pokuša pobjeći, ali prije no što je uspjela umaći, 
starac je udari nogom tako jako da se opruži na travi. Tada je 
ščepa i stade po običaju tući. 

Gore, na drvu, gdje je prije bio dječak, sad se zgurila 
životinja, životinja raširenih nozdrva i iskešenih zuba, životinja 
koja se sva tresla od bijesa. 

Šeik koraknu da ponovno dohvati djevojčicu, kadli se 
Korak spusti k njemu na zemlju. Još je držao koplje u lijevoj 
ruci, ali je sasvim zaboravio na nj i umjesto da se posluži 
njime, on zgrči desnu šaku i, kad šeik ustuknu korak nazad, 
zaprepašten iznadnom pojavom ove neobične prilike koja kao 
da je pala vedra neba, udari ga po ustima snagom mladog 
diva, onom strašnom snagom svojih čeličnih mišića. 


Blijed i onesviješten šeik se skljoka na zemlju. Dječak se 
obrati djevojčici. Ona je već ustala i sva prestravljena, 
iskolačenih očiju pogleda prvo u njegovo lice, a onda, lecnuvši 
se od užasa, pogleda šeikovu priliku. Jednom kretnjom, posve 
nesvjesnom, Korak spusti ruku na rame djevojčice i ogrli je 
zaštitnički, a zatim sačeka neće li se starac osvijestiti. Ostane 
tako jedan trenutak, a djevojčica mu progovori arapski: 

— Kad se osvijesti, on će me ubiti. 


Korak je nije razumio. Zaniječe glavom i progovori prvo 


engleski pa jezikom velikih majmuna. No ni jedan nije 
razumjela. Sagne se i dodirne korice velikog noža koji je starac 
nosio se. Onda podigne stisnutu šaku iznad glave i odigra 
ubod noža u grudi, u srce. Korak shvati. Starac će je ubiti. 
Djevojčica mu se dršćući približi. Nije ga se bojala, a zašto i bi? 
Oslobodio ju je užasnih batina, spasio iz starčevih ruku. Nitko, 
otkad se sjeća, nije postupio tako prijateljski s njom. Ona se 
zapilji u njegovo lice. Bilo je to lijepo, dječačko lice, tamnoputo 
poput njenog. Zadivila ju je pjegava leopardova koža koja je od 
ramena pa sve do koljena ovila njegovo vitko tijelo. Metalni 
kolutovi oko članaka njegovih ruku i nogu probudili su u njoj 
dozvolio da nosi bilo što osim pamučne odjeće koja je jedva 
pokrivala njenu golotinju. Mala Meriem nije nikada znala za 
krzno, svilu ili nakit. 


I Korak je promatrao djevojčicu. Uvijek je prema 
djevojčicama osjećao izvjestan prezir. Smatrao je da su dječaci, 
koji se njima druže, prave maze. Snebio se. Što da radi? Ako je 
ovdje ostavi, podli starac će je zlostavljati, a možda i ubiti. Ne, 
ne može. No s druge strane zar može nju, takvu povesti u 
džunglu? Da si utrapi jednu slabašnu,  prestravljenu 
djevojčicu. Ona će u noći vrištati prestrašeno na svoju vlastitu 
sjenu kad se nad džunglom sakrije mjesec, kad se nad tamom 
razliježe urlik, rika i zavijanje velikih zvijeri. 

Nekoliko trenutaka ostade zaronjen u misli. Djevojčica je 
budno pazila na pokrete njegova lica snebivajući se na što to 
on misli. I ona je, također, razmišljala o budućnosti. Bojala se, 
ako ostane, da će ispaštati šeikovu osvetu. Na čitavom svijetu 
nije imala nikog kome bi se mogla obratiti osim ovog, upola 
nagog stranca koji kao da je nekim čudom pao s oblaka da je 
oslobodi šeikovog uobičajenog batinanja. Zar će je sada njen 
novi prijatelj ostaviti? Tužno pogleda njegovo zamišljeno lice. 
Sasvim mu se približi i svoju sićušnu smeđu ručicu položi na 
njegovu. Od tog dodira mladić se prenu iz razmišljanja. 


kad ugleda suze u njenim očima. 


— Dođi — reče. — Džungla je bolja od ljudi. Živjet ćeš u 
džungli, a Korak i Akut će te čuvati. 


Nije razumjela njegove rijeći, ali kad joj stisnu ruku i 
povucće je od ispružena starca, smjesta shvati njegove namjere. 
Jednom rukom obujmi ga oko pasa i oni krenu zajedno prema 
ogradi. Pod velikim stablom, na kome se smjestio promatrajući 
djevojčicu kako se igra, Korak je podiže na ruke, prebaci 
nježno preko ramena i popne se okretno na donje grane. Ona 
ga zagrli oko vrata. U jednoj njenoj ruci ljuljala se Geeka, 
udarajući u snažna mladićeva pleća. 


I tako se Meriem s Korakom otputila u džunglu. Svom 
svojom djetinjom nevinošću ona se pouzdala u stranca s kojim 
se sprijateljila, a možda je u tom povjerenju bilo i one neobične 
snage intuicije koju posjeduju sve žene. O budućnosti nije 
imala nikakve predodžbe. Nije znala, a niti mogla, naslutiti 
način života svog zaštitnika. Zamišljala je, najvjerojatnije, neko 
udaljeno selo, slično šeikovom, u kome žive ostali ljudi, bijeli 
poput njega. Nije mogla ni naslutiti da će je odvesti u divljinu, 
u prvobitni život životinja iz džungle, a da jest, njeno bi malo 
srce zadrhtalo od užasa. Ona je, doduše, veoma često željela 
pobjeći zbog okrutnih postupaka šeika i Mabune, ali ju je 
strah pred opasnostima u džungli uvijek odvratio. 


Tek što se oboje udaljilo iz sela, djevojčica spazi golemu 
pojavu Akuta. Prigušivši krik, ona se pripije još snažnije uz 
Koraka i pokaže sa strahom prema majmunu. Akut, koji je 
mislio da se Korak vraća s plijenom, pođe režeći prema njima. 
Ta mala djevojčica nije u grudima životinje pobudila ništa više 
simpatije, no u ma kojeg odraslog majmunskog mužjaka. Ona 
bijaše strano lice i zato ju je trebalo ubiti. Dok im se 
približavao, iskesio je režeći svoje žute očnjake, ali na njegovo 
golemo čuđenje Korak ih također iskesi na nj u prijetećem 
režanju. 


— Ah! — pomisli Akut — Korak je doveo ženku i dosljedno 
plemenskim zakonima svoje vrste, ostavi ih nasamu, zanijevši 
se iznenada jednom dlakavom gusjenicom, neobično sočnom i 
tustom. Kad pojede larvu, pogleda krajičkom oka prema 
Koraku. Mladić je odložio svoj teret na jednu golemu granu, a 
ona se grčevito pripije u strahu da će pasti. 


— Ona će ostati s nama — reće Korak Akutu uperivši palac 


prema djevojčici. — Nemoj joj učiniti ništa nažao. Mi ćemo je 
čuvati. 

Akut zagunđa. Baš mu nije bilo drago što im je utrapio to 
čovječje mladunče. Po onom načinu kako je sjedila na grani, i 
po užasnutim pogledima koje im je dobacivala, bilo mu je 
jasno da je posve nesposobna. Iskustvo, do kojeg je došao 
borbom, dakle načinom života kao i nasljeđem, dovelo ga je do 
moralnog zaključka da valja uništiti sve što je nesposobno. No, 
ako to Korak želi, ne preostaje mu drugo no da je podnosi. 
Akut je, naravno, ne želi, što je, uostalom, sasvim razumljivo. 
Imala je glatku kožu bez i jedne malje, sličnu zmijskoj, a lice 
posve beznačajno. Nije posjedovala ništa od one izvanredne 
dražesti koju je opazio prošle noći kod majmunica u 
amfiteatru. Ah, kakvu si tamo ljepoticu mogao naći! Ona 
velika, rasna usta, pa dražesni, žuti očnjaci, oni neodoljivi 
meki čuperci sa strane glave. Akut uzdahne. Tada se uspravi, 
nadme svoje goleme grudi i stade se na jakoj grani naduto 
šepiriti amo-tamo, ne bi li tog ništavnog stvora, pa i samog 
Koraka, zadivio svojim čarobnim strukom i sjajnim stasom. 


No jadna Meriem pripije se još tješnje uz Koraka i skoro 
poželi da se vrati u šeikovo selo gdje su sve vrste užasa ipak 
ljudske prirode i njoj više ili manje bliske. Strašan majmun ju 
je užasavao. Izgledao je tako glomazno i grozno. Sve je njegove 
pokrete tumačila kao da joj prijeti jer, kako bi mogla pogoditi, 
da se on kočoperi kako bi izazvao divljenje. Nije mogla shvatiti 
prijateljske veze između ove goleme zvijeri i dobroćudna 
mladića koji ju je oteo od šeika. 


Meriem provede jedno veče i noć punu strave. Kad bi Korak 
i Akut pošli u lov, poveli bi i nju tim vrtoglavim visinama. 
Jednom su je ostavili među granama drveća i odšuljali se 
prema jelenu koji bijaše u blizini. Bojala se ostati sama u toj 
jezivoj džungli, ali je i taj, uostalom prirodni strah, još 
nadmašio prizor koji je ugledala. Čovjek i zvijer skočili su 
zajedno na svoj plijen i oborili ga. Tada ugleda kako se lijepo 
lice njenog zaštitnika izobliči u životinjsko režanje, a njegovi se 
jaki, bijeli zubi zabiju u meko meso žrtve. 


Na povratku njegovo lice, ruke i grudi bili su poprskani 


krvlju, i ona se sva zgrozi kad joj ponudi veliki komad još 
topla, sirova mesa. Bio je očito uznemiren zbog njenog 
odbijanja hrane i kad se, tren kasnije, otputi u šumu da joj 
donese voća, ona se prisili da promijeni svoje ponašanje prema 
njemu. Ovaj put ne ustukne, već nasmijana prihvati njegov 
poklon. Bila je svjesna da će tim znakom naklonosti obilno 
nagraditi dječaka. 


Koraka je mučio problem spavanja. Znao je da djevojčica ne 
bi znala održati ravnotežu spavajući visoko, među rasšljama 
drveća, a isto tako ne bi bila sigurna ni na zemlji, gdje bi je 
mogle napasti grabežljive zvijeri sto se šuljaju onuda. Preostaje 
mu jedino da je svu noć pridržava rukama da ne padne. Tako i 
učini. Akut joj se smjesti s jedne strane, a on s druge. Bilo joj 
je toplo između ta dva tijela. 


No sve do ponoći nije mogla zaspati. Konačno je priroda 
nadvladala njen strah od crne provalije, koja bijaše pod njom, i 
kosmatog tijela divlje životinje, koja je ležala do nje te usne 
dubokim snom koji potraje svu noć. Kad otvori oči, sunce je 
već izišlo. Isprva nije mogla vjerovati u istinitost svog položaja. 
S glavom, naslonjenom na Korakovo rame, gledala je ravno u 
dlakava majmunska leđa. Zgrozi se. Tada osjeti da je netko 
pridržava, pa okrene glavu i ugleda nasmijane oči mladića koje 
su je pozdravljale. Kad bi se smiješio, ona ga se nije bojala, 
zato se privije još čvršće uza nj, ne bi li se odmaknula od 
dlakavog krzna životinje s druge strane. 


Korak progovori jezikom majmuna, no ona zaniječe glavom 
i odgovori arapski, što je on razumio baš kao i ona majmunski. 
Akut sjede i prezrivo ih pogleda. On je razumio što je rekao 
Korak, no djevojčica proizvede svega nekoliko glupih zvukova 
koji bijahu posve neshvatljivi i smiješni. Akut nije nikako 
mogao razumjeti što je to privlačno našao Korak u njoj. Gledao 
ju je dugo i prodorno, pažljivo ispitivao sve sitnice, a onda se 
počeše po glavi, uspravi i strese. 


Njegove kretnje je ponovo prestraše — bila ga je već naćas 
zaboravila. Sada ponovno zadrhti od straha. On opazi da ga se 
djevojčica boji, i njime ovlada svirepa radost, kad osjeti u 
kakav je užas tjera njegova strašna, divlja pojava. Sagnuvši se 


polako ispruži ruku prema njoj kao da će je šćepati. Ona se 
zgrči od jeze. Dok su se Akutove oči naslađivale ovom 
smiješnom situacijom, nije mogao zapaziti kako su se nad njim 
Korakove oći zlokobno suzile, a sšija uvukla dok su mu leđa 
poprimila onaj karakterističan položaj za napad. Kad su 
majmunovi prsti obujmili ruku djevojčice, momak zareži 
kratko i zloslutno. Stisnuta šaka poleti ispred očiju male 
Meriem i spusti se svom snagom na zblenutu Akutovu njušku. 
Antropoid se naglo zanese, zatetura i otkotrlja s drveta. Korak 
zastade piljeći prema njemu dolje. Njegovu pažnju privuče 
pucketanje grančica u obližnjem grmlju. I djevojčica pogleda 
dolje, ali ne ugleda nista, već samo ljutitog majmuna koji je 
puzio četveronoške. Odjednom se masa pjegava, žutog krzna 
prope u luku i obori na Akutova leđa. Bio je to Šita, leopard. 


RI 


Kaa je leopard skočio na velikog majmuna, maloj Meriem 
od uzbuđenja i užasa stade dah. Nije ju zaprepastila 
neizvjesna sudbina majmuna, već pokret mladića koji je čas 
prije ljutito udario svog neobičnog prijatelja. Mladić skoči 
isukana noža, čim se mesožder pojavio, i zaustavi ga u samom 
skoku, bacivši se svom snagom na njegova pleća, baš kad je 
gotovo zario očnjake i kandže u Akutova široka leđa. 


Strašna mačka, zaustavljena u zraku, promaši majmuna, 
ali samo za vlas, a onda jezivo zareži i baci se na leđa, 
škljocajući čeljustima i grebući kandžama, ne bi li kako 
dosegla ili zbacila sa šije svog protivnika koji ju je postrance 
udario nožem. 


Akut, zaprepašten ovom iznenadnom gužvom iza leđa, 
skoči, potaknut prastarim instinktom, na drvo kraj djevojčice i 
to okretnošću kakvu ne bismo ni slutili u tako glomazne 
životinje. No, kad se okrene i pogleda što se dolje događa, skoči 
istom žustrinom ponovno na zemlju. Zbog opasnosti, koja je 
prijetila njegovom prijatelju, on smjesta zaboravi osobne 
nesuglasice i nije nimalo oklijevao da izloži vlastiti život kako 
bi prijatelju pritekao u pomoć, baš kao što je i Korak učinio 
njemu. Sada navališe dvije strašne prilike da rastrgaju Šitu. 
Sve troje kotrljalo se sad ovamo, sad onamo, vrišteći, pušući i 
režeći, dok se jedini promatrač ove kraljevske bitke šćućurio 
drhteći iznad njih na stablu i stišćući grčevito Geeku na svoje 
grudi. 


Dječćakov nož je konačno okončao borbu, a kad se stravična 
mačka prevrnula na bok, Korak i majmun ustuknu i pogledaju 
jedan drugoga preko ispruženog leopardovog tijela. Korak 


mahnu glavom prema djevojčici na stablu. 
— Da si je ostavio — reče. — Ona je moja. 


Akut zagunđa i stisne krvlju podlivene oči pa se okrene 
prema tijelu Šite, stade uspravno na nj, isprsi svoje široke 
grudi, podigne lice prema nebu i zaurla tako snažno da 
djevojčica ponovo zadrhta od jeze. Bijaše to pobjednički zov 
majmuna mužjaka nad ubijenim plijenom. Dječak samo na 
tren sutljivo svrnu pogled, a onda se popne na drvo k 
djevojčici. Akut ih uskoro ostavi. Nekoliko se minuta pozabavio 
lizanjem rana, a onda se otputio da uhvati nešto za doručak. 


Prošlo je nekoliko mjeseci, a da se u životu naše trojke nije 
dogodilo ništa naročito. Na kraju, zbog ovakve monotonije, 
mladiću i majmunu postane dosadno. No djevojčicu je danima 
i tjednima neprestano morila strava, sve dok se nije priviknula 
da gleda u slijepi bezdan smrti, i osjeća njen ledeni dah koji ju 
je obavijao poput mrtvačkog pokrivača. Polako je naučila da 
izmjenjuje sa svojim drugovima one rudimentalne oblike misli 
što joj je omogućavao jezik velikih majmuna. Daleko brže se 
snašla i usavršila u prašumskim vještinama, tako da je ubrzo 
postala važni učesnik u lovu. Bila je na straži dok bi ostali 
spavali, ili bi im pomagala da slijede trag divljači koja je prošla. 
Kad je već bilo neophodno da budu zajedno, Akut ju je 
smatrao ravnopravnim partnerom, ali bi je najčešće izbjegavao. 
Mladić je bio uvijek ljubazan s njom, štoviše, i kad mu je bila 
na teret, krio bi to od nje. Kad je osjetio kako joj smeta vlažna i 
studena noć, načinio je za nju malu, tijesnu sjenicu visoko 
među povijenim granama divovskog stabla. Ovdje se mala 
Meriem osjećala toplo i sigurno dok bi spavala, a Korak i 
majmun zaposjeli su obližnje grane. Prvi se uvijek smještao na 
ulazu u mali, povišeni dom, odakle je mogao najbolje štititi 
njegova stanara od šumskih neprijatelja. Bijahu previsoko, a 
da se boje Šite, no ostali su još zmija Hista, koja je svakome 
tjerala strah u kosti, i veliki babuni, grivasti pavijani koji su 
živjeli uokolo i mada nisu nikada napadali, uvijek bi kesili 
zube i lajali kad bi njih troje prolazilo. 


Kad je načinjena sjenica, sve troje je ograničilo svoj 
djelokrug. Odsada ne bi odlazili tako daleko jer bi se uvijek, 


kad padne mrak, vraćali svome stablu. U blizini je protjecala 
rijeka. Bilo je mnogo divljači, voća i riba. Njihov život u divljini 
ustalio se toliko da je postao monoton. Danju bi lovili, a noću 
spavali puna trbuha. Nisu gledali dalje od onog sto se zbivalo 
danas. Ako bi mladić ponekad i mislio o svojoj prošlosti, o 
onima koji su u dalekom velegradu čeznuli za njim, mislio bi o 
tome nekako odvojeno i nepristrano kao da taj život pripada 
nekom drugom licu, a ne njemu. Napustio je svaku nadu da će 
se vratiti u civilizaciju, jer su ga mnogobrojna odbijanja od 
onih kojima se obratio, u želji za drugarstvom, odvela tako 
duboko u unutrašnjost da se potpuno izgubio u labirintu 
džungle. 


Onda je došla Meriem i u njoj je našao ono što mu je toliko 
nedostajalo u divljem životu džungle — ljudsko društvo. U tom 
prijateljstvu nije bilo ni traga spolnom nagnuću koje njemu 
bijaše poznato. Bili su prijatelji, drugovi i ništa više. Oboje bi 
mogli biti dječaci da nije bilo onog pomalo nježnog, ali uvijek 
pokroviteljskog i zaštitničkog tona u njegovu vladanju. 


Djevojčica ga je smatrala svojim idolom i obožavala kao što 
bi, da ga je imala, obožavala svog brata, beskrajno popustljivog 
i blagog. I jednom i drugom ljubav je bila nepoznata, no kako 
se mladić sve više primicao zrelosti, bijaše nesumnjivo da će ga 
obuzeti kao i svakog mužjaka iz divlje džungle. Što je Meriem 
vještije vladala njihovim zajedničkim jezikom, to je sve više 
raslo zadovoljstvo zbog uzajamnog druženja, jer su sada 
razgovarali obogaćujući ograničeni rječnik majmuna snagom 
ljudskih misli, te se najzad njihov razgovor posve preobrazio iz 
mučnog zadatka u radosnu dokolicu. Kada je Korak odlazio u 
lov, Meriem bi ga često pratila. Umjela je da šuti kad je to bilo 
potrebno. Sada se već probijala kroz grane gigantskih stabala 
okretno i neprimjetno kao i sam Korak. Nisu je više plašile ni 
velike visine. Odnjihala bi se s jedne lijane na drugu ili trčala 
preko jakih grana posve stabilno, gipko, bez imalo straha. 
Korak se veoma ponosio njome, a i stari Akut, koji je prije 
režao od negodovanja i prezira, sada je gunđao u znak 
odobravanja. 


Udaljeno crnačko selo opskrbljavalo ju je krznenim 
ogrtačem, perjem, bakrenim nakitom i oružjem, jer Korak nije 


dopuštao da se kreće bez oružja ili da ostane neupućena u 
rukovanju oružjem koje je ukrao za nju. Svoju nerazdruživu 
Geeku, koja je još uvijek slušala povjerljivo njene najiskrenije 
tajne, učvrstila je na ramenu kožnatim remenom. Lako koplje i 
nož bijahu njeno oružje za napad i obranu. Tijelom, već 
zaobljenim na pragu rane zrelosti, podsjećala je na grčku 
boginju. 


Kada se posve privikla na džunglu i način života njenih 
divljih stanovnika, nestade i straha. Nakon izvjesnog vremena 
ona bi već i sama odlazila u lov, dok su Korak i Akut bili 
prisiljeni da odu podalje, jer se u njihovoj neposrednoj blizini 
prorijedila divljač. U tom slučaju ona bi najčešće nastojala 
uhvatiti manje životinje, mada bi ponekad donijela srnu, a 
jednom čak i vepra Hortu, golemog kljovasa koga je nekoć i 
sam Šita dvaput bezuspješno pokušavao napasti. 


U ovom dijelu džungle, koju su utabali svojim stopama, sve 
troje bijahu dobro poznati. Poznavali su ih dobro mali 
majmuni koji bi često dolazili da ćeretaju ili da se poigraju s 
njima. Kad je Akut bio prisutan, mala ih je čeljad izbjegavala, 
ali Koraka su se manje bojali, a kad bi oba mužjaka otišla, 
sasvim su se približili Meriem, vukući je za nakit ili igrajući se 
s Geekom koja je za njih predstavljala neiscrpno vrelo zabave. 
Djevojka bi se igrala s njima i davala im hrane, a kad bi ostala 
sama, pomogli su joj da ispuni duge sate do Korakova 
povratka. 


No, oni nisu bili posve beskorisni prijatelji. U lovu bi joj 
pomagali da odredi mjesto gdje se nalazi plijen. Često bi preko 
stabala potrčali do nje i javili joj da se u blizini nalazi antilopa 
ili žirafa, ili je opet uzbuđeno obavijestili, da bi tu mogao biti 
strašni Numa. 


Donosili bi joj iz džungle raskošno voće što je milovano 
suncem visjelo na krhkim granama ustalasalih krošanja. 
Ponekad bi je i prevarili, ali ona je prema njima bila uvijek 
blaga i nježna, a ioni bi joj uzvraćali dobrotu i simpatiju samo 
na svoj divlji poluljudski način. Njihov jezik je veoma nalikovao 
jeziku velikih majmuna, pa je Meriem mogla razgovarati s 
njima, mada je oskudnost njihova govora isključivala svaku 


mogućnost ozbiljnijeg razgovora s njima. Oni su imali nazive 
za sve poznate stvari, kao i za stanja boli i zadovoljstva, 
radosti, tuge i bijesa. Ti su korijeni riječi nalikovale onima koje 
su upotrebljavali veliki antropoidi, te se dobivao dojam da je 
ovaj proizišao iz jezika Manu-majmuna. U najboljem slučaju 
njime su se mogle izraziti samo konkretne stvari i pojmovi niže 
vrste. Jezik Manu-majmuna nije znao za snove, čežnje, nade, 
prošlost ili budućnost. Sve se ticalo samo sadašnjosti, osobito 
kako da se napuni stomak ili istrijebe uši. 


Krepka i jednostavna hrana poticala je misaonu aktivnost 
djevojke koja se upravo primicala granici zrelosti. S Manu- 
majmunima ona se zabavljala gledajući u njima jedino 
povremene partnere za igru i svoje ljubimce, dok je najdraže 
misli svoje duše prenosila gluhim ušima na Geekinoj glavi od 
slonove kosti. S Geekom bi razgovarala arapski, vjerujući da 
Geeka, mada je bila samo lutka, ne bi razumjela jezik Koraka 
ili Akuta. Uostalom, ta dva majmunska mužjaka nisu 
posjedovala ništa što bi zanimalo jednu arapsku lutku. 


I Geeka je doživjela preobrazbu otkako je njena mala majka 
napustila šeikovo selo. Njena odjeća bijaše ista kao u Meriem, 
samo u minijaturi. Mali komad leopardova krzna pokrivao je, 
od leđa do koljena, njen torzo od štakorske kože. Trakom, 
ispletenom od trave, učvrstila je oko čela nekoliko blistavih 
pera papige, dok su preostale savijene vlati oponašale metalni 
nakit za ruke i noge. Geeka bijaše prava mala divljakinja, no u 
srcu je ostala nepromijenjena — onaj isti strpljivi slušalac iz 
davnih dana. Geeka je posjedovala jednu izvanrednu osobinu; 
ona, naime, nikad ne bi prekidala svog sugovornika zbog toga 
da govori o sebi. Ni danas nije činila iznimku. Skoro čitav sat 
pažljivo je slušala Meriem, poduprta o deblo, dok se njena 
vitka, mlada gospodarica protezala poput mačke uživajući u 
ljuljanju grane na kojoj se nalazila. 


— Mala moja Geeko! — reče Meriem — naš je Korak danas 
dugo odsutan. — Nedostaje nam, zar ne, mala Geeko? Tako je 
dosadno i osjećamo se osamljeno u toj velikoj džungli kad 
nema Koraka. Što će nam danas donijeti, je li? Možda još koji 
blistavi kolut za tvoj gležanj? Ili možda pregaču od svježe 
jelenje kože s tijela neke domorotke? Priča mi da je veoma 


teško oteti te stvari od domorotke jer ih ne može ubiti kao 
muškarce, a one se divljački bore kad ih zaskoći da im otme 
nakit. Obično se zatim pojavljuju muškarci s kopljima i 
strelicama, pa se Korak mora povući na drvo. Ponekad ih on 
odnese i na drvo, među grane, i tu im poskida stvari koje želi 
donijeti kući, svojoj Meriem. Kaže, nadalje, da ga se sada 
domoroci boje i čim ga spaze, žene i djeca vrišteći potrče u 
svoje kolibe, no on ih slijedi i onamo, te se rijetko vraća bez 
strelica za se i poklona za Meriem. Korak je snažniji od sve 
čeljadi iz džungle, naš Korak, ili ne, Geeka, moj Korak. 


Meriemin razgovor prekine iznenadni skok jednog malog, 
uznemirenog majmunčeta, koje skoči na njeno rame s 
obližnjeg stabla. 


— Popni se! — poviče. — Brzo se popni! Dolaze Mangani. 
Meriem se lijeno obazre na to uzrujano stvorenje koje remeti 
njen mir. 


— Popni se ti, mali Manu — reče. — Korak i Akut su jedini 
Mangani u našoj džungli. To si ti njih čuo kako se vraćaju iz 
lova. Neki dan si ti, mali Manu, ugledao svoju sjenu i smrtno 
se preplašio. 


No majmun još jače zadreči, opominjući je, a zatim šmugne 
uvis prema najvišem dijelu krošnje, kamo ga veliki majmuni 
neće moći slijediti. Uskoro Meriem začuje šum tijela koja su se 
približavala njišući se povrh grana. Stade pažljivo slušati. Bila 
su dvojica i to veliki majmuni Korak i Akut. Za nju Korak 
bijaše majmun — Mangani jer se sve troje smatralo 
majmunima. Čovjek bijaše neprijatelj, zato nisu željeli da i 
dalje pripadaju tome rodu. Tarmangani, odnosno veliki bijeli 
majmun, kako su ga nazvali u svom jeziku, nije im uopće 
trebao. Nijedan od njih nije se ubrajao među Gomanganije, 
velike crne majmune, tako da su se jednostavno prozvali 
Manganijima. 


Meriem odluči da će se pretvarati da drijema i tako se 
našaliti s Korakom. Zato leže mirno sklopljenih očiju. Zaću 
kako dvojica dolaze sve bliže i bliže. Sada su već dospjeli do 
susjednog drveta i morali su je opaziti jer su se zaustavili. 
Zašto su tako tihi? Zašto joj Korak nije viknuo uobičajeni 


pozdrav? Ta je sutnja djelovala nekako zlokobno. Zatim začuje 
gotovo pritajeni šum. To je jedan od dvojice puzao prema njoj. 
Zar to Korak zbija šalu sam sa sobom? U redu! Ona će ga 
nadmudriti. Veoma oprezno zaškilji i... srce joj prestane 
kucati. Prema njoj je polako puzio veliki majmun-mužjak kojeg 
nikada ranije nije vidjela. Iza njega bijaše drugi, nalik prvom. 


Meriem se uspravi okretno, poput vjeverice, a istog trena 
veliki mužjak pojuri za njom. Iznad njih žurio je čopor drećavih 
i brbljavih majmuna, koji su obasipali Manganije kletvama i 
pogrdama, a djevojku hrabrili i savjetovali. 


Meriem se prebacivala s jednog stabla na drugo držeći se 
neprestano tanjih grana koje nisu mogle izdržati težinu njenih 
progonitelja. Majmunski mužjaci sve su je brže slijedili. Kad ju 
je prednji i brži gotovo ščepao, ona bi izmakla jurnuvši 
strelovito ili se naglo bacivši u bezdani prostor između dva 
stabla. 


Ona se domogla velikih visina gdje je ležao njen spas, kadli 
se grana, koju je dohvatila izvanredno smionim skokom, savije 
pod njenom težinom i ne podiže je, kao obično, još jednom 
uvis. Još prije no što je začula praskanje, Meriem se uvjeri da 
je pogrešno odmjerila jačinu grane. U početku je pucala 
polako, a zatim se naglo raskoli i odvoji od debla. Meriem je 
ispusti i sune dolje, među lišće tražeći novi potporanj. Nađe ga 
nekih dvanaest stopa ispod slomljene grane. Mnogo je već puta 
ovako padala, pa se stoga nije osobito uplašila, ali ju je mnogo 
više prestravio gubitak vremena koji se uslijed toga dogodio. 
Jedva se dočepala nešto sigurnijeg mjesta, kad li tjelesina 
golemog majmuna sune do nje, a velika je kosmata ruka 
obuhvati oko pasa. 


Gotovo istovremeno i drugi majmun stiže do svog druga. 
On posegne za Meriem, ali je njen otmičar povuče u stranu, 
ratoborno iskesi očnjake i prijeteći zareži. Meriem se stade 
otimati. Udarala je po kosmatim grudima i obraslim obrazima. 
Onda mu zarije snažne, bijele zube u dlakavu nadlakticu. 
Majmun je zlobno odalami po licu, a zatim se obrne k svome 
drugu, koji je očevidno htio taj plijen prisvojiti za sebe. 


Otmičar se nije mogao boriti na grani, što se savila pod 


teretom njegova tijela i ratobornog zarobljenika, pa stoga naglo 
skoči na zemlju. Drugi pođe za njim i tu se pograbe 
napuštajući borbu samo načas, da bi preoteli ili ponovo 
potrčali za djevojkom, koja je iskoristila trenutak kad su se 
otmičari potukli i pokušala pobjeći. No uvijek bi je dostigli i 
onda preotimali želeći jedan drugog rastrgati na komade. 


Djevojka bi često zadobila udarce koje su ovi dlakavi 
suparnici — namijenili jedan drugome. Odjednom pade 
onesviještena, a oni, oslobodivši se njena opiranja, navale još 
žešće i strašno se pobiju. 

Iznad njih drečali su mali majmuni i mahnito uzbuđeni 
skakali na sve strane. Mnoštvo ptica blještava perja nadlijetalo 
je borilište grakćući muklo od bijesa i prkosa. U daljini rikao je 
lav. 


Veći je mužjak razderao svog suparnika. Sada se 
zakotrljaše po tlu ujedajući i mlateći se. Onda se osove na 
stražnje noge, dohvate jedan drugog i stanu se rvati poput 
ljudi. Krv je tekla s mjesta u koja su zabadali goleme očnjake 
sve dok se oba borca i sva zemlja oko njih ne zarumenje od 
zgrušane krvi. 


Meriem je bez svijesti, ali nepovrijeđena ležala na zemlji. 
Konačno jedan majmun uspije ščepati drugoga za grkljan i oni 
se posljednji put sruše na zemlju. Ležali su još nekoliko 
minuta, ali je otpor sve više slabio. Onaj veći mužjak izvuče se 
iz posljednjeg zagrljaja i osovi. Strese se. Iz njegovih dlakavih 
grudi ote se gromki urlik. Ushoda se gegavo između tijela 
djevojke i svladana protivnika. Onda stupi nogom na tijelo 
posljednjeg i jezovito zaurliče. Mali se majmuni s vriskom 
razlete na sve strane kad su čuli taj stravični krik. Blještave 
ptice mahnu krilima i odlete. Još jednom zaurliče lav, no ovaj 
put jos dalje. 

Veliki majmun odgega ponovo k djevojci. Prevrne je na leđa, 
onjuši i osluhne povrh lica i grudi. Bila je živa. Majmuni su se 
vratili. Došao je cijeli čopor i odozgo obasuo pobjednika 
pogrdama. 


Majmun se razgnjevi, iskezi zube i zareži na njih. Onda se 


pomaće s mjesta, prebaci djevojku preko ramena i odgega u 
džunglu. Bijesna gomila nagrne za njim. 


." 

Na povratku iz lova Korak začuje drečanje uzrujanih 
majmuna. Znao je da se moralo dogoditi nešto veoma ozbiljno. 
Bez sumnje je zmija Hista smotala neko bespomoćno Manu- 
majmunče u svoj klizavi zagrljaj. Mladić pohita. Majmuni su 
bili Meriemini prijatelji. On će im pomoći, bude li mogao. 
Odmicao je brzo sredinom krošanja. Na stablu pored 
Meriemine sjenice odloži svoje lovačke trofeje i glasno je 
pozove. Nije bilo odgovora. Brzo skoči granu niže. Možda se 
sakrila? 


Na velikoj grani, kamo se spustila Meriem i nehajno se 
odmarala, ugleda Geeku, poduprtu o deblo golemog stabla. Što 
to znači? Nikada prije nije Meriem ostavljala Geeku samu. 
Korak dohvati lutku i zadjene je za pojas. Pozove ponovo, 
glasnije, ali Meriem se nije odazivala na poziv. U daljini začulo 
se nerazgovijetno kevtanje uzrujanih Manua. 


Nije li njihovo uzbuđenje povezano s nestankom Meriem? I 
sama pomisao bila je dovoljna pa da, ne sačćekavši Akuta koji 
se iz daljine sporo približavao, Korak pojuri prema brbljavoj 
gomili. Za svega nekoliko minuta dostigne one sa začelja. Kad 
su ga ugledali, stadoše vrišteći skakati pokazujući u daljinu 
pred sobom i čas kasnije Korak spazi uzrok njihova bijesa. 


Mladiću stane srce od užasa kad ugleda djevojčino tijelo 
kako se klati, prebačeno preko pleća velikog majmuna. Više 
nije sumnjao u to da je mrtva. U tom trenutku pokrene se u 
njemu nešto što nije pokušao protumačiti, a ne bi ni umio. No 
odjednom mu se učini da je čitav svijet usredotočen u tom 
nježnom, dražesnom tijelu, tom tijelu, krhkom i malom koje je 
visjelo tako mlohavo i bespomoćno preko zbitih životinjskih 


pleća. 


Tada osjeti da je mala Meriem njegov život, njegovo sunce, 
njegov mjesec i zvijezde, a s njenim odlaskom nestaje svjetla, 
topline i sreće. S usta mu se otkine dubok uzdah, a onda rikne 
stravično nekoliko puta, zvjerski je od ma koje zvijeri i spusti 
se lak poput perca, ali luđačkom brzinom na počinitelja tog 
strašnog zločina. 


Čim začuje taj novi izazov, majmun-mužjak se okrene, a na 
to Korakov gnjev i mržnja zaplamsaše još snažnije. Stvor 
kojega ugleda nije bio nitko drugi već onaj majmunski kralj, 
koji ga je otjerao, kad je zatražio prijateljstvo i utočište kod 
golemih antropoida. 


Spustivši djevojčino tijelo na zemlju, mužjak se spremi na 
novu borbu, koja će odlučiti kome će pripasti skupocjeni 
plijen. No ovaj put je želio što lakšu pobjedu. I on također 
prepozna Koraka. Nije li ga najurio iz amfiteatra, a da ga nije 
uspio dotaći ni očnjakom ni šapom? Pognute glave i poguren 
glavački nasrne na to neobično stvorenje, glatke kože, koje se 
usudilo da mu ospori pravo na plijen. Glave im se sudare kao 
da su jurnula dva bika jedan prema drugome, a zatim se 
pograbe, stanu tući i razdirati. Korak je zaboravio nož. Bio je 
bijesan i krvoločan da se nije mogao smiriti, sve dok ne osjeti 
toplo meso između razjapljenih zuba, i dok svježa krv ne 
poteče niz njegovu golu kožu jer, iako toga nije bio svjestan, na 
borbu ga nisu potakle samo mržnja i želja za osvetom. Bila je 
to borba odraslih mužjaka za ženku. 


Čovjek-majmun navali tako snažno da je zgrabio 
antropoida prije no što ga je ovaj uspio spriječiti. Bio je to 
divljački stisak. Snažnim čeljustima ščepa grkljan, pripije se 
stisnutih očiju uza nj, a prstima potraži drugo mjesto — 
dlakavi vrat. 

Upravo tog časa Meriem otvori oči, a kad pogleda pred 
sebe, raširi ih još jače. 

— Korače! — poviće. — Koraće moj! Znala sam da ćeš doći. 
Ubij ga, Korače! Ubij! — Djevojka se uspravi blistava oka, s 
težinom u grudima i potrči prema Koraku da ga ohrabri. U 


blizini je ležalo Korakovo koplje koje bijase odbacio kad je 
napao majmuna. Djevojka ga ugleda i dohvati. Nije je 
prestrašio prizor ove praiskonske bitke što se odigravala do 
njenih nogu, a i kad se sama borila s mužjakom u toj napetosti 
i uzbuđenju nije bilo nimalo histerije. Bila je silno uznemirena, 
ali nekako hladno i posve bez straha. Njen se Korak bori s 
drugim Manganijem koji ju je ugrabio, no ona nije, kao što bi 
to učinila svaka Mangani-ženka, potražila sigurnost na nekoj 
visokoj grani i tu sačekala svršetak borbe. Naprotiv, usmjeri 
vrh Korakova koplja u majmuna i zabode oštricu duboko u 
srce divlje zvijeri. Koraku nije trebala njena pomoć, jer je veliki 
mužjak već bio uginuo od izljeva krvi iz pregrižena grkljana, ali 
on ustane smiješeći se i oda priznanje svom pomagaću. 


Kako je bila visoka i lijepa! Zar se iznenadno izmijenila za 
ovih nekoliko sati njegove odsutnosti ili je borba s majmunom 
učinila da je sada vidi u sasvim drugom svjetlu? A možda je 
gledao Meriem drugim očima kad se odjednom zaprepastio i 
tako čudesno iznenadio. Nije znao koliko je vremena prošlo od 
onog dana kad je našao tu malu djevojčicu u selu njena oca, a 
jer je pojam vremena posve beznačajan u džungli, nije imao 
potrebe ni da izbroji sve te minule dane. No sada, kad ju je 
pogledao, otkrije da to nije više ona mala djevojčica koju je 
opazio prvi put kako se igra s Geekom, ispod velikog stabla, tik 
uz ogradu od kolja. Mora da se mijenjala postepeno i veoma 
sporo kad sve do sada nije ništa zapazio? A što ga je nagnalo 
da to otkrije baš sada i tako iznenada? Pogled mu odšeće s 
djevojke do tijela mrtvog mužjaka, i tek onda mu sine, zbog 
čega je izvršen pokušaj otmice. Korak razrogači oči, a onda 
zažmiri. Kroz uzani prorez sine mržnja kad pogleda tog 
besramnog gada do svojih nogu. A kad drugi put pogleda 
Meriemino lice, sav se zarumeni. Zaista, gledao ju je sasvim 
drugim očima, očima kojima muškarac promatra ženu. 


Akut stiže baš onog časa kada je Meriem probola Korakova 
protivnika. Oduševljenje starog majmuna bijaše beskrajno. 
Ukočenih nogu stade se zvjerski divlje šepuriti oko tijela 
mrtvog protivnika. Poće režati kriveći svoja golema, brbljava 
usta. Dlaka mu se nakostriješi. Ovog časa nije ga se ticala ni 
Meriem ni Korak. Izgled i miris ovog golemog mužjaka pokrene 


i probudi nešto u krajnjim vijugama njegovog malog mozga. 
Životinjski bijes bijaše vanjski izraz ove, tek iznikle, misli, dok 
je unutarnje raspoloženje bilo izvanredno radosno. Miris 
ogromnog mužjaka i njegova golema, dlakava pojava probudiše 
u Akutovom srcu čežnju za stvorenjima vlastite vrste. Nije se, 
dakle, samo Korak preobrazio. 


A Meriem? Ona bijaše žena, a pravo svih žena je da vole. 
Ona je uvijek voljela Koraka. Bijaše joj kao odrasli brat. Ona 
se, dakle, jedina nije promijenila. Uvijek se osjećala tako 
sretnom u društvu svog Koraka. Uvijek ga je voljela kao što 
sestra voli krotkog brata i veoma se, veoma ponosila njime. U 
čitavoj džungli nije bilo stvora tako snažnog, tako lijepog i 
hrabrog. 


Korak joj se približi. U očima, koje srete, ogledalo se novo 
svjetlo, ali ga ona nije razumjela. Nije bila svjesna ni da su se 
toliko približili zrelosti, ni da se išta izmijenilo u njihovu životu 
pa, prema tome, ni što je trebao značiti izraz Korakovih očiju. 


— Meriem — šapnuo je, a glas mu zazvuči muklo kad 
položi preplanulu ruku na njeno golo rame. — Meriem! — On 
je iz nenada povuče k sebi, zagleda se sa smiješkom u njeno 
lice, zagrli je i poljubi. Čak ni sada nije razumjela. Nije ga 
odbila jer se već i prije ljubila. Bijaše veoma lijepo i Meriem je 
to jako voljela. Mislila je da je to način na koji je Korak htio 
izraziti svoje zadovoljstvo što veliki majmun nije uspio pobjeći 
s njome. Ona je također bila sretna pa savije ruku oko 
Korakova vrata i stade ga ljubiti. A onda, otkrivši lutku, 
zadjenutu za pas, uzme je ljubeći i nju kao što je malo prije 
ljubila Koraka. 


Korak joj htjede nešto reći. Želio joj je reći koliko je ljubi, ali 
ga ljubavni osjećaj posve srva, a rječnik Manganija bijaše 
ograničen. 


Odjednom netko ga prekine. Bio je to Akut koji se iznenada 
oglasi muklim režanjem, ne tako glasnim kao onda kad se, 
dajući si oduška, šepirio pored mrtvog mužjaka, u stvari ni u 
po tako glasnim, no timbar tog glasa djelovao je kao signal za 
sva čula prašumskih životinja pa i za Korakova. Bijaše to zov i 
opomena. Korak podiže pogled s predivne slike voljenog bića, 


koje mu bijaše tako blizu. Sva su mu čula bila budna. Uši, 
nozdrve, sve je to budno pazilo. Netko dolazi. 


Korak se približi Akutu. Meriem je bila iza njih. Sve troje 
stade ukopano, poput isklesanih kipova, piljeći u lisnati 
labirint džungle. Šum, koji je pobudio njihovu pažnju, postade 
još glasniji i najzad iz grmlja, nekoliko koraka od njih, ispade 
veliki majmun. Zvijer se zaustavi čim ih ugleda. Ogleda se i 
zareži u znak opomene, a tren kasnije oprezno se pomoli još 
jedan mužjak. Ovog su slijedili drugi majmuni, mužjaci i ženke 
s mladima. Konačno se zaustave dvije gomile kosmatih 
čudovišta i zablenu u nasu trojku. Bilo je to pleme ubijenog 
majmunskog kralja. Akut progovori prvi. On pokaže tijelo 
mrtvog mužjaka. 


— Korak, silni borac, ubio je vašeg kralja — progovori 
režeći. — U cijeloj džungli nema većeg ratnika no što je Korak, 
Tarzanov sin. Sada je Korak kralj. Ima li koji mužjak snažniji 
od Koraka? 


Bio je to izazov svim mužjacima koji bi mogli osporiti 
Korakovo pravo na kraljevstvo. Majmuni su neko vrijeme 
kevtali i ćeretali među sobom. Naprijed polako istupi mladi 
mužjak. Klateći se na kratkim nogama sav se nakostriješi i 
stravično zareži. 


Bila je to ogromna zvijer u svoj svojoj iskonskoj snazi. 
Pripadala je onoj, gotovo izumrloj vrsti, koju su bijelci, vođeni 
izjavama domorodaca, već tako dugo tražili po nepristupačnim 
prašumama. Čak bi i sami domoroci rijetko viđali te goleme, 
kosmate, praiskonske stvorove. 


Korak odluči da dočeka čudovište. I on zareži. U duhu 
skuje plan. Pošto je upravo dovršio tešku borbu s jednim 
pripadnikom njegova plemena, pokušat će da se ne približi 
suviše toj snažnoj, neuništivoj životinji i da je izbjegne. 
Zgurivši se, odluči dočekati navalu na koju, znao je iz 
iskustva, neće morati dugo čekati. Njegov protivnik zastade tek 
toliko koliko bijaše potrebno da izazove ohrabrenje gledalaca, a 
da Koraka smete kratkim prikazom svojih ranijih pobjeda i 
svog junaštva. Saopći što namjerava učiniti s tim jadnim 
Tarmanganijem, a zatim navali. 


Brzinom  ekspresnog vlaka, ispruženih saka i široko 
razjapljenih čeljusti, on jurnu prema Koraku koji ga je 
očekivao. Korak se nije pomakao s mjesta sve dok se velike 
ruke ne spuste da ga zgrabe. Tada se sagne i, uzmaknuvši u 
stranu, raspali strašan udarac ravno po zvjerinjoj njušci, a 
onda okrenuvši se brzo stade spreman povrh majmuna koji je 
pao. 


Zaprepašteni antropoid pokuša se osoviti. Pjena mu 
poprska strašne čeljusti, a male se oči zakrvave. Iz dubine 
grudi začuje se krkljanje zgrušane krvi, no nije se uspio podići 
na noge. Korak je stajao povrh njega i čekao da istog časa, kad 
se kosmati podbradak podigne do odgovarajuće visine, obori 
majmuna ponovo na zemlju udarcem koji bi srušio vola. 


Zvijer je neprestano pokušavala da se podigne, ali bi ga 
moćni Tarmangani, koji je stajao povrh njega, ponovo oborio 
na zemlju. Mužjak se opirao sve slabije i slabije. Krv mu 
poškropi lice i grudi. Crveni mlaz poteče iz nosa i usta. Gomila, 
koja ga je u početku bodrila divljačkim poklicima, sada mu se 
podrugivala i odobravala Tarmanganiju. 


— Kagoda? — izusti Korak pošto još jednom obori mužjaka. 


Tvrdoglavi mužjak pokuša se još jednom uspraviti, ali mu 
Korak zada strašni udarac. I opet ga zapita: — Kagoda? — što 
je značilo — je li ti dosta? 

Za tren oka mužjak ostane nepomičan, a onda razbitih usta 
izusti jednu jedinu riječ: — Kagoda! 


— Ustani i pođi svom čoporu — reče Korak. — Ne želim biti 
kraljem onih koji su me jednom otjerali. Pođi svojim putem, a 
ja ću svojim. Ako se katkad sretnemo, možemo biti i prijatelji, 
ali zajedno nećemo živjeti. 


Jedan stari mužjak priđe polako Koraku. 


— Ti si ubio našeg kralja — reče. — Pobijedio si onog koji je 
htio postati kraljem. Mogao si ga ubiti da si htio. Što bismo 
sada mogli učiniti za našeg kralja? 


Korak se okrene Akutu. 


— To je vaš kralj — reče. No Akut se nije htio odvojiti od 
Koraka, ma koliko žudio da ostane sa svojim plemenom. Želio 
je da i Korak ostane. 


Mladić je mislio na Meriem; gdje bi njoj bilo najbolje i 
najsigurnije. Ode li Akut s majmunima, ostat će samo on da je 
čuva i brani. S druge strane, ako se pridruže plemenu, nikad 
se ne bi osjećao sigurnim kad bi odlazio u lov, a nju ostavio s 
njima, jer su strasti majmuna ponekad neuračunljive. A mogla 
bi se kod ženki probuditi luđačka mržnja prema toj nježnoj, 
bijeloj djevojci, pa bi je ubile kad ne bude prisutan. 


— Mi ćemo živjeti u vašoj blizini — reće najzad. — Kada 
promijenite svoje boravisšte i lovište, mi ćemo promijeniti nase. 
Tako ćemo Meriem i ja uvijek ostati blizu vas, ali nećemo 
živjeti među vama. 


Akut prigovori tome planu. On se nije želio rastati od 
Koraka. Isprva je odbijao da se rastane od svog čovjeka- 
prijatelja za volju druženja s vlastitim sojem, ali kad vidje kako 
posljednji član njegova plemena odlazi i nestaje u džungli, kad 
mu se pogled zaustavi na vitkoj prilici mlade ženke mrtvog 
kralja, koja je pobjedniku svog gospodara upućivala zadivljene 
poglede, više nije mogao zatomiti zov krvi. On se okrenu još 
jednom, uputi oproštajni pogled svom ljubljenom Koraku i 
nestane u zamršenim  spletovima — prašume — slijedeći 
majmunicu. 


Kad je Korak, nakon svog posljednjeg pljačkaškog pohoda, 
napustio domorodačko selo, krikovi njegove žrtve, vrištanje 
žena i djece podignu na noge sve ratnike iz šume i rijeke. 
Muškarci su se strašno uzrujali i razbjesnjeli kad su saznali da 
je bijeli đavo ponovno ušao u njihove domove, uplašio žene i 
pokrao strelice, nakit i hranu. Silna želja da iskale na njemu 
svoju mržnju i da se otarase opasnosti njegova prisustva u 
džungli, nadvladala je čak i praznovjerni strah pred tim 
nadnaravnim stvorenjem, koje je polazilo u lov s majmunom. 


Stoga odmah nakon što su obojica napustila opljačkano 
mjesto, krene četa najbržih i najhrabrijih ratnika cijelog 
plemena u potjeru za Korakom i Akutom. 


Mladić i majmun sporo su odmicali ne mareći nimalo za 
bilo kakvu potjeru. Toliko su već puta na sličan naćin upali i 
otisli nekažnjeno da su obojica s prezirom gledali na domoroce. 
Na povratku pošli su ravno uz vjetar. Zbog toga ih je mimoišao 
miris njihovih progonitelja, te su nastavili put ne sluteći da 
neumorni progonitelji, koji ništa manje od njih nisu bili 
upućeni u tajne šumskog života, slijede njihove tragove onom 
čuvenom upornošću divljaka. 


Malu četu ratnika predvodio je poglavica  Kovudoo, 
domorodac srednjih godina, čuven po svom iskustvu i 
hrabrosti. On je prvi spazio one koje su gonili satima, i to na 
posve misteriozni način, uglavnom pomoću neobjašnjive snage 
opažanja, slutnje i mirisa. 


Kovudoo i njegovi ljudi nabasaše na Koraka, Akuta i 
Meriem nakon ubojstva majmunskog kralja. Glasovi bliske 
borbe doveli su ih konačno ravno do njihova cilja. Pojava vitke, 
bijele djevojke toliko je zapanjila domorodačkog poglavicu da 
se zablejio u ovo troje i zaustavio na tren svoje ratnike kojima 
je naredio da navale. Bio je baš onaj trenutak kad su se 
pojavili veliki majmuni. Domoroci su zastali u strahu te bili 
svjedoci cijelog razgovora, a zatim borbe između Koraka i 
mladog mužjaka. 


Onda su majmuni otišli, a bijeli je mladić s bijelom ženom 
ostao sam u džungli. Jedan od Kovudoovih ljudi primaknu se 
poglavičinom uhu. — Gledaj! — prošapće i pokaže u nešto što 
se klatilo pokraj djevojke. — Kada smo ja i moj brat još bili 
robovi u šeikovu selu, moj brat je tu stvar načinio za malu 
šeikovu kćer. Ona se uvijek rado igrala s njom i prozvala je po 
mom bratu koji se zvao Geeka. Malo prije no što smo uspjeli 
pobjeći, dođe netko, obori šeika i otme mu kćer. Ako je to ona, 
šeik će ti dobro platiti ako mu je vratiš. 


Korak još jednom zagrli Meriem. Ljubav prostruji žarko 
njegovim mladim žilama. Civilizacija mu se učini kao neka 
poluzaboravljena vizija, a London bi potisnut u prošlost kao 
antički Rim. Na svijetu nije bilo nikog drugog osim njih dvoje 
— Korak-Ubijač i Meriem, njegova ženka. Ponovo je privuče i 
obaspe njena željna usta vrelim poljupcima. U taj ćas začula 


se iza njega luđačka strka i ratni poklič divljaka. Gomila 
urličući nasrne na njih. Korak se okrenu da prihvati borbu. 
Meriem stane uza nj sa svojim lakim kopljem. Kiša oštrih 
strijela obori se na njih. Jedna se zabode u Korakovo rame, 
druga u nogu, i on pade. 


Meriem ostane nepovrijeđena jer su je namjerno štedjeli. 
Tada jurnu da dokrajče Koraka i otmu Meriem. Ali baš kada 
su se približili, iz suprotnog dijela džungle prispije Akut u 
pratnji golemih mužjaka svog novog kraljevstva. Kad ugledaše 
kakvo su zlodjelo počinili, nasrnu režeći i urličući na 
domoroce. Kavudoo shvati svu opasnost borbe _ s tim 
čovjekolikim majmunima pa ščepa Meriem i zapovjedi da se 
povuku. Majmuni su ih gonili neko vrijeme. Prije no što su 
stigli pobjeći, jednog su strašno izmlatili, a jednog i ubili. A ne 
bi ni prošli tako lako da stanje ranjenog Koraka nije Akuta jače 
zabrinulo, nego sudbina djevojke koju je i onako smatrao, više 
ili manje, uljezom i neopisivom smetnjom. 


Kad mu se Akut približio, Korak je ležao bez svijesti i 
krvario. Akut mu iz mesa iščupa strijele, obliže rane, a onda 
prenese svog prijatelja na povisoku sjenicu koju je Korak 
načinio za Meriem. Više od toga životinja nije ni znala ni mogla 
poduzeti. Ostalo prepuste prirodi neka ga iscijeli ili usmrti. 


Korak, međutim, nije umro. Danima je ležao bespomoćno, 
u groznici, dok je Akut s majmunima lovio u blizini kako bi ga 
zaštitio od ptica i zvijeri koje bi mogle doseći njegovo povisoko 
sklonište. Akut bi mu povremeno donosio sočno voće kojim bi 
gasio žeđ i suzbijao groznicu. Malo-pomalo njegova snažna 
tjelesna građa nadvladala je ubode koje su mu nanijele strijele. 
Rane su zacijeljele i vratila mu se stara snaga. Sve vrijeme — 
koje je, pošto se osvijestio, proveo ležeći na mekom krznu, 
kojim bijaše obloženo gnijezdo njegove Meriem — on je daleko 
više propatio strahujući zbog Meriem negoli zbog svojih bolnih 
rana. Morao je živjeti zbog nje. Zbog nje je morao ojačati kako 
bi mogao opet poći da je potraži. Što su joj učinili domoroci? 
Da li je živa ili je postala žrtvom njihove strasti za mučenjem i 
ljudskim mesom? Korak uzdrhta od užasa kad pomisli na sve 
one strašne stvari, koje su mogle zadesiti djevojku, a koje je 
pretpostavljao na osnovu svog poznavanja običaja plemena 


Kovudoo. 


Dani su se vukli zamarajući svojim dosadnim tokom dok se 
najzad nije toliko oporavio da je mogao, bez ičije pomoći, izaći 
iz sjenice i spustiti se na zemlju. Sada se najzad mogao do mile 
volje najesti sirovog mesa, dok je prije sasvim ovisio o Akutovoj 
spretnosti i plemenitosti. S redovitom i jakom ishranom brzo 
mu se vraćala stara snaga pa konačno osjeti da se može 
otputiti do sela. 

Dva visoka, bradata bijelca krenula su oprezno iz svog 
logora pokraj široke rijeke u džunglu. Bili su to Carl Jenssen i 
Sven Malbihn. Njihov izgled se ponešto izmijenio od onog doba, 
otprije godinu dana, kad su skupa sa svojim safarijem tako 
grdno prepali Akuta i Koraka koji je kod njih tražio utočište. 


Svake bi godine dolazili u džunglu da trguju s domorocima 
ili ih pljačkaju, da love i postavljaju stupice ili pak da vode 
ostale bijelce kroz predio koji su tako dobro poznavali. 
Iskustvo sa šeikom nagnalo ih je da djeluju na sigurnoj 
udaljenosti od njegovog područja. 


Sada su se mnogo više približili njegovu selu nego prošlih 
godina, ali ipak bijahu sigurni da ih neće otkriti jer su se, 
prvo, kretali nenastanjenim predjelima džungle, a drugo, ljudi 
iz plemena Kovudoo bojali su se šeika i mrzili ga, jer je, u 
međuvremenu, iznenada napao i gotovo posve istrijebio 
njihovo pleme. 


Ove godine došli su da s pomoću stupica hvataju žive 
primjerke životinja za neki evropski zoološki vrt i danas su se 
baš primicali klopki, koju su postavili da uhvate jednu vrst 
velikih babuna, koji su svuda uokolo živjeli u čoporima. Što su 
se više primicali, postajali su sve oprezniji jer su se, po 
glasovima u blizini, uvjerili da su njihovi napori najzad 
okrunjeni uspjehom. Lavež i vrisak na stotine babuna nisu 
značili ništa drugo, nego da je jedan od bezbrojnog mnoštva 
postao žrtva njihove klopke. 


Ovo dvoje postupala su naročito oprezno zbog ranijeg 
iskustva kojeg su stekli baveći se tim pametnim životinjama, 


nalik psima. Ne jedan postavljač stupica izgubio je život u 
borbi s razjarenim babunima koji, ponekad, ne bi nimalo 
oklijevali da smjesta napadnu, dok bi se drugom zgodom 
stotine razbježale nakon jednog jedinog pucnja. 


Ranije su oba Šveđana uvijek vrebala nedaleko stupice jer 
se jedino tako moglo uhvatiti jake mužjake — u svojoj 
lakomislenosti oni bi spriječili slabijeg da se približi željenom 
mamcu — a kad su se već jednom uhvatili u običnu, grubo 
ispletenu zamku koju bi postavili u najgušće grane, mogli su 
— uz pomoć ovih izvana — razbiti svoj kavez i pobjeći. Ovog 
puta naši su se lovci opskrbili posebnim čeličnim kavezom 
kojem nije mogla nauditi ni snaga ni lukavost babuna. Trebalo 
je, dakle, jos samo rastjerati čopor sto se sjatio oko 
zarobljenika i sačekati momke koji bi ih uvijek slijedili kad bi 
išli prema stupici. 


Čim su prišli određenom cilju, zatekli su upravo ono što su 
očekivali. Veliki se mužjak luđački borio s čeličnim šipkama 
kaveza u koji se uhvatio. Uokolo uskomešalo se nekoliko 
stotina babuna koji su mu pritekli u pomoć, i svi su rikali, 
kevtali i lajali koliko ih je grlo nosilo. 


Ni Šveđani, ni babuni nisu primijetili prisustvo na po golog 
mladića koji se sakrio među lišćem obližnjeg stabla. On je 
stigao ovamo istog časa kada i Jenssen i Malbihn te veoma 
budno i znatiželjno pratio svaki pokret babuna. 


Korakovi odnosi s babunima nisu nikada bili suviše 
prijateljski. Kad bi se povremeno susretali, on je nastojao da 
prođe s mirom, no bijaše to ona vrsta uzajamnog podnošenja i 
mira koji je spreman na sve. Kad je Akut prolazio mimo njih, 
oni bi ratoborno ukočili noge i jedan na drugog zarežali, dok je 
Korak samo neodređeno iskesio zube i produžio. Zbog toga ga 
ni sada nisu previše uznemiravale neprilike njihovog kralja. 
Potaknut znatiželjom zastane na trenutak i baš tada njegovo 
oštro oko zapazi iza grma neobičnu boju odjeće dvaju Šveđana. 
Sada je već bio na oprezu. Tko su ti uljezi? Što traže u šumi 
Manganija? Korak se bešumno dosšulja pred njih, do mjesta 
odakle će ih moći bolje vidjeti i njušiti i, tek sto to učini, 
prepozna ih. Bila su to ona dvojica koja su prije godinu dana 


pucali u nj. Oči mu zablistaše. Osjeti kako mu se kosa od 
samog korijena nakostriješi. Poče vrebati onom istom revnošću 
kojom pantera vreba prije no sto skoči na svoj plijen. 


Vidje kako se uspinju i viču pokušavajući da preplaše i 
otjeraju babune koji su okružili kavez. Tada jedan od dvojice 
podiže pušku i opali u zaprepašteni i bijesni čopor. Naćas 
Korak pomisli da su babuni spremni navaliti, ali nakon još dva 
pucnja iz bijelčeve karabinke razbježe se po drveću. Tada se 
oba Evropljana upute prema kavezu. Korak pomisli da su došli 
ubiti kralja. Nije ni najmanje mario za kralja, a za bijelce jos 
manje. Kralj ga nikada nije pokusao ubiti, a bijelci jesu. Kralj 
bijaše stanovnik njegove ljubljene džungle, a ova dvojica 
bijelaca stranci. Svom privrženošću stane na stranu babuna 
protiv ljudi. Znao je jezik babuna jer bijaše istovjetan jeziku 
velikih majmuna. Preko čistine ugleda čopor koji je režao i 
čekao. 


Podižući glas, on im dovikne. Bijelci se trgoše na taj glas 
novog stvora pored sebe. Mislili su da je negdje, u blizini, još 
jedan babun, no mada su pogledom pretražili sva stabla, nisu 
primijetili priliku, sakrivenu u lišću, koja je sada sšutjela. 
Korak još jednom poviče: 

— Ja sam Veliki Ubijač. Ti ljudi su moji i vaši neprijatelji. 
Pomoći ću vam da oslobodite svog kralja. Navalite na strance 
kad ija pa ćemo ih zajedno otjerati i osloboditi vašeg kralja. 


Babuni mu odgovore u zboru: — Učinit ćemo, Koraće, kako 
si rekao. 


Korak sune sa svog drveta i potrči prema Šveđanima, a 
istog se časa i trista babuna povede za njegovim primjerom. 
Kad su Jenssen i Malbihn spazili čudesnu priliku polugolog 
bijelog ratnika, kako uperena koplja juri prema njima, podignu 
puške i opale u Koraka, ali od uzbuđenja promaše, a trenutak 
kasnije već su babuni bili nad njima. Jedini način da se spase, 
bio je bijeg. Oni potrče amo-tamo, pucajući u goleme životinje, 
koje su im bile za petama i pobjegnu u džunglu. Bili bi, 
vjerojatno, poginuli da nisu na sto jardi od kaveza susreli svoje 
ljude. 


Kad su se bijelci dali u bijeg, Korak više nije mario za njih, 
već se obratio zarobljenom babunu. Brava na vratima 
nadmašivala je misaone mogućnosti babuna, ali je zato 
smjesta otkrila svoju tajnu ljudskoj inteligenciji Velikog 
Ubijača. Trenutak kasnije kralj babuna iziđe na slobodu. Nije 
tratio vrijeme da zahvali Koraku, ali mladi čovjek nije ni tražio 
zahvalnost. Znao je, međutim, da nikada nijedan babun neće 
zaboraviti njegovu uslugu, mada, u stvari, nije uopće mario za 
to. Na to, što je učinio, nagnala ga je naprosto želja da se 
osveti ovoj dvojici bijelaca. Uostalom, babuni mu nikad i ne bi 
mogli pomoći. Oni su sada pojurili prema mjestu gdje su se 
njihovi momci borili s pratnjom Šveđana, a kad je galama 
isćezla u daljini, Korak se okrene i uputi prema selu plemena 
Kovudoo. 


Putem sretne krdo slonova koje je zastalo na šumskom 
proplanku. Drveće se ovdje tako prorijedilo da Korak više nije 
mogao napredovati preko grana, a tu je vrst putovanja najviše 
volio, i to ne samo zato što se tada nije morao gnjaviti s 
neprohodnim žbunjem na tlu, ni zbog prostrana vidika koji je 
imao sa stabla, već bi tada s ponosom uživao u svojoj šumskoj 
vještini. O, kako bijaše divno ljuljati se i prebacivati s grane na 
granu, iskušavati snagu i izdržljivost mišića,  pobrati 
zadivljujuće plodove ove, s mukom stečene, vještine kretanja. 
Korak je uživao u jezi strmoglavih vrhova prašumskih krošnji 
odakle se nesmetano, bez ikakve bojazni, mogao rugati 
golemim zvijerima što su se uvijek šuljale u mraku i tmini 
pljesnivog tla. 


No ovdje, na tom širokom proplanku gdje je Tantor naćulio 
goleme uši i pokretao amo-tamo svoju golemu trupinu, čovjek- 
majmun prolazio je zemaljskom površinom kao patuljak prema 
divovima. Veliki mužjak podiže surlu pa zatrubi muklo u znak 
opomene jer je osjetio približavanje nezvanog gosta. Kolutao je 
amo-tamo malim očima, ali je zato oštrim njuhom i 
izvanrednim sluhom smjesta osjetio čovjeka-majmuna. Krdo se 
uznemirilo jer je stari mužjak nanjušio čovjeka. 


— Mir, Tantore — pozva ga Korak. — To sam ja, Korak 
Tarmangani. 
Mužjak spusti surlu i krdo nastavi prekinuto odmaranje. 


Korak priđe nozi velikog mužjaka. Gipka surla zanjiše se 
prema njemu i dodirne njegovu preplanulu kožu kao da je želi 
pomilovati, a kad mu se sasvim približio, Korak ga umiljato 
potapša po plećima. Već godinama prijateljevao je s Tantorom i 
njegovim krdom. Između svih stanovnika džungle najviše je 
volio tog snažnog debelokosca, tog najmiroljubivijeg, ali, 
istovremeno, i najstrasnijeg od svih. Plahe gazele nisu ga se 
bojale, ali ga je zato Numa, gospodar džungle, zaobilazio 
nadaleko. Korak se zaputi mlađim mužjacima, slonicama i 
mladunčadi. Tu i tamo dodirnula bi ga poneka surla, a 
odjednom jedno ga vragolasto mladunče zgrabi za noge i 
podigne. 


Gotovo u predvečerje toga dana Korak stiže u selo plemena 
Kovudoo. Mnogi domoroci ispružili su se u hladovini pored 
svojih koliba u obliku stošca ili pod granama stabala koja su 
preostala unutar ograde. Ratnike se moglo susresti na svakom 
koraku. Ne bi bilo dobro da baš sada jedan osamljeni 
neprijatelj pretražuje selo. Korak odluči da sačeka kad padne 
mrak. Po snazi bijaše dorastao mnogim ratnicima, ali ovako, 
bez ičije pomoći ne bi mogao nadvladati cijelo pleme, čak kad 
je u pitanju njegova ljubljena Meriem. Dok je čekao, sakriven 
među granama i lišćem obližnjeg stabla, njegovo oštro oko 
neprestano je kružilo selom i već ga je dvaput obišao pogledom 
njušeći pri tom najraznovrsnije mirise koji su dopirali sad s 
ove, sad s one strane i miješali se. Između onih mnogobrojnih i 
tako specifičnih mirisa domorodačkog sela, osjetljive nozdrve 
čovjeka-majmuna otkriše na kraju onaj tajnoviti vonj koji mu 
posvjedoči da se tu nalazi ono što traži. U jednoj od tih koliba 
nalazila se Meriem. Ali u kojoj, nije mogao znati sve dok ih ne 
pretraži, stoga je čekao, onom pasjom strpljivošću grabežljive 
zvijeri, sve dok ne padne noć. 


Vatre domorodačkih logora izgledale su u tami poput 
malih, blistavih točkica šireći svoje slabe zrake u titravim 
krugovima svjetlosti i odražavajući se u blještavim obrisima 
golih tijela koja su polegla ili se zgurila kraj njih. Tada se 
Korak tiho spusti sa stabla, na kom se sakrio, i skoči lako na 
zemlju s onu stranu ograde. Odlučio je da će, sakrivajući se u 
sjene koliba, temeljito pretražiti selo. Neprestano je budno 


napinjao sluh, vid i njuh ne bi li dokućio ma i najneznatniji 
nagovještaj Merieminog prisustva. Morao je napredovati polako 
kako domorodački psi, oštra sluha, ne bi otkrili prisustvo 
stranca unutar kapije. Neki put bi im došao sasvim blizu — 
Korak je to znao po tome što su neki od njih uznemireno 
zacviljeli. 


Kad se primakao stražnjem dijelu kolibe sto se smjestila 
nasred širokog seoskog druma, Korak ponovo jasno nanjuši 
Meriemin miris. Nosa tijesno pripijena uza zid od trske, napeto 
i zadihano poput lovačkog psa Korak je požudno udisao miris 
iz unutrašnjosti kolibe, a kad ga njuh uvjeri da unutra leži 
Meriem, uputi se prema pročelju kolibe, k ulazu. Zaobišavši je 
postrance, priđe vratima i tu ugleda golemog domoroca, 
naoružanog dugim kopljem, kako se sćucćurio na ulazu u 
djevojčin zatvor. Momak mu bijaše okrenut leđima. Na njegovu 
se tijelu odražavao sjaj vatre na kojoj se podalje, pored puta 
spremala večera. Bio je sam. Najbliži od njegovih momaka 
sjedjeli su oko vatre nekih šezdeset ili osamdeset stopa ispred 
njega. Da bi ušao u kolibu, Korak je morao ili u najvećoj tišini 
prići iz sredine ili proći neopaženo pored njega. Učini li to prvo, 
postoji opasnost da izazove najvjerojatnije uzbunu među 
obližnjim ratnicima, a ovi će dignuti na nj sve raspoložive 
snage u selu; drugo je bilo praktički neizvedivo. Da, za nas ili 
za me bilo bi to nemoguće, no Korak nije bio poput mene ili 
vas. 


Razmak od dobrih dvadeset inča dijelio je Široka pleća 
domoroca od okvira ulaznih vrata. Bi li se Korak mogao 
provući iza divljeg ratnika, a da ga ne dodirne? Svjetlo, koje je 
padalo na blistavu ebanovinu crne puti stražara, obasjalo je i 
svijetlu Korakovu kožu. Da je ma tko iz mnoštva onih dolje, 
pored puta, pogledao malo pažljivije u tom pravcu, morao bi 
svakako zapaziti visoku, svjetloputu priliku koja se kretala, no 
Korak je računao da su oni suviše zauzeti svojim čavrljanjem, 
koje im je odvuklo pažnju, te da su preblizu vatri koja ih 
sprečava da vide dovoljno jasno što se zbiva podalje u tami, u 
onom dijelu sela gdje on djeluje. 


Priljubljen uza zid kolibe, a da nije proizveo ni najmanji 
šum suhe, tršćane oplate koji bi ga odao, Korak se sve više i 


više približavao stražaru. Sada se primakao njegovom ramenu 
i stao provlačiti kroz uzani prostor iza njega. Tik do svog 
koljena mogao je osjetiti vrelinu nagog tijela i ćuti kako čovjek 
diše. Snebivao se kako to da se sve do sada to glupavo 
stvorenje nije uznemirilo. No momak je sjedio i nije mario za 
prisustvo stranog lica baš kao da ono nije ni postojalo. 


Korak je prevalio jedva nešto više od inče, kad li zastane i 
ostane na trenutak nepomičan. Bas kad mu se provlaćio iza 
leđa, stražar se ispruži, otvori usta i široko zijevne, a onda 
protegne ruke iznad glave. Korak se skameni. Još jedan korak 
i bit će u kolibi. Stražar spusti oružje i sav se opusti. Iza njega 
se nalazio okvir ulaznih vrata. I prije bi često naslonio na nj 
svoju snenu glavu pa se sada nagne unazad da bi uživao u 
zabranjenom zadovoljstvu drijemanja. 


Međutim, umjesto okvira ulaznih vrata, njegova glava i 
pleća dotaknu toplo meso živih nogu. 


Čelični prsti stisnuše grkljan brzinom misli i zaustave u 
grlu uzvik zaprepaštenja koji gotovo bijaše izletio iz usta. 
Stražar se grčevito naprezao da se uspravi, da se oslobodi 
stvorenja koje ga je ščepalo i iskobelja iz njegovih ruku ali 
uzalud. Ostane nepokretan kao da ga je netko stisnuo čeličnim 
kliještima. Nije mogao ni vikati. Oni strašni prsti na njegovu 
vratu stezali su se sve jače i jače. Oči mu ispadnu iz duplja, a 
lice postane pepeljasto modro. 


Uskoro se još jednom opusti, no to je već bio posljednji 
počinak nakon kojeg se više neće probuditi. Korak nasloni 
mrtvo tijelo na krilo vrata. Tako ostane sjediti u tami kao da je 
bio živ, a majmun-čovjek se okrene i klizne u paklenu tamu 
kolibe. 


— Meriem! — prošapće. 


— Korače! Korače moj! — odazove se krik, sav prestravljen 
da ne uznemiri otimaće, krik prigušen jecajem radosne 
dobrodošlice. 


Mladić klekne da presiječe uze koje su sapele djevojčine 
pesti i gležnjeve. Tren kasnije podiže je na noge i uhvati za 
ruke povede k izlazu. Vani je jezivi stražar smrti bdio na svojoj 


groznoj straži. Šugavo domorodačko pseto cviljelo je i njuškalo 
oko mrtvačevih nogu. Kad ugleda ovo dvoje na izlazu iz kolibe, 
životinja gadno zareži, a tren kasnije, pošto nanjuši bijelog 
stranca, zalaje sva uzrujana i smjesta privuče pažnju ratnika 
kraj obližnje vatre. Ovi okrenu glave u tom pravcu. Bilo bi 
naprosto nemoguće da ne opaze bijelu put bjegunaca. 


Korak hitro šmugne u sjenu kolibe i povuče Meriem za 
sobom, ali prekasno. Ono što su domoroci opazili, bijaše 
dovoljno da pobudi sumnju i zato smjesta tuce ratnika potrče 
da ispita što je na stvari. Lavež psa, koji je bio Koraku za 
petama, označi nepogrešivo put potjeri. Mladić htjede ubosti 
životinju dugim kopljem, ali promaši jer je to divlje pseto, 
naviknuto da izbjegava udarce, predstavljalo najnesigurniji 
cilj. 

Vika i strka njegovih drugova uzbuni preostale domoroce i 
sada se cijelo seosko stanovništvo sjatilo na ulicu da učestvuje 
u potrazi. Prvo su pronašli mrtvo stražarevo tijelo, a već idućeg 
trena jedan od najhrabrijih uđe u kolibu i otkrije da je 
zarobljenica nestala. To nenadano otkriće ispuni ih užasom i 
bijesom, no kako nigdje nisu vidjeli neprijatelja, srdžba 
nadvlada njihovu stravu, pa se oni na čelu, podbodeni s 
pozadine, rastrčaše oko kolibe odakle je dopirao lavež šugava 
psa. Ovdje opaze osamljena bijela ratnika kako bježi s 
njihovom zarobljenicom, a kad u njem prepoznaše počinitelja 
bezbrojnih zlodjela i prepada, navale divljački na nj, uvjereni 
da su ga sada, najzad, satjerali u škripac. 


Kad uvidi da su otkriveni, Korak prebaci Meriem preko 
ramena i potrči prema stablu koji će mu omogućiti da izađe iz 
sela. Težina djevojke sputavala ga je pri bijegu jer su je noge 
jedva nosile pa nije nimalo mogla pomoći da brže napreduju. 
Dugo su joj članci bili sapeti čvrstim uzama koje su zaustavile 
tok krvi i djelimično joj paralizirale udove. 


Da se to nije dogodilo, oboje bi pobjeglo u tren oka jer 
meriem nije nimalo zaostajala u brzini za Korakom, a na 
drveću se bas poput Koraka osjećala kao kod kuće. No s 
djevojkom na ramenu Korak nije mogao istovremeno i trčati i 
uspješno se boriti. Još nije prevalio ni pola puta do drveta, kad 


li ga dostignu domorodački psi, izazvani lavežom svog druga te 
vikom i huškanjem gospodara, šćepaju za noge i konačno 
obore na zemlju. Kako pade, neka životinja nalik hijeni nasrne 
na nj i dok se s mukom borio da se uspravi, već su ga opkolili 
domoroci. 


Jedna grupa dohvati Meriem, svu izgrebanu, izderanu i 
svlada je jednim udarcem, ali za majmuna-čovjeka trebalo je 
izmisliti mnogo svirepiji način mučenja. Pritješnjen na tlu 
psima i ratnicima on se još uvijek mučio, ne bi li se kako 
uspravi. Raspalio je lijevo i desno po licima svojih ljudskih 
protivnika dok za pse više uopće nije mario. Naprosto bi 
zgrabio najupornijeg i jednim munjevitim pokretom šake 
zavrnuo mu šiju. 


Zatim zgrabi i iščupa kvrgavu batinu kojom ga je htio 
raspaliti jedan Herkules, puti poput ebanovine, te su sada 
pod baršunastom kožom ovog čudesnog bijelog diva. On se 
oborio na njih silovito i žestoko kao pobješnjeli slon. Jurio je 
amo-tamo obarajući one rijetke pojedince koji su našli toliko 
smjelosti da mu se suprotstave. Postane svima jasno da će, ne 
obore li ga kopljem, potući cijelo selo i ponovo osvojiti plijen. 
No lukavi Kovudoo nije dopustio da mu se tako lako otme 
blago koje je predstavljala ucjena za Meriem. Pošto se uvjeri u 
neorganizirani način njihove navale koji je završio nizom 
pojedinačnih sukoba s bijelim ratnikom i omogućio premoć 
neprijatelja, pozove sve plemenske starješine da svojim tijelima 
načine neprobojni zid oko djevojke, a zatim zapovjedi dvojici, 
što su čuvali djevojku, da ne rade ništa drugo već da odbijaju 
napadaje čovjeka-majmuna. 


Korak bi ponovno jurišao na tu ljudsku barikadu, 
načičkanu šiljcima kopalja da bi ponovo bio odbijen i svaki put 
zadobio sve teže rane koje su ga sve jače iscrpljivale. Bio je 
obliven krvlju od glave do pete i najzad, kad je već posve 
oslabio od gubitka krvi, zaključi da sam više ne može pomoći 
svojoj Meriem. 


Uskoro se nečem dosjeti. Glasno poviče djevojci. Ona se već 
osvijestila i mogla odgovoriti. 


— Korak odlazi — poviće — ali će se vratiti i oteti te. Korak 
će ponovo doći po tebe. 


— Do viđenja! — poviče djevojka. — Meriem će čekati sve 
dok ne dođes. 


Munjevito poput bljeska Korak se okrene i, prije no sto je 
itko pogodio njegovu namjeru ili ga pokušao spriječiti, pojuri 
kroz selo i jednim jedinim skokom iščezne u lisću golemog 
stabla koje mu bijaše najkraći put u selo i iz sela plemena 
Kovudoo. Za njim se osu kisa kopalja — u prazno. Iz mračne 
džungle odazove se jedino podrugljivi smijeh. 

Meriem, koju su ponovno svezali i pod jakom stražom 


otpremili u kolibu samog Kovudooa, provede tu noć i idući dan 
očekujući svakog trena Korakov povratak. Nije nipošto 
sumnjala da će se vratiti, staviše, da će je osloboditi ropstva. 
Nije bilo toga što njen Korak ne bi mogao učiniti. Za nju on je 
predstavljao utjelovljenje svega najljepšeg, najjačeg i najboljeg 
što je poznavala u životu divljine. Ona je uzvisivala njegovu 
snagu, obožavala onu nježnu obzirnost koja se očitovala u 
svim njegovim postupcima prema njoj. Nitko za nju, otkad 
pamti, nije pokazivao toliko ljubavi i nježnosti kao on, koji se 
svakodnevno žrtvovao da njoj bude bolje. U borbi za opstanak, 
na koji ga je svakodnevno silio život u tajnovitoj džungli, već je 
odavno zaboravio većinu nježnih navika iz svoga ranijeg 
djetinjstva. Bio je se divlji i krvoločan, no nježan i umiljat. Ni 
njegovi prijatelji iz toga divljeg svijeta nisu tražili nježnih 
znakova pažnje. Bili su sasvim zadovoljni, ako bi s njima lovio, 
i borio se za njih. Ako bi zarežao i ratoborno iskesio očnjake 
kad bi se ogriješili o njegovo neosporno pravo na ulov ili plijen, 
ne bi se na nj naljutili, već su, naprotiv, veoma cijenili njegovu 
sposobnost i umješnost, njegovu snagu kojom je ne samo 
uspio ubiti već i sačuvati svoj plijen. 


No prema Meriem on se uvijek odnosio najhumanije. Ubijao 
bi i lovio uglavnom zbog nje. Uvijek bi položio plodove svog 
truda do Merieminih nogu. Zgurio bi se pokraj svog plijena i 
zlokobno zarežao na svakog tko bi se usudio da njuška 
preblizu, ali ne zbog sebe, već zbog Meriem. Kada bi nastupili 
hladni, tamni, kišoviti dani ili pak žeđ uslijed učestalih suša, 
brinuo bi se jedino kako da olakša život Meriem, kako da njoj 


bude toplo, da utaži žeđ, a tek zatim mislio bi na vlastite 
prohtjeve. 


Najmeksša krzna padala su tako lijepo niz ramena njegove 
dražesne Meriem. Trave najslađeg mirisa kitile su njeno 
prebivalište, a njena sjenica obložena krznom, bila je najmekši 
ležaj u čitavoj džungli. 

Nije, dakle, čudo da je Meriem voljela svog Koraka. No, 
voljela ga je tako, kako mala sestra voli svog odraslog brata 
koji je s njome veoma pažljiv. Još i sada nije znala ništa o 
ljubavi između odrasle žene i muškarca. 


Dok je sada tako ležala, sanjarila je o njemu i o svemu sto 
je za nju značio. Usporedila ga je sa šeikom, svojim ocem, i 
zadrhti već pri samoj pomisli na tog svirepog, sjedokosog 
čovjeka. Čak ni ovi divljaci nisu postupali s njome tako surovo 
kao on. Pošto nije razumjela njihov jezik nije razumjela zašto je 
drže zarobljenom. Znala je da su neki ljudi i ljudožderi pa je 
očekivala da će je pojesti, no već je provela s njima izvjesno 
vrijeme, a nisu joj učinili ništa nažao. Nije znala da su već 
poslali glasnika u udaljeno šeikovo selo da se cjenka za visinu 
ucjene. Ali ni ona, ni sam Kovudoo nisu saznali, da glasnik 
nikada nije stigao do određena cilja, već upao u safari Šveđana 
Jenssena i Malbihna i tu, brbljajući sad s jednim sad s drugim 
domorocem, otkrio crnim slugama razlog svoga puta. Ovi su to 
opet smjesta izbrbljali svojim gospodarima, a kad je glasnik 
napustio njihov logor, nije još ni iščeznuo s vidika, kadli se 
prolomi pucanj, i on se s metkom u leđima otkotrlja u grmlje. 


Nakon nekog vremena Malbihn se doklati u logor i tu stade 
objašnjavati svojim crncima kako je bio pucao u lijepog jelena, 
ali je promašio. Šveđani su, naime, znali da ih njihovi ljudi 
mrze te bi ovaj otvoreni neprijateljski čin protiv Kovudooa brzo, 
prvom prilikom, dojavili poglavici. A pošto nisu bili dovoljno 
jaki na oružju, ni sigurni u odanost pratnje, nisu smjeli 
izazvati negodovanje prepredenog poglavice. 


Nakon te epizode slijedio je sukob s babunima i onim 
čudesnim bijelim divljakom koji se urotio s životinjama protiv 
ljudi. Zahvaljujući samo izvanrednom manevriranju i premoći 
svojih ljudi, koji su im pritekli u pomoć, Šveđani su uspjeli 


odbiti nalet podivljalih majmuna. Još satima nakon toga 
njihov su logor neprestano opsjedale stotine tih vristavih i 
lajavih đavola. 


S puškom u ruci Šveđani su odbili mnogobrojne divljačke 
napade kojima je nedostajalo samo uspješno vodstvo pa da 
ostvare potpunu pobjedu, toliko su bili opasni. Još dugo i 
dugo pričinjalo im se da vide u šumi, među babunima, glatko 
tijelo divljeg čovjeka-majmuna, a i sama pomisao, da bi on 
mogao ponovo povesti babune na njih, strašno bi ih 
uznemirila. Dali bi ne znam što da su ga mogli ubiti, jer su ga 
smatrali krivim za gubitak životinje koje su trebali poslati u 
zoo, kao i za mržnju babuna prema njima. 


— Taj momak mora da je onaj isti u kojeg smo pucali prije 
nekoliko godina — reče Malbihn. — Tada je bio u društvu 
gorile. Jesi li ga, Carlo, dobro pogledao? 


— Jesam — odvrati Jenssen. — Nije bio udaljen ni pet 
koraka kad sam opalio u nj. Djelovao je poput inteligantnog 
Evropljanina, još momka. U njegovoj pojavi i izrazu nije bilo 
ničega suludog ni izopačenog što se često događa u slučaju 
kada, naime, neki luđak pobjegne u šumu, te živeći u nečistoći 
i posve go bude od okolnih seljaka prozvan divljim čovjekom. 
Ne, taj dječak ne spada u tu vrstu i stoga ga se treba još više 
bojati. Volio bih da mogu opet opaliti u nj, ali se nadam da 
neće doći. Ako pak odlući da nas ikada napadne, loše ćemo 
proći, ne uspijemo li ga uhvatiti ćim se pojavi. 


No bijeli div nije se pojavio ponovno ni poveo na njih čopor 
bubuna, a najzad su bijesne životinje nestale u džungli i 
ostavile prestrašeni safari u miru. 


Idućeg dana Šveđani prispješe do sela plemena Kovudoo i 
čvrsto odluče da se domognu bijele djevojke, koja je po 
pričanju Kovudoovog teklića zarobljena u poglavičinoj kolibi. 
Kako će to izvesti, još ni sami nisu znali. Sila nije uopće 
dolazila u obzir, mada se oni ne bi nimalo ustručavali da su je 
mogli upotrijebiti. Prijašnjih godina zaveli su strahovladu na 
ogromnom području, namećući danak i pljačkajući silom, gdje 
nije islo milom i pregovorima. No sada su se našli u tako 
gadnom škripcu, du su jedva dvaput godišnje mogli pokazati 


pravo lice, i to samo ako bi dospjeli u neko zabačeno i izolirano 
selo malobrojnih i plasljivih domorodaca. 


Ali Kovudoo nije bio jedan od tih, i mada je njegovo selo bilo 
zabačeno i veoma udaljeno od gusto naseljenih sjevernih 
predjela, njegova je snaga ležala u tome sto je podržavao 
priznatu vrhovnu vlast, te je preko tanke niti okolnih sela bio 
u vezi s divljim vladarima sjevera. Navući na se njegovu 
mržnju, značilo bi samouništenje, a značilo bi i to da više 
nikad ne bi mogli dospjeti u civilizaciju preko sjevera. 
Zapadno, točno na njihovom putu, ležalo je šeikovo selo kamo 
nisu smjeli. Stoga su se oba Šveđanina približila selu plemena 
Kovudoo prepredeno i dvolično, s prijateljskim riječima na 
jeziku. 


Skovali su dobar plan. Ni jednom riječju nisu spomenuli 
bijelu zarobljenicu. Vladali su se kao da uopće nemaju pojma 
da Kovudoo posjeduje nekakva bijelog zatočenika. Izmijeniše 
darove _ sa starim poglavicom cjenkajući se _ s njegovim 
poslanicima o vrijednosti onoga što su dobili i dali, kakav je 
već bio običaj kad ne postoje neki skriveniji motivi. Svaka 
neopravdana velikodušnost mogla bi izazvati sumnju. 


U toku pregovora nastavili su ogovarati sela kroz koja su 
prolazili, dobivajući u zamjenu novosti koje je znao Kovudoo. 
Razgovor je bio dug i dosadan kao što su Evropljanima uopće 
bili dosadni svi ovi domorodački ceremonijali. Kovudoo nije ni 
spomenuo svoju zatočenicu, a iz obilnih ponuda i darova vođe 
su mogle zaključiti, da se želi što prije riješiti svojih gostiju. 
Malbihn sasvim slučajno, kao uzgred u razgovoru, spomene 
vijest da je šeik mrtav. Kovudoo se zainteresira i zaprepasti. 


— Niste to znali? — zapita Malbihn. — Čudno, zar ne? 
Dogodilo se prošlog mjeseca. Pao je s konja koji je naletio na 
neku jamu. Konj je pao na njega. Kad su stigli njegovi ljudi, 
šeik je već bio mrtav. 


Kovudoo zaklima glavom. Bio je veoma razočaran. Ako 
nema šeika, nema ni otkupnine za bijelu djevojku. Sada je ona 
bez vrijednosti, posve beskorisna ako ne posluži za svečanost 
ili — kao ženka. Posljednja ga misao podbode. Pljune na malog 
kukca što je prolazio pred njim u prašini. Pogleda pažljivo 


Malbihna. Baš su čudni ti bijelci. Putuju tako daleko od svojih 
sela, a bez žena. Ipak, znao je da vole žene, ali koliko? — to 
pitanje uznemiri Kovudooa. 


— Znam za jednu bijelu djevojku — reče neočekivano. — 
Ako je želite kupiti, nije skupa. 


Malbihn sleže ramenima. — Imamo dosta neprilika, 
Kovudoo — reče — i ovako, bez neke stare hijene, a kamoli da 
još platimo za nju — i Malbihn podrugljivo pucne prstima. 


— Da, ali ona je mlada — doda Kovudoo — i izgleda dobro. 
Šveđani se nasmiju. — Nema u džungli bijele žene, dragi 
Kovudoo, koja bi dobro izgledala — reče Jenssen. — Stidi se 
što zbijaš salu sa starim prijateljem. 


Kovudoo skoči na noge. — Dođite — poviče — pokazat ću 
vam da je baš takva kako rekoh. 


Malbihn i Jenssen krenu za njim i tog trena pogledaju 
jedan drugog, a Malbihn obješenjački namigne. Zajedno pođu 
s Kovudoom prema njegovoj kolibi. U mračnoj unutrašnjosti 
nazirala se ženska prilika koja je ležala vezana na prostirci za 
spavanje. 


Malbihn joj uputi jedan jedini pogled. 
— Mora da je stara, Kovudoo, tisuću godina — reče na 
izlasku iz kolibe. 


— Ona je mlada! — poviče divljak. — Ovdje je mrak. Niste 
dobro vidjeli. Sačekajte, izvest ću je van, na svjetlo — i on 
zapovjedi dvojici stražara, koji su čuvali djevojku, da razriješe 
spone s njenih gležnjeva i izvedu je napolje da je vide. 


Malbihn i Jenssen nisu pokazivali nimalo želje, mada su 
naprosto izgarali od nje — no ne toliko da je vide, koliko da je 
posjeduju. Nije im bilo stalo nalikuje li njeno lice malom 
majmunu ili ima trbušast stas poput samog Kovudooa. Jedino 
što su htjeli saznati bilo je to, da li je ovo ona ista djevojka koja 
je oteta šeiku prije nekoliko godina. Mislili su da će je 
prepoznati, naravno, ako je ona ista, jer su jedino na osnovu 
svjedočanstva gasnika, kojeg je Kovudoo poslao šeiku, znali da 
to bijaše ona ista koju su jednom pokušali ugrabiti. 


Kad su Meriem izveli iz mračne unutrašnjosti kolibe, oba 
bijelca bace letimičan pogled bez i najmanjeg interesa. Malhilm 
jedva priguši uzvik čuđenja. Skoro mu se oteo uzdah pred 
tolikom djevojčinom ljepotom, no smjesta se pribere i okrene 
Kovudoou. 


— U redu! — reče starom poglavici. 
— Onda, zar nije mlada i lijepa? — zapita Kovudoo. 


— Stara nije — odvrati Malbihn — ali bi nam svejedno bila 
teret. Nismo došli čak sa sjevera zbog žena kad ih tamo ima 
više no što nam treba. 


Meriem zastade i pogleda ravno u bijelce. Nije nista 
očekivala od njih. Oni su za nju bili neprijatelji kao i domoroci. 
Sve je mrzila i bojala ih se. Malbihn joj progovori arapski: 


— Mi smo prijatelji — reče. — Biste li željeli da vas 
odvedemo odavde? 


Lagano, nejasno, kao iz neke velike daljine poče se 
prisjećati jezika koji joj nekada bijaše tako blizak. 


— Željela bih biti slobodna — reče — i da se vratim Koraku. 
— Htjeli biste poći s nama? — ustrajno će Malbihn. 


— Ne — odvrati Meriem. Malbihn se obrati Kovudoou: — 
Ona ne želi poći s nama. 


— Ali vi ste muškarci — odgovori poglavica. — Zar je nećete 
odvesti silom? 


— To bi nam još samo nagomilalo neprilike — odvrati 
Šveđanin. — Ne, Kovudoo, ne trebamo je; no ako je se baš želiš 
riješiti, odvest ćemo je iz prijateljstva prema tebi. Kovudoo 
osjeti da je trgovina uspostavljena. Oni je ipak hoće. Tada 
otpočne cjenkanje i na kraju Meriem prijeđe iz ruku poglavice 
u ruke Šveđana za svega šest jardi američkog voštanog platna, 
tri prazna bakrena fišeka i jedan sjajni novi čelični nož iz New 
Jerseya. I svi su, osim Meriem, bili više no zadovoljni ovom 
trgovinom. 


Kovudoo je postavio samo jedan uvjet: da Evropljani 


najkasnije sutra ujutro napuste njegovo selo i odvedu djevojku 
sa sobom. Sada, kada je kupoprodaja izvršena, on nije 
oklijevao i da objasni razloge svog zahtjeva. Ispriča im sve o 
pokusaju djevojčina divljeg druga da je pošto-poto oslobodi i 
savjetova im da je, žele li je zadržati za sebe, čim prije odvedu 
iz ove zemlje. 


Meriem su ponovo svezali i sproveli pod jakom stražom, ali 
ovaj put u šator Šveđana. Malbihn ponovo porazgovori s 
njome, pokušavajući je nagovoriti da ih dobrovoljno prati. Kaza 
joj da će je vratiti u njezino rodno selo, no, kad sazna da bi ona 
radije umrla, nego da se mora vratiti starom sšeiku, uvjeri je da 
je neće odvesti tamo i da, u stvari, nisu imali namjere da to 
urade. U toku razgovora Malbihn se naslađivao prekrasnim 
crtama lica i ljepotom stasa. Odonda, od onog davnog dana 
kad ju je prvi put ugledao u šeikovu selu, sazrela je i porasla 
do visoke, stasite i vitke djevojke. Godinama je predstavljala za 
nj basnoslovnu nagradu. U njegovim mislima značila je 
utjelovljenje sveg onog zadovoljstva i raskošnog života koje se 
može postići mnoštvom franaka. No, dok je sada stajala pred 
njim, puna života i dražesti, obećavala je još i druge zamamne, 
čarobne slasti. On joj se primače i dohvati rukom. Djevojka 
ustukne, a kad je uhvati i pokuša poljubiti, ona ga snažno 
udari po ustima. Baš tada u šator uđe Jenssen. 


Sven Malbihn ispusti djevojku i okrene se prema svom 
drugu. Lice mu pocrveni od prigušene strasti. 


— Opet ti vrag ne da mira? — zareži Jenssen. — Želiš li 
posve upropastiti našu nagradu? Budemo li je gnjavili, ne 
samo da nećemo dobiti ni sua, nego će nas još, na svu muku, 
strpati u zatvor. Smatrao sam te, Malbihne, ozbiljnijim. 


— Nisam ja prašumski čovjek — zareži Malbihn. 
— Bilo bi bolje da jesi — odvrati Jenssen — barem dok je 


ne otpremimo na sigurno mjesto i pokupimo što nam pripada. 


— Grom i pakao! — krikne Malbihn. — Kakve koristi od 
toga. Oni će biti sretni da su je dobili natrag, a kad je, nakon 
izvjesnog vremena, vratimo i za nju će biti bolje da drži jezik za 
zubima. Zašto, dakle, ne? 


— Zato što ja kažem ne — zareži ponovo Jenssen. — Ja ti, 
Svene, uvijek puštam na volju, ali u ovome ja zapovijedam jer 
imam pravo, a ti nemaš. Uostalom to znamo obojica. 


— Otkuda si sada, odjednom, tako prokleto častan! — 
dreknu Mulbihn. — Mislis li možda da sam zaboravio onu 
krčmarevu kćer i malu Cellelu ili onu crnkinju kod... 


— Zaveži! — zarokće Jenssen — znaš kao i ja da se ovdje 
ne radi ni o kakvoj časti. Ne želim se posvađati s tobom, ali 
tako mi boga, Svene, ne čini toj djevojci ništa nažao jer ću te 
ubiti samo da to spriječim. Dosta sam propatio za tih devet ili 
deset godina, robovao i bio gotovo četrdeset puta ubijen, da bi 
postigao baš tu stvar. I sada, kad nas je konačno poslužila 
sreća, neću dopustiti da mi se otmu plodovi moga napora, i to 
samo zato što si ti više zvijer nego čovjek. 


Još jednom te opominjem, Svene! — i on izvuče revolver što 
mu je visio u koricama o boku. 


Malbihn uputi svom prijatelju zao pogled, sleže ramenima i 
napusti šator. Jenssen se obrati Meriem. 


— Bude li vas ponovo gnjavio, zovite me — reče. — Bit ću 
uvijek u blizini. 

Djevojka nije razumjela razgovor koji su vodili njeni 
gospodari jer su govorili švedski, ali shvati što joj je maločas 
kazao arapski i na osnovu toga dosjeti se zbog čega su se njih 
dvoje pograbilo. Izraz njihovih lica, pokreti i način na koji se 
na kraju Janssen mašio revolvera, prije no što je Malbihn 
napustio šator, uvjerljivo su govorili o ozbiljnosti njihova 
sukoba. Sada ga zamoli — nadajući se u svojoj nevinoj 
neiskusnosti da će u njemu naći prijatelja i pobuditi sažaljenje 
— da je pusti na slobodu kako bi se vratila u džunglu svome 
Koraku. No, tu je zadesi novo razočaranje. Čovjek joj se grubo 
nasmije i odgovori da će, bude li pokusala pobjeći, biti 
kažnjena upravo onim od čega ju je malo prije spasio. 


Svu noć je ležala osluškujući neće li se odnekud javiti 
Korakov zov. Sve živo u džungli pokrenulo se u tami. K njenom 
osjetljivom sluhu dopirali su zvukovi, koje nitko živ u logoru 
nije čuo, a te je zvukove umjela objasniti kao što bismo i mi 


govor prijatelja, no ni jedan nije odavao Korakovo prisustvo. 
Ona je ipak znala da će doći. Ništa osim smrti ne bi Koraka 
moglo spriječiti da dođe po nju. Što ga to samo zaustavlja? 


I kad ponovo svane, a da noć nije pritekla Koraku u pomoć, 
vjera i privrženost naše. Meriem bile. su još uvijek 
nepokolebane. Naprotiv, postade zabrinuta, nije li se njenom 
prijatelju nešto dogodilo. Nije naprosto mogla vjerovati da bi se 
njenom divnom Koraku, koji je i danju sretno prolazio kroz sve 
užase džungle, desio neki nesretni slučaj. Ipak jutro osvanu. 
Ljudi pojedu doručak, obore logor i jadan safari dvojice 
Šveđana zaputi se prema sjeveru. Nije bilo nikakvog izgleda za 
oslobođenje koje je djevojka svakog časa očekivala. 


Putovali su cio dan, sutradan i prekosutra, a da se Korak 
ni načas nije ukazao maloj djevojci koja je tako strpljivo čekala 
hodajući tiho i dostojanstveno pokraj svojih podlih otmičara. 


Malbihn ostade _ namršten i ljutit. Na  Jenssenova 
prijateljska nagovaranja odvraćao bi kratko i osorno. S Meriem 
nije govorio, ali ona je opazila kako ju je nekoliko puta 
pogledao požudno stisnutih očiju. Od tog pogleda podiđe je 
jeza. Stisne grčevito Geeku na grudi i dvostruko požali za 
nožem koji su joj uzeli još kad ju je ugrabio Kovudoo. 


Konačno četvrtog dana Meriem je izgubila svaku nadu. Bila 
je uvjerena da se Koraku nešto moralo dogoditi. Sada više neće 
doći i ti će je ljudi odvesti daleko odavde. Možda će je uskoro i 
ubiti. Više nikada neće vidjeti Koraka. 


Toga dana Šveđani zastanu da se odmore, jer su brzo 
napredovali, a ljudi su bili umorni. Malbihn i Jenssen napuste 
logor i odu u lov, svaki u svom pravcu. 


Prođe cio sat od njihova odlaska, kadli se razmaknu vrata 
na Merieminu šatoru, i uđe Malbihn. Lice mu je poprimilo 
zvjerski izraz. 


Djevojka je pratila približavanje muškarca razrogačenih 
očiju, ukočena od užasa kao da ju je hipnotizirao pogled 
goleme zmije. Ruke su joj bile slobodne, jer su je Šveđani vezali 
dugačkim starinskim lancem za robove, koji je jednim krajem 
bio pričvršćen o željeznu ogrlicu što se zatvarala oko njena 
vrata, a drugi za stup, duboko zaboden u zemlju. Polako, inču 
po inču Meriem je odmicala u suprotni kraj šatora. Malbihn je 
išao za njom. Ispružio je ruke, a prste raširio poput pandži da 
je dohvati. Usta mu bijahu otvorena. Drhtao je požudno. 


Djevojka se dosjeti Jenssenova savjeta da ga pozove, bude 
li je Malbihn ponovo zlostavljao. No Jenssen je pošao u 
džunglu da lovi. Malbihn je odabrao dobar čas. Ipak poviče 
glasno, prodorno, jednom, drugi i treći put prije no što 
Malbihn pritrči i surovo joj prstima zatvori usta. Borila se 
zubima i noktima kao što bi se borila svaka ženka džungle. 
Nije bila laki plijen. U tom vitkom, mladom tijelu, ispod tih 
mekih oblina i fine, svježe kože počivale su mišice mlade 
lavice. No ni Malbihn nije bio mlitavac. I karakter i ponašanje 
bijahu mu životinjski, a njegova snaga nije varala. Bijaše 
divovske građe i divovske snage. Polako svlada i obori djevojku 
na zemlju, udarajući je po licu kad bi ga ranila zubima ili 
noktima. Meriem bi mu vraćala udarce, ali je sve više slabila 
jer su joj njegovi prsti stezali grlo. 


U džungli Jenssen je oborio dva jelena. Dok je lovio, nije se 
suviše udaljio, a nije to ni namjeravao. Sumnjao je u 
Malbihna. Činjenica, da je njegov drug odbio poći s njime i 
otišao sam u lov u suprotnom pravcu, ne bi ga u normalnim 
prilikama ispunila mračnim slutnjama, no Jenssen je dobro 


poznavao Malbihna te se, posto je osigurao lovinu, smjesta 
uputio natrag u logor, dok su momci ponijeli plijen. 


Negdje u povratku na po puta dopre mu do ušiju slabi krik 
koji je dolazio iz logora. Zastane da osluhne. Još se dvaput 
ponovi, a onda zavlada tišina. Promrsivši psovku, Jenssen 
pojuri naprijed. Poželio je da ne stigne prekasno. Zacijelo onaj 
glupavi Malbihn i ovom prilikom želi riskirati sreću. 


Na suprotnoj strani, jos dalje od logora no što bijase 
Jenssen, još je netko čuo Meriemine krikove. Stranac, lovac s 
grupom vještih, crnih ratnika nije bas vjerovao da bi tu, osim 
njega moglo biti još i drugih bijelaca. I on naćas napeto 
osluhne. Više nije bilo sumnje da je to krik neke žene u nevolji 
pa ion potrči u smjeru odakle je dolazio. Kako je bio na većoj 
udaljenosti od Jenssena, ovaj prvi stigne pred šator. Prizor, 
koji je zatekao, nije pobudio sažaljenje u njegovom tvrdom srcu 
već samo mržnju prema podlom drugu. Meriem se još uvijek 
opirala, a Malbihn ju je neprestano udarao. Jenssen gadno 
opsuje nekadašnjeg prijatelja i nahrupi u šator. Malbihn 
zastane, ispusti svoju žrtvu, spreman da dočeka bijesni 
Jenssenov napad. Trgne revolver s boka. S druge strane, 
Jenssen predusretne taj munjeviti napad i gotovo istog časa 
izvuče svoj. Oba čovjeka opale istovremeno. Jenssen zakorači 
prema Malbihnu, ali se zaustavi. Revolver mu ispadne iz 
klonule ruke i on pijano zatetura. Malbihn nesmetano opali još 
dva metka sasvim izbliza u tijelo svog prijatelja. 


Meriem, koja je sve to promatrala silno uzrujana i 
prestravljena, zapanji se kad opazi kako se žilavo odupire 
smrtno pogođeni čovjek. Oči mu se sklopiše, glava klone na 
grudi, a ruke mlohavo objese. Još uvijek je stajao mada je već 
grozno teturao, sve dok i treći hitac ne pogodi njegovo tijelo i 
on se skljoka ničice. Malbihn priđe i psujući udari ga zlobno 
nogom. Zatim ponovo pođe prema Meriem i pograbi je. Istog se 
trena tiho razmaknu šatorska krila i visoki bijelac zastane na 
ulazu. Ni Meriem ni Malbihn nisu vidjeli stranca. Ovaj 
posljednji bio mu je okrenut leđima, a preko njegova tijela 
Meriem nije mogla vidjeti stranca. On se zaputi kroz šator i 
prekorači Jenssenovo tijelo. Malbihnu bude smjesta jasno da 
nakon ovog drugog prekida više neće moći ostvariti svoju 


namjeru, jer mu se teška ruka već spustila na rame. Okrene 
lice k tom odlučnom strancu, visokom, crnokosom, i sivookom 
neznancu koji je nosio khaki-odjeću i čvrsti šljem. Malbihn se 
ponovo maši revolvera, ali je druga ruka pretekla njegovu i 
izbila mu oružje koje padne na pod, sasvim u stranu gdje ga 
nije mogao dohvatiti. 


— Što se to događa? — zapita stranac Meriem jezikom koji 
nije razumjela. Ona zaklima glavom i progovori arapski. 
Smjesta čovjek promijeni govor i zapita je na tom jeziku. 


— Ti su me ljudi oteli od Koraka — objasni djevojka. — 
Ovaj prvi me je zlostavljao, a drugi, kojeg je upravo ubio, 
pokušuo ga je spriječiti. Obojica su bili zlotvori, ali ovaj je gori. 
Da je tu moj Korak, on bi ga ubio. Pretpostavljam da ste i vi 
kao i oni, pa ovoga zato nećete ubiti. 


Stranac se nasmije. — Zaslužio je smrt — reče. — U to 
nitko ne sumnja. Jednom ću ga već ubiti, ali ne sada. Pobrinut 
ću se, međutim, da vas više nikad ne zlostavlja. 


Stegao je Malbihna tako snažno da se ovaj nije mogao 
osloboditi ma koliko nastojao, a držao ga je lako kao da je 
Malbihn malo dijete, iako Malbihn bijaše golemi čovjek i veoma 
mišićav. Šveđanin poče bijesnjeti i psovati. On zamahne prema 
čovjeku koji ga je stezao, ali mu ovaj izvrne ruku. Tada stranac 
poviče svojim momcima da dođu i ubiju Šveđana. Odazove mu 
se tuce stranih crnaca koji uđu u šator. Bijahu to također 
snažni ljudi, krepke građe, ni po čemu nalik onoj bijednoj rulji 
koja je pratila Šveđane. 


— Dosta gluposti — reće stranac Malbihnu. — Zaslužili ste 
smrt, ali ja nisam zakon. Sad znam tko ste. I prije sam već čuo 
o vama. Vi i vaš prijatelj na zlu ste glasu. Ne želimo vas vidjeti 
u našoj zemlji. Ovoga puta pustit ću vas da odete, no vratite li 
se opet, sudit ću vam vlastitim rukama, jeste li razumjeli? 


Malbihn je bjesnio i prijetio, a na kraju mu dobaci 
najpogrdnije riječi. Zato ga ovaj tako stegne i prodrma da je 
samo škripao zubima. Svi koji su to upoznali, govorili su da je 
najbolnija kazna što bi je zadao mušarac koji bi ga i najmanje 
uvrijedio, bio upravo taj dobar, starinski stisak. Bas takav 


stisak iskusio je i Malbihn. 


— Tornjajte se sada — reće stranac — a idući put upamtit 
ćete tko sam — i on šapne Šveđaninu u uho svoje ime, koje je 
na toga nitkova djelovalo snažnije no ma kakve batine, pa ga 
gurne tako da je smjesta odletio kroz šator napolje i ispružio se 
na ledini. 


— A sada — reče obrativši se Meriem — tko posjeduje ključ 
od te sprave oko vašeg vrata? 


Djevojka pokaza Jenssenovo tijelo. — On ga je uvijek nosio 
— reče. 


Neznanac pretraži mrtvačevu odjeću i nađe ključ. Nakon 
jednog trena Meriem bijaše slobodna. 


— Hoćete li me pustiti da se vratim Koraku? — upita. 


— Nastojat ću da se vratite svojim ljudima — odvrati. — 
Tko su oni i gdje je njihovo selo? 


On je zapanjeno promatrao njenu neobičnu, primitivnu 
odjeću. Po govoru bijaše očito arapska djevojka, ali još nikad 
nije vidio nijednu odjevenu na taj način. 


— Tko su vaši ljudi? Tko je taj Korak? — upita je ponovo. 


— Korak? Korak je majmun. Ja nikog drugog nemam. 
Korak i ja živimo sami u džungli otkad je A'ht postao kralj 
majmuna i otišao. — Ona bi uvijek tako izgovarala Akutovo 
ime jer joj je tako zvučalo od prvog dana kada je pošla s 
Korakom i majmunom. — Korak je mogao postati kraljem, ali 
nije htio. 

U strančevim očima ogledala se nedoumica. Sada pažljivije 
pogleda djevojku. 


— Tako dakle, Korak je majmun — reče. — A kakva ste vi 
onda zvijer? 

— Ja sam Meriem. I ja sam, također, majmunica. 

— M-m — zausti zadivljeno na tu nenadanu izjavu, no što 
je pri tom mislio, moglo se nazrijeti djelomično u bljesku 
njegovih očiju, punih sućuti. Pristupi djevojci i položi joj dlan 


na čelo. Ona uzmakne i divlje zareži. On se blago osmjehne. 


— Ne trebate me se bojati — reće. — Neću vam učiniti nista 
nažao. Zelio sam opipati nemate li vrućicu i jeste li zdravi. Ako 
jeste, poći ćemo da potražimo Koraka. 


Meriem pogleda ravno u njegove prodorne, sive oči. Mora 
da je u njima pročitala potvrdu plemenitosti njihova vlasnika 
kad je dopustila da joj položi dlan na čelo i opipa bilo. Jasno, 
nije imala vrućicu. 


— Kako dugo živite kao majmunica? — upita čovjek. 


— Prije mnogo, mnogo godina, dok sam još bila mala 
djevojčica, došao je Korak i odveo me od oca koji me je tukao. 
Otad sam živjela na drveću s Korakom i A'htom. 


— U kom dijelu džungle živi Korak? — upita stranac. 
Meriem zaokruži tako velik prostor da bi u nj stalo pola 
afričkog kontinenta. 


— Biste li mogli pogoditi put nazad, svom Koraku? 


— Ne znam — odvrati Meriem — ali će on pogoditi put do 
mene. 


— Imam plan — reče stranac. — Ja živim svega nekoliko 
sati hoda odavde. Povest ću vas kući, gdje će se moja žena 
pobrinuti i pripaziti na vas sve dok ne pronađemo Koraka ili 
Korak nas. Ako bi vas on mogao pronaći ovdje, naći će vas i u 
mom selu, zar ne? 


Meriem je bila istog misljenja, ali joj se nije svidjela misao 
da neće smjesta krenuti u susret Koraku. S druge strane 
čovjek nije htio pustiti to ubogo, nevino dijete da luta kroz sve 
opasnosti džungle. Nije mogao saznati odakle je dosla, ni kamo 
namjerava otići, ali nije nimalo sumnjao da su Korak i njen 
život među majmunima puka fikcija poremećena duha. On je 
izvrsno poznavao džunglu, a znao je da ponekad ljudi žive 
godinama sami i goli među divljim zvijerima, ali ne i takva 
krhka, nježna djevojka! Ne, to je nemoguće! 


Oboje izađu. Malbihnovi momci oboriše logor i spreme se za 
skori odlazak. Strančevi su crnci razgovarali s njima. Malbihn 


je stajao podalje ljutit i uzrujan. Stranac se približi jednom od 
svojih ljudi. 
— Ispitaj gdje su našli ovu djevojku — naredi mu. 


Crnac postavi to isto pitanje jednom iz Malbihnove pratnje. 
Uskoro se vrati svom gospodaru. 


— Kupili su je od starog Kovudooa — reče. — To je sve sto 
mi je taj momak mogao reći. On tvrdi da mi ne može reći ništa 
više, a ja vjerujem da je to istina. To dvoje bijelaca su veoma zli 
ljudi. Oni su učinili mnoge stvari koje su njihovim momcima 
neshvatljive. Bilo bi dobro, bwana, da ubijes i tog drugog. 


— Želio bih da mogu, ali je novi zakon ušao i u taj dio 
džungle. Nije to više ono staro vrijeme, Muviri — odgovori 
gospodar. 


Neznanac ostade sve dok Malbihn i njegov safari nisu 
iščezli u džungli otputivši se na sjever. Meriem mu pristupi 
posve slobodno _ i mirno pridržavajući  Geeku malom, 
preplanulom rukom. Dok su razgovarali, čovjek se čudio 
njenom mucavom arapskom izgovoru, ali je i to konačno 
pripisivao njenom poremećenu umu. Da je samo mogao 
shvatiti koliko je godina prošlo, a da se uopće nije njime 
služila, sve dok je Šveđani nisu odvukli, ne bi se začudio što ga 
je gotovo zaboravila. Postojao je, međutim, još jedan uzrok 
zbog kojeg je tako brzo zaboravila šeikov jezik, no taj uzrok nije 
mogla ni sama pogoditi baš kao ni taj čovjek. 


Pokušao ju je nagovoriti da se vrati s njime u njegov 
zaselak ili kako bi se arapski reklo “douar", ali ona je 
neprestano uporno zahtijevala da potraže Koraka. Konačno 
odluči da je bolje povesti je i silom negoli žrtvovati njen život za 
volju mutne halucinacije koja ju je progonila. No kako bijaše 
veoma mudar, odluči da joj prvo ugodi, a zatim povede onamo 
kamo on želi. Zato su krenuli prema jugu, mada je njegova 
farma ležala ravno na istoku. 


Zbog toga je poslije sve više skretao na istok. Bio je veoma 
zadovoljan kad opazi da djevojka nije primijetila nikakvu 
promjenu pravca kretanja. Malo-pomalo postajala je sve 
povjerljivijom. 


Isprva je samo predosjećala da joj taj visoki Tarmangani ne 
želi zla, a onda, kako su dani sve više prolazili i ona se uvjerila 
u njegovu beskrajnu ljubaznost i strpljivost, poče ga 
uspoređivati s Korakom i veoma joj se dopao, ali njena vjernost 
prema čovjeku-majmunu nikad nije oslabila. 


Petog dana izbiju iznenada na jednu veliku ravnicu i u 
daljini, uz rub šume, djevojka opazi ograđena polja i mnoštvo 
zgrada. Kad to ugleda, ustukne zapanjeno. 


— Gdje smo mi to? — upita i pokaže prstom. 


— Nismo našli Koraka — odvrati čovjek — a kako je naš 
put vodio točno prema mojoj farmi, doveo sam vas da tu 
sačekate i ostanete kod moje žene, sve dok moji momci ne 
nađu vašeg majmuna, ili pak on nas. Bolje je tako, mala moja. 
Bit ćete sigurniji i sretniji snama. 

— Ja se bojim, bwana — reče djevojka. — U tvom logoru 
tući će me kao što me je tukao šeik, moj otac. Pusti me natrag 
u džunglu. Tamo će me Korak naći. On se nikada ne bi 
dosjetio da me potraži u bijelčevu zaseoku. 


— Nitko vas ovdje, dijete moje, neće tući — odgovori čovjek. 
— Ja to nisam nikada učinio, zar ne? Sve ovdje pripada meni. 
Ovdje će s vama dobro postupati. Ovdje nikoga ne tuku. Moja 
će vas žena voljeti, a jednom će i Korak doći. Poslat ću ljude da 
ga traže. 


Djevojka zaklima glavom. — Oni ga neće dovesti jer će ih 
putem ubiti kako su i drugi njega htjeli ubiti. Bojim se. Pusti 
me, bwana, da odem. 


— Ali vi ne znate put u svoju zemlju. Zalutat ćete. Već prve 
noći napast će vas leopardi ili lavovi i najzad ipak nećete naći 
svog Koraka. Bolje da ostanete s nama. Ne osjećate li da mi 
nešto dugujete, pošto sam vas izbavio od zla čovjeka? Eto, 
ostanite onda s nama barem nekoliko tjedana dok ne odlučimo 
što je bolje za vas. Vi ste ipak samo jedna mala djevojčica, pa 
će biti veoma zlo, ako vas pustim samu u džunglu. 


Meriem se nasmije. — Džungla je — odgovori — moj otac i 
majka. Ona je bila uvijek nježnija prema meni nego ljudi. Ja se 


ne plašim džungle. Ne bojim se ni leoparda ni lava. Kada dođe 
moj čas, ja ću umrijeti. Možda će me zaklati leopard ili lav, a 
možda će to biti majušni kukac, ništa veći od vrška mog 
najmanjeg prsta. Ako me napadne lav ili ubode mali kukac, 
uplašit ću se i to strašno, u to sam uvjerena. No život bi doista 
bio veoma jadan kad bih provodila svoje dane strahujući zbog 
stvari koja se još nije dogodila. Bude li to lav, moj će strah biti 
kratka vijeka, ali ako me ubode neki mali kukac, mnogo ću 
dana propatiti prije no sto umrem. Zbog lava se najmanje 
bojim. On je velik i veoma bučan. Mogu ga ćuti, ugledati, 
nanjušiti i pobjeći u pravi čas. Malog kukca mogu dotaći 
rukom ili nagaziti svakog časa, a da nikad ne znam gdje se 
nalazi, sve dok ne osjetim njegov smrtonosni ubod. Ne, ja se ne 
bojim džungle, ja je volim. Radije bih umrla, nego je zauvijek 
napustila, no tvoj je zaselak tik do džungle. Bio si dobar prema 
meni. Učinit ću kako želiš i ostati malo ovdje da sačekam 
dolazak mog Koraka. 


— Dobro! — odvrati muškarac i uputi se prema bungalowu, 
prepunom cvijeća iza kojeg su se nalazile staje i gospodarske 
zgrade kakve ćete naći u svakoj uzorno vođenoj afričkoj farmi. 


Kad su se približili, tucet pasa lajući im potrči u susret. Bili 
su to veliki ovčari, golema doga i mnoštvo bučnih, svadljivih 
foksterijera. Ispočetka djelovali su divlje i neprijateljski, no čim 
prepoznaše prve crne ratnike i bijelca iza njih, njihovo se 
ponašanje sasvim preobrazi: foksterijeri pomahnitaju od 
zanosne radosti, ovčari i velika doga nisu bili ništa manje 
ushićeni povratkom svog gospodara, no oni ga pozdraviše 
mnogo dostojanstvenije. Svaki u prolazu onjuši Meriem koja ih 
se nimalo nije uplašila. 


Oni se načas nakostriješe i zareže kad su nanjušili miris 
zvijeri koji se širio iz njene odjeće, ali kad im položi ruku na 
glavu i nježnim glasom nešto umiljato promumlja, oni zažmire 
i razvuku njuške u zadovoljni, pasji osmijeh. Čovjek ih je 
promatrao i smješkao se, jer su se rijetko te divlje životinje 
odnosile tako nježno prema strancima. Činilo se kao da je 
djevojka pronašla onaj tajnoviti način da prenese njihovim 
životinjskim srcima najintimniju poruku divljine. 


Svojim tankim prstima Meriem dohvati ovratnik po jednog 
psa sa svake srane i pođe prema bungalowu. Sa trijema jedna 
je žena obučena u bijelo mahala svom gospodaru koji se 
vraćao. Djevojka se uplašila više, no pri susretu s nepoznatim 
ljudima ili divljim zvijerima. Oklijevajući, ona uputi molećiv 
pogled prema muskarcu. 

— To je moja žena — reče on. — Bit će veoma sretna da ti 
poželi dobrodošlicu. 


Žena im pođe u susret. Čovjek je poljubi i obrati se Meriem 
da je predstavi govoreći arapski kako bi djevojka razumjela. 


— Draga, to je Meriem — reče i ispriča sve što je znao o 
njenom lutanju džunglom. 


Meriem uvidi da je žena lijepa. Nježnost i dobrota bijahu joj 
neizbrisivo ucrtani u izrazu lica. Više se nije plašila i kad je 
ispričana njena kratka priča, a žena joj je prišla, zagrlila i 
poljubivši je rekla joj “draga mala sirotice", nešto se pokrene u 
malom Merieminom srcu. Zarije lice na grudi svoje nove 
prijateljice. U njenom glasu osjeti materinski ton koji nije čula 
već toliko godina da je zaboravila da uopće postoji. Ona zarije 
lice na te nježne grudi, i zaplače kako nije plakala cijelog svog 
života. Bile su to neobjašnjive suze olakšanja i radosti. 


I tako je Meriem, divlja mala Mangani, dospjela iz svoje 
ljubljene džungle u jedan kulturni i uglađeni dom. ,,Bwana' i 
“Draga" — ona je nastavila da ih i dalje zove onako kako je prvi 
put čula — bili su joj uvijek kao otac i majka. Kad je iščeznuo 
onaj divljački strah, osjeti umjesto njega nešto sasvim 
suprotno: vjernost i ljubav. Sada je željela da ovdje sačeka dok 
ne pronađu Koraka ili Korak nju. Ta misao nije je nikada 
napustila — Korak, njen Korak bijaše iznad svega. 


Daleko odavde u džungli Korak, sav prekriven ranama i 
korom zgrušane krvi, plamteći gnjevom i tugom, teturao je u 
potrazi za velikim babunima. Nije ih našao ondje gdje ih je 
posljednji put zatekao, a ni u jednom od njihovih uobičajenih 
lovišta, ali ih je slijedio po onim jasno označenim tragovima 
koje su ostavljali za sobom, i najzad ih pronašao. Kad ih je prvi 
put susreo, kretali su se sporo, ali uporno prema jugu u jednoj 
od onih povremenih seoba čije su razloge jedino babuni sami 
mogli objasniti. Kad straže opaze bijelog ratnika kako im se 
približava niz vjetar, upozore krikovima i zaustave cijeli čopor. 
Na strani, gdje su se nalazili mužjaci, začuje se režanje i 
mumljanje, i mnogi se usprave ratoborno ukočenih nogu. 
Majke su nervoznim, vrištavim glasovima dozivale mladunčad i 
s njima potražile sigurnost iza svojih mužjaka i gospodara. 


Korak glasno pozove kralja koji se, na taj poznati glas, 
odazove polako, ratoborno, uspravan i ukočenih nogu. On se 
morao na licu mjesta uvjeriti vlastitim njuhom, prije no sto 
riskira da se osvjedoči ušima i očima. Korak je stao potpuno 
mirno. Da mu se poćeo približavati mogao je smjesta izazvati 
bjesomučan napad ili, još vjerojatnije, paničan bijeg. Divlje 
zvijeri su veoma naprasita stvorenja. Kod njih je, relativno, 
veoma lako izazvati izvjesnu vrstu histerije, koja će prouzročiti 
bilo manijačku potrebu za ubijanjem, bilo najočitije znakove 
podlog kukavičluka, mada je pitanje jesu li divlje zvijeri uopće 
ikada kukavice. 

Kralj babuna priđe Koraku. Stade obilaziti okolo naokolo u 
sve manjim krugovima režeći, mumljajući i njuškajući. Korak 
progovori: 


— Ja sam Korak — reče. — Otvorio sam kavez u koji si se 
uhvatio. Izbavio sam te od Tarmanganija. Ja sam Korak, Veliki 
Ubijač. Prijatelj sam ti. 

— Huh — zareži kralj. — Da, ti si Korak. Uši mi javiše da si 
ti Korak. Moje oči svjedoče da si ti Korak, a sada i njuhom 
saznajem da si Korak. Moj nos me nikad ne vara. Ja sam tvoj 
prijatelj. Dođi da lovimo zajedno. 


— Korak ne želi sada loviti — odvrati čovjek-majmun. — 
Gomangani su mi oteli Meriem. Zatočili su je u svom selu. Ne 
daju joj da ode. Korak sam ne moze je osloboditi. Korak je tebe 
oslobodio, a sada hoćeš li povesti svoje pleme i osloboditi 
Korakovu Meriem? 


— Gomangani imadu mnoštvo šiljatih štapova koje bacaju. 
Oni će probosti tijela mojih podanika. Oni će nas pobiti. 
Gomangani su zla stvorenja. Sve će nas pobiti kad uđemo u 
njihovo selo. 


— Tarmangani posjeduju štapove koji praskaju i ubijaju na 
velikoj udaljenosti — odvrati Korak. — Baš su ih imali onda 
kada te je Korak oslobodio njihove zamke. Da je Korak tada 
pobjegao ispred njih, ti bi sada bio zarobljenik Tarmanganija. 
Babun zaklima glavom. Oko njega i čovjeka-majmuna u 
nepravilnom krugu čučali su mužjaci njegova čopora. Treptali 
su očima i gurkali jedan drugoga ramenima, ne bi li našli 
prikladniji položaj, rovali po tlu, prekrivenom gnjilim biljem 
tražeći slasnog crva ili ravnodušno sjedili, promatrajući svog 
kralja i stranog Manganija koji sebe, doduše, tako nazivlje, ali 
koji mnogo više nalikuje omraženim Tarmanganijima. Kralj 
pogleda prema svojim starijima podanicima kao da od njih 
očekuje savjet i podršku. 


— Ima nas premalo — promrmlja jedan. 


— No postoje i planinski babuni — predloži drugi. — Ima ih 
poput lišća u šumi. I oni, također, mrze Gomanganije. Vole se 
tući. Veoma su divlji. Predložimo im da nam se pridruže. Tada 
bismo mogli pobiti sve Gomanganije u džungli. — On se 
uspravi i strašno zareži, a dlake mu se nakostriješe. 


— Tako se razgovara — klikne Korak — ali mi i ne trebamo 

Babun zaklima glavom. Oko njega i čovjeka-majmuna u 
nepravilnom krugu čučali su mužjaci njegova čopora. 


pomoć planinskih babuna. Dosta nas je. Izgubili bismo suviše 
vremena kad bismo posli po njih. Za to bi vrijeme, prije nego 
što bi je stigli osloboditi, Meriem već bila mrtva ili pojedena. 
Pođimo smjesta u selo _Gomanganija. Budemo li brzo 
napredovali, uskoro ćemo stići onamo. Tada bismo, režeći i 
lajući, svi u jedan mah, jurnuli u selo. Gomangani će se 
strašno uplašiti i pobjeći, a kad ih ne bude, ugrabit ćemo 
Meriem i odvesti je. Nećemo trebati ubijati njih, a ni oni nas, 
jer sve što Korak želi jest Meriem. 


— Nas je premalo — grakne ponovo stari majmun. 
— Da, premalo nas je — prihvatiše i ostali. 


Korak ih nije mogao nagovoriti. Oni će mu rado pomoći, 
samo će postupiti po svome, a to znači da će poći uz 
dobrovoljnu pomoć svojih sunarodnjaka i saveznika iz gorskih 
predjela. Stoga je Korak bio prisiljen da popusti. Sve što je 
ovog časa mogao učiniti, pokušao je, a na njegov nagovor kralj 
babuna, sa još dvadesetak najsnažnijih mužjaka, pristane da 
pođe s Korakom u brdske predjele napustivši preostali dio 
čopora. 


Kad su se već jednom odvažili na taj pothvat, babune obuze 
silno oduševljenje. Izaslanici smjesta krenu. Napredovali su 
veoma brzo, no ni čovjeku-majmunu nije bilo teško da ih 
slijedi. Dok su prolazili drvećem, podigli su užasnu dreku 
nastojeći uvjeriti neprijatelje pred sobom da se približava 
golemi čopor jer, kad bi prolazilo mnoštvo babuna, nijedan 
stvor džungle ne bi se usudio da im dodijava. Kada bi ih 
priroda zemljišta prisilila da se spuste na tlo i pođu ravnicom, 
jer je udaljenost između drveća bila suviše velika, oni su 
krenuli tiho, znajući da se ni lav ni leopard neće dati 
nasamariti galamom kada se uvjeri, a vlastite oči, da to putuje 
samo skupina babuna. 


Dva dana družina je hitala kroz divlji predio dok nije izašla 
iz neprohodne džungle i izbila na široku ravnicu, a preko nje u 
planinske kose, obrasle šumom. Korak još nikad nije bio ovdje. 
Bila je to za nj nova zemlja i promjena nakon monotonog, 
ograničenog vidika koji ga je u džungli ipak ispunjavao 


zadovoljstvom. Ali ovog časa nije ni najmanje želio da se 
oduševljava prirodnim ljepotama. Meriem, njegova Meriem bila 
je u opasnosti. Sve dok ne bude slobodna i ne vrati mu se, on 
će malo brinuti za bilo što drugo. 


Kad su već prispjeli u šumu, koja je prekrila planinsku 
kosu, babuni odluče da napreduju sporije. Neprestano su se 
oglašavali nekim tugaljivim zovom, a zatim su naglo usutjeli i 
stali osluškivati. Naposljetku iz daljine, točno prema njima, 
dopre nejasan odazov. 


Babuni usmjere svoj put u pravcu glasa, koji se razlijegao 
šumom, kad god bi zastali i zašutjeli. Sad pozivajući, a sad 
opet osluškujući približiše se svojim rođacima koji su — Korak 
je u to bio uvjeren — dolazili u velikom broju. Kad su se 
konačno planinski babuni ukazali na vidiku, čovjek-majmun 
se zapanji nad onim što je ugledao. 


Pred njim se pojavio zbijeni red samih golemih babuna koji 
je započinjao na zemlji, pa preko grana drveća sve do onog 
najvišeg dijela krošnje, što je još mogla podnijeti njihovu 
težinu. Primicali su se polako i oglašavali nekim sablasnim, 
tugaljivim zovom, a iza njih, dokle god su Korakove oči mogle 
doprijeti kroz zelenilo, nadirali su novi mužjaci i slijedili ih u 
stopu. Bilo ih je na tisuće. Čovjek-majmun nije smio ni 
pomisliti kakva bi sudbina zadesila njegovo malo društvo da se 
dogodio neki sukob ili da se iznenada uplašio koji između 
tisuću babuna. 


No ništa se neprijatno nije dogodilo. Oba kralja približiše se 
jedan drugome, kao što već bijaše običaj, nakostriješeni i dugo 
se njušiše. Pošto tako međusobno utvrdiše identitet, počešu 
jedan drugoga po leđima i nakon kratkog vremena počnu 
razgovarati. Korakov prijatelj objasni razlog njihova posjeta, i 
tada se Korak prvi put pokaže. Sve do tada bio je sakriven iza 
grmlja. Kad izađe na vidjelo, među planinskim babunima 
zavlada silno uzbuđenje. Korak se načas preplaši da će ga 
raznijeti na komade, no prepao se zbog Meriem. Ako pogine 
ovdje, više joj nitko neće pomoći. 

Međutim, oba kralja narede čoporu da se smiri i tako se 
Korak mogao približiti. Planinski babuni počeše mu prilaziti 


sve bliže i bliže. Njušili su ga sa svih strana. Kad im progovori 
njihovim vlastitim jezikom, zavlada čuđenje i zadovoljstvo. 
Počeli su razgovarati s njime i slušati dok im je govorio. Pričao 
im je o Meriem, o njihovom životu u džungli gdje su 
prijateljevali sa svim vrstama majmuna od malih Manua do 
velikih majmuna Manganija. 


— Gomangani, koji su mi oteli Meriem, nisu vaši prijatelji 
— reče. — Oni vas ubijaju. Nizinskih babuna je premalo da ih 
napadnu sami. Pričali su mi da vas je veoma mnogo i da ste 
silno hrabri, da vas ima ko vlati trave na ravnici i lišća u šumi, 
da vas se čak slon Tantor plaši koliko ste hrabri. Pričali su mi, 
također, da ćete nam se veoma rado pridružiti kad budemo 
pošli na selo Gomanganija, i kazniti te zlikovce, a ja, Korak, za 
to ću vrijeme uzeti svoju Meriem. 


Majmunski kralj se isprsi i stade se šepuriti dok su mu se 
stražnje noge posve ukočile. To isto učine i mnogi golemi 
mužjaci njegova čopora. Bili su veoma zadovoljni laskavim 
riječima tog stranog Tarmanganija koji je sebe prozvao 
Manganijem i govorio jezikom tih dlakavih ljudskih predaka. 


— Jest — reče jedan — mi u brdima silni smo borci. I 
Tantor nas se plaši. Boji nas se i Numa i Šita. Gomangani 
brdskih predjela sretni su da nas ostave na miru. Ja ću, na 
primjer, sam poći s tobom u selo nizinskih Gomanganija. Ja 
sam prvorođeni kraljev sin. Mogu sam pobiti sve Gomanganije 
u ravnici — nadme grudi i stade ponosno stupati gore-dolje. 


— Ja sam Goob — zareži drugi. — Imam duge, bojne 
očnjake. Oni su oštri i jaki. Zaboli su se već nekoliko puta u 
meko meso mnogih Gomanganija. Sam sam ubio Šitinu 
sestru. Goob će poći s tobom u nizinu i pobiti toliko 
Gomanganija da neće ostati ni jedan da prebroji mrtve — i on 
se također stane šepuriti i ponosno koračati pred očima 
zadivljenih ženki i mladunčadi. 


Korak upitno pogleda kralja. 


— Tvoji su momci veoma hrabri — reče — no od svih je 
najhrabriji kralj. 


Kosmati mužjak, na koga se to odnosilo, još u punoj snazi 


jer bijase tek odnedavno kralj, zareži grozno. Njegovi gromki 
izazovi odjeknuše šumom. Mali babuni stisnu se u strahu uz 
dlakavi vrat svojih majki. Mužjaci se trgnu, poskoće visoko u 
zrak i odvrate rikom na bojni poklik svog kralja. Nastade 
užasna rika. 


Korak se primačće kralju i poviče mu u uho: — Hajdemo! — 
On pojuri kroz šumu prema nizini koju su morali prijeći na 
svom dugom putu natrag do sela Gomanganija Kovudooa. 
Kralj, jos uvijek režeći i urličući, okrene se i pođe za njim. 
Njihovim tragom pođe grupa nizinskih babuna i tisuće njihovih 
rođaka iz gorskog klana, sve divlje, snažne, krvoločne prilike, 
slične psima. 


Drugog dana stignu do sela plemena Kovudoo. Bilo je rano 
poslijepodne. Selo je uronilo u tišinu strašne ekvatorijalne 
žege. Moćni čopor sada je napredovao sasvim tiho. Tisuće 
nogu, koje su gazile šumom, nisu proizvele šum veći no što bi 
malo jači vjetrić u lisnatim krošnjama drveća. 


Korak i dva kralja bijahu na čelu. Tik do sela oni se 
zaustave da sačekaju ostale članove. Sada zavlada potpuna 
tišina. Korak se bešumno popne na stablo koje se nadvilo nad 
ogradu od kolja. Osvrne se. Gomila ga je slijedila u stopu. 
Kucnuo je čas. Za vrijeme dugog marša on ih je opominjao da 
ne učine ništa nažao bijeloj ženki koja je zarobljena u selu. Na 
sve ostale imaju pravo kao na ratni plijen. A onda, podignuvši 
lice k nebu, oglasi se jednim jedinim krikom. Bio je to signal. 


Kao odgovor, tri tisuće dlakavih mužjaka nagrnu vrišteći i 
lajući u selo prestravljenih domorodaca. Iz svih koliba kuljali 
su ratnici. Kad ugledaše stravičnu hordu, koja je prekrila 
seosku ulicu, majke podignu djecu na ruke i pojure prema 
seoskoj kapiji. Kovudoo je izdavao naređenja borcima oko 
sebe, skakao i derao se ne bi li potakao njihovu hrabrost i 
nagnao ih da upere vrhove kopalja prema hordi koja je 
jurišala. 

Korak, koji je vodio u maršu, povede i juriš. Domoroci 
pretrnu od užasa i zabune kad ugledaše mladića bijele kože na 
čelu gomile strašnih babuna. Na trenutak oni su uspjeli 
zadržati svoj položaj bacivši koplja u gomilu koja je nadirala, 


ali prije no što su odapeli strijele s lukova, predomisle se, 
okrenu i prestrašeno nagrnu u bijeg. Babuni navale u njihove 
redove s boka, s leđa i zariju snažne zube u njihove vratove. 
Ispred sviju najstrašniji, najbjesniji bijaše Korak. 

Kod seoske kapije, kroz koju nagrnuše domoroci u 
paničnom bijegu, Korak se okrene, ostavi domoroce na milost i 
nemilost svojih saveznika i jurne pun žudnje prema kolibi u 
kojoj je čamila zatočena Meriem. Bijaše prazna. Jedna za 
drugom prljave su izbe otkrivale obeshrabrujuću istinu — 
Meriem nije bila ni u jednoj kolibi. Da je domoroci nisu odvukli 
sa sobom bježeći iz sela, znao je po tome što je najpazžljivije 
pregledao sve koji su bježali. Budući da je dobro poznavao 
sklonosti divljaka, u glavi čovjeka-majmuna sine jedino 
rješenje: Meriem su ubili, a zatim pojeli. Uvjerivši se da je 
Meriem mrtva, njegovu svijest zapljusne val krvave mržnje 
prema onima koji su, po njegovu uvjerenju, bili njene ubojice. 
U daljini začuje režanje babuna, izmiješano krikovima njihovih 
žrtava i uputi se onamo. Baš kad je prispio među njih, babuni 
su se počeli umarati od ogorčene borbe, a mala gomila 
domorodaca postavi se ponovo u obrambeni položaj i veoma 
djelotvorno upotrijebi kvrgave batine protiv nekoliko mužjaka 
koji su još uvijek uporno jurišali. S drveta povrh njih Korak 
skoči baš među ove i baci se naglo, nemilosrdno i strašno na 
divlje ratnike plemena Kovudoo. Njime ovlada slijepi gnjev, ali 
ga ovaj istovremeno odvrati od težih okrutnosti. Poput ranjene 
lavice bacao se ovamo, onamo, svugdje, nanoseći točnošću i 
umješnošću uvježbana borca strašne udarce svojom snažnom 
šakom. Neprestano bi ponovo zarivao zube u meso neprijatelja. 
Zatim bi jednog ostavio i jurnuo na drugog, prije no što bi ga 
oborio uspješnim udarcem. No, mada je golema težina njegove 
kazne bila odlučujuća za ishod bitke, strava, koju je izazvao u 
primitivnom i  praznovjernom duhu svog neprijatelja, 
nadmašila je i to. Za njih bijeli ratnik, koji se udružio s velikim 
majmunima i stravičnim babunima, koji reži, laje i škljoca 
čeljustima poput zvijeri, nije bio čovjek, već demon — strašni 
bog zla koga su oni razljutili i sad je došao iz svog skrovišta, 
negdje iz dubine džungle da ih kazni. I upravo zbog tog 
vjerovanja većina je pružila veoma slabi otpor, osjećajući da je 
snaga njih, smrtnika nedovoljna i uzaludna protiv volje i moći 


božanstva. Na kraju više nije bilo nikog da plati za svoje 
nedjelo, a krivica za zločin ostaje na onima koji su uspjeli 
pobjeći. Sav zadihan i krvav Korak izgubi volju da se dalje 
osvećuje. Babuni se okupe oko njega, siti bitke i krvi. Neki, 
premoreni ispruže se na zemlji 


U daljini Kovudoo je okupljao svoje raštrkane plemenske 
starješine brojeći i gubitke. Panika je zavladala među njegovim 
ljudima. Nitko ih ne bi mogao nagovoriti da i dalje ostanu u toj 
zemlji. Više se nikada neće vratiti u svoje selo, na svoje 
posjede. Naprotiv, oni su uporno htjeli bježati i dalje, milje i 
milje daleko od zemlje u kojoj prebiva demon koji je tako 
žestoko na njih navalio. Tako se dogodilo da je Korak istjerao 
iz njihovih domova baš one ljude koji su mu jedini mogli 
pomoći u potrazi za Meriem i presjekao jedinu nit što ga je 
vezala s njome, nit koja bi njegovo traženje usmjerila odavde 
prema farmi srdačnog bwane koji je stekao naklonost njegove 
male dragane iz džungle. 


Prepun gorčine i bijesa Korak se idućeg jutra oprostio od 
svojih saveznika babuna. Oni su željeli da pođe s njima, ali 
čovjek-majmun nije imao volje ni za kakvo društvo. Život u 
džungli razvio je kod njega mučaljivost. Njegova tuga pretvorila 
je tu osobinu u tako mračnu potištenost i zlovolju da ne bi 
nipošto mogao podnijeti divlje društvo svadljivih babuna. 


Zamišljen i očajan on krene na osamljeno putovanje u 
najdublju džunglu. Pošao bi po tlu baš kad bi znao da je tamo 
negdje gladni Numa. Popeo bi se na isto stablo na kome je 
boravila pantera Šita. Na sto načina i oblika izazivao je smrt. 
Njegov je duh neprestano bio obuzet sjećanjem na Meriem i 
one sretne godine koje su proveli zajedno. Tek sada bio je 
potpuno svjestan što mu je ona značila. Ono drago lice, ono 
preplanulo, skladno malo tijelo i blistavi osmijeh kojim bi mu 
poželjela dobrodošlicu na povratku iz lova — proganjali su ga 
neprestano. 


Neaktivnost ga je gotovo dovodila do ludila. On je morao 
nešto raditi, kretati se. Svoje dane morao je ispuniti radom i 
uzbuđenjem da bi zaboravio, a noć ga je morala zateći posve 
iscrpljena da bi mogao usnuti i u blaženstvu besvijesti 


zaboraviti na svoj jad, sve dok ne svane novi dan. 


Da je slutio ma koju mogućnost da je Meriem živa, on bi još 
barem imao nade. Dani bi prolazili u potrazi za njom, i sve bi 
bilo lakše, no on je vjerovao da je djevojka zasigurno mrtva. 


Čitavu jednu godinu provodio je život usamljenog lutalice. 
Povremeno bi susretao Akuta i njegovo pleme, loveći s njima 
dan-dva ili bi se opet otputio u planinske predjele gdje bi, 
razumljivo, živio s babunima. No najčešće je bio sa slonom 
Tantorom, tim golemim sivim bojnim brodom džungle, tim 
super-drednotom* tog divljeg svijeta. 


Koraka je smirivalo, zanimalo i zabavljalo tiho spokojstvo 
čudovišnih mužjaka, ona uvijek budna zabrinutost majki- 
slonica i nezgrapna razigranost mladunčadi. Život tih golemih 
životinja odvraćao bi ga povremeno od njegova jada. Volio ih je 
čak više nego velike majmune. Među njima se nalazio jedan 
divovski kljovaš kojeg je posebno volio. Bio je to gospodar krda, 
divlja životinja koja je imala naviku da jurne na stranca na 
najmanji izazov ili, štoviše, i kad tog izazova uopće nije bilo. 
Prema Koraku je ovo razorno brdo bilo tako krotko i nježno 
kao psetance. 


Došao je, čim bi ga Korak pozvao. Obavio bi svoju surlu oko 
tijela čovjeka-majmuna i podigao ga spretnom kretnjom na 
svoju široku šiju, a tu bi se Korak izvalio koliko je dug i nježno 
bockao nožnim prstom debelu kožu, goneći muhe s osjetljivih 
ušiju svog golemog druga lisnatom granom koju je za tu svrhu 
Tantor otkinuo s obližnjeg stabla. 


Za sve to vrijeme Meriem bijaše udaljena svega stotinjak 
milja. 


* Vrst najvećih oklopljenih ratnih brodova koji imaju teške topove. Ime dobili 
po istoimenom brodu, sagrađenom 1906. Koji se zvao »Dreadnought« ili u prevodu 
»Nebojša« 


Orkako se našla u novom domu, Meriem su brzo prolazili 
dani. U početku je neprestano željela da ode u džunglu u 
potragu za svojim Korakom. Bwana — tako je ona i dalje 
uporno nazivala svog dobrotvora — odvratio ju je od toga na 
taj način što je smjesta poslao grupu crnaca, na čelu s 
poglavicom, u Kovu-doovo selo s naređenjem, da saznaju od 
lukavog poglavice, kako su se domogli bijele djevojke i da iz 
njega izvuku sve što je znao o njenom prijašnjem životu. 


Bwana je postavio svom poglavici i specijalni zadatak: da 
sazna od Kovudooa sve u vezi s tim neobičnim stvorom, koga 
djevojka nazivlje Korakom, te da pođe u potragu za čovjekom- 
majmunom, ako otkrije i najmanji znak vjerojatnosti da to 
stvorenje uopće postoji. No bwana bijaše više no uvjeren, da je 
to sve uobrazilja poremećena djevojčina duha. Smatrao je da 
su užasi i tegobe koje je pretrpjela nakon što su je zatočili 
domoroci, kao i stravično iskustvo s obojicom Šveđana, 
poremetili njenu duhovnu ravnotežu. Ali što su više prolazili 
dani, on je sve temeljitije upoznavao djevojku promatrajući je 
pod normalnim okolnostima smirenog života u svom afričkom 
domu. Nije više ni najmanje razbijao glavu oko njene neobične 
priče, jer osim ovog, nije bilo nikakva znaka da bi Meriem bila 
bolesno stvorenje. 


Bijelčeva žena, koju je Meriem od prvog časa, začuvši da je 
tako nazivlje bwana, okrstila “Draga", nije samo pokazivala 
iznimni interes za tu malu divljakinju iz džungle, napuštenu i 
posve osamljenu, već ju je zavoljela od sveg srca zbog njene 
vedre ćudi i prirodne dražesti. A Meriem, na koju je ova draga i 
obrazovana žena ostavila podjednako duboki dojam, uzvraćala 


joj je uzajamne simpatije i čuvstvo odanosti. 


Vrijeme je naprosto letjelo, dok je Meriem očekivala 
povratak poglavice i njegove grupe iz zemlje plemena Kovudoo. 
Dani su brzo odmicali, jer je osamljena žena lukavo znala sate 
i sate upotrijebiti na poučavanje nepismenog djeteta. Ona 
odluči da smjesta započne poduku u engleskom, ali tako da to 
djevojka ne osjeti kao prisilu ili teret. Uz ovu poduku 
naizmjence ju je učila šivanju i dobrom vladanju, a da se 
Meriem ni jedanput nije dosjetila da bi to moglo biti nešto 
drugo, a ne obična igra. Poteškoća nije bilo, jer je djevojka 
željela da svašta nauči. Tako joj najzad sašije lijepe haljine, 
umjesto one priproste leopardove kože, a one su tako lijepo i 
skladno pristajale Meriem kao bilo kojoj civiliziranoj djevojci 
koju je Draga poznavala. 


Protekao je cio mjesec od poglavičinog odlaska, a za to se 
vrijeme naša  divljakinja, mala  —polunaga  —Tarmangani 
preobrazila, po vanjštini barem, u ukusno  odjevenu, 
civiliziranu djevojku. No Meriem je brzo svladala i poteškoće 
engleskog jezika, jer su bwana i Draga od onog časa kad su 
odlučili da Meriem mora naučiti engleski — a to je bilo nekako 
prvi ili drugi dan nakon što su je doveli u svoj dom — uporno 
odbijali da govore arapski. 


Povratak i izvještaj poglavice baci Meriem ponovo u 
očajanje. On je, naime, našao selo plemena Kovudoo posve 
napušteno i, ma koliko tražio svuda uokolo, nije mogao naći ni 
jednog domoroca. Na izvjesno vrijeme se i ulogorio pokraj sela, 
pretražujući danima okolicu, ne bi li otkrio trag Merieminog 
Koraka, no ni u tim istraživanjima nije otkrio ništa. Nije vidio 
ni majmuna, ni čovjeka-majmuna. Meriem je isprva tvrdo 
odlučila da se smjesta sama uputi u potragu za Korakom, ali 
ju je bwana nagovorio da sačeka. Uvjerio ju je da će sam poći 
čim nađe vremena, te je najzad Meriem pristala da se pokori 
njegovim željama, no trebalo je da prođe jos mjesec dana, da 
bar malo prestane jadikovati za svojim Korakom. 

Draga je tugovala zajedno s ožalošćenom djevojkom, 
nastojeći da joj što bolje ugodi i obraduje je. Govorila joj je da 
će je Korak, ako je živ, svakako pronaći, ali je cijelo vrijeme 


vjerovala da Korak ne postoji u stvarnosti već samo u njenim 
mladenačkim snovima. Izmišljala je zabave da je razonodi i 
odvrati od njene tuge, provodila je cijelu, široko zasnovanu 
taktiku kako će pogodnostima civiliziranog života i običaja 
osvojiti ovu sirotu djevojku. A to i nije bilo teško jer je rado 
učila, a uskoro se jasno pokazalo da ispod tog sirovog 
djevojčinog = divljaštva — počiva bogata naslaga urođene 
profinjenosti, suptilan ukus i nadarenost koji su posve 
odgovarali svojstvima njene učiteljice. 


Draga bijaše oduševljena. Kako bijaše osamljena, bez djece, 
obasula je ovu malu tuđinku svom onom materinskom ljubavi 
koju bi pokazala i za svoje rođeno dijete da ga je imala. 
Zahvaljujući svemu tome, nakon nepune godine dana, nitko ne 
bi mogao pogoditi da je Meriem ikada živjela izvan okrilja 
kulture i raskoši. 


Bilo joj je šesnaest, no izgledala je kao dvadesetogodišnja 
djevojka i bijaše veoma lijepa s onom svojom crnom kosom, 
preplanulom kožom, svježinom i bezazlenošću. Sva je pucala 
od zdravlja. No još uvijek je tajno nosila svoju tugu, iako je 
Dragoj nije više spominjala. Ne bi prošao sat, a da se ponovo 
ne sjeti Koraka i poželi silno da ga ponovo vidi. 


Sada je Meriem već tečno govorila engleski, a isto tako 
dobro čitala i pisala. Jednog dana Draga iz šale progovori s 
njome i francuski i na njeno golemo zaprepaštenje Meriem 
odvrati istim jezikom, istina polako, zapinjući, ali zato 
izvrsnom francuštinom i to baš onakvom kakvom se služe 
mala djeca. Nakon toga bi one svakog dana brbljale francuski, 
a Draga se neprestano čudila lakoći, ponekad gotovo 
neshvatljivoj, kojom je djevojka svladavala taj jezik. U početku 
Meriem bi mrštila tanke, svedene tamne obrve kao da se s 
mukom nastoji dosjetiti nečeg, davno zaboravljenog što su te 
nove riječi značile, a onda, na zaprepaštenje vlastito i svoje 
učiteljice upotrijebila bi i druge francuske riječi kojih nije bilo 
u toj vježbi. Upotrebljavala ih je ispravno i s takvim izgovorom 
koji je njena učiteljica Engleskinja, smatrala boljim od svoga. 
No, kako Meriem nije znala ni pisati ni čitati ono što je tako 
odlično govorila, Draga je odlučila da prvo vježbaju engleski, a 
francuski razgovor da odgode za iduće dane. 


— Ti si, nesumnjivo, morala slušati francuski jos u vrijeme 
dok si bila u selu svog oca — tvrdila je Draga jer joj se to činilo 
najrazumljivije. 

— Možda — reče — ali se ne sjećam da sam ikada vidjela 
ma kojega Francuza u društvu moga oca. On ih je mrzio i nije 
htio imati s njima ikakva posla, te sam posve sigurna da ni 
jednu od tih riječi nisam nikada prije čula, iako mi se, u isto 
vrijeme, čine veoma poznate. Ne mogu to shvatiti. 


— Ni ja — složi se Draga. 


Baš u to vrijeme glasnik donese pismo, a kad je saznala 
sadržaj, Meriem se silno uznemiri. Dolaze gosti. Izvjestan broj 
engleskih dama i gospode prihvatio je poziv Drage da provede 
kod njih mjesec dana u lovu i istraživanju. Meriem ih je sva 
uzbuđena iščekivala. Kakvi su ti stranci? Hoće li biti s njome 
ljubazni poput bwane i Drage ili okrutni i bezosjećajni poput 
ostalih bijelaca koje je upoznala? Draga ju je uvjeravala da su 
to sve prijatni ljudi te da će se i sama osvjedočiti u njihovu 
srdačnost, pažljivost i plemenitost. 


Na Dragino iznenađenje u načinu kako je Meriem očekivala 
posjet stranih gostiju, nije bilo ni traga plašljivosti svojstvene 
jednoj divljakinji. 

Kada se konačno uvjerila da je neće ugristi, ona je sačekala 
njihov dolazak s interesom i = izvjesnim — radosnim 
predosjećajem. U stvari, nije se mogla zapaziti nikakva razlika 
između nje i bilo koje zgodne mlade gospođice, naviknute da 
očekuje dolazak gostiju. 


Korakov lik se još uvijek pojavljivao u njenim mislima, ali 
sada oslabljen, kao nejasno izraženo sjećanje na jedan 
gubitak. Neka tiha tuga obuzimala je Meriem kad bi mislila o 
njemu, ali žestina boli nad tim gubitkom nije je, kao u prvim 
danima, gonila u očajanje. Ipak, još mu je uvijek bila vjerna. 
Još se nadala da će je jednog dana naći i nije ni časa sumnjala 
da će je potražiti, ako je živ. No ova posljednja pomisao silno ju 
je uzrujala. Možda je Korak mrtav. Činilo se naprosto 
nemoguće da bi jedan stvor, tako sjajno uvježban da se suoči 
sa svim nezgodama života u džungli, podlegao tako mlad. 


Doduše, kad ga je posljednji put vidjela, rulja naoružanih 
ratnika napala ih je sa svih strana, a ako se još jednom vratio 
u domorodačko selo, što je po njenom misljenju morao 
svakako učiniti, bio je, najvjerojatnije, ubijen. Čak ni njen 
Korak onako sam samcat, nije mogao savladati cijelo selo. 


Konačno su prispjeli gosti. Bila su to tri muskarca i dvije 
žene — supruge dvojice starijih. Najmlađi član bijaše plemeniti 
Morison Bavnes, mlad, vanredno bogat čovjek, koji je, iscrpivši 
sva moguća uživanja što su mu pružale evropske prijestolnice, 
prihvatio sa zadovoljstvom, kad mu se pružila prilika, da lovi 
uzbuđenja i avanture na drugom kontinentu. 


Sve vanevropske doživljaje smatrao je više ili manje 
nevažnim, ali je volio da se zanosi novim, neviđenim predjelima 
kao i da posve strana lica smatra domaćima, ma kako mu 
odvratna izgledala kod kuće. Sa svima postupao je, koliko je 
god moguće, uglađeno i učtivo, mada je više cjepidlačio s 
ljudima koje je smatrao nižom vrstom, no s onima koje je 
smatrao da su mu intelektualno dorasli. 


Priroda ga je obdarila sjajnom tjelesnom građom i lijepim 
licem kao i s dovoljno zdrava razuma da se ne zanosi mišlju o 
svojoj nadmoći nad drugima, znajući da bi tada imao malo 
izgleda da se netko njime oduševi. I tako je veoma lako stekao 
glas najdemokratskijeg mladića koji smatra da je ravnopravan 
sa svima, a zapravo je bio posve osrednji momak. Ponekad bi 
se ipak pojavila sjenka sebičnosti, no nikad u tolikoj mjeri da 
postane mučna njegovim drugovima. Takav, ukratko, bijaše 
plemeniti Morison Bavnes kao predstavnik sjajne evropske 
civilizacije. No što bi pl. Morison Bavnes imao predstavljati u 
centralnoj Africi, teško bismo pogodili. 


U prisustvu stranaca Meriem je, ispočetka, bila bojažljiva i 
suzdržana. Njeni dobrotvori smatrali su da će biti mnogo 
zgodnije ako prešute njenu neobičnu prošlost te je tako 
predstavljena kao njihova štićenica — o njenom ranijem životu 
nije se uopće govorilo, a ni ispitivalo. Gosti su je smatrali 
ljupkom, skromnom, nasmijanom i živahnom djevojkom koja 
je posjedovala neiscrpni rezervoar zanimljivih i fantastičnih 
iskustava iz života džungle. 


U protekloj godini često bi izjahala s bwanom i Dragom. 
Poznavala je pored rijeke svaki guštik, obrastao trskom gdje bi 
najradije boravili bivoli. Znala je za tucet lavljih skloništa, za 
svaki izvor u tom sušnom kraju, udaljen dvadeset i pet milja 
od rijeke. Čudesnom, gotovo neobjašnjivom točnošću slijedila 
bi trag najveće i najmanje životinje sve do njene jazbine. No 
činjenica, koja ih je sve snebivala, bila je njena sposobnost da 
neposredno ustanovi prisustvo mesoždera kojeg ostali, uz 
krajnje naprežanje svih čula, nisu mogli ni vidjeti ni čuti. 


Plemeniti Morison Baynes gledao je u Meriem najljepšeg i 
najdražesnijeg suputnika. Od samog početka on se njome 
oduševio. Možda osobito zbog toga, jer nije očekivao da bi na 
afričkom posjedu svojih londonskih prijatelja mogao naći takvo 
društvo. Bili su najčešće zajedno, jer su u tom malom društvu 
bili jedini koji nisu vjenčani. Meriem, posve nenaviknuta 
druženju s ljudima poput Baynesa, bila je naprosto, njime 
očarana. Njegove priče o velikim, sjajnim gradovima koje je 
poznavao, ispuniše je čuđenjem i divljenjem. To, što je u tim 
pričanjima pl. Morison uvijek isticao prestiž svoje ličnosti, 
Meriem je shvatila kao prirodnu posljedicu njegove prisutnosti 
na sceni događaja — gdje god se našao. Morison je morao biti 
junak, mislila je djevojka. 


I tako, svakodnevno u prisustvu i društvu mladog Engleza 
Korakov lik postajao je sve manje zbilja. Korak, koji je prije za 
nju bio svakodnevna stvarnost, postade tek sjećanje. Tom 
sjećanju ostade i dalje vjerna, no kakvu snagu može imati 
sjećanje u odnosu na blještavu stvarnost? 


Sve do dolaska gostiju Meriem nije nikada sudjelovala u 
lovu. Nikada nije osobito voljela ubijati zbog sporta. Traganje 
za divljači uvijek ju je radovalo, no u pukom ubijanju zbog 
ubijanja nije nalazila nikakva zadovoljstva ova djevojka koja je 
nekad bila, a i sada u izvjesnom smislu ostala, mala 
divljakinja. 

Kada bi bwana uzjahao da ustrijeli divljač za hranu, ona je 
uvijek bila njegov oduševljeni pratilac, no s dolaskom gostiju iz 
Londona, lov se izopačio u čisto klanje. Domaćin nije dopuštao 
bezrazložno ubijanje, ali svrha tih lovova bili su ipak trofeji: 


glave i kože, a ne meso za jelo. Zbog toga je Meriem ostala kod 
kuće i provodila dane bilo s Dragom na verandi ili pak jasući 
omiljenog ponya preko ravnica i uz rub šume. Ovdje bi ga 
ostavljala nevezanog dok bi se ona popela na stablo da osjeti, 
na trenutak, nepomućenu radost povratka u divljinu i slobodu 
svog ranog djetinjstva. 


Tada bi joj se ponovo vraćao Korakov lik. Umorna od 
skakanja i njihanja po drveću, ona bi se najzad udobno 
ispružila na grani i zadrijemala. Ipak, nakon danasnjeg dana, 
osjeti kako se Korakovo lice polako rasplinjava i sliva s drugim, 
a pojava preplanulog, polugolog Tarmanganija postaje Englez 
u khaki-odjeći koji jaše svog konja za lov. 


Dok je tako sanjarila, iz daljine dopre joj do ušiju slabo, 
prestavljeno blejanje laneta. Meriem posta oprezna. Kad bismo 
vi ija imali priliku da čujemo tu istu žalosnu jadikovku iz tako 
velike daljine, ne bismo je znali objasniti, no Merieminu uhu 
ona je kazivala užas koji je obuzeo preživača kad se u blizini 
našao mesožder, a on nije mogao pobjeći. 


Koraku je bilo posebno zadovoljstvo i omiljena zabava da 
otme, kad god je mogao, Numi plijen. I Meriem bi također 
obuzela radosna drhtavica kad bi mogla ugrabiti slasni zalogaj 
gotovo ispred ralja kralja svih životinja. Sada, dok je slušala 
blejanje laneta, ponovo je prožme poznata jeza, i ona se sva 
uznemiri od želje da se opet poigra skrivača i našali sa smrću. 


Hitro odriješi suknju za jahanje i baci je u stranu, jer joj je 
strašno smetala dok je skakala po drveću. Čizme i čarape 
odletješe za suknjom, jer jedino golo ljudsko stopalo nije klizilo 
ni po suhoj ni po vlažnoj kori dok se tvrdim đonom čizme nije 
moglo ni maknuti po drvetu. Ona bi najviše voljela da odbaci i 
jahaće hlače, ali ju je Draga uvjerila materinskim savjetima da 
je nepristojno kretati se gol po svijetu. 


Na boku joj je visio lovački nož. Puška je ostala u navlaci, 
zakvačenoj na ormu njenog konja. Nije ponijela ni svoj 
revolver. 


Blejanje laneta se nastavljalo dok je brzala u tom smjeru, a 
znala je da dopire ravno s poznatog izvora koji bijaše nekada 


glasovito sastajalište lavova. U posljednje vrijeme više se nije 
moglo vidjeti mesoždera u blizini tog pojila, no Meriem je 
pouzdano znala da je blejanje laneta znak prisustva lava ili 
pantere. 


No uskoro će se sama uvjeriti, jer je brzo odmicala prema 
prestrašenoj životinji. Dok je jurila, čudila se kako to da 
glasovi dopiru neprekidno s istog mjesta. Zašto lane ne bježi? 
A onda ugleda malu životinju i bude joj sve jasno. Lane bijaše 
svezano za stup nedaleko izvora. 


Meriem zastane među granama obližnjeg stabla i brzim, 
prodornim pogledom ispita svu čistinu. Gdje je lovac? Bwana i 
njegovi ljudi ne love na taj način. Tko je svezao jadnu životinju 
da namami Numu? Bwana ne bi nikada dopuštao takva što u 
svojoj zemlji, a njegova riječ je bila zakon za sve koji su lovili 
nekoliko milja uokrug njegova imanja. 


Bez sumnje, bit će to neki divljaci, lutalice, pomisli Meriem, 
no gdje se nalaze? Nije ih moglo otkriti ni njeno oštro oko. A 
gdje je Numa? Zašto već nije skočio na taj slasni, a tako 
bespomoćni, zalogaj? Tužna bleka laneta svjedočila je da se 
mora nalaziti negdje u blizini. Ah! Najzad ga je ugledala. Ležao 
je u guštiku nekoliko jardi zdesna. Lane se našlo niz vjetar 
tako da je užasavajući miris zvijeri dopirao do njega svom 
snagom, dok ga Meriem nije osjetila. 


Trebalo bi zaobići čistinu da se dođe do suprotne strane 
gdje su se stabla nanizala tik do laneta. Zatim brzo priskočiti 
životinjici, i u tren oka presjeći spone, koje su je sputavale. 
Numa može navaliti svakog časa, a njoj gotovo i neće preostati 
vremena da se domogne stabla i spasi bijegom, no ipak to se 
moralo učiniti. Meriem se već mnogo puta uspjela izvući i iz 
gorih situacija, no što je ova. 


Na trenutak zastala je u nedoumici, no ne toliko od straha 
pred Numom koliko pred nevidljivim lovcima. Ako su to 
nepoznati domoroci, ona ista koplja, uperena u Numu, sručit 
će se smjesta na onog koji se usudio da oslobodi njihov 
mamac, namijenjen zvijeri koju su mislili uhvatiti u klopku. 
Lane se ponovno svom silom pokušalo osloboditi. Bolna 
tužaljka dirne osjećajne strune djevojčina srca. Odluči da bez 


oklijevanja i opreznosti zaobiđe čistinu. Pri tom je nastojala da 
je Numa ne primijeti. Konačno stiže do drveta koje se nalazilo 
točno nasuprot. Zaustavi se načćas da pogleda prema velikom 
lavu i istovremeno spazi kako se golema zvijer polako uspravlja 
u svoj svojoj veličini. Gromkom rikom nagovijesti da je 
spremna za napad. 


Meriem izvuće nož i skoći na zemlju. Potrči svom snagom 
prema lanetu. Numa je ugleda, šibne repom po mrkozutim 
sapima i užasno zariče. No, iznenađen i zatečen, bez sumnje, 
ovom čudesnom prikazom koja je tako neočekivano skočila iz 
džungle, ostade načas nepomičan. 


Još jedne oči spaziše Meriem, oči u kojima se odrazilo 
čuđenje ništa manje od onog u žuto-zelenim očima mesoždera. 
Jedan bijelac, sakriven iza bome* (2 

fe : od trnja 
podiže se upola kad je mlada djevojka izbila na čistinu i 
pojurila prema lanetu. I on opazi Numu kako oklijeva. Podiže 
pušku i nanišani u grudi zvijeri. Djevojka dospije k lanetu. Nož 
bljesne, a mali se zarobljenik nađe na slobodi. Blejeći odjuri u 
džunglu. Djevojka se tada okrene i pohita da se spasi na 
stablu s kojeg se tako munjevito i neočekivano spustila na 
opće čuđenje sve troje: lava, laneta i čovjeka. 


Na povratku djevojka se okrene prema lovcu. Kad spazi 
njeno lice, on razrogači oči. Od čuđenja zastade mu dah, no 
tada lav privuće svu njegovu pažnju. Prevarena i bijesna 
životinja pojuri. Nepomična puska jos je uvijek bila uperena u 
njene grudi. Čovjek je mogao opaliti i smjesta zaustaviti napad, 
no iz neobjašnjivog razloga, nakon što je ugledao njeno lice, 
možda, više volio da ostane neopažen? Bit će da je ovaj 
posljednji razlog zaustavio prst na obaraću i odvratio ga da 
jednim laganim pritiskom barem privremeno zaustavi golemu 
zvijer. 

Čovjek je poput orla motrio djevojku koja je pojurila da 
spasi svoj život. Ovaj uzbudljivi trenutak, otkako je lav jurnuo, 
trajao je svega sekundu, dvije. Za to vrijeme puska je 
neprestano nisanila široke zvjerinje grudi ili mrkožuti bok 


gospodara džungle, kad bi se lav pomakao ulijevo. U zadnji 
čas, kad je izgledalo da djevojka neće uspjeti pobjeći, lovac je 
skoro prstom pritisnuo obarač, ali gotovo istovremeno djevojka 
skoči i dohvati granu što se nadvila nad ćčistinom. I lav skoči za 
njom, ali okretna Meriem izvije se iz njegova dohvata za svega 
jednu ili dvije inče. 

Kad je spustio pušku, čovjek duboko uzdahne od 
olakšanja. Spazio je zatim djevojku kako se krevelji u lice 
bijesnom ljudožderu koji je urlao ispod nje, a onda, smijući se, 
hitro nestane u džungli. Još oko jedan sat lav se zadržao 
pokraj izvora. Lovac je već sto puta mogao strpati svoj plijen u 
vreću. A zašto to ipak nije učinio? Zar se mozda bojao da bi 
hitac mogao privući djevojčinu pažnju i nagnati je da se vrati? 


Najzad se i Numa još uvijek s bijesnom  rikom 
dostojanstveno uputi u džunglu. Lovac se izvuče iz bome i za 
po sata dospije u mali logor koji bijaše brižno sakriven u šumi. 
Grupica domorodaca dočeka njegov povratak sa zlovoljnom 
ravnodušnošću. 


Čovjek, koji je ušao u šator, bijaše visoka rasta, obrastao 
bradom, pravi golemi, žutobradi orijaš. Po sata kasnije pojavio 
se glatko obrijan. 


Domoroci ga pogledaše u čudu. 
— Biste li me takva prepoznali? — zapita ih. 


— Ni hijena koja te je rodila, ne bi te bwana, prepoznala — 
odvrati jedan. 


Čovjek zamahne teškom šakom prema licu drznika ali je 
dugotrajno iskustvo u izbjegavanju takvih udaraca spasilo 
drznika. 


Meriem se polako vraćala stablu na kome je ostavila svoju 
suknju, obuću i čarape. Veselo je pjevušila no smjesta 
prestade, kada ugleda stablo na kome su se mnogobrojni 
babuni veselo zabavljali vukući i natežući njene stvari. Kad su 
je spazili, nisu pokazivali nikakva straha. Naprotiv, kesili su 
zube i režali na nju. A što bi i moglo biti strašno na toj 
osamljenoj Tarmangani-ženki. Ništa, baš ništa. 


Širokom ravnicom uz samu šumu vraćali su se lovci sa 
svoje dnevne razonode. Bili su veoma udaljeni jedan od 
drugoga, jer su se nadali da bi na povratku kući preko ravnice, 
mogli dići nekog lutajućeg lava. Plemeniti Morison Baynes 
jahao je najbliže šumi. Pogled mu je bludio amo-tamo preko 
talasavog žbunja koje se raštrkalo po tlu i tik uz gustu džunglu 
koja je naglo, kao odsječena, svršavala uz rub ravnice, i 
zaustavio se na nekom liku što je podsjećao na živa stvora. 


Usmjeri konja prema tome otkriću, koje je ipak bilo suviše 
daleko za njegovo nenaviknuto oko, a da bi otkrio o čemu se 
radi. No, kad se primakao bliže, opazi da je to konj i već je htio 
nastaviti u smjeru svog ranijeg puta, kadli mu se učini da 
razabire i sedlo na konjskim leđima. On dojaše malo bliže. Da, 
konj bijaše osedlan. Kad se pl. Morison primakao još više, u 
njegovim se očima pojavi izraz radosnog očekivanja, jer je sada 
prepoznao ponya kojeg je Meriem naročito voljela. 


Odjaše galopom prema konju. Meriem mora da je u šumi. 
Čovjek lako zadrhti od pomisli da se jedna nezaštićena 
djevojka nalazi sama u džungli, koja je za njega oduvijek 
predstavljala stravično mjesto najraznovrsnijih užasa i smrti, 
što se potajno sšulja. Sjaše i ostavi svog konja pored 


Merieminog. Pješke se otputi u džunglu. Slutio je da ona sada 
vjerojatno nije u opasnosti, pa je želio da je iznenadi 
neočekivanim dolaskom. 


Tek je malo odmakao u šumu, kadli na obližnjem stablu 
začuje glasno kevtanje. Prilazeći sve bliže ugleda najzad ćopor 
babuna, kako reže na nekoga. Pogleda pažljivije i opazi da 
jedan od njih drži žensku suknju za jahanje dok drugi navlače 
čizme i čarape. Gotovo mu stade srce od najstrašnijeg 
objašnjenja tog prizora koje mu se posve prirodno nametne: 
babuni su ubili Meriem i skinuli tu odjeću s njena tijela. 
Morison sav zadrhti. 


Baš ju je htio glasno pozvati u nadi da je možda ipak 
djevojka još živa, kadli je ugleda na susjednom stablu, tik do 
onog koje su zaposjeli babuni. Vidio je kako su ovi režali i 
nešto joj brbljali. Silno se začudi da se i djevojka poput 
majmuna uzverala na stablo do golemih životinja. Tu sjedne 
na granu svega nekoliko stopa do najbližeg babuna. Skoro je 
već podigao pušku i sjurio kuglu u tu stravičnu prikazu koja 
je, kako mu se pričinilo, upravo htjela skočiti na nju, no tada 
začuje kako i djevojka nešto govori. Toliko se zaprepastio kad 
je začuo iz Merieminih usta ono neobično kevtanje, posve nalik 
majmunskome, da je skoro ispustio pušku. 


Babuni prestanu režati i počnu slušati. Moglo se jasno 
razabrati da su upravo toliko iznenađeni kao i sam pl. Morison 
Baynes. Polako, jedan po jedan stanu se približavati djevojci. 
Ona nije pokazivala ni najmanjeg znaka da ih se boji. Sada su 
je okruživali sa svih strana, tako da Baynes ne bi mogao 
opaliti, a da ne dovede u opasnost i djevojčin život. No on više i 
nije želio pucati. Postade silno znatiželjan. 


Nekoliko minuta djevojka je provela s njima izvodeći nešto 
što bismo u najmanju ruku mogli nazvati pavijanskom 
konverzacijom, a zatim joj je, s naglašenom spremnošću, svaki 
komad odjeće vraćen. Babuni su se pri tom tako gorljivo 
natiskivali oko nje, kao da im ona nešto poklanja. Oni su 
brbljali s njome, u ona im je uzvraćala. Plemeniti Morison 
Baynes sjede na podnožje stabla i obrisa znojno čelo. Tada 
ustane i uputi se natrag prema svom konju. 


Kada je nakon nekoliko minuta Meriem izašla iz šume, 
sretne ga. Gledao ju je razrogačenih očiju u kojima se zrcalilo 
čuđenje i neka vrsta strave. 


— Ugledao sam ovdje vašeg konja — objasni — i poželio da 
vas sačekam i pođem s vama kući — ukoliko ne smetam. 


— Nipošto — odvrati. — To će baš biti zgodno. 


Dok su se polako kretali ravnicom, pl. Morison uhvati sam 
sebe kako neprestano pogledava pravilni profil djevojke, 
pitajući se jesu li ga oći prevarile ili je doista vidio to ljupko 
stvorenje u društvu s gadnim smiješnim babunima kako s 
njima pripovijedala tako vješto kao što bi razgovarala s njime. 
Ta je stvar naprosto neobjašnjiva i nemoguća, a ipak vidio ju je 
vlastitim očima. 


Dok ju je promatrao, još mu se jedna misao uporno 
nametala. Ona bijaše prekrasna i veoma poželjna, no što je 
znao o njoj. Nije li ona sve u svemu neshvatljiva. Nije li i scena, 
kojoj je upravo malo prije prisustvovao, dovoljni dokaz koliko 
je ona jedno nepojmljivo stvorenje. Žena koja se vere po drveću 
i razgovara s majmunima iz džungle! Naprosto užasno! 


Plemeniti Morison ponovo obriše čelo. Meriem ga pogleda. 
— Vama je vruće — reče — a ja držim da je sada, nakon 
zalaska sunca veoma hladno. Kako to da se i sada znojite? 


Nije namjeravao da joj kaže kako ju je vidio s babunima, ali 
posve iznenadno, prije no što je mogao shvatiti što je rekao, 
izlane. 


— Znojim se od uzbuđenja — reče. — Ušao sam u džunglu 
pošto sam prepoznao vašeg konja. Htio sam vas iznenaditi, a 
kad tamo vi ste iznenadili mene. Vidio sam vas na stablu 
među majmunima. 


—Da?P? — odgovori ona ravnodušno kao da je to posve 
normalno da jedna mlada djevojka podržava prisne odnose s 
divljim zvijerima džungle. 


— To je užasno! — uzvikne pl. Morison. 


— Užasno? — ponovi Meriem i namršti obrve u čudu. — 


Što je u tome užasno? Oni su moji prijatelji. Zar je užasno kad 
netko razgovara s prijateljima? 


— Zar ste vi, dakle, stvarno s njima razgovarali? — poviće 
pl. Morison. — Vi ih razumijete i oni vas? 


— Naravno. 


— To su jeziva stvorenja — pokvarene životinje najniže 
vrste. Otkud vi znate govoriti životinjskim jezikom? 


— Oni nisu užasni, a nisu ni pokvareni — odvrati Meriem. 
— Prijatelji uopće ne mogu biti takvi. Prije no što me bwana 
našao i doveo ovamo, ja sam mnogo godina provela među 
njima. Jedva da i znam neki drugi jezik osim jezika Manganija. 
Zar da se odreknem tog poznanstva, naprosto zato što se, eto, 
dogodilo da momentalno, za sada, živim među ljudima? 


— Za sada! — poviče pl. Morison. — Valjda niste mislili 
kazati da se namjeravate vratiti i živjeti s njima? Kakve tu 
gluposti brbljamo! No i to je ideja! Vi ste me naprosto 
prenerazili, Miss Meriem. Vi ste doista u dobrim odnosima s 
ovdašnjim babunima, ali oni vas poznaju i neće vam učiniti 
ništa nažao, no da biste ponovo živjeli među njima — ne, to je 
besmisleno! 


— No, ja sam ipak tako živjela — uporno je nastavila 
djevojka, kad je vidjela da ga od te pomisli stvarno podilazi 
jeza, što se odražavalo u tonu njegova glasa, u držanju. 
Veselilo ju je da ga muči i dalje. — Da, da! Živjela sam tako, 
gotovo gola, među većim i manjim majmunima. Stanovala sam 
u krošnjama stabala. Noktima bih šćepala manje životinje i 
proždirala ih - sirove. S Korakom i Akutom polazila sam u lov 
na antilopu i vepra, a sjedeći na grani kreveljila sam se u brk 
lavu Numi, bacala po njemu grančice i dražila ga sve dotle dok 
ne bi tako strašno rikao da se sva zemlja tresla. 


— A Korak mi je načinio ležaljku visoko gore, među 
granama najsnažnijeg stabla. Donosio bi mi voće i meso. Borio 
se zbog mene i bio sa mnom tako nježan. Dok nisam dosla k 
bwani i Dragoj, nisam upoznala nikog tko bi sa mnom bio tako 
dobar kao što bijaše Korak. 


Odjednom djevojčin glas poprimi turobni prizvuk i ona 
posve zaboravi da zbija salu s pl. Morisonom. Mislila je na 
Koraka. Već tako dugo nije o njemu razmišljala. 


Dok su jahali prema bungalowu svog domaćina, oboje su 
neko vrijeme šutjeli, zaronjeni u misli. Djevojka je razmisljala o 
momku dobra srca. Leopardovo krzno upola je pokrivalo 
njegovu glatku, smeđu kožu dok se žustro verao drvećem da 
položi pred nju hranu, svoj poklon na povratku iz uspješnog 
lova. Iza njega, kosmat i snažan klatio se golemi majmun, 
antropoid, dok bi ih ona, Meriem, pozdravljala smijehom i 
poklicima silazeći uznjihalom granom pred ulaz svoje šumske 
kolibe. Slika, koje se upravo prisjetila, bijaše tako ljupka. 
Druga strana medalje rijetko se pojavljivala u njenom sjećanju 
- one duge, mrke noći, ledene, strašne noći u džungli, studene, 
i vlažne, i neprijatne za vrijeme velikih kiša, stravično zavijanje 
velikih mesoždera koji se šuljaju dolje u onoj paklenoj tami, 
neprestani strah pred panterom Šitom i zmijom Histom, strah 
od uboda insekata i gnusnih crva. No sve su to, uistinu, 
izbrisali dani puni sunca, bezgranične slobode, a najviše 
Korakovo društvo. 


Muškarčeve misli posve su se izmiješale. Bi mu odjednom 
jasno da se već gotovo zaljubio u tu djevojku, o kojoj nije znao 
ništa, sve do čas prije kad mu je svojevoljno otkrila dio svoje 
prošlosti. Što je više razmišljao o toj stvari, to mu je postajala 
sve jasnija. Bio je svjestan da joj je poklonio svoju ljubav, i da 
je došao gotovo već dotle da joj pokloni i svoje časno ime. 
Zadrhtao je od pomisli kako je malo nedostajalo, pa da se više 
nikad ne izvuče. Ipak, on ju je volio, ali na svoj način. Sve je to 
u skladu s moralnim nazorima pl. Morisona Baynes a i ljudi 
njegove vrste. Po njegovom shvaćanju ona je pripadala nižem 
sloju On je ne bi mogao oženiti, baš kao ni jednu od njenih 
prijateljica iz čopora babuna, a ona, naravno, nije ni mogla od 
njega očekivati takvu žrtvu. Već joj je i to služilo na čast, sto 
posjeduje njegovu ljubav dok će, razumljivo, svoje ime 
pokloniti nekoj djevojci iz visokih društvenih krugova kojima i 
sam pripada. Djevojka, koja se družila s majmunima, koja je, 
prema vlastitoj izjavi, živjela među njima gotovo gola, ne može 
posjedovati razvijeni osjećaj i razumijevanje za profinjene i 


plemenite osobine. Ljubav, koju će joj pokloniti, ne samo što je 
neće povrijediti, već će i znatno nadmašiti sve sto bi ona mogla 
poželjeti i očekivati. 

Što je više pl. Morison Baynes razmišljao o tome, to je 
snažnije uvjeravao samog sebe u potpunu plemenitost i 
nesebičnost svojih pobuda i namjera. Evropljani će bolje 
shvatiti njegovo gledište, negoli Amerikanci, ti jadni, očajni 
provincijalci kojima je uskraćeno pravo da rasuđuju o 
društvenim klasama, kao i o onoj poznatoj činjenici “da kralj 
ne može nikad činiti krivo". Nije čak ni htio raspravljati o tome, 
hoće li ona biti sretnija usred raskoši nekog londonskog 
apartmana, obasuta — što će svakako i biti — njegovom 
ljubavlju i novcem ili, kao zakonita supruga nekog čovjeka iz 
njenog društvenog sloja. Postojalo je, međutim, jos jedno 
pitanje, na koje je želio dobiti konačni odgovor, prije no što 
izvede plan koji je imao na umu. 


— Tko su Korak i A'ht? — upita. 


— A'ht je Mangani — odgovori Meriem — a Korak je 
Tarmangani. 

— A kakve bi zvijeri imale biti ti Mangani i Tarmangani? 
Djevojka se nasmije. 


— Vi ste Tarmangani — protumači. — Mangani su obrasli 
dlakom i vi ih zovete majmunima. 


— Korak je, dakle, bijelac? — upita je. 
— Da! 


— On je onda bio — ah — vaš — hm vaš — ? — Tu zastade 
jer mu je bilo vraški teško da nastavi s takvim ispitivanjem, 
dok su čiste i prekrasne oči djevojčice bile uprte ravno u 
njegove. 


— Što moj? — uporno je nastavila Meriem, koja bijaše u 
svojoj čistoj nevinosti nesposobna za dvosmislenost, te se nije 
mogla dosjetiti na što to cilja pl. Morison Baynes. 


— Zar — ah vaš brat? — promuca. 


— Ne, Korak nije moj brat — odgovori. 


Je li onda vaš muž? — grune najzad. 


Meriem kojoj ni na kraj pameti nije bilo da se obrani od te 
pomisli, prsne u veseli smijeh. 


— Moj muž! — poviče.— Pa što vi mislite, koliko je meni 
godina? Ja sam premlada da bih imala muža. Nikad još nisam 
mislila o tim stvarima. Korak... što? — tu ona također stade 
zamuckivati jer nikad prije nije pokušala analizirati veze koje 
su postojale između nje i Koraka. — Što je Korak? Korak je 
naprosto Korak — i ona opet prsne u radostan smijeh pošto se 
uvjerila u sjajne odlike svog opisa. 


Dok je tako pored nje, dok je gleda i sluša, čovjek uopće ne 
može vjerovati da u djevojčinom karakteru postoji ma i 
najmanji trag pokvarenosti. No, on je namjerno želio vjerovati 
da nije nepoštena, jer se inače svi njegovi napori ne bi isplatili. 


U toku idućih nekoliko dana pl. Morison nije baš osobito 
napredovao u ostvarivanju svoga plana. Ponekad bi gotovo 
odustao od njega, jer bi se sve češće i sam zapanjio, kako je 
malo potrebno da se prevari i svojevoljno ponudi Meriem brak, 
što bi se lako moglo dogoditi, ako dopusti da se još luđe 
zaljubi. A teško je bilo viđati je svakodnevno i ne ljubiti je. Ona 
je, naime, posjedovala jednu osobinu, posve neshvatljivu pl. 
Morisonu, koja je njegov plan pretvorila u iznimno teški 
zadatak. Bila je to urođena dobrota i čistoća koja je 
predstavljala najsnažniju djevojčinu obranu, onu nesavladivu 
prepreku na koju bi samo posljednji izrod mogao nasrnuti, a 
pl. Morisona Baynesa nisu nikadu smatrali takvim. 


Sjedio je on tako jedne večeri s Meriem na terasi kad su već 
svi otišli. Toga su dana nešto ranije igrali tenis, a bila je to 
igra, u kojoj se pl. Morison naročito isticao, kao što se, 
uostalom, isticao u svim glavnim sportovima. Pričao je Meriem 
o Londonu i Parizu, o plesovima i svečanim večerama, o 
čarobnim ženama i o njihovim čarobnim haljinama, o zabavi i 
zadovoljstvima bogatih i moćnih. Pl. Morison bijaše pravi 
umjetnik lukavog hvalisanja. Njegova sebičnost nije bila nikad 
ni nezgodna ni zamorna — nikad je nije grubo isticao, jer 
grubost je znak prostaštva koje je pl. Morison promišljeno 
izbjegavao, štaviše, slušalac bi stjecao dojam da se pl. Morison, 


ni u kom pogledu ne može svrstati među one, koji će umanjiti 
slavu loze Baynes i njenih predstavnika. 


Meriem je bila oduševljena. Na tu malu djevojku iz džungle 
njegove su priče djelovale poput bajki. P1. Morison izrastao je u 
njenoj svijesti kao golema, čudesna i veličanstvena ličnost. On 
ju je naprosto opčinio, i kad joj se nakon kraće sutnje 
primaknuo i uzeo njenu ruku, ona je zadrhtala kao da ju je 
dodirnulo neko božanstvo. U tom se drhtaju ushit ispreplitao 
sa strahom. 


On primakne svoje usne njenom uhu. 


— Meriem! — prošapće. — Mala moja Meriem! Mogu li se 
nadati da ću vas jednog dana smjeti zvati “svojom malom 
Meriem"? 


Djevojka okrene širom otvorene oči k njegovom licu, no ono 
bijaše zasjenjeno. Sva zadrhta, ali se ne povuče. Muškarac je 
obgrli jednom rukom i privuče bliže. 


— Ljubim vas! — prošapće. 


Ona ne odgovori. Nije znala što da kaže. Ništa nije znala o 
ljubavi. Nikada nije mislila o njoj, ali je osjećala da je divno biti 
ljubljen, ma što to značilo. Divno je kad se ljudi vole. No ona je 
znala tako malo o ljubavi i o čuvstvima uopće. 


— Kažite mi — reće — da ćete mi uzvratiti ljubav. Njegove 
usne sve su joj se više primicale. Već su je gotovo dotakle, 
kadli, odjednom, pred njom iskrsne Korakov lik poput nekog 
čuda. Ugleda kako se Korakovo lice primiče njenom, oćuti na 
svojima njegove vrele usne i tada, prvi put u životu, osjeti što 
znači ljubav. 


Ona se nježno odmakne. 


— Nisam posve sigurna — reče — da vas volim. Pustite me 
da sačekam. Ima još dosta vremena. Ja sam još suviše mlada 
da se udam, a i nisam uvjerena da bih bila sretna u Londonu 
ili Parizu — prije bih rekla da ih se bojim. 


Kako je samo lako i prirodno povezala njegovu izjavu o 
ljubavi s pomisli na brak! Pl. Morison bijaše siguran da nije 


spomenuo ženidbu — pazio je naročito da to ne učini. A sad 
nije sigurna da li ga ljubi! Ovo je naprosto šokiralo njegovu 
taštinu. Izgledalo je nevjerojatno da bi ta mala divljakinja 
uopće i mogla posumnjati u poželjnost pl. Morisona Baynesa. 


Ohladivši se od prvog naleta strasti, pl. Morison bio je opet 
sposoban da logičnije rasuđuje. Da, loše je startao. Sada će 
biti bolje da pričeka i postepeno je pripremi za jedinu 
mogućnost koju će joj, u svom oduševljenju, moći pružiti. Poći 
će polako. On baci pogled na djevojčin profil. Bio je sav ozaren 
srebrnim svjetlom velikog tropskog mjeseca. Da, lako je reći 
“poći polako", ali je to teško izvesti, jer je djevojka bila suviše 
zavodljiva. 


Meriem ustade. Korakov lik bio je još prisutan u njenoj 
mašti. 

— Laku noć — reče. — Ovo je previše lijepo, da bismo mogli 
lako ostaviti — i ona širokim pokretom zaokruži zvjezdano 
nebo, veliki mjesec, prostranu ravnicu, okupanu srebrom i 
tmaste sjene u daljini što su označavale džunglu. — O, kako to 
sve volim! 


Vi ćete London voljeti još više — reče smrknuto — i London 
će voljeti vas. U svakoj evropskoj prijestolnici predstavljat ćete 
najveću ljepoticu. Svijet će pasti pred vas na koljena, Meriem. 


— Laku noć — ponovi i napusti ga. 


Pl. Morison odabere jednu cigaretu iz svoje ukrašene 
tabakere, zapali, otpuhne tanki trak modrog dima prema 
mjesecu i osmjehne se. 


Idućeg dana Meriem i bwana baš su sjedili na terasi kad se 
u daljini ukaže jahač koji je prolazio nizinom nasuprot 
bungalowu. Bwana zasjeni oči rukom i zapilji se u pristigla 
jahača. Bijaše zbunjen. Malo je stranaca dolazilo u centralnu 
Afriku. Dobro je poznavao i sve crnce iz svih mjesta nekoliko 
milja uokolo. Nijedan bijelac nije se mogao pojaviti na 
udaljenosti od sto milja, a da bwana ne bude obaviješten o 
njegovu dolasku, i prije no što stranac sazna za njega. Velikog 
su bwanu obavještavali o svakom njegovom pokretu — čak 
kakvu divljač lovi i koliko od svake vrste, a također i na koji ih 
način ubija — jer bwana nije dopuštao upotrebu cijankalija i 
strihnina — te kako postupa sa svojim momcima. 


Po naređenju velikog Engleza, nekoliko se evropskih lovaca 
moralo vratiti na obalu, zbog nečuveno okrutnog postupanja 
sa svojom crnačkom pratnjom, a neki čovjek, koji se u 
civiliziranim naseljima pročuo kao sjajni lovac, bijaše potjeran 
iz Afrike i zabranjeno mu je da se ikad više vrati, jer je bwana 
otkrio da je svoj golemi ulov od četrdeset lavova postigao 
upotrebljavajući otrovane metke. 


Zbog takvog stava svi su ga čestiti lovci, kao i domoroci, 
voljeli i poštivali. Njegova riječ bijaše zakon, ondje gdje nikada 
ranije nije bilo zakona. Jedva da bi se našao koji poglavica, s 
jednog na drugi kraj morske obale, koji ne bi uvažavao 
bwanine zapovijedi da pomogne, na primjer, lovcima koji bi 
trebali pratnju, a isto bi tako lako istjerao nepoželjnog stranca 
— bwana bi zaprijetio njegovim momcima i naredio da ga 
napuste. 


No, očito ipak je postojao jedan koji je uspio da se 


nenajavljen ušulja u njegovo područje. Bwana nije mogao 
pretpostaviti tko bi mogao biti taj jahač sto upravo dolazi. Po 
gostoljubivom običaju graničara, on bi sačekao dosljaka s bilo 
kojeg dijela zemaljske kugle, i poželio mu odmah dobrodošlicu, 
prije no što bi ovaj sjahao. Ugledao je pred sobom visokog, 
čvrsto građenog čovjeka tridesetih godina, plavokosog i glatko 
obrijanog. Silno se naprezao da se dosjeti otkud mu je taj 
stranac poznat, a to bi mu pomoglo da se sjeti i njegova imena, 
ali nije mogao. Da je došljak morao biti po porijeklu 
Skandinavac, svjedočili su očigledno izgled i naglasak. Vladao 
se grubo ali srdačno. Ostavio je dobar dojam na Engleza koji je 
volio da u tome divljem, prašumskom kraju sudi o strancima 
na osnovu njihovih stvarnih vrlina, da ne postavlja nikakva 
pitanja i smatra ih najboljima, sve dok ne pokažu da nisu 
dostojni njegova prijateljstva i gostoprimstva. 


— Neobično se rijetko događa da neki bijelac dođe 
nenajavljen — reče dok su zajedno pošli prema poljani gdje mu 
se činilo da bi stranac mogao ostaviti svog konja. — Moji me 
prijatelji, domoroci, izvrsno obavještavaju. 


— Vjerojatno zato što dolazim s juga — protumači stranac 
— niste mogli saznati za moj dolazak. Putovao sam veoma 
dugo, a da nisam vidio ni jednog sela. 


— Da, milje i milje južno nema ni jednog — odvrati bwana. 
Otkako je pleme Kovudoo napustilo svoju zemlju, sumnjam da 
će itko na dvjesta ili trista milja u tome pravcu susresti ma i 
jednog domoroca. 


Bwana se čudio kako je bijelac sam samcat mogao prevaliti 
toliko milja kroz onaj divlji i negostoljubiv predio na jugu. I kao 
da se dosjetio o čemu razmišlja njegov subesjednik, stranac 
poče objašnjavati. 


— Otputio sam se sa sjevera da pomalo trgujem i lovim — 
reče — i napustio utrtu stazu. Moj poglavica, koji je jedini u 
cijelom safariju već prije bio u tome kraju, obolio je i umro. 
Nismo mogli naći ni jednog domoroca koji bi nas vodio, pa sam 
zato okrenuo nazad, ravno na sjever. Preko mjesec dana živjeli 
smo od voća i onog što smo uspjeli ustrijeliti. Kada smo se 
prošle noći ulogorili pored izvora na rubu ravnice, nismo ni 


slutili da bismo na tisuću milja odavde mogli sresti bijelca. 
Jutros sam se otputio u lov i ugledao dim iz vašeg dimnjaka pa 
sam momku, koji mi nosi pušku, rekao da se vrati u logor s 
dobrim vijestima, a ja sam pojahao ravno ovamo. Naravno da 
sam čuo za vas kao i svatko tko dođe u centralnu Afriku i bio 
bih neobično sretan kad biste dopustili da se kod vas odmorim 
i lovim uokolo. 


— Naravno — odvrati bwana. — Pomaknite svoj logor 
prema rijeci pored logora mojih momaka i osjećajte se kao kod 
kuće. 


Sada su stigli do terase i bwana predstavi stranca Meriem i 
Dragoj, koje su upravo izašle iz bungalowa. 


— To je Mr. Hanson — reče predstavivši ga pod imenom 
kojim se ovaj okrstio. — On je trgovac i zalutao je u džungli na 
jugu. 


Draga i Meriem mu se poklone. Izgledalo je da se čovjek 
osjeća veoma nelagodno u njihovu prisustvu. Domaćin je to 
pripisivao činjenici što nije bio naviknut na društvo kulturnih 
žena i nađe način da ga što prije oslobodi toga, očito 
neprijatnog, položaja odvodeći ga u svoju radnu sobu na 
brandy i sodu uz što će se, vjerojatno, Mr. Hanson bolje 
osjećati. 

Kad su obojica izišli, Meriem se okrene Dragoj. — Čudno — 
reče — no ja bih se gotovo mogla zakleti da sam već negdje 
upoznala Mr. Hansona. Baš čudno, jer je to posve nemoguće — 
i nije više htjela time razbijati glavu. 


Hanson nije prihvatio bwaninu ponudu da približi svoj 
logor bungalowu. Reče da se njegovi momci vole svađati, pa je 
bolje da su što dalje, a i on sam će biti malo po strani i uvijek 
izbjegavati da dođe u tješnji dodir s damama. Ta je izjava 
nezgrapne trgovčeve sramežljivosti izazvala, naravno, smijeh. 
Nekoliko puta pratio je goste kad bi polazili u lov, a oni su 
smatrali da je izvanredno iskusan i do najsitnijih detalja 
upućen u lov na veliku divljač. Uveče on bi često proveo 
najveći dio vremena s bijelim nadglednikom velike farme i tu, u 
društvu toga grubog bijelca _ nalazio više _ interesa _i 


razumijevanja, no što su za nj pokazivali profinjeni i 
obrazovani bwanini gosti. Zato bi ga noću često viđali kako 
vrluda farmom. Dolazio je i odlazio kad god bi htio. često je 
znao lutati velikim cvjetnjakom koji bijaše ponos i zadovoljstvo 
Drage i Meriem. Kad su ga prvi put zatekli u njemu, on ga je 
hvalio na svoj grubi naćin, objašnjavajući da je uvijek volio 
dobro staro cvijeće sjeverne Evrope koje je Draga tako 
uspješno presadila na afričko tlo. 


Da li su ga, međutim, ovamo privlačili uvijek prekrasni 
cvjetovi trandovilja i plamenca, od kojih je mirisao sav zrak u 
vrtu, ili pak jedan drugi, beskrajno ljepši cvijet koji je često 
šetao cvjetnjakom po mjesečini — crnokosa i tamnoputa 
Meriem? 


Hanson se zadržao već tri tjedna. Za to je vrijeme govorio 
da se njegovi momci odmaraju i oporavljaju nakon strašnih 
muka koje su pretrpjeli zalutavši na jugu u bespuća džungle. 
No, ipak nije baš tako dangubio kao što se činilo. Razdijelio je 
svoju malu pratnju u dvije skupine, povjerivši vodstvo svake 
ljudima koje je smatrao da su mu odani. Njima je objasnio svoj 
plan i obećao bogatu nagradu ako njegove namjere uspješno 
ostvare. Jednu skupinu pokrene veoma polako prema sjeveru 
stazom koja se spajala s velikim karavanskim putem što je 
vodio s juga prema Sahari. Drugoj je naložio da krene ravno na 
zapad, te da se neprestano pridržava i ulogoruje pored velike 
rijeke, koja predstavlja prirodnu granicu zemlje sto je veliki 
bwana s pravom smatra gotovo svojim vlasništvom. 


Svome je domaćinu objasnio da svoj safari polako pokreće 
prema sjeveru dok o onima, koji krenuše na zapad, ne reče 
ništa. Onda jednog dana izjavi da mu je polovina momaka 
nestala, jer su lovci iz bungalowa prosli pored njegova 
sjevernog logora, pa se bojao da su mogli zapaziti smanjeni 
broj članova njegove pratnje. 


I tako su stajale stvari jedne vrele noći, kad je Meriem, 
pošto nije mogla usnuti, ustala i odšetala u cvjetnjak. PI. 
Morison ju je još jednom te večeri salijetao svojim udvaranjem, 
te se djevojčin duh tako uznemirio da nije mogla usnuti. Učini 
joj se kao da će je golemi nebeski svod osloboditi sumnje i 


problema koji je muče. Baynes je navaljivao da mu kaže da li 
ga ljubi. Bar desetak puta je mislila da će mu moći na to 
pošteno odgovoriti. Korak je zapravo postao samo sjećanje. 
Poče vjerovati da je mrtav, jer bi je inače već potražio. No, nije 
znala da je on imao mnogo vise razloga da vjeruje kako je ona 
mrtva, te da je upravo zbog tog uvjerenja nije pokušao tražiti 
nakon onoga iznenadnog napada na selo plemena Kovudoo. 


Hanson je ležao iza jednog velikog rascvjetalog žbuna, piljio 
u zvijezde i čekao. Ovako je on ovdje preležao već mnoge i 
mnoge noći. Na što i na koga je on to čekao? Začuje kako se 
djevojka približava i upola se pridiže oduprijevši se o lakat. 
Podalje, svega nekoliko koraka, privezan uzdama za ogradu, 
stajao je njegov pony. Polakim korakom Meriem se približavala 
žbunu iza kojeg je čekao čovjek. Hanson izvuče iz džepa veliku 
šarenu maramu i nečujno se podiže na koljena. Dolje, kraj 
obora zanjišti konj. Daleko negdje u ravnici rikao je lav. 
Hanson se promeškolji i čučne spreman da se naglo osovi. 


Pony ponovo zarže — ovaj put brže. Sada se već začuo 
šušanj, jer je prolazio kroz grmlje. Hanson napne uši i začudi 
se kako je životinja uspjela izaći iz obora jer bijaše očito da je 
već prispjela u vrt. Muškarac okrene glavu u pravcu životinje, 
a kad vidje što je, spusti se na zemlju i šćućuri pokraj žbuna. 
Dolazio je neki muškarac vodeći dva ponyja. 


Sad je i Meriem nešto čula, pa se zaustavi da pogleda i 
osluhne. Tren kasnije pl. Morison Baynes dovede do nje dva 
osedlana konja. 


Meriem ga pogleda u čudu. Pl. Morison se bojažljivo 
osmjehne. 


— Nisam mogao spavati — objasni — pa sam pošao da 
malo projašem. Onda sam vidio kako ste izašli i pomislih ne 
biste li mi se pridružili. Pođimo! 


Meriem se osmjehne. Pustolovina je privuče. 
— Dobro — reče. 


Hanson tiho opsuje. Oboje povedu konje kroz vrt prema 
vratima i izađu. Tu su otkrili Hansonova konja. 


— Što će tu trgovčev pony — primijeti Baynes. 


— Vjerojatno je otišao da posjeti nadglednika — odvrati 
Meriem. 

— Nešto suviše kasno — ne ćini li vam se? — zapazi pl. 
Morison. — Ne bih volio jahati džunglom noću do njegova 
logora. 


Kao da želi naglasiti njegove strepnje, lav još jednom zariče 
u daljini. Pl. Morison se strese i pogleda Meriem, ne bi li 
zapazio kakav je dojam na nju proizveo ovaj neugodan urlik. 
No, ona se pričini kao da nije ništa primijetila. 


Tren kasnije oboje uzjašu i upute se polako preko ravnice 
obasjane mjesečinom. Djevojka upravi svog konja točno prema 
džungli. Bijaše to baš u smjeru odakle se razlijegala rika 
gladnog lava. 


— Ne bili bilo bolje da se klonimo toga momka? — predloži 
Morison. — Pretpostavljam da ga valjda niste čuli. 


— Da, čula sam ga — nasmije se Meriem. — Jašimo dalje 
da ga poslušamo. 


Pl. Morison se s mukom nasmije. Nije želio da pred 
djevojkom pokaže koliko mu je nelagodno, a isto se tako nije 
htio noću suviše približiti gladnom lavu. O sedlo bila mu je 
zadjenuta puška, no svjetlo mjeseca je bilo preslabo da bi se 
moglo pucati, a čak ni danju nije se nikad sam suočio s lavom. 
Smuči mu se od pomisli na to. Sada se rika zvijeri stiša. Više 
ga nisu čuli, pa se pl. Morison ponovno ohrabri. Jahali su niz 
vjetar prema džungli. Lav se nalazio udesno na maloj 
močvarnoj nizini. Bio je star. Već dvije noći nije ništa jeo, jer 
više nije tako hitro jurišao, a ni skokovi mu nisu bili onako 
snažni kao u mladim danima, kada je bio strah i trepet svih 
stvorova svoga divljeg kraljevstva. Već dva dana i noći išao je 
praznog želuca, a već prije hranio se samo lešinama. Bijaše 
star, no i takav, predstavljao je ipak strašnu razornu snagu. 


Na rubu šume pl. Morison pritegne uzde. Nije imao želje da 
pođe dalje. Numa je, svojim mekanim šapama tiho pred njim 
šmugnuo u džunglu. Vjetar je sada lako ćarlijao između njega i 


namijenjenog mu plijena. Prevalio je dalek put u potrazi za 
čovjekom. Davno, još u svojoj mladosti, okusio je ljudsko meso 
i, mada je ono bilo bljutavo u poređenju s mesom antilope ili 
zebre, mogao ga se lakse dočepati. Po Numinom sudu čovjek 
bijaše stvor spore pameti i sporih nogu, koji ne izaziva nimalo 
strahopoštovanja, sve dok se ne pojavi onaj jetki miris koji 
može općiniti osjetljive nozdrve ovoga kralja životinja ili 
zaglusna buka i zasljepljujucći bljesak strelovite puske. 


I noćas je nanjušio onaj opasni vonj, no bio je gladan i 
lakom do ludila. Mogao bi, ako je potrebno, sačekati tuce 
pušaka samo da napuni svoj prazni želudac. On zavije u 
šumu, ne bi li ponovno došao niz vjetar, nasuprot svojim 
žrtvama, jer ako osjete njegov miris, nema nade da će ih 
uhvatiti. Numa je skapavao od gladi, no iako je bio star, bio je 
još uvijek snažan. 


Duboko u džungli još je netko uhvatio slabi miris ljudi i 
Nume. On podiže glavu i onjuši zrak. Virne u stranu i osluhne. 


— Nastavimo! — reče Meriem. — Jašimo dalje putem. 
Suma je noću čarobna. Dovoljno je široka da možemo proći. 


Pl. Morison je oklijevao. Sav se zgrčio nastojeći da pred 
djevojkom ne otkrije svoj strah. Pravi muškarac, svjestan 
svojih mogućnosti, imao bi hrabrosti da odbije ovako 
beskorisno izlaganje djevojke opasnosti. On uopće ne bi mislio 
na se, ali sebičnost pl. Morisona nalagala mu je da uvijek prvo 
misli o sebi. On je planirao da odjaše s Meriem daleko od 
bungalowa. Želio je s njom porazgovarati nasamu i dovoljno 
daleko tako da će, ukoliko se ona i suprotstavi njegovoj 
namjeri, imati još dovoljno vremena da se opravda pred njome 
prije no stignu kući. Naravno, pomalo se i pribojavao da neće 
uspjeti. No baš to, što je makar i neznatno dvojio i oklijevao, 
služi mu na čast. 


— Ne trebate se bojati lava — reče Meriem, opazivši malu 
nedoumicu. — Već dvije godine nije bilo nigdje u okolici, kaže 
bwana, lava-ljudoždera, a divljači ima tako mnogo da nema 
razloga da se Numa baca na ljudsko meso. Osim toga, njega 
tako ćesto love da se radije sklanja ljudima s puta. 


— O, ne plašim se ja lava — odvrati pl. Morison. — Upravo 
razmišljam kako je prašuma najneprikladnije mjesto za 
jahanje. Zbog tog grmlja, niskih grana i svega ostalog čovjek 
gotovo izgubi volju za jahanje. 


— Pođimo onda pješke — predloži Meriem i htjede sjahati. 


— O ne — zaviče pl. Morison, zapanjen tim prijedlogom. — 
Radije jašimo — i usmjeri svog ponyja u džunglu, zastrtu 
tamnim sjenama. Iza njega pođe Meriem, a sprijeda se 
prikradao lav Numa i vrebao zgodnu priliku. 


Podalje, na ravnici osamljeni jahač promrsi kletvu kad 
ugleda kako njih dvoje nestaje u tami. Bio je to Hanson. 
Slijedio ih je od bungalovva. Oni su pošli u smjeru njegova 
logora, tako da je, ako bi ga primijetili, imao već spremnu 
dobru ispriku. No, oni ga nisu opazili, jer se uopće nisu 
osvrtali. 


Sada i on krene prema mjestu gdje su oni ušli u šumu. Nije 
više mario hoće li ga opaziti ili ne. Postojala su dva razloga za 
tu ravnodušnost. U prvom redu on je smatrao da je Baynesov 
čin posve istovjetan njegovom vlastitom planu za otmicu 
djevojke. On bi, na neki način, mogao okrenuti tu činjenicu u 
vlastitu korist. Trebao bi barem uspostaviti vezu s njima da se 
uvjeri, želi li i Baynes_ oteti djevojku. Drugi razlog bio je 
zasnovan na događaju koji se zbio prošle noći u njegovom 
logoru, događaju koji nije spomenuo u bungalowu strahujući 
da će privući pažnju, koju nipošto nije želio. Želio je spriječiti 
druženje crnaca velikog bwane sa svojim momcima. U 
bungalowu je ispričao da je pola njegovih ljudi nestalo. Ta bi se 
priča vrlo brzo razotkrila kad bi se njegovi momci intimno 
sprijateljili s bwaninim. 


Događaj, koji nije htio ispričati, a koji ga je sada nagnao da 
požuri za djevojkom i njenim pratiocem, desio se prošle noći 
dok je bio odsutan. Njegovi su ljudi sjedili oko logorske vatre, 
okruženi sa svih strana visokom, bodljikavom bomom kada je, 
bez i najmanjeg nagovještaja, među njih skočio golemi lav i 
šćepao jednog člana pratnje. Njegov je život spašen 
zahvaljujući jedino požrtvovnosti i hrabrosti drugova, a tek 
nakon žestoke bitke sa životinjom, koja je gotovo pobješnjela 


od gladi, uspjeli su je otjerati gorućim cjepanicama, kopljima i 
puškama. 


Po tome je Hanson znao da u tome kraju luta lav-ljudožder, 
ili je, ostarivši, to postao jedan od mnogobrojnih lavova što su 
lunjali noću preko brda i dolina, a danju poćivali u hladovitoj 
šumi. Pred nepunih pola sata čuo je riku gladnog lava i više 
nije ni najmanje sumnjao da se sulja za Meriem i Baynesom. 
Opsuje Engleza zbog tolike ludosti i podbode konja za njima. 


Meriem i Baynes stigoše do male, prirodne čistine. Na sto 
jardi od njih ležao je u šipražju pritajeni Numa. Svoje žuto- 
zelene oči nije odvajao od plijena, a vrh mu se krivudava repa 
grčevito trzao. Odmjeravao je udaljenost od plijena. Nije se 
mogao odlučiti bi li riskirao i smjesta napao ili bi još malo 
pričekao, nadajući se da će mu oni ujahati ravno u ralje. Bio je 
strašno izgladnio, ali ipak veoma jak. Nikako nije želio 
preuranjenim i loše odmjerenim zaletom proigrati priliku da se 
najede. Da je prošle noći pričekao dok crnci ne pozaspu, ne bi 
bio prisiljen da lunja gladan još idućih dvadeset i četiri sata. 


Osim njega još je netko nanjušio lava i ljude i sjeo na grani, 
gdje se bio smjestio da odspava. Pod njime se teško pomače 
siva trupina što se u mraku njihala amo-tamo. Životinja s 
drveta ispusti mukle grlene glasove i sune na leđa živog 
kolosa. Šapne mu neku riječ u velike uši i slon Tantor podiže 
surlu visoko u zrak, mašući njome gore-dolje, ne bi li nanjušio 
ono na što je šapatom upozoren. Još jednom začu šapat i, je li 
to bila zapovijed ili ne, tek trapava se životinja okrene 
nezgrapno, ali posve tiho i odgega prema lavu Numi i stranim 
Tarmangani-jahačima koje je nanjušio. 


Što su više napredovali miris lava i njegova plijena postade 
sve jači i jači. Numa je već bio nestrpljiv. Kako će jos dugo 
morati čekati da se dočepa hrane. Sad je već zlokobno šibao 
repom i gotovo zarežao. Na maloj čistini, ne sluteći nikakvu 
opasnost, djevojka i muškarac stanu razgovarati. Njihovi se 
konji posve pripiju s boka. Baynes potraži Merieminu ruku i 
stade je stezati dok je u njene uši sipao rijeći ljubavi. Meriem 
je slušala. 


— Pođite sa mnom u London — navaljivao je pl. Morison. 


— Skupit ću safari i, prije no što se dosjete da smo otišli, 
bit ćemo već cio dan na putu. 


— Zašto bismo morali otići na taj način — upita djevojka. 
— Bwana i Draga neće se suprotstaviti našem vjenčanju. 


— Ali ja vas, za sada, još ne mogu oženiti — objasni pl. 
Morison — postoje jos neke formalnosti koje moramo uzeti u 
obzir, a koje vi ne možete razumjeti. Sve će biti u redu. Poći 
ćemo u London. Ne mogu više čekati. Ako me ljubite, vi ćete 
poći. Zar ćete živjeti s majmunima? Zar ćete se s njima 
vjenčati? I oni ljube poput nas. Budete li ostali s njima, postat 
ćete njihovom ženkom. To je prirodni zakon i nijedan ga 
ljudski zakon ne može uništiti. Čemu da se ustručavamo ako 
ljubimo jedno drugo? Zbog čega da marimo za bilo koga na 
svijetu osim nas samih. Dao bih svoj život za vas, a vi, zar ne 
biste dali ništa za me? 


— Vi me ljubite? — upita ga. — Hoćete li me oženiti kad 
prispijemo u London? 


— Kunem se! — poviče. 


— Poći ću s vama — prošapće — mada ne mogu razumjeti 
zašto je to potrebno. — Ona se sagne k njemu, a on je zagrli i 
sagne se da je poljubi. 


Istog trena glava velikog kljovaša izroni između drveća koje 
je oivičilo čistinu. Samo ga pl. Morison i Meriem nisu ni vidjeli 
ni čuli, toliko bijahu zanijeti jedno drugim. Ali ga je Numa 
zapazio. S prostrane Tantorove glave čovjek ugleda djevojku u 
muškarćevu zagrljaju. Bio je to Korak, no u pristaloj spodobi 
skladno odjevene djevojke nije mogao prepoznati svoju 
Meriem. Vidio je nekog Tarmanganija sa svojom ženkom. Tada 
Numa jurne. 


Urliknuvši tako jezivo, da je gotovo i sam Tantor 
prestravljeno odustao od svog plijena, golema zvijer skoći iz 
svog skrovišta. Od njegove rike sva se zemlja tresla. Konji 
ostanu za tren kao ukopani od straha. PI. Morison Baynes 
problijedi. Lav jurne na njih u punom sjaju blještave 


na zapovijed volje i svijesti — sad su proradili gonjeni mnogo 
većom silom, silom prvog zakona prirode. On nesvjesno zabode 
mamuze duboko u bok svog ponyja, zgrabi uzde s njegova 
vrata i okrene ga munjevitim skokom prema ravnici i spasenju. 


Djevojčin pony zanjisti od užasa i propne se udaren 
kopitom svog druga. Lav je već bio tu. Samo je djevojka ostala 
hladnokrvna, djevojka i polugoli divljak koji je jahao na 
snažnoj šiji i smješkao se tome uzbudljivom prizoru na koji je, 
na svoje zadovoljstvo, slučajno nabasao. 


Za Koraka bila su to dva strana Tarmanganija koje je 
progonio gladni Numa. Numa je imao pravo na svoj plijen, no 
jedno od njih bila je žena. I Korak osjeti instinktivnu potrebu 
da je obrani. Nije ni sam mogao pogoditi zašto — sada su mu 
svi Tarmanganiji bili neprijatelji. Suviše je dugo živio poput 
životinje, a da bi još uvijek osjećao snažne ljudske porive koje 
je stekao nasljeđem, ali ih je sada ipak osjetio, barem kad se 
radilo o djevojci. 


On potjera Tantora naprijed, a onda podiže svoje teško 
koplje i nanišani u leteći cilj — lavlje tijelo. Djevojčin pony baš 
je stigao do stabla na suprotnoj strani čistine. Ovdje bi ga lav, 
koji je jurio strelovitom brzinom, lako uhvatio, no razbješnjeli 
Numa htio je radije ženu s njegovih leđa. Zato je skočio na nju. 


Korak krikne od čuđenja i udivljenja kad Numa skoči na 
konjske sapi, a djevojka istog trena odskoči s konja i dohvati 
se grane na drvetu što se nadvila nad njom. 


Korakovo koplje zabije se u Numinu lopaticu i obori ga s 
konja koji se žestoko propinjao. Oslobođen težine djevojke i 
lava on otkasa da se spasi, a Numa ostade ranjen s kopljem, 
zabodenim u lopaticu, kojeg se nije mogao osloboditi. Tako je 
završio njegov lov. 


Korak usmjeri Tantora prema osamljenom mjestu u 
džungli. Nije želio da ga opaze, a nitko ga nije ni vidio. 


Hanson je već gotovo prispio do šume, kad je začuo 
stravično rikanje lava i po tome je znao da je hajka otpočela. 
Čas kasnije iskrsne mu pred očima pl. Morison koji je jahao 
kao lud da se spasi. Čovjek je gotovo legao na ponyjeva leđa i, 


obgrlivši ga čvrsto objema rukama oko vrata, žestoko s obje 
strane mamuzao konja. Tren kasnije pojavi se i drugi pony, ali 
bez jahača. 


Hanson jaukne kad se dosjeti što se moralo odigrati u 
džungli daleko od njegovih očiju. S kletvom podbode konja u 
nadi da će lava otjerati sa žrtve. U rukama je držao spremnu 
pušku. A tada, iza djevojčina ponyja, opazi lava. Nikako to nije 
mogao shvatiti. Znao je da Numa, ako je uspio ščepati 
djevojku, neće poći u potjeru za drugima. On povuče svoga 
konja, nanišani i opali. Lav se zaustavi u sšuljanju, okrene i 
prevali na bok, a zatim se otkotrlja i ugine. Hanson odjaše u 
šumu i glasno pozove djevojku. 


— Tu sam — dobije brzi odgovor iz lisnate krošnje nad 
glavom. — Jeste li ga pogodili? 


— Jesam — odgovori Hanson. — A gdje ste vi? Jedva ste se 
izvukli. To će vas naučiti pameti da se noću ne skitate 
džunglom. 


Oboje se zatim vrate na ravnicu gdje su sreli pl. Morisona 
kako jaše polako natrag prema njima. Opravdavao se da mu je 
pony otkazao poslušnost i da je imao mnogo muka da ga 
zaustavi. Hanson se samo nasmijulji, jer se prisjeti kako je 
Baynes divlje mamuzao konja, i kako se na njemu i sada vide 
ožiljci od ostruga. No o svemu što je vidio ne reče ništa. On 
postavi Meriem kraj sebe, i sve troje odjašu u tišinu prema 
bungalowu. 


Iza njih Korak izroni iz džungle i izvuče koplje iz Numinih 
leđa. Još se uvijek smješkao. Vanredno ga je obradovao taj 
prizor, samo ga je jedna stvar mučila — ona okretnost kojom 
se djevojka s konjskih leđa odbacila na stablo povrh sebe i 
spasila se. U tom je neobično nalikovala Mangani i njegovoj 
izgubljenoj Meriem. On uzdahne. Da, izgubljenoj Meriem. 
Njegovoj maloj, mrtvoj Meriem. Bijaše veoma radoznao naliči li 
ta strana djevojka još u čemu njegovoj Meriem. Obuzme ga 
silna žudnja da je vidi. Pogleda za onima koji su još uvijek 
jahali preko ravnice. Zanimalo ga je kamo su mogli odjahati. 
Pojava jedne civilizirane djevojke i kicoški dotjeranog Engleza u 
khaki-odijelu probudi Koraka iz mrtvila. 


Jednom je i on sanjao, da će se vratiti u svijet kome 
pripadaju ovi ljudi, no s Merieminom smrti izgleda kao da su 
ga ostavile sve nade i stremljenja za boljim životom. Želio je 
samo provesti ostatak svog života u samoći, što je moguće 
dalje od ljudi. S uzdahom vrati se polako u džunglu. Tantor, po 
prirodi nemirno stvorenje, nije nipošto htio da se i dalje 
zadržava u blizini troje bijelaca pa se na pucanj Hansonove 
puške okrene i otkasa svojim dugim i trapavim nožurinama. 
Kad se Korak vratio da ga potraži, nije ga nigdje bilo. No 
čovjek-majmun nije se nimalo zabrinuo zbog nestanka svog 
prijatelja. Tantor je imao običaj da posve neočekivano odluta. 
Znali bi tako da po mjesec dana ne vide jedan drugog, jer se 
Korak rijetko brinuo hoće li ili neće naći ovog golemog 
debelokošca, pa je tako bilo i ovaj put. Umjesto da ga slijedi, 
on potraži udobnu granu na velikom stablu i tu uskoro usne. 


Na verandi bungalowa bwana je dočekao naše pustolove 


koji su se vraćali. U trenutku nesanice začuo je daleko, negdje 
na ravnici, pucanj Hansonove puške i zapita se, sto bi to moglo 
značiti. Smjesta je zaključio da se čovjeku, koga je smatrao 
svojim gostom, morala dogoditi neka neprilika na putu za 
logor, stoga je ustao i uputio se do nadzornikove zgrade gdje je 
saznao da je Hanson rano uveće još bio ovdje, no da je prije 
nekoliko sati otišao. Vraćajući se iz nadglednikove zgrade, 
bwana opazi da su vrata na oboru otvorena, a daljnje 
ispitivanje mu otkrije da nema Merieminog ponyja, kao ni onog 
kojeg je Baynes najradije jahao, i bwana smjesta zaključi da je 
to pl. Morison morao ispaliti hitac. Ponovo je probudio svog 
nadzornika i spremio se da sam ode sve to istražiti, kadli 
ugleda konjanike kako mu se približavaju preko ravnice. 


Domaćin je dočekao veoma hladno Englezovo objašnjenje. 
Meriem je šutjela. Opazila je da je bwana veoma ljutit na nju. 
Bijaše to prvi put, i to je silno zaboli. 


— Pođi u svoju sobu, Meriem — reče — a vi, Baynese, 
dođite u moj kabinet. Morao bih načas nešto s vama 
porazgovarati. 


Kad ga je Baynes poslušao, pristupi Hansonu. Bilo je 
nečeg u bwani što je, i kad najblaže postupi, nagonilo čovjeka 
da ga smjesta posluša. 


— Kako se to dogodilo da ste i vi bili s njima, Hansone? — 
upita. 


— Baš sam sjedio u vrtu — odvrati trgovac — nakon što 
sam napustio Jervisovu zgradu. Bio je to — kao što je poznato 
i vašoj gospođi — moj običaj. Legao sam načas da zadrijemam 
pokraj grmlja kadli me probude ove dvije zaljubljene budale. 
Nisam čuo o čemu su razgovarali, ali ubrzo zatim Baynes 
dovede dva ponyja i oni odjašu. Ne volim se u to miješati, jer to 
nije moj posao, no znam da nije bilo zgodno da izjašu noću, u 
to doba naročito za djevojku — to prvo nije u redu, a zatim je 
opasno. Stoga sam pošao za njima i to je sve što sam učinio. 
Baynes je pobjegao pred lavom što su ga noge nosile, ostavivši 
djevojku na cjedilu, a tada sam sretnim hicem pogodio zvijer u 
lopaticu i zaustavio je. 


Hanson odahne. Neko vrijeme obojica su šutjeli. Odjednom 
se trgovac nakašlje veoma zbunjeno i kao da mu je još nešto 
preostalo na duši što osjeća da mora kazati, a veoma mu je 
neprijatno. 


— Što je, Hansone, — zapita bwana. — Vi kao da biste 
htjeli nešto reći, ne? 


— Da, sami ste osjetili — Hanson se odvaži. — Nekako ovih 
posljednjih večeri ja sam ih mnogo viđao zajedno, no, oprostite 
mi sire, ali ja mislim da Mr. Baynes_ne smjera ništa dobro s 
tom djevojkom. Dovoljno sam toga čuo što me uvjerilo da je on 
pokušava nagovoriti da s njime pobjegne. — Hanson je, na 
osnovu vlastitih namjera, optužio Engleza više nego što je u 
prvi mah mislio. On se prepao da mu se Baynes ne uplete u 
vlastite planove, pa je zamislio način kako da se okoristi 
mladim Englezom i da ga se istovremeno riješi. 


— Stoga mislim — nastavi trgovac — da biste, kad već 
ionako moram krenuti, mogli predložiti Mr. Baynesu da pođe 
sa mnom. Ja sam spreman da ga povedem karavanskom 
stazom na sjever, ako to vi, sire, odobravate. 


Bwana se načas duboko zamisli. Onda podiže pogled. 


— Svakako, Hansone, no Mr. Baynes je moj gost — reče, a 
oči mu zlokobno sijevnu. — Na osnovu svih tih znakova ja ga 
ipak ne mogu optužiti da namjerava pobjeći s Meriem i budući 
da je moj gost, ne bih mogao biti tako neotesan te mu 
zapovjediti da ode. No, ako se točno sjećam njegovih riječi, ćini 
mi se da je govorio o povratku kući i uvjeren sam da mu ništa 
ne bi priredilo veće zadovoljstvo, nego da pođe s vama na 
sjever. Rekoste da ćete poći sutradan. Mislim da će tada Mr. 
Baynes poći s vama. Svratite ujutro, ako želite, a sada laku 
noć i hvala vam što ste tako budno pazili na Meriem. 


Dok se okrenuo da potraži svoje sedlo, Hanson sakrije 
osmijeh. Bwana uđe s terase u radnu sobu, gdje nađe pl. 
Morisona kako, u očitoj neprilici, šeta gore-dolje. 


— Baynese — reče bwana prelazeći na stvar. — Hanson 
odlazi sutra na sjever. On pokazuje veliku naklonost prema 
vama i upravo mi je rekao da vam poručim kako bi mu bilo 


drago ako biste pošli s njime. Laku noć, Baynese! 


Na bwanin zahtjev, Meriem je idućeg jutra morala ostati u 
svojoj sobi, sve dok pl. Morison Baynes ne otputuje. Hanson 
je rano došao po njega. U stvari, svu je noć proveo s 
nadglednikom Jervisom, kako bi rano ujutro mogao krenuti. 


PI. Morison i njegov domaćin oproste se samo formalno, a 
kad je, najzad, gost odjahao, bwana uzdahne od olakšanja. Bio 
je to veoma neprijatan događaj, te je bio sretan da je i to 
završilo, no nije žalio što je tako postupio. Nije se dao 
zaslijepiti Baynesovim zanosom za Meriem, jer znajući dobro s 
koliko se oholosti Baynes ponosi svojim društvenim 
položajem, nije ni načas povjerovao da će njegov gost ponuditi 
svoje ime bezimenoj arapskoj djevojci. Iako je imala suviše 
svijetlu put za čistokrvnu Arapkinju, bwana je ipak vjerovao u 
njeno arapsko porijeklo. 


Nije htio ponovno razgovarati s Meriem o tom događaju i tu 
je učinio veliku pogrešku, jer je mlada djevojka, svjesna 
obaveze i zahvalnosti koju duguje bwani i Dragoj, bila 
istovremeno veoma ponosna i osjetljiva, te ju je način — na 
koji je bwana otpremio Baynesa, a njoj uskratio mogućnost da 
se objasni i opravda — ponizio. To je, također, prouzročilo da 
Baynes, u njenim očima, postane mučenik i probudi joj u 
grudima snažni osjećaj solidarnosti za nj. 


Dok je prije samo upola pogriješila zbog ljubavi, sad je 
pogreška bila potpuna. Bwana i Draga morali su joj objasniti 
mnogo štošta o društvenim preprekama, jer su jedino oni, 
poznavajući odlično Baynesa, znali koliki jaz postoji tzmeđu 
Meriem i njega, no oni je nisu htijeli pozlijediti. Bilo bi, 
međutim, mnogo bolje da su joj zadali i tu manju bol, spasivši 
je tako jada koji će je uskoro zadesiti, a sve zbog njene 
neupućenosti. 


Dok su Hanson i Baynes jahali prema Hansonovu logoru, 
Englez je neprestano mrzovoljno šutio. Drugi je razmisljao 
kako da mu iznese prijedlog koji je upravo zamislio. Jahao je 
iza svoga suputnika i cerekao se kad je na ovome patricijskom 
licu opazio toliku namrgođenost. 


— Nije bio s vama najljubazniji, zar ne? — izreće najzad 
mahnuvši glavom prema bungalowu. Baynes značajno podiže 
pogled prema njemu. — On mnogo misli na djevojku — nastavi 
Hanson — i ne želi da je bilo tko oženi i odvede odavde. No, 
čini mi se da joj je prije naskodio negoli pomogao, time sto vas 
je otpremio. Tako bi se jednom mogla i udati, a ovako nikada 
više neće naći sjajnog mladog gentlemana poput vas. 


Baynes, koji u početku nije želio da se taj prosti momak 
miješa u njegove privatne stvari, sada smeksan posljednjom 
Hansonovom  primjedbom, odluči smjesta da ga smatra 
čovjekom finije vrste. 


— On je jedan traljavi graničar — zagunđa pl. Morison — 
no ja ću se već s njime naći. On može igrati poglavara u 
centralnoj Africi, no u Londonu smo obojica posve jednaki. Već 
će on dobiti svoje kad se vrati kući. 


— Da sam ja na vašem mjestu — reče Hanson — ne bih 
nikom dopustio da me odvoji od djevojke koju želim. Među 
nama, ja ga nimalo ne cijenim, i ako vam ma u čemu ustreba 
moja pomoć, računajte sa mnom. 


— To je baš lijepo od vas, Hansone — odvrati Baynes 
zagrijano — ali što da čovjek uradi ovdje u toj prokletoj rupi, 
bogu za leđima. 


— Ja znam što bih uradio — odvrati Hanson. — Ja bih, 
naprosto, djevojku odveo sa sobom. Ako vas voli, poći će. 


— Ali to se ne može izvesti — reče Baynes. — On nadzire 
milje i milje svu tu “cvjetnu" zemlju. Sigurno bi nas uhvatio. 


— Ne, ne bi, barem ne čovjeka mojih trkaćih sposobnosti — 
odvrati Hanson. — Deset godina ja ovdje trgujem, lovim i 
poznajem, baš kao i on, cio taj kraj. Ako želite oteti djevojku, ja 
ću vam pomoći i mogu vam jamčiti da nas nitko neće uhvatiti, 
sve dok se ne dokopamo morske obale. Savjetujem vam da joj 
napišete pismo, a ja ću joj ga dostaviti po svom poglavici. 
Zatražite sastanak, kako biste se oprostili, a ona neće odbiti. U 
međuvremenu mi ćemo neprestano pomicati logor prema 
sjeveru i vi možete s njome ugovoriti da do iduće noći bude sve 
spremno. Kažite joj da će se sastati sa mnom, a da ćete nas vi 


čekati u logoru. To će biti zgodnije, jer dobro poznajem ovaj 
kraj, i umijem to brže obaviti no vi. Vi ćete se pobrinuti za 
safari i polako napredovati prema sjeveru, a ja i djevojka ćemo 
vas dostići. 


— No pretpostavimo da ona neće htjeti poći? — zapita 
Baynes. 


— Tada ćete jos jednom ugovoriti datum oproštaja — 
odvrati Hanson — a umjesto vas, tamo ću otići ja i svakako je 
nagovoriti da pođe. Ona će morati poći, a poslije svega, 
naročito kad provede s vama oko dva mjeseca, koliko nam je 
potrebno da bismo stigli do obale, ona se neće osjećati tako 
loše. 


Baynes gotovo izusti riječi negodovanja, ali ne izreče ništa, 
jer istog časa postane svjestan da je to isto i on bio naumio. To 
je zvučalo svirepo i zločinački iz usta ovoga prostog trgovca, ali 
je, uza sve to, mladom Englezu postalo jasno da će prije 
uspjeti uz pomoć Hansona i njegova poznavanja afričkih 
putova, nego da posve sam pokuša izvesti tu avanturu. Stoga 
klimne glavom u znak nijemog pristanka. 


Preostali dio _ toga dugog puta prema sjevernom 
Hansonovom logoru projahali su u šutnji. Za to su vrijeme oba 
čovjeka bila zauzeta svojim mislima, svakako veći dio njihovih 
misli nije bio ni za jednoga od njih laskav. Dok su tako jahali 
kroz šumu, ne pazeći ni na šta, topot njihovih konja dopre do 
ušiju još jednog prolaznika kroz džunglu. Korak je odlučio da 
svrati do mjesta gdje je ugledao bijelu djevojku, koja se tako 
okretno dočepala stabla, kao da se u tome dugo vježbala. Bilo 
je u njoj nešto što ga je nagnalo da se prisjeti nećeg skoro 
zaboravljenog, i to ga je neodoljivo vuklo natrag. Želio ju je 
vidjeti u svjetlu dana, pogledati njeno lice, boju očiju i kose. 
Činilo mu se da veoma nalikuje njegovoj izgubljenoj Meriem, a 
znao je, unatoč tome, da nema nikakve nade. Kad ju je onako 
letimično pogledao na mjesečini dok je odskočila s konja, koji 
se propinjao, učini mu se da je iste visine kao i njegova 
Meriem, no mnogo punija i ženstvenija. 


Sada se polako kretao prema mjestu gdje je vidio djevojku, 
kadli mu do osjetljivog uha, dopre topot konjanika koji su se 


približavali. Prebaci se neopaženo preko grana sve dok ne 
ugleda jahače. Smjesta prepozna u mlađem čovjeka, kojeg je 
vidio kako grli djevojku na proplanku, obasjanom mjesečinom, 
prije no što ih je napao Numa. Drugog nije mogao prepoznati, 
mada mu se po držanju i stasu učini odnekud poznat i to ga 
uznemiri. 


Čovjek-majmun zaključi da mora uspostaviti vezu s mladim 
Englezom, ako želi ponovno pronaći djevojku, stoga zaostane 
iza njih i počne ih slijediti do Hansonova logora. Ovdje pl. 
Morison napisa kratko pismo koje Hanson preda jednom od 
svojih momaka, a ovaj smjesta potrči prema jugu. 


Korak se zadržao u blizini logora i pažljivo motrio Engleza. 
Gotovo se već nadao da će, kad oba jahača stignu na cilj, 
ugledati djevojku, a kad joj ne nađe ni traga u logoru, veoma 
se razoćara. 


Umjesto da se odmara kako bi iduće noći mogao izdržati 
naporni marš, Baynes je nespokojno hodao šumom amo- 
tamo. Hanson je ležao na svojoj visećoj postelji i pušio. Veoma 
su malo razgovarali. Korak se šćućurio povrh njih na grani 
guste, lisnate krošnje. Tako prođe i ostatak popodneva. Korak 
postane gladan i žedan. Sumnjao je da će itko od te dvojice 
prije jutra napustiti logor, stoga je otišao, ali prema jugu gdje 
je očekivao da bi se najvjerojatnije mogla nalaziti djevojka. 


U vrtu pored bungalowa na mjesečini Meriem je koračala 
sva zamišljena. Još je patila zbog nepravednog bwaninog 
postupka prema pl. Morisonu Baynesu. Ništa joj nisu 
objasnili, jer su bwana i Draga željeli da je poštede od 
poniženja i boli koje bi joj nanijelo objašnjenje Baynes ove 
namjere. Znali su ono, što Meriem nije znala, naime da taj 
čovjek uopće ne namjerava da se njome oženi jer bi inače 
došao otvoreno bwani svjestan da mu to ovaj uopće ne bi 
branio, ukoliko ga Meriem stvarno voli. 


Meriem ih je oboje voljela i bila im zahvalna za sve što su za 
nju učinili. No duboko negdje u njenom malom srcu zatalasala 
se divlja čežnja za slobodom. Godine nesmetane slobode, koje 
je provela u džungli, sačinjavale su bit njene duse. I sada, po 
prvi put otkako je došla k njima, Meriem se osjeti zatočena u 


bungalowu velikog bwane i Drage. 


Poput tigrice u kavezu koračala je amo-tamo uz ogradu. 
Odjednom okrene glavu prema vanjskom plotu i osluhne. Što 
se to čuje? Šum golog ljudskog stopala baš pored ograde! 
Osluhne još tren. Šum se više ne ponovi i ona nastavi svoju 
nespokojnu šetnju. Prođe suprotnom stranom vrta, okrene se i 
zakorača prema gornjem dijelu. Na ledini pored grmlja, koje je 
skrivalo ogradu, u punom sjaju mjeseca ležao je bijeli omot 
kojeg nije bilo tren ranije, kad je ovuda prolazila. 


Meriem načas zastane, ponovo osluhne i onjuši zrak, baš 
poput tigrice, stoviše i opreznije. Pokraj grmlja šćućurio se 
nagi crni glasnik i buljio kroz lišće. Ugleda je kako se uputi 
prema pismu. Ugledala ga je znači! Tiho se uspravi i držeći se 
neprestano sjene grmlja, što se nanizalo sve do obora, uskoro 
iščezne iz vida. 

Izoštreno Meriemino uho otkrilo je svaki njegov pokret. No, 
ona nije pokušala da ispita odakle dolazi. Smjesta se dosjeti da 
je to glasnik pl. Morisona. Zastane i dohvati što je našla. 
Raskinuvši omot, otvori pismo i stade polako čitati na svjetlu 
blistave mjesečine. Bilo je, kao što je pogodila, Baynesovo. 


— Ne mogu otići, a da vas ponovo ne vidim — pročita. — 
Dođite sutra rano izjutra na čistinu da se oprostimo. Dođite 
sami. 


Od ovih nekoliko riječi srce joj brže zakuca i bljesak sreće 
ozari lice. 


Bio je još mrak kad se pl. Morison Baynes uputio do 


mjesta određenog za sastanak. Zahtijevao je uporno vodiča, 
tvrdeći da inače neće znati pogoditi put do male čistine. U 
stvari, nije bio dovoljno hrabar da sam jaše po mraku prije 
izlaska sunca, pa je želio da bude u društvu. Pratio ga je i 
Korak ljuljajući se s grane na granu jer ga je probudila buka iz 
logora. 


U devet sati Baynes je prispio na čistinu. Meriem još nije 
stigla. Crnac leže da otpočine, a Baynes se lijeno opusti u 
sedlu. Korak se udobno ispruži na visokoj grani, odakle je 
mogao dobro promatrati one ispod sebe, a da ne bude 
primijećen. 

Prošao je jedan sat. Baynes je postao nervozan. Korak se 
već dosjetio da je mladi Englez došao ovamo na sastanak, a 
pogodio je tko je taj koga on čeka. Korak bijaše zadovoljan što 
će uskoro vidjeti okretnu ženku koja ga je tako neodoljivo 
podsjećala na Meriem. 


Najednom začuje topot konja koji se približavao. Dolazi! 
Skoro je već stigla na čistinu kad je Baynes zapazi. Iz žbunja 
izrone glava i bedra njenog konja, a onda se pojavi i Meriem na 
njemu. Baynes podbode konja njoj u susret. Korak pogleda 
pažljivo dolje. U sebi je proklinjao šešir široka oboda koji je 
skrivao njeno lice. Sad je već prispjela točno do Engleza. Korak 
spazi kako je muškarac uhvatio obje njene ruke i privukao je 
na grudi. Muškarčevo se lice začas sakrilo iza oboda širokog 
djevojčina šešira. Znao je da su im se usne sastale. Obuzme ga 
tuga i slatko sjećanje, te za tren nesvjesno sklopi oči, kako ne 
bi vidio njihovu sreću. 


Kad ih je opet otvorio, oni su se razdvojili i ozbiljno 
razgovurali. Korak je primijetio da je muškarac nešto uporno 
nagovara, ali bilo je isto tako očigledno da djevojka ne pristaje. 
Sve njezine kretnje, taj način kako je zabacivala glavu naviše, 
udesno i nježno naginjala bradu, Koraka su snažno podsjećale 
na Meriem. Sada su završili razgovor. Muškarac ponovo zagrli i 
poljubi djevojku na rastanku. Ona se okrenu i odjaše istim 
putem kojim je i došla. Muškarac je sjedio na svom konju i 
promatrao je. Na ivici džungle ona se okrene i mahne mu 
rukom. 


— Noćas! — povičće. Dok je to doviknula iz daljine, koja ih je 
razdvajala, zabacila je glavu i sada je Korak prvi put ugledao 
njeno lice. On se trgne kao da ga je strijela ubola u srce. 
Drhtao je poput lista. Zatvori oči dlanovima, i onda ih opet 
otvori, ali djevojka je otišla, samo je njihanje lišća označilo put 
kojim je iščezla. 

— Nemoguće! Ne, to ne može biti istina! Pa ipak vlastitim 
očima vidio je svoju Meriem, nešto stariju, oblijeg stasa jer se 
približavala zrelosti i dosta izmijenjenu. Bila je ljepša no ikada, 
ali još uvijek njegova mala Meriem. Onu, koju je smatrao 
mrtvom, ugledao je opet živu. Vidio je Meriem od krvi i mesa. 
Ona živi! Nije umrla! Vidio ju je, vidio svoju Meriem, ali u 
naručju drugog muškarca! A taj se čovjek nalazio ispod njega 
nadohvat ruke. Korak je stisnuo grčevito svoje teško koplje. 
Igrao se lasom, ispletenim od trave koje se klatilo zataknuto za 
pojas. Onda pomiluje svoj lovački nož o boku. Čovjek ispod 
njega pozove svog pospanog pratioca, popusti uzde svom 
ponyju i krene na sjever. Korak je još uvijek sjedio na drvetu. 
Ruke je spustio niz tijelo. Sad je zaboravio i oružje i sve svoje 
namjere. Korak je razmišljao. Zapazio je kako se Meriem 
promijenila. Posljednji put kad ju je vidio, bila je malena, napo 
gola Mangani, divljakinja neobičnog izgleda. Tada mu nije 
izgledala takva, ali sada, pošto se izmijenila, znao je da je bila 
neobična. U to vrijeme još se nije razlikovala od njega. 


Sada se ona promijenila. Bijaše ljupka i dražesna poput 
cvijeta u kojem se odražavala profinjenost civilizacije. Zadrhta 
kad se prisjeti kakvu joj je sudbinu on obećavao; bila bi žena 
čovjeka-majmuna u divljoj džungli. Nekoć u tome nije vidio 


ništa loše, jer ju je ljubio, a život, koji je za nju odabrao, bijaše 
život džungle koju su oni sami oboje izabrali za svoj dom. 
Sada, kad je vidio Meriem u onakvoj odjeći, postade svjestan 
koliko užasan bijaše plan što ga je davno zamislio. 


Uza sve to on ju je još uvijek ljubio, i ljubomora mu je 
izjedala srce, kad se sjeti mladoga Engleza. Što je taj 
namjeravao uraditi s njom? Da li ju je uistinu ljubio? A kako bi 
netko mogao da je ne ljubi? Da mu je ona uzvraćala ljubav, za 
to je Korak imao jak dokaz. Da ga nije ljubila, ne bi primila 
njegove poljupce. Njegova Meriem ljubi drugog. Načas je pustio 
da ga potpuno obuzme ta strašna istina. U njegovu srcu rodila 
se silna želja da prati toga čovjeka i da ga ubije, ali u svijesti 
iskrsne misao da ga ona ljubi. Zar bi on mogao ubiti čovjeka 
kojeg Meriem ljubi? Tužno strese glavom. Ne, to ne bi mogao. 
Tada zaželi da slijedi Meriem i da s njome razgovara. Gotovo 
već krene, ali tada pogleda svoje golo tijelo i posrami se. On, 
ranije sin jednog engleskog lorda, odbacio je svoj nekadašnji 
život, i spustio se na razinu životinje, tako da ga je sada stid 
otići k voljenoj ženi i položiti joj svoju ljubav pred noge. Stidio 
se poći nekadašnjoj maloj arapskoj djevojčici, koja mu u 
džungli bijaše drug u igri. A što bi joj i mogao ponuditi? 


Godinama su ga okolnosti sprečavale da se vrati ocu i 
majci, a onda se umiješao ponos i izbrisao iz sjećanja i 
posljednji trag želje za povratkom. U svojoj dječačkoj čežnji za 
pustolovinama povezao je svoju sudbinu sa životom majmuna 
iz džungle. Ubojstvo probisvijeta u lučkom prenoćištu ispunilo 
je njegovu djetinju fantaziju strahom od zakona, a to ga je 
otjeralo još dublje u divljinu. Neprijateljsko odbijanje koje je 
susreo kod ljudi, i crnih i bijelih, utjecalo je snažno na njegovu 
dušu koja se tada oblikovala i bila iznad svega osjetljiva. 


Počeo je vjerovati da mu je čovjek neprijatelj, a da je u 
Meriem našao jedino ljudsko biće, koje je trebao i za kojim je 
čeznuo. Kad su mu je oteli, njegova je tuga bila tako duboka 
da mu je i sama pomisao na ljudsko društvo bila 
nepodnošljiva. Napokon je smatrao da je kocka bačena. Sam je 
izabrao da ostane poput životinje, živio je životom životinje, a 
tako će i umrijeti. Sada, kad je već bilo prekasno, požalio je. 
Meriem, koja je, eto, živjela, otkrila mu se toliko preobražena, 


da je sam osjetio koliko se udaljila iz njegova života. Ne bi je 
jače mogla udaljiti ni sama smrt. U novom svijetu ljubila je 
čovjeka svoga kova. Korak je znao da je to ispravno. Ona nije 
bila za njega, za golog divljaka. Ne, ona više njemu ne pripada, 
ali on jos uvijek njoj pripada. 


Kad već ne može željeti nju i biti s njome sretan, on će 
uraditi sve što je u njegovoj moći da joj osigura sreću. Slijedit 
će mladog Engleza. Prvo valja doznati ne misli li učiniti djevojci 
nešto nažao, a zatim će čuvati čovjeka kojeg Meriem ljubi, zbog 
nje, premda mu je ljubomora izjedala srce. Ali, ako taj čovjek 
snuje Meriem neko zlo, neka mu bog pomogne! 


napeše se ispod opaljene kože, kad je savio stisnute ruke iza 
glave. Nešto se micalo na zemlji, ispod njega. Pojavila se 
antilopu na čistini. Korak osjeti glad, opet bijaše životinja. 
Ljubav ga je samo na trenutak uzdigla u visine časti i 
odricanja. 


Antilopa je presijecala čistinu. Korak se spusti na zemlju s 
protivne strane drveta tako lako da čak ni budne uši antilope 
nisu zapazile njegovo prisustvo. Odmota svoj laso od trave, bilo 
je to najnovije pojačanje u njegovu naoružanju, i s njim je 
vješto rukovao. Često je putovao samo s nožem i lasom jer ih je 
lako nosio. Koplje, luk i strijela bili su glomazniji, pa ih je često 
sakrio u tajno skrovište. 


U desnoj ruci držao je samo jedan namotaj dugog užeta, a 
u lijevoj njegov kraj. Antilopa biješe udaljena svega nekoliko 
koraka. Korak skoči posve tiho iz svoga skrovišta, oslobodi 
laso grmlja i zavitla njime. Skoro istog časa antilopa odskoći, 
ali munjeviti laso sa svojom pomičnom zamkom poleti zrakom 
povrh nje i pade nepogrešivom točnošću oko vrata životinje. 
Bacač brzo povuče rukom i zamka se stegne. Korak se opaše 
lasom, ali kako je antilopa napela uže, u svom mahnitom 
pokusaju da pobjegne na slobodu, on pade na leđa. 

Umjesto da se približi paloj životinji, kao što bi to učinio 
bacač lasa sa Zapada, Korak dovuče svog zarobljenika k sebi, 
a kad je životinja bila nadomak skoka, skoči na nju poput 
pantere, zabode zube u vrat životinje, a srce probode vrškom 


svog lovačkog noža. Zatim smota laso, odsijeće nekoliko velikih 
komada mesa s plijena i ponovo se popne na drvo da ih u miru 
pojede. Poslije se odnjise s grane na granu do obližnjeg izvora, 
a onda zaspi. 


Dugo je mislio na idući sastanak Meriem i mladog Engleza 
jer je djevojka na rastanku doviknula: — Noćas! — Nije slijedio 
Meriem jer je znao, po putu kojim je dosla i kojim se vratila, da 
je njeno obitavalište negdje iza ravnica, a kako nije želio da ga 
djevojka otkrije, nije se usudio prijeći ravnicu. Bit će dovoljno, 
ako ostane uz mladića, a to je, za sada, i namjeravao. 


Meni ili vama izgledalo bi nemoguće pustiti Morisona da 
ode tako daleko u džunglu i zatim ga pronaći, ali Koraku to 
nije bilo ni najmanje teško. Nagađao je da će se bijelac vratiti u 
svoj logor, a da je i postupio drugačije, Koraku bi bilo veoma 
jednostavno slijediti trag muškarca na konju u pratnji jednog 
pješaka. Mogli su proći i dani, a Koraku bi taj trag bio dovoljno 
jasan da ga dovede do cilja. Poći tragom, starim svega nekoliko 
sati, bijaše za Koraka isto kao da obojicu vidi jasno pred 
sobom. 


Zbog toga, svega nekoliko minuta nakon što je Morison 
Baynes ušao u logor, a Hanson ga pozdravio, Korak se spusti 
bešumno na susjedno deblo. Tu je ostao do kasno poslije 
podne, ali se mladi Englez nije maknuo iz logora. Korak bijaše 
znatiželjan, hoće li ovamo doći Meriem. Nešto kasnije Hanson i 
jedan od crnih dječaka izjašu iz logora. Korak to zamijeti posve 
hladno, jer ga nije nitko drugi zanimao osim mladog Engleza. 


Smračilo se, a mladić se nije micao iz logora. Večerao je, a 
zatim popušio bezbroj cigareta. Onda poče nervozno mjeriti 
koracima prostor pred šatorom. Zahtijevao je da djećak-sluga 
baca neprestano drva u vatru. Negdje zahropće lav, a on 
nestane u šatoru i opet iskrsne s automatskom puškom. 
Ponovno naredi dječaku da podjari vatru. Korak primijeti da je 
veoma nervozan i prestrašen, pa iskrivi usne u prezirnom 
osmijehu. 


Zar je to muškarac koji ga je istisnuo iz srca Meriem? Da li 
je to uopće muškarac kad se plaši kašljanja starog Nume? 
Kako će taj obraniti Meriem od bezbrojnih opasnosti u 


džungli? Ah, ali to njemu neće biti potrebno. Oni će živjeti 
bezopasno u srcu evropske civilizacije, gdje postoje ljudi u 
uniformi da ih obrane. Evropljaninu ne treba nikakva 
spretnost da obrani svoju ženu. Opet prezir iskrivi Korakove 
usne. 


Hanson i crni dječak odjasu do čistine. Bijaše već mrak kad 
su stigli. Tu Hanson ostavi dječaka, odjaše do ravnice i povede 
sa sobom dječakova konja. Stade čekati. Bilo je već devet sati 
kad spazi osamljena jahača kako galopira iz bungalowa. Nakon 
nekoliko trenutaka Meriem zaustavi svog konja ispred njega. 
Bijaše nervozna i sva zažarena u licu. Kad prepozna Hansona, 
lecne se. 


Hanson požuri s objašnjenjem. — Nije mogao doći sam, pa je 
stoga poslao mene, da vas povedem u logor. 


Djevojka nije mogla u tami opaziti zažareni i pobjedonosni 
izražaj na licu govornika. 


— Bolje da požurimo — nastavi Hanson — morat ćemo brzo 
krenuti, ako ne želimo da nas dostignu. 


— Jeli on teško povrijeđen? 


— Samo je malo istegnuo gležanj — odvrati Hanson. — 
Jahati može dobro, ali smo obojica smatrali da je bolje ako 
noćas leži i otpočine jer će idućih tjedana morati mnogo jahati. 


— U redu — složi se djevojka. 


Hanson okrene ponyja, a Meriem ga je slijedila. Jahali su 
oko jednu milju sjeverno uz rub džungle, a tada se upute 
zapadno ravno u džunglu. Meriem ga je slijedila ne pazeći 
kamo jašu. Nije točno znala gdje leži Hansonov logor, pa tako 
nije slutila da ne jašu onamo. Jahali su cijele noći ravno na 
zapad. Kad je svanulo, Hanson dozvoli da se ustave zbog 
doručka kojeg je ponio sa sobom iz logora u bisagama što su 
visile na sedlu. Tada opet krenuše i nisu se zaustavljali sve 
dok nije sunce pretjerano zapeklo. Tada se zaustavi i dade 
znak djevojci da sjaše. 


— Ovdje ćemo časkom počinuti, a ponyje pustiti da pasu — 


odvrati Hanson. 


— Nisam zamišljala da je logor tako daleko — primijeti 
Meriem. 

— Naredio sam da krenu na put ranom zorom — objasni 
trgovac — kako bismo imali dobar start. Znao sam da nas 


dvoje možemo lako sustići natovareni safari. Stići ćemo ih 
prekosutra. 


Iako su putovali jedan dio noći i cio idući dan, safariju nije 
bilo ni traga. Meriem, dobar poznavalac života u džungli, znala 
je da nitko već danima nije prošao ispred njih. Povremeno bi 
primjećivala obrise tragova mnogih ljudi i to vrlo starih. 


Uglavnom su slijedili taj jasno označeni trag, koji je išao 
pored staze slonova i kroz šumarke, koji su bili lijepi poput 
parka. Bijaše to idealan put za brzo putovanje. 


Meriem na kraju postane sumnjičava. Postepeno se 
mijenjalo i vladanje muškarca kraj nje. Često, kad bi ga 
iznenada pogledala, opazila je kako je guta pogledom. Polako 
joj se prikradala pomisao na jedno davno poznanstvo. Nekoć i 
negdje već je bila upoznala tog čovjeka. Vidjelo se da se već 
nekoliko dana nije brijao. Plave, kratke čekinje počele su mu 
prekrivati obraze i bradu, a s njima je raslo i njezino uvjerenje 
da njih dvoje nisu stranci. 


Tek drugog dana Meriem se pobuni. Zauzda ponyja i izrazi 
svoje sumnje. Hanson je uvjeri da je logor samo nekoliko milja 
ispred njih. 


— Mi smo ih morali dostići jučer — rekao je. — Oni su brže 
putovali, no što sam mislio. 


— Ovuda uopće nisu prošli — odgovori Meriem. — Trag, 
kojim smo se kretali, star je već tjedan dana. 


Hanson se nasmije. 


— A, u tome je stvar, je li? — poviče. — Zašto mi to niste 
već prije rekli? Mogao sam vam to lako objasniti. Ne krećemo 
se istim putem, ali ćemo naići na njihov trag već danas, ako ih 
prije toga ne sretnemo. 


Sad je, napokon, Meriem znala da čovjek laže. Kakva 
budala! Zar bi bilo tko mogao povjerovati u tako smijesno 
objašnjenje? Tko bi bio tako lud da povjeruje kako će dostići 
nekoga — a on ju je uvjeravao da to svakoga časa očekuje — 
kad već miljama nisu našli ni traga od toga nekog. 


Šutjela je i smišljala kako da pobjegne prvom prilikom koja 
joj se pruži i da dobije veću prednost u vremenu kako bi 
sigurno umakla. U međuvremenu ga je neprestano promatrala. 
Naprezala se da se prisjeti, odakle ga poznaje. Gdje su se 
susreli. U kakvim su se prilikama upoznali prije no što su se 
susreli na farmi velikog bwane? Ona preleti u mislima sve 
bijelce koje je ikad upoznala. Bilo ih je svega nekoliko koji su 
dolazili na posjed njena oca u džungli. Bilo ih je, uistinu malo, 
ali ipak nekoliko. Sjetila se! Tamo ga je vidjela. Skoro se 
dosjetila, ali u tren opet zaboravi. 


Poslijepodne, iznenada, izađu iz džungle na obalu široke, 
mirne rijeke. Na drugoj obali Meriem ugleda logor opasan 
visokom i trnovitom bomom. 


— Stigli smo napokon — reče Hanson. Povuče svoj revolver 
i opali u zrak. I gle! — U tom trenu se uskomeša logor na 
drugoj obali rijeke. Crnci potrčaše na obalu. Hanson ih 
pozdravi, ali Morisonu Baynesu ne bijaše ni traga. 


Prema uputama svog gospodara, crnci su se ukrcali u 
jednu kanou i zaveslali preko rijeke. Hanson smjesti Meriem u 
maleni čamac i sam uđe, a na obali ostavi dva djećaka da 
čuvaju konje. Po njih će doći kasnije kanoom, a konji će sami 
preplivati rijeku. 


Kad je stigla u logor, Meriem upita za Baynesa. Za neko 
vrijeme njezin je strah bio ublažen kad je ugledala logor za koji 
je smatrala da je Hansonova izmišljotina. Hanson pokaže 
maleni šator, razapet usred logora. 


— Tamo — reče i povede je prema njemu. Na ulazu 
razmakne šatorsko krilo i ponuka je da uđe. Meriem stupi u 
šator i ogleda se oko sebe. Bijaše prazan. Okrene se Hansonu. 
On se cerekao. 


— Gdje je Mr. Baynes? — upita. 


— On nije ovdje — odgovori Hanson. — Barem ja ga ne 
vidim, a vi? Ali zato sam ja ovdje, a ja sam prokleto bolji 
muškarac, no što je on ikada bio. Vise ga nećete trebati jer 
sada imate mene. — On se grohotom nasmije i posegne za 
njom. 


Meriem se borila da se oslobodi. Hanson snažno obujmi 
njene ruke, pa tijelo i ponese je polako k hrpi pokrivača koji su 
se nalazili u kutu na dnu satora. Njegovo se lice nagnulo 
sasvim uz njezino. Oči su mu se suzile poput dva proreza, a iz 
njih je sukljao požar strasti i želje. Meriem je gledala ravno u 
njegovo lice dok se borila da se oslobodi, a tada se sjetila 
sličnog prizora, u kojem je odigrala istu ulogu, i prepozna 
napadača. Bijaše to Šveđanin Malbihn, koji ju je već jednom 
tako napao i ubio svog druga, koji ju je htio spasiti. Onda ju je 
najzad spasio bwana. Malbihnovo glatko lice obmanulo ju je, 
ali sada, kada mu je narasla brada i kada je Meriem došla u 
sličnu situaciju, sjetila se svega, brzo i točno. 


Ali danas nema bwane da je spasi. 


Crni dječak, kojeg je Malbihn ostavio na čistini da čeka i 
da tamo ostane sve dok se on ne vrati, sjedio je zguren već 
jedan sat u podnožju drveta, kad ga odjednom trgne glasanje 
lava. Brzinom koju je rodio strah od smrti, dječak se popne na 
granu drveta, a tren kasnije kralj životinja dođe na čistinu i 
primakne se lešini antilope koju dječak dosad nije ni 
primijetio. 

Sve do svanuća jeo je kralj svih životinja, a dječak budan 
sjedio na grani i razmišljao što se dogodilo s gospodarom i sa 
dva ponyja. S Malbihnom je živio već godinama i zato je dobro 
poznavao karakter bijelaca. To iskustvo uvjeri ga da ga je 
gospodar namjerno ostavio ovdje. Rezultat Malbihnove zloće 
bio je, da je dječak mrzio svoga gospodara iz svega srca, a uz 
bijelca vezao ga je samo strah. Njegova sadašnja nezgoda je 
samo izazvala još veću mržnju. 


Kad je sunce izašlo, lav se odšunja u džunglu, a crnac 
spusti s drveta i pođe džunglom natrag u logor. U njegovoj su 
se glavi rojile razne osvetoljubive misli, ali je znao da ne bi 
imao hrabrosti da ih izvrši, kad bi mu se i pružila prilika za to. 


Otprilike milju od čistine naiđe na trag dvaju ponyja koji je 
pod pravim kutom presijecao njegovu stazu. Oči mu lukavo 
zabljesnu. Počne se grohotom smijati i udarati po bokovima. 


Domoroci su neumorni brbljavci, a to znači, drugim 
riječima, da su ljudska bića. Malbihnov dječak nije bio iznimka 
u tom pravilu, a kako je živio s mnogim bijelcima u posljednjih 
deset godina, nije bilo tajne u životu Afrike koju ne bi znao iz 
vlastitog iskustva ili iz naklapanja drugih. 


Poznavao je svog gospodara i njegova ranija djela, a znao je 
također mnogo o planovima Malbihna i Baynesa, jer je o tome 
kao i ostale sluge često slušao. Iz brbljanja vođe safarija 
doznao je da se pola Malbihnove družine ulogorilo kod velike 
rijeke, daleko na zapadu. Dječaku nije bilo teško da zbroji dva 
i dva i tako dođe do sume četiri, a to četiri bijaše čvrsto 
uvjerenje da je njegov gospodar prevario drugog bijelca, oteo 
mu ženu i odveo u zapadni logor, ostavivši ovoga na milost i 
nemilost velikog bwane kojeg su se svi bojali. Dječak ponovo 
iskesi svoje velike bijele zube i nasmije se glasno. Tada krene 
čudesnom brzinom. 


U logoru Šveđana Morison je proveo gotovo besanu noć, 
ispunjenu nervozom, sumnjama i strahom. Pred jutro je 
zaspao gotovo sasvim iscrpljen. Probudio ga je vodič i uskoro, 
nakon izlaska sunca, podsjetio da moraju odmah krenuti na 
sjever. Baynes je oklijevao. Želio je sačekati “Hansona? i 
Meriem. Vodič ga je tjerao i upozorio na opasnost koju bi 
značilo svako odlaganje. Čovjek je dobro znao da će to što je 
smislio njegov gospodar, izazvati gnjev bwane, te će se svi loše 
provesti, ako ih bwana uhvati na svojoj zemlji. Na tu se 
opomenu Baynes uznemiri. 


A što ako je bwana, kao što ga je zvao vodič, već iznenadio 
“Hansona" na njegovu podlu djelu? Zar ne bi pogodio istinu? 
Možda je već na putu da i njega kazni. Baynes je mnogo ćuo o 
navici svog dobročinitelja, da kažnjava male i velike zlikovce, 
koji bi prekršili zakon ili običaje ovog malog, divljeg svijeta što 
se smjestio iza vanjskih utvrda, a koje ljudi vole nazivati 
granicom. U tom divljem svijetu bezakonja, veliki bwana 
stvorio je zakon za sebe i za sve one koji su nastanjivali 
okolicu. Govorkalo se da je, Štoviše, kaznio smrću jednog 
bijelca koji je zlostavljao jednu domorotkinju. 


Baynes zadrhta sjetivši se toga govorkanja i zamisli što bi 
njegov domaćin dosudio čovjeku, koji mu je pokušao ukrasti 
mladu štićenicu. Ta ga je pomisao žacnula i on skoči na noge. 

— Da — reče nervozno — odmah moramo krenuti odavde. 
Znaš li put na sjever? Vodič ga je poznavao i nije gubio 
vrijeme. Safari krene na put. 


Bijaše podne kad je umoran i znojni trkač sustigao malu 
kolonu koja se mučno kretala. Drugovi su ga pozdravili 
poklicima dobrodošlice, a on im je odmah saopćio sve što je 
znao ili nagađao o djelu njihova gospodara, pa su tako svi iz 
safarija znali za taj događaj prije nego Baynes. On je stupao na 
čelu kolone, pa mu je dječak posljednjem ispričao što se s njim 
desilo, otkako ga je Malbihn prošle noći ostavio na čistini. 


Kad je pl. Morison čuo sve što mu je dječak ispričao, sine 
mu da ga je trgovac upotrijebio kao oruđe, kako bi se dočepao 
Meriem. U njemu uzavrije krv i sav uzdrhta od brige za 
Meriem. 


To, što onaj drugi nije snovao ništa bolje od njega samoga, 
nije ublažilo strahotu uvrede koju mu je “Hanson? nanio. 
Isprva mu nije palo na um, da je ion sam namjeravao nanijeti 
zlo Meriem, baš kao i “Hanson. Bjesnio je, jer je bio potučen 
vlastitim oružjem, a oteta mu je i nagrada koju je želio 
prisvojiti. 

— Znaš li kamo je otišao tvoj gospodar? — upita dječaka. 


— Da, bwana — odgovori dječak. — Otišao je u drugi logor 
kraj velike rijeke koja teče u daljinu prema zalasku sunca. 


— Možeš li me tamo odvesti? — upita Baynes. 


Djećak klimne glavom. Osjetio je da bi to bila prilika da se 
osveti svom gospodaru kojega je mrzio, a istovremeno da 
izbjegne i gnjev bwane koji će, vjerojatno, slijediti safari što 
kreće na sjever. 


— Možemo li nas dvojica sami stići u logor? — upita pl. 
Morison. 


— Da, bwana — uvjeri ga crnac. 


Baynes se obrati vodiču. Sad su mu bili jasni “Hansonovi" 
planovi. Shvatio je zašto je on želio da se sjeverni logor udalji 
što više prema sjevernoj granici zemlje velikog bwane. To bi 
mu, naime, dalo na vremenu za bijeg prema zapadnoj obali, 
dok bi bwana progonio sjeverni safari. Pa dobro, koristit će 
planove onoga drugog. I on mora izbjeći kaznu svoga 
domaćina. 


— Morat ćeš poći što je moguće dalje na sjever — rekao je 
vodiču. — Ja ću se vratiti i pokušati odvesti velikog bwanu na 
zapad. 


Crnac gunđajući pristane. Nije želio pratiti tog neobičnog 
bijelca koji se boji noći, a niti ga ostaviti na milost i nemilost 
smjelih ratnika bwane, jer je između njih i njegovog plemena 
ležalo davno i krvno neprijateljstvo. Vodič, pak, bijaše 
oduševljen tim prijedlogom jer će, konačno, moći napustiti 
svoga švedskog gospodara. Poznavao je put koji je vodio na 
sjever u njegovu domovinu, a za koji bijelci nisu znali. Bijaše 
to prečac kroz isušenu visoravan gdje su se nalazili skriveni 
izvori o kojima bijeli lovci i istraživači nisu ni slutili, jer su 
prolazili samo rubom te visoravni. On bi čak mogao izbjeći i 
bwani, ako ih ovaj bude progonio. Prvenstveno zbog te 
mogućnosti, on svrsta ostatke Malbihnovog safarija u kakav- 
takav red i krene sjeverno. Međutim, crnac je vodio pl. 
Morisona jugozapadno, u džunglu. 


Korak se zadržavao u logoru promatrajući Morisona sve 
dok safari nije krenuo sjeverno. Tada, uvjeren da mladi Englez 
ide krivim pravcem i da neće susresti Meriem, napusti ga i 
polako zaputi onamo gdje je ugledao djevojku, za kojom je 
čeznuo, u naručju drugog. 


Bijaše tako sretan što je opet našao Meriem da, štoviše, 
toga trenutka nije bio ni ljubomoran. Ali mu kasnije uzavri krv 
u žilama, a glavom se stanu rojiti crne i zlokobne misli. Da je 
Morison mogao znati, kakve su misli kolale u glavi tog divljaka, 
koji se šuljao krišom među granama prašumskog drveća, 
naježila bi mu se koža. Korak je očekivao “Hansona" i djevojku. 


Čekao je sat i razmišljao. Uspoređivao je sebe s uredno 
obučenim engleskim gentlemanom i to sebi na štetu. Što joj on 
može ponuditi, a što onaj drugi? Što će on naslijediti, a što 
njegov suparnik koji je to pravo sigurno sačuvao? Kako bi se 
usudio pristupiti ovako gol, bos i zapušten ovom prekrasnom 
stvorenju koje je nekoć bilo njegov drug? I kako bi je zaprosio, 
a to je namjeravao već od onog trenutka kad ga je preplavila 
ljubav? Strese se pri pomisli kakvo je nepopravljivo zlo mogla 
nanijeti njegova ljubav onom nevinom djetetu, da nije bilo 


slučaja koji ju je otrgnuo od njega, dok još nije bilo prekasno. 
Bez sumnje, sada je već i ona sama znala njegovu užasnu 
namjeru. Svakako ga je mrzila i prezirala isto onako, kao što 
se i on sam prezirao, kad je na to mislio. Izgubio ju je. Za njega 
ona bijaše mrtva, premda ju je vidio živu u krasnoj odjeći, koja 
ju je preobrazila i učinila za njega nedostižnom. 


Prije ju je ljubio, a sada je obožava. Znao je da ona njemu 
više nikada neće pripasti, ali barem će je vidjeti. Moći će je 
promatrati iz daljine. Možda će joj moći pomoći, ali ona ne 
smije nikada doznati da ju je opet našao, ni da on živi. 


Pitao se, je li ikad pomislila na njega, da li se ona ikada 
sjećala onih lijepih dana koje su zajedno proveli. To mu je 
izgledalo nevjerojatno. Nije, naprosto, mogao vjerovati da je ta 
lijepa djevojka ona ista raščupana, na po gola djevojčica koja 
je vješto skakutala između granja, dok su se igrali i trčali u 
dokonim i sretnim danima prošlosti. Vjerojatno se više ne sjeća 
prošlosti, baš kao što ni njen izgled više ne nalikuje 
nekadašnjem. 


Korak bijaše tužan. Krstario je džunglom uz rub ravnice i 
čekao da dođe Meriem, ona Meriem koja nikada neće doći. 


Ali došao je netko drugi, čovjek, visok, širokih ramena u 
khaki-odijelu na čelu tamnopute družine ratnika, crnih poput 
ebanovine. Čovjekovo lice bijaše kruto, a znakovi tuge duboko 
ucrtani oko njegovih usana i očiju, da, tako duboko da jarost, 
koja je izbijala iz izražaja njegova lica, nije mogla izbrisati tu 
tugu. 


Korak primijeti toga čovjeka dok je prolazio ispod drveta na 
kome se sakrio, a koje se nalazilo na rubu sudbonosne male 
čistine. Vidio ga, je dok je tako sjedio na drvetu, sav ukočen, 
smrznut i napaćen. Vidio ga je kako oštrim okom pretražuje 
tlo, a on je sjedio na drvetu i sve promatrao očima, 
zamagljenim od silnog naprezanja. Primijetio je kako daje znak 
svojim ljudima, jer je našao ono što je tražio, a zatim mu se 
izgubio s očiju i otišao na sjever. Korak je i dalje sjedio ukočen 
poput kipa, a srce mu je krvarilo u nijemoj tuzi. Sat kasnije 
Korak se polako vrati u džunglu prema zapadu. Kretao se 
tromo, obješene glave, opuštenih ramena, poput starca koji 


nosi na svojim leđima teski teret života. 


Baynes je slijedio crnog vodiča, probijao se kroz gusto, 
nisko raslinje, jahao saginjući se uz vrat konja. Često bi 
sjahao, jer su niske grane dopirale do zemlje i nisu dozvolile da 
ostane na sedlu. Crnac ga je vodio prečacem koji nije ni bio 
put za jahača. Na kraju prvog dana mladi je Englez bio 
prisiljen da sjaše i pješice slijedi svog okretnog vodiča. 


U toku duga pješačenja pl. Morison imao je vremena da 
razmišlja i slikovito predstavi sudbinu Meriem u rukama 
Šveđanina, i njegov bijes je sve više rastao. Odjednom mu 
padne na pamet da je upravo njegov podli plan uvalio djevojku 
u sadašnji opasni položaj, pa da je i uspjela izbjeći “Hansonu", 
ni s njim je ne bi čekala bolja sudbina. 


Postao je svjestan da mu je Meriem značila mnogo više no 
što je ikada mislio. Po prvi ju je put počeo uspoređivati s 
drugim ženama, svojim poznanicama koje su bile plemenita 
roda i na visokom društvenom položaju i, na svoje 
iznenađenje, otkrio da je ta mala arapska djevojka u prednosti. 
Mrzeći “Hansona", počeo je mrziti sebe i svoj niski čin, 
dostojan prezira. 


I tako, u tom iskušenju, ispunjen stidom, suočio se s golom 
istinom: strast što ju je osjetio za djevojku koju je smatrao 
društveno nižom od sebe, pretvorila se u ljubav. Dok je teturao 
putem, u njegovu je srcu, kraj te novorođene ljubavi, plamtjela 
još jedna strast — mržnja koja ga je tjerala na osvetu. 


Živio je lagodno i raskošno. Nikada prije nije trpio ni 
oskudicu ni muku koje su ga sada stalno pratile. Razderana 
odijela, izgrebena tijela krvario je i gonio crnca, da ide sve brže 
premda bi svakog časa i sam iscrpljen padao na zemlju. 


To što ga je tjeralo naprijed, bila je osveta i osjećaj da 
svojim mukama djelomično okajava veliko zlo koje je nanio 
ljubljenoj djevojci, jer se nije nadao da će je spasiti od sudbine 
u koju ju je sam uvalio. 


— Prekasno! Prekasno! 


Ta ga je misao kobno pratila cijelim putem. 


— Prekasno! Da, prekasno za spas, ali ne i za osvetu — ta 
ga je misao opet dizala i poticala. 


Samo kad bi postalo suviše mračno, tako da se ništa nije 
vidjelo, dozvolio bi _ sebi odmor. Mnogo __ puta toga 
poslijepodneva zaprijetio je crncu da će ga smjesta ubiti, ako 
još jednom zaželi odmor. 


Momak se prestrašio. Nije mogao razumjeti kako se bijelac 
mogao tako naglo iz temelja promijeniti. Taj isti se prošle noći 
plašio mraka. On bi i napustio ovog gospodara, koji mu je 
ulijevao strah u kosti, da je imao prilike, ali je to Baynes 
pogađao pa mu je nije pružio. Danju bijaše uvijek u njegovoj 
blizini, a noću je spavao sasvim uz njega, u grubo načinjenoj 
bomi, koja je predstavljala slabu obranu protiv mesoždera što 
su odasvud vrebali. 


To, što je pl. Morison odjednom mogao spavati usred divlje 
džungle, kraj vodiča koji baš nije mirisao, bijaše dokaz da se 
neobično promijenio u posljednjih dvadeset i četiri sata i da se 
sada zaista u njemu rađa smisao za demokraciju o kojoj prije 
nije ni sanjao. 

Ujutro bijaše ukočen, hramao je i cijelo ga je tijelo boljelo, 
ali ništa manje odlučan da jurne za “Hansonom!? što je brže 
moguće. Kod male brzice ustrijelio je puškom srndaća čim su, 
bez doručka, digli logor. Mrmljajući preko volje, dozvolio je da 
se zaustave i prirede hranu, pojedu, a tada opet krenu na put 
kroz džunglu obraslu grmljem i divljom lozom. 


U međuvremenu Korak je išao polako prema zapadu, 
naišao na Tantorov trag i sustigao ga u dubokoj, sjenovitoj 
džungli. Čovjek-majmun, osamljen i bolan bijaše sretan u 
društvu svoga ogromnog prijatelja. Gipka ga je surla odano 
zagrlila i zabacila na moćna leđa gdje se Korak tako često 
protezao i drijemao. 


Veliki bwana i njegovi crni ratnici slijedili su tvrdoglavo 
sjeverni trag safarija koji im je uzmicao i tako ih mamio sve 
dalje i dalje od djevojke koju su pokušavali spasiti, dok je u 
bungalowu jedna žena, koja je voljela Meriem kao svoju 
vlastitu kćer, čekala nestrpljivo i tužno na povratak spasilaca s 


djevojkom. Bila je sigurna da će je njen neustrašivi muž naći i 
dovesti natrag. 


Tantorova gipka surla odano ga je zagrlila i bacila na 
moćna leđa gdje se Korak tako često protezao i drijemao. 


sputao ruke i ona izgubi svaku nadu. Nije izustila ni glasa. 
Znala je da nema nikoga tko bi joj pomogao, a njen prijašnji 
život u džungli naučio ju je da je beznadno tražiti milost u 
surovom svijetu u kome je odrasla. 


Dok se rvala sa svojim napadačem, jedna joj ruka dotakne 
držak Malbihnovog revolvera koji je ležao u koricama o boku. 
Dok ju je vukao prema pokrivačima, njeni su prsti malo- 
pomalo izvlačili predmet kojeg je tako žudno priželjkivala i 
napokon izvukla iz korica. 


Kad je Malbihn već stajao kraj hrpe razbacanih pokrivača, 
Meriem se najednom prestane otimati i svom snagom navali na 
njega. On izgubi ravnotežu, spotače se na pokrivače i padne 
nauznak. Ruke mu nehotice polete natrag da ublaže pad, a 
Meriem podigne revolver u visinu njegovih prsa i povuče 
okidać. 


Ali revolver bijaše prazan. Malbihn skoći opet na noge i 
posegne za njom. Na tren je uspjela pobjeći i otrčati do ulaza u 
šator, ali tu je sustigne njegova teška ruka i povuće natrag. 
Okrenuvši se poput ranjene lavice, Meriem ščepa cijev dugog 
revolvera, zamahne njome i sruči je na Malbihnovu glavu. 


S kletvom na usnama, pun boli i gnjeva, čovjek zatetura, 
ispusti svoj plijen i pade bez svijesti na zemlju. Meriem potrči 
ne osvrćući se. Neki je domoroci primijete i pokušaše 
zaustaviti u bijegu, ali prijeteće oružje u njenoj ruci, iako 
prazno, zadrži ih na daljini. Ona stiže na kraj logora do bome, 
koja ga je okruživala, i nestane u džungli prema jugu. 


Odmah se popela na drveće i s instinktom malog 
Manganija, koji živi na stablu, skine svoju jahaću suknju, 
cipele i čarape, jer je znala da joj predstoji težak i daleki put te 
da će joj odjeća samo smetati. Jahaće hlače i kaputić poslužit 
će joj da se obrani od hladnoće i trnja, a neće ni suviše 
smetati, ali suknja i cipele nisu prikladne za penjanje po 
drveću. 


Nije daleko otisla. Počela je razmisljati. Neće moći ostati 
živa bez oružja s kojim bi se obranila i ustrijelila divljač za 
hranu. Kako se nije dosjetila da s Malbihna strgne pojas s 
municijom, prije no što je napustila šator? 


S punim revolverom mogla bi ustrijeliti divljač i obraniti se 
od velikih zvijeri, koje će je napadati na povratku u topli dom 
bwane i Drage. 


Odlučila je da se vrati po municiju. Znala je da sve stavlja 
na kocku, i da bi je opet mogli zarobiti, ali bez sredstava za 
obranu i nabavljanje hrane, neće se moći spasiti. Zato okrene 
natrag u logor odakle je upravo pobjegla. 


Mislila je da je Malbihn mrtav, jer mu je zadala strašan 
udarac. Nadala se da će kad padne mrak, polako ući u logor i 
potražiti pojas sa mecima. Tek što je stigla da se sakrije na 
velikom stablu kraj bome, odakle je mogla mirno promatrati 
logor, a da ne bude otkrivena, spazi Šveđanina koji pomoli 
glavu iz šatora. Brisao je krv s lica i ispalio plotun kletvi i 
pitanja svojim prestrašenim pratiocima. 


Ubrzo svi su je iz logora počeli tražiti, a kad se Meriem 
uvjerila da su otišli, siđe iz svog skrovišta i hitro otrči preko 
čistine u Malbihnov šator. Brzo pretraži unutrašnjost i otkrije 
da nema municije. U jednom kutu pronađe neki kovčeg u 
kojem su bile Šveđaninove lične stvari što mu ih je, dan ranije 
donio vodič. 


Meriem pomisli da je možda u njemu pohranjena rezervna 
municija. Brzo odriješi uže, zategnuto povrh platna, koje je 
omatalo kovčeg, a trenutak kasnije podiže poklopac i počne 
tražiti među raznim sitnicama. Bila su to pisma i papiri, izresci 
iz starih novina. Između ostalog nađe sliku male djevojčice na 


čijoj je poleđini bio pričvršćen izrezak iz jednog pariškog 
dnevnika. Izrezak, sav požutio i skoro izbrisan od starosti i 
upotrebe, nije znala pročitati, ali slika djevojčice, koja je bila u 
novinama, privuče njenu pažnju. Gdje je već vidjela tu sliku? A 
tada joj, odjednom, sine da je to njena vlastita slika, dok je još 
bila djevojčica. 

Odakle ju je Šveđanin uzeo? Kako to da ju je ovaj čovjek 
posjedovao? Zašto je njena slika bila u novinama? O čemu je 
govorio taj izblijedjeli clanak? 


Meriem je zbunila ta zagonetka koju je otkrila u potrazi za 
mecima. Stajala je tako neko vrijeme zureći u izblijedjelu 
fotografiju, a tada se sjeti municije po koju je došla. Opet 
počne pretresati kovčeg i na kraju, u jednom kutu nađe malu 
kutiju s nabojima. Na prvi pogled primijeti da su za oružje, 
zataknuto o pojas njenih jahaćih hlača. Spusti ih u džep i još 
jednom pogleda sliku, koju je držala u ruci, sva uznemirena 
zbog zbunjujuće sličnosti između nje i slike. 


Dok je tako stajala, uzalud nastojeći da pronikne u srž te 
neobjašnjive zagonetke, do ušiju joj dopru glasovi. Smjesta 
postade  opreznija. Približavaju se! Prepozna  prostačinu 
Šveđanina. Vraćao se njen progonitelj Malbihn! Meriem hitro 
otrči do ulaza i pogleda van. Prekasno! Opkolili su je. Preko 
čistine ravno prema šatoru približavao se bijelac sa svoja tri 
najamnika. Što da uradi? Spusti fotografiju u njedra. Brzo 
napuni revolver i uzmakne na kraj šatora nišaneći ulaz. Ljudi 
se zaustave ispred šatora i Meriem začu kako Malbihn psujući 
izdaje naređenja. Na to je potrošio dosta vremena, a dok je on 
grubo vikao i urlao, djevojka potraži put kojim bi pobjegla. 
Prigne se, podigne šatorsko krilo i pogleda uokolo. Baci se 
potrbuške i provuče ispod šatora baš onog trena kada je 
Malbihn, s posljednjom riječi na usnama, ušao u šator. 


Meriem je čula njegove korake, a tada se podiže i pognuto 
otrči u domorodačku kolibu, nasuprot šatoru. Unutra se 
okrene i sve razgleda. Ni žive duše u blizini. Nitko je nije vidio. 
Iz Malbihnova šatora čula je kletve. Šveđanin je primijetio da 
mu je netko ispremetao kovčeg. Pozvao je svoje ljude, a kad su 
se odazvali, Meriem srnu iz kolibe i odjuri prema onom dijelu 


bome koji bijaše najdalje od Malbihnova šatora. Povrh bome 
nadvisilo se stablo koje, po ocjeni crnaca, bijaše preveliko da 
ga posijeku. Tako su stavili bomu sasvim uz drvo. Meriem 
bijaše presretna sto su ostavili to drvo, jer joj je ono omogućilo 
bijeg koji bez njega ne bi ostvarila. 


Iz svoga skrovišta gledala je kako Malbihn ponovo odlazi u 
džunglu, ovog puta ostavljajući u logoru na straži trojicu 
dječaka. Otišao je južno i, čim je iščezao, Meriem zaobiđe logor 
i uputi se k rijeci. Teško će nježna djevojačka ruka upravljati 
kanoom, ali drugog izlaza nije bilo. Morala je prijeći rijeku. 


Pristanište je bilo na čistini, pa se dobro moglo vidjeti tko 
mu prilazi. Da pokuša prijeći rijeku, sigurno bi je primijetili. 
Jedina nada u spas bila je da sačeka dok padne noć, naravno, 
ako ne iskrsne još neka nepredviđena okolnost. Ležala je tako 
gotovo jedan sat promatrajući stražu oko čamca. Jedan od njih 
smjestio se tako da bi je odmah opazio kad bi pokušala 
gurnuti kanou u rijeku. 


Iz džungle se sav zažaren i zasoptan pojavio Malbihn. 
Odmah otrči do rijeke, gdje su ležale kanoe, i prebroji ih. Bilo 
mu je jasno da djevojka mora ovdje prijeći rijeku, ako se želi 
vrati ti svojim zaštitnicima. Opazi kakvo je olakšanje osjetio 
kad je vidio da su sve kanoe na broju. Zatim se obrati vodiču, 
koji ga je dopratio iz džungle, i poče mu nešto govoriti. S 
vodičem je bilo još nekoliko crnaca. 


Prema Malbihnovim uputama oni gurnu sve kanoe u rijeku 
osim jedne. Malbihn pozove stražu iz logora i, tren kasnije, 
cijelo društvo uđe u čamce i odvesla uzvodno. 


Meriem ih je motrila sve dok nisu zavili iza riječne okuke. 
Bila je točno povrh logora. Otišli su! Ostala je sama, a jednu 
su kanou ostavili s veslom. Jedva je mogla povjerovati u tu 
sreću. Svako oklijevanje značilo bi uništiti nadu u spas. Brzo 
potrči i baci se na zemlju. Između nje i kanoe bilo je dvanaest 
jardi. 

Uzvodno iza riječne okuke, Malbihn naredi da pristanu. 
Iskrca se s vodičem i uputi na obalu da potraži prikladno 
mjesto odakle će moći promatrati čamac koji je ostavio na 


obali. Smiješio se, jer je zamislio dobar plan. Djevojka će se 
prije ili kasnije, vratiti i pokušati prijeći rijeku. Možda joj ta 
pomisao neće odmah pasti na um. Nista zato ako bude morao 
čekati dan-dva, ali ako ostane živa, i ako je ne zarobe ljudi koji 
vrludaju džunglom, ona će sigurno doći. Da će se pojaviti tako 
brzo, Malbihn se nije nadao, pa kad se popeo na uzvišicu uz 
obalu odakle mu se pružao pogled na rijeku, ugleda prizor koji 
mu je s usana izmamio ljutitu kletvu. Ona, koju je progonio, 
bijaše već napo rijeke. 

Okrenuo se i brzo potrčao k čamcima. Vodič ga je pratio u 
stopu. Bacio se u kanou, a veslači snažno zaveslaše. Kanoa 
jurnu niz struju prema plijenu. Meriem je gotovo već preveslala 
rijeku kad se oni pojaviše. Čim ih je ugledala, udvostruči 
napor da dospije na suprotnu stranu prije no što je dostignu. 
Željela je samo dvije minute prednosti. Kad već jednom bude 
među drvećem, bila je sigurna da će im pobjeći. Nadala se da 
je neće dostići, jer su još bili dosta udaljeni. 


Malbihn je tjerao svoje ljude užasnim kletvama i udarcima 
pesnica, jer je uviđao da će mu djevojka opet pobjeći iz 
pandža. Kad je kanoa, na čelu potjere, bila nekih stotinu jardi 
od nje, Meriem svim silama dovesla do obale gdje je drveće 
nadvisivalo rijeku. 


Malbihn se izdere neka stane. Izgleda da je pobjesnio od 
pomisli kako je neće moći uhvatiti. On zabaci pušku na rame, 
pažljivo nacilja u vitku priliku koja se penjala uz drvo i opali. 


Malbihn je bio izvrstan strijelac. Nije bilo moguće da 
promaši na tako maloj udaljenosti. Tako ni sada ne bi 
promašio, da se istog trena, dok mu je prst pritisnuo obarač, 
nije nešto desilo. Tom slučaju Meriem treba zahvaliti što je 
ostala živa. Bila je to jedna podvodna klada čiji kraj je ležao u 
muljevitom dnu rijeke, a slobodan vrh virio iz vode. U tu je 
kladu udarila Malbihnova kanoa baš u trenutku kad je opalio. 
Mali trzaj i cijev puške skrene sa svog cilja. Tane uzaludno 
zazviždi kraj Meriemine glave, a ona nestane u lišću. 


Smiješila se dok se spuštala na zemlju da pretrči čistinu 
gdje je nekad bilo domorodačko selo, okruženo poljima. Napola 
srušene kolibe još su uvijek stajale. Raslinje džungle već je po- 


Malbihn zabaci pušku na rame, pažljivo nacilja u 
vitku priliku koja se penjala uz drvo i opali. 


krilo nekad obrađivanu zemlju. Tamo, gdje je nekad bila 
seoska ulica, nicalo je mlado drveće. Sada je tu sve bilo 
osamljeno i pusto. Za Meriem je to značilo nepriliku jer nije 
bilo velikog drveća. Selo je morala trčeći prijeći da bi došla na 
drugu stranu džungle prije no što Malbihn pristane čamcem 
uz obalu. 


Napusštene kolibe dobro su joj došle, ali nije primijetila 
oštre oči koje su je motrile sa svih strana, iza skoro porušenih 
vrata i iskrivljenih ambara. Ne sluteći kakva joj prijeti 
opasnost, ona srne seoskom ulicom, jer je ova bila najkraći 
put u džunglu. 


Svega milju istočno, jedan je čovjek u poderanoj khaki- 
odjeći, sav prljav, divljeg izgleda slijedio Malbihnov trag. Sada 
se naglo zaustavio jer je začuo slabi odjek pucnja Malbihnove 
puške koji se teško probio kroz gustu šumu. Crnac ispred 
njega također zastade. 


— Uskoro ćemo stići tamo, bwana — reče. Crnac bijaše pun 
strahopoštovanja prema bijelcu. 


Bijelac potvrdi glavom i dade znak vodiču, boje ebanovine, 
da krenu naprijed. Bio je to plemeniti Morison Baynes — 
nekad tako izbirljiv i elegantan. Lice i ruke bijahu mu 
izgrebene i isprljane sasušenom krvlju koja je potekla iz rana i 
ogrebotina od trnja. Odijelo je visilo u dronjcima, ali je kroz 
njih sjao novi Baynes , mnogo ljepši od nekadašnjeg dendija. 


U srcu svakog muškarca krije se makar i najmanja klica 
muškosti i plemenitosti. Kajanje zbog podlog čina, koji je 
učinio ženi, a koju je iskreno zavolio i želja da to ispravi, 
potakli su tu klicu da nabuja i izmijeni Morisona Baynes a iz 
temelja. 


Obojica su zateturali u pravcu osamljenog hica. Crnac nije 
nosio oružje, a Baynes sumnjajući u crnca, nije se usudio da 
mu povjeri pušku, koje bi se vrlo rado oslobodio na dugom 
putu. Sada, kad su se približavali svom cilju, Baynes mu pruži 
pušku, jer je znao da u crnčevom srcu plamti mržnja prema 
Malbihnu. Znao je da će se boriti, jer je došao da se osveti. On 
sam, inače izvrstan revolveraš, borit će se revolverom koji mu 


je visio o boku. 


Upravo kad su pojurili prema cilju, lecne ih plotun. Tada 
začuše još nekoliko pucnjeva pa divlje urlikanje i zatim zavlada 
tišina. Baynes je fanatično žurio, no tu mu je sada džungla 
izgledala tisuću puta gušća i neprohodnija. Posrtao je i padao. 
Dva puta ga je crnac poveo neprohodnim putem, pa su se 
morali vraćati, ali su napokon izbili na malu čistinu kraj velike 
rijeke gdje je nekoć bilo napredno selo, a sada sumorno, i 
napušteno propadalo u ruševinama. 


U džungli između raslinja, koje je prekrilo bivšu seosku 
ulicu, ležao je crnac, prostrijeljen tanetom i još topao. 


Baynes i njegov pratilac osvrtali su se na sve strane, ali 
nigdje nije bilo ni žive duše. Tiho su stajali i slušali. Sto je to? 
Sum vesla na rijeci? 


Baynes potrči kroz mrtvo selo prema rubu džungle — ona 
je svršavala uz obalu rijeke. Crnac je trčao uz njega. Obojica 
su se probijali kroz granje dok nisu opazili rijeku, a tamo, 
gotovo na drugoj obali, ugledaše Malbihnovu kanou kako brza 
k logoru. Crnac odmah prepozna svoje drugove. 


— Možemo li prijeći rijeku? — upita Baynes . 


Crnac zaniječe glavom. Kanoe nije bilo, a preplivati rijeku 
značilo je samoubojstvo, jer je vrvjela krokodilima. Čovjek 
slučajno pogleda nizvodno. Tu je sakrivena među granjem 
ležala kanoa kojom je pobjegla Meriem. Crnac  ščepa 
Baynesovu ruku i pokaže ono što je otkrio. Morison jedva 
priguši usklik sreće. Obojica hitro uspužu granama koje su se 
nadvile nad kanoom. Crnac zgrabi veslo, a Baynes otisne 
kanou niz rijeku. Tren kasnije ona zapliva maticom k drugoj 
strani obale, prema logoru Šveđanina. Baynes je čučao na 
pramcu i napinjao oči da prepozna čovjeka koji je izvlačio na 
obalu drugu kanou. Vidio je kako se Malbihn iskrcao, okrenuo 
i pogledao preko rijeke. Ugledao je i njegovo zaprepaštenje, kad 
je primijetio kanou koja ih je pratila i privukla pažnju njegovih 
ljudi. 

Tada se zaustavi i stade čekati. Kanoa s dvojicom nije 
značila za njih nikakvu opasnost. Malbihn se zbunio. Tko je taj 


bijelac? Još ga nije prepoznao, premda je Baynesova kanoa 
bila već usred rijeke, a crte lica one dvojice u kanoi jedva da su 
mogli razabrati s obale. Jedan od Malbihnovih crnaca prvi 
prepozna Baynesova pratioca. Tada Malbihn pogodi tko bi 
mogao biti taj bijelac, premda je jedva vjerovao svojim očima. 
Izgledalo mu je gotovo nevjerojatno da bi ga pl. Morison 
Baynes slijedio džunglom samo s jednim pratiocem, a ipak je 
to bila istina. Na kraju ga je Malbihn prepoznao, iako je bio sav 
prljav i rašćupan, i konačno shvati uzrok koji je nagnao 
Baynesa, kukavicu i slabića da slijedi njegov trag divljom 
džunglom. 


Čovjek je došao da izravna račune i da se osveti. Premda je 
to izgledalo nevjerojatno, drugog objašnjenja nije bilo. Malbihn 
sleže ramenima. Bilo je i drugih, koji su iz sličnih razloga gonili 
Malbihna u toku njegove dugotrajne karijere. On zadjene prst 
u obarač i stane čekati. 


Kanoa se približavala na daljinu glasa. 
— Što želite? — zaurla Malbihn podigavši prijeteći oružje. 


Pl. Morison Baynes skoči na noge. — Proklet bio! — poviče, 
izvuče revolver i opali istog trena kad i Sveđanin. 


Kad su odjeknula oba pucnja, Malbihn ispusti pušku, 
grčevito se uhvati za grudi, zatetura i skljoka se ravno na 
koljena, zatim pade ničice. Baynes se ukoći. Stajao je načas 
glave povijene unazad, a tada se polako složi na dno čamca. 


Crni veslač nije znao što da uradi. Ako je Malbihn mrtav, 
može se slobodno i bez straha vratiti onamo k svojim 
drugovima, ali ako je Šveđanin samo ranjen, bit će sigurniji što 
dalje od njega. Zato je oklijevao i nije se približavao obali. U 
njemu se rodilo veliko poštovanje prema novom gospodaru, pa 
ga je duboko ganula njegova smrt. Gledajući zgrčeno tijelo na 
dnu čamca, primijeti da se još miče. Slabim pokretima čovjek 
se naprezao da se pomakne. Još je uvijek živio. Crnac mu se 
primače i uspravi ga u sjedeći položaj. Stajao je pred njim s 
veslom u ruci i zapitkivao Baynesa gdje je pogođen, kad li 
odjeknu i drugi pucanj, a crnac, pogođen u čelo, strovali se 
naglavce u vodu držeći grčevito veslo u ruci. 


Posljednjom snagom Baynes se okrene prema obali i ugleda 
Malbihna kako je, oduprijevši se na lakat, uperio na njega 
svoju pusku. Englez klizne na dno čamca i začu zvižduk taneta 
povrh glave. Ranjenom Malbihnu trebalo je više vremena da 
nanišani, a nije ni gađao tako dobro kao prije. Baynes se s 
mukom okrene na trbuh, zgrabi desnicom revolver i izvuče se 
toliko da je mogao gledati preko ruba kanoe. 


Malbihn ga odmah spazi i opali, ali Baynes nije izmakao u 
stranu, niti se spustio niže. S naporom je nišanio u živi cilj na 
obali od koje ga je nosila struja. Opet povuče obarač. Pucanj 
zabljesnu i zapraši. Malbihnovo divovsko tijelo pogodi i drugi 
hitac. 


Ali, još nije bio mrtav. On ponovo nacilja i opali, a tane 
raznese u komadiće gornji rub kanoe tik uz Baynesovo lice. 
Baynes također zapuca, i dok ga je struja nosila sve dalje 
Malbihn mu je odgovarao pucnjevima s obale gdje je ležao u 
lokvi krvi. I tako su dva ranjena muskarca tvrdoglavo nastavila 
svoj jezoviti dvoboj sve dok vijugava afrička rijeka nije odnijela 
pl. Morisona Baynesa iza nekog šumarka. 


Meriem je prošla već pola seoske ulice kad li, odjednom, iz 
mračne unutrašnjosti obližnjih koliba nahrupi tucet crnaca i 
Arapa, odjevenih u bijelo. Ona nagne u bijeg, ali je dohvate 
čvrstim rukama, a kad upravi molećiv pogled prema njima, 
ugleda visokog, namrštenog starca kako zuri ispod svog 
burnusa u nju. 


Čim ga je ugledala, ustukne u stranu užasno iznenađena. 
Bijaše to šeik. 

Opet je obuzmu strah i jeza iz njenog djetinjstva. Stajala je 
dršćući ispred tog užasnog starca kao ubojica pred sucem koji 
mu je dosudio smrtnu osudu. Znala je da ju je šeik prepoznao. 
Ni godine, ni promjena odjeće nisu je mnogo izmijenile, pa bi je 
onaj koji ju je poznavao iz djetinjstva, mogao lako prepoznati. 


— Dakle, vratila si se svojima, je li? — zareži šeik. — Vratila 
si se još jednom da zamoliš hranu i obranu, zar ne? 


— Pusti me! — poviče djevojka. — Ništa od tebe ne tražim 
već da me pustiš natrag Velikom Bwani. 


— Velikom Bwani? — ciknu šeik i izlije bujicu prostačkih 
arapskih psovki na bijelca, tog strašnog suca svih prestupnika 
kojeg se džungla bojala i mrzila. — Ti bi se željela vratiti bwani, 
zar ne? Tamo si dakle bila otkako si pobjegla od mene? A tko 
te je sada progonio preko rijeke? Zar je to bio bwana? 


— To je bio Šveđanin koga si ti nekoć otjerao iz svoje zemlje 
kad su on i njegovi pratioci kovali s Mbeedom plan da me 
ukradu — odgovori Meriem. 


Šeikove se oči zakrijese. Naredi svojim ljudima da se 


sakriju u grmlje pored obale kako bi mogli dotući Malbihna i 
njegovu družinu. Malbihn se već iskrcao i milio džunglom 
gledajući razrogačenih očiju, punih nevjerice, scenu koja se 
odigravala u napuštenom selu. Čim je ugledao šeika, odmah 
ga je prepoznao. Dva su čovjeka postojala na svijetu kojih se 
Malbihn bojao poput đavla. Jedan je bio bwana, a drugi šeik. 
Istog časa, kad je bacio pogled na tu košćatu, poznatu pojavu, 
on podvije rep i pojuri natrag kanoi pozivajući svoje pratioce 
da ga slijede. Družba je već dobro odmakla rijekom kad je šeik 
pristupio obali. Izmijeniše plotun hitaca, a s kanoe_ im 
odgovore istom mjerom. Zatim Arapi skupe svoje ljude, 
osiguraju zarobljenicu i upute se na jug. Jedno tane s 
Malbihnove strane pogodi crnca, koji je stajao na seoskoj ulici, 
gdje su ga ostavili da čuva Meriem. Drugovi svuku s njega 
odjeću i ostave ga mrtvog na cesti. Na njega je naišao Baynes 
kad je ušao u selo. 


Šeik je s družbom napredovao južno uz rijeku kad je jedan 
od njegovih ljudi svratio po vodu i ugledao Meriem kako 
očajnički vesla s druge obale. Čovjek upozori šeika na 
neobičan prizor. Ugledaše bijelu ženu, posve samu u 
centralnoj Africi. Tada je, da bi je uhvatio čim se iskrca, stari 
Arapin sakrio svoje ljude u napuštenom selu, jer mu je uvijek 
bila na umu ucjena. Mnogo puta u prošlosti blistavo je zlato 
baš na taj način ispunilo njegove šake. Na taj se način lako 
dolazilo do novca, ali njegovo je pritjecanje veoma oslabilo 
otkako je bwana stegnuo granice njegova djelovanja. Nije se 
više usudio krasti slonovaću domorocima koji su boravili nekih 
stotinu milja oko bwanine farme. A kad je, napokon, žena ušla 
u stupicu koju joj je postavio i kad je prepoznao u njoj 
djevojčicu s kojom je godinama najsurovije postupao, bijaše 
presretan. Nije dugo oklijevao da ponovo uspostavi odnose oca 
i kćeri koji su među njima postojali u prošlosti. Prvom ju je 
prilikom snažno udario po licu. Prisilio ju je da pješači, 
umjesto da naredi nekom od svojih ljudi da sjaše i uzme je u 
sedlo. Činilo se da uživa u otkrivanju novih metoda mučenja i 
ponižavanja. Između svih tih ljudi nitko je nije dočekao sa 
simpatijom, a niti bi se da je baš i želio, usudio da je obrani. 


Za dva dana prispjeli su u kraj koji je poznavala još od 


djetinjstva, a prvo lice koje je ugledala, kad su je potjerali kroz 
ulazna vrata, bila je krezuba, strašna Mabunu, nekoć njena 
dadilja. Učini joj se da su sve godine, koje su prohujale od 
rastanka s njom bile samo san. Da nije bilo njene odjeće i da 
nije porasla, povjerovala bi u to. Sve što je bila ostavila, opet je 
našla, a nova lica, koja su nadomjestila stara, bijahu isti 
životinjski i nečasni tipovi. Bilo je tu i nekih novih, mladih 
Arapa koji su se pridružili šeiku u njenom odsustvu. Inače je 
sve bilo po starom, sve osim jednog: nije bilo Geeke, a njoj je 
Geeka jako nedostojala kao da je lutka, s glavom od slonove 
kosti, bila prijatelj od krvi i mesa. Čeznula je za svojom 
prijateljicom, jer je njenim gluhim ušima mogla povjeriti toliko 
nesreća i poneku radost, toj Geeki koja je imala drvene udove i 
tijelo od štakorove kože, toj bijednoj Geeki koju je toliko voljela. 


Ispočetka su se stanovnici šeikova sela, koji su još 
preostali, zabavljali gledajući bijelu djevojku, neobično 
obučenu, a koju su neki od njih poznavali još dok je bila dijete. 
Mabunu se pretvarala da se veoma raduje što se vratila, 
iskesivši svoje krezube desni u jezivoj grimasi, koja je trebala 
pokazati njeno veselje. Ali je Meriem zadrhtala prisjetivši se 
svih okrutnosti ove strašne vještice iz proteklih godina. 


Među pridošlim Arapima bijaše jedan vitki, mladi čovjek, 
dvadesetih godina koji je u nju zadivljeno piljio sve dok mu 
šeik ne zapovijedi da ode, na što se Abdul Kamak mrgodno 
povuće. 


Napokon, pošto zadovoljiše svoju radoznalost, napustiše 
Meriem. Kao i nekad dozvolili su joj slobodno kretanje selom 
jer je ograda bila visoka i jaka, a jedna jedina vrata dobro 
čuvana danju i noću. Kao i ranije, ona nije marila za društvo 
okrutnih Arapa ni obespravljenih crnaca od kojih se sastojala 
šeikova družina, pa bi se, kao i u danima djetinjstva, smjestila 
u osamljeni ugao sela gdje se igrala s voljenom Geekom ispod 
široke krošnje velikog drveta koje se nadnijelo nad ogradu. 
Stabla više nije bilo, a Meriem je pogodila i zašto. S toga je 
drveta onog dana sišao Korak, udario šeika i spasio je iz 
bijednog i mučnoga života koji joj bijaše dosuđen, pa se ona 
samo njega i sjećala. 


Oko ograde raslo je nisko žbunje i tu je Meriem sjela i 
počela razmišljati. Srce joj se ispuni srećom kad se sjeti prvog 
susreta s Korakom i godinama u kojima se on za nju brinuo i 
brižljivo je štitio poput starijeg brata. Već mjesecima nije toliko 
mislila na Koraka kao toga dana. Izgledao joj je bliži i draži no 
ikad ranije i predbacivala je sebi sto ga je tako dugo 
zanemarila u mislima. Tada se pojavi slika Morisona i Meriem 
se zbuni. Ljubi li zaista tog mladog, čestitog Engleza? Mislila je 
o sjajnom Londonu o kome joj je pričao na tako blistav način. 
Pokušavala je da sebe predoči usred najveselijeg društva 
velikog grada gdje je svi obožavaju i poštuju. Slike, koje je 
stvarala u svojoj fantaziji, bijahu baš one kakve joj je oslikao 
Morison. Bile su to privlačne slike, ali se kroz njih uporno 
pomaljala prilika mišićavog na po golog divovskog Adonisa 
džungle. 


Meriem pritisne rukom srce i priguši uzdah, a dok je to 
radila, osjeti pod rukom tvrde rubove fotografije koju je ovamo 
sakrila kad se izvukla iz Malbihnova šatora. Sada je izvuče i 
poče pažljivije ispitivati no ranije. Bila je sigurna da je lice 
djeteta njeno. Proučavala je svaki detalj na slici. Na po 
sakriven, u čipci skupocjene haljine počivao je lanac i 
medaljon. Meriem nabere čelo. On ju je na nešto neodoljivo 
podsjećao. Da li je taj cvjetić, izrastao u civilizaciji, mogao biti 
mala Arapkinja Meriem, šeikova kći? Bilo je to nemoguće, ali 
ipak, taj medaljon? Meriem ga je odnekud poznavala. Njeno je 
pamćenje nije varalo. Već je negdje vidjela taj medaljon i on 
bijaše njen. Kakva je neobična tajna zakopana u njenoj 
prošlosti. 


Dok je tako sjedila i piljila u sliku, osjeti odjednom da nije 
sama i da netko stoji u njezinoj blizini, netko tko joj se 
bešumno približio. S osjećajem krivice gurne sliku natrag u 
njedra. Jedna se ruka spusti na njeno rame. Bila je uvjerena 
da je to šeik, i već je u nijemom užasu očekivala udarac, koji je 
imao pasti. 


Ali udarca nije bilo i ona se obazre, ugledavši iza sebe 
Abdulaha Kamaka, mladog Arapina. 


— Vidio sam sliku — reče — koju si upravo sakrila. To si ti 


kad si bila dijete, malena beba. Mogu li je opet vidjeti? 
Meriem ustukne. 


— Vratit ću ti je — reče. — Čuo sam o tebi i znam da ne 
voliš svog oca, šeika. Ne volim ga ni ja. Neću te izdati. Pokaži 
mi sliku. 


Bez prijatelja, među samim neprijateljima, Meriem se 
uhvati za slamku koju joj je pružio Abdulah Kamak. Možda bi 
u njemu mogla naći prijatelja kojega je tako trebala. U svakom 
slučaju vidio je sliku, pa, ako joj nije prijatelj, tužit će je šeiku, 
a on će joj je oduzeti. Zato bi možda mogla ispuniti njegovu 
molbu nadajući se da je govorio istinu i da će biti pošten. 
Izvuće sakrivenu fotografiju i pruži mu je. 


Abdul Kamak promatrao ju je pažljivo uspoređujući crte 
lica na njoj s licem djevojke koja je sjedila na zemlji i gledala u 
njega. Polako zaklima glavom. 


— Da, to si ti, ali gdje si se fotografirala? Kako to da je 
šeikova kćerka obučena u haljine nevjernika? 


— Ne znam. Nikad nisam vidjela sliku do prije nekoliko 
dana. Našla sam je u šatoru Šveđanina Malbihna. 


Abdul Kamak uzdigne obrve. Preokrene sliku, a pogled mu 
padne na stari izrezak iz novina. Oči mu se rašire. Znao je 
čitati francuski, istina teško ali je ipak znao čitati. Boravio je u 
Parizu. Tamo je proveo šest mjeseci s trupom pustinjskih ljudi, 
na vojnoj vježbi. To je vrijeme upotrijebio da naući običaje, 
ponešto jezik i mnoge poroke osvajača. Sada je korisno 
upotrijebio svoje znanje. Polako i s mukom čitao je žuti 
izrezak. Njegove oči više nisu bile širom rastvorene, već su se 
lukavo suzile u dva proreza. Kad je pročitao, pogleda djevojku. 


— Jesi li ti to pročitala? — upita. 
— To je na francuskom, a taj jezik ne poznajem — odgovori. 


Abdul Kamak je dugo stajao, šutio i gledao u djevojku. Bila 
je veoma lijepa. Želio ju je kao i mnogi muškarci koji su je 
vidjeli. Napokon se spusti do nje na koljeno. 


Abdulu Kamaku pala ja na um čudesna misao. Tu je ideju 


mogao provesti samo onda ako djevojci ne kaže ništa o onome 
što je pročitao u tom novinskom izresku. 


— Meriem, nikad dosada nisu te vidjele moje oči, pa ipak 
one su smjesta povjerile tajnu mome srcu da ću uvijek biti tvoj 
rob. Ti me ne znaš, ali ipak, molim te, vjeruj mi — šaptao je. — 
Mogu ti pomoći. Ti mrziš šeika, a mrzim ga i ja. Dozvoli da te 
od njega odvedem. Pođi sa mnom. Vratit ćemo se u veliku 
pustinju gdje je moj otac mnogo moćniji šeik nego tvoj. Hoćeš 
li doći? 

Meriem je sjedila i šsutjela. Bilo joj je teško da povrijedi 
jedinog čovjeka koji joj je sada ponudio zaštitu i prijateljstvo, 
ali nije željela ljubav Abdulaha Kamaka. Prevaren njenom 
šutnjom, čovjek je zgrabi i privije uza se, ali se Meriem stala 
odupirati sa željom da se oslobodi. 


— Ne ljubim te! — poviče. — Nemoj me prisiliti da te 
zamrzim. Ti si ovdje jedini čovjek koji mi je pokazao 
privrženost, i ja bih željela da te volim, ali ne mogu te ljubiti. 


Abdul Kamak se ponosno uspravi. 


— Naučit ćeš da me ljubiš — reče. — Odvest ću te milom ili 
silom. Ti mrziš šeika i zato mu nećeš ništa o tome govoriti jer 
ću mu, inače, ispričati sve o slici. Ija mrzim šeika i... 


— Ti mrziš šeika? — prosikće nečiji glas iza njih. 
Oboje se okrenu i ugledaju šeika koji bijaše od njih udaljen 


svega nekoliko koraka. Abdul Kamak još je uvijek držao sliku 
u ruci. Sada je turne u burnus. 


— Da, mrzim šeika! — uzvikne. Kad to izusti, skoči prema 
starcu, obori ga jednim udarcem i jurne kroz selo. Svog konja 
nađe privezana o kolac, osedlana i spremna jer je Abdul 
Kamak upravo htio odjahati u lov kad je opazio stranu 
djevojku, samu kraj žbunja. 


Skočivši u sedlo, sune prema seoskim vratima, Seik, 
omamljen od udarca polako se s mukom pridizao sa zemlje i 
poćeo iz sveg grla dozivati svoje ljude da zaustave Arapa koji je 
jurio. Tuce crnaca priskoći da zaustave jahača, ali ih je cijev 
Abdul Kamakove duge muškete, kojom je vitlao s jedne i s 


druge strane, maknula s puta, a on je podbo ostrugama konja 
prema vratima. No tu će ga sigurno zaustaviti! Dva crnca, koja 
su se tamo nalazila, već su spustala vrata. Bjegunac podigne 
pušku k ramenu i popusti uzde konju koji pređe u ludi galop. 
Onda pustinjski sin opali jednom, pa drugi put i obojica 
čuvara na vratima padnu na zemlju. S divljim krikom veselja, 
vitlajući puškom visoko u zraku, on se okrene u sedlu pa, 
nasmijavši se podrugljivo u lice svojim progoniteljima, odjuri iz 
sela i nestane u džungli. 


Šeik se sav zapjenio od bijesa. Naredi da pođu za njim u 
potjeru, a tada brzo otkorača natrag do Meriem koja je sjedila 
šćućurena kraj grmlja gdje ju je ostavio. 


— Slika! — zaurla. — O kakvoj je slici govorio taj pas? Gdje 
je? Da si mije odmah dala! 


— Odnio ju je sa sobom — prigušeno odvrati Meriem. 


— Čija je to bila slika? — upita ponovo šeik, zgrabi djevojku 
grubo za kosu i osovi je na noge, a zatim je stade tresti. 


— Moja, kad sam bila mala djevojčica. Ukrala sam je 
Malbihnu, Sveđaninu, a na poleđini bijaše prilijepljen neki 
izrezak iz starih novina — odvrati Meriem. 


Šeik problijedi od jeda. 


— Što je pisalo na izresku? — upita tako tiho da ga je jedva 
jedvice mogla čuti. 


— Ne znam, pisalo je na francuskom jeziku, a ja ne znam 
čitati francuski. 


Šeiku je odlanulo. Skoro se nasmiješio. Nije ponovo udario 
Meriem. Okrenuo se i otišao, opomenuvši je da više nikad ni sa 
kime ne razgovara, osim s njime i s Mabunu. Stazom, kojom 
su prolazile karavane, Abdul Kamak galopirao je prema 
sjeveru. 


Kad je kanoa, nošena strujom, nestala s pogleda ranjenog 
Šveđanina, pl. Morison klone na dno i tu je satima proležao 
bez svijesti. 


Bijaše već noć kad se osvijestio. Ležao je dugo gledajući 


zvijezde nad sobom i pokusšavao se prisjetiti gdje se nalazi i na 
kakvoj postelji leži što se tako nježno ljulja i zašto se položaj 
zvijezda tako brzo i čarobno mijenja. Načas mu se učinilo da 
sanja, ali dok se pomakao u želji da se probudi, oštra bol rane 
dozove u svijest događaje koji su ga doveli u taj položaj. Sad je 
znao, da plovi sam niz veliku afričku rijeku u domorodačkoj 
kanoi, ranjen i izgubljen. 


S mukom sjede. Osjeti da ga rana manje boli. Oprezno je 
opipa. Prestala je krvariti. Vjerojatno je to laka rana, ništa 
ozbiljno. Ali, ako ga onesposobi i za nekoliko dana, to će mu 
donijeti smrt jer će za to vrijeme, iscrpljen glađu i bolima, biti 
preslab da sebi nabavlja hranu. 


S vlastitih nevolja misli mu polete k Meriem. Vjerovao je da 
je i ona bila sa Šveđaninom kada se pokušao približiti 
njegovom logoru. Pitao se što će sada biti s njom? Kad bi 
“Hanson? i umro od zadobivenih rana, bi li Meriem bilo išta 
bolje? Tada bi se našla u rukama isto takvih lupeških 
muškaraca i brutalnih divljaka najniže vrste. Baynes zagnjuri 
lice u ruke i ostade tako njišući se u čamcu, dok mu je slika 
njene budućnosti bila stalno prisutna u svijesti. On joj je 
priredio tu sudbinu. Njegova niska želja otela je čistu i nevinu 
djevojku iz ruku onih koji su je štitili i voljeli bacivši je u 
pandže Šveđanina i njegovih propalica. Prekasno je shvatio 
veličinu zločina, što ga je sam smislio i skrojio. 


Shvatio je prekasno da je ljubav, što se rodila u njegovim 
grudima za tu djevojku, koju je prije htio upropastiti, snažnija 
od želje za posjedovanjem, veća od pohote, moćnija od bilo koje 
strasti koju je osjetio u životu. 


PI. Morison Baynes još nije bio potpuno svjestan promjene 
koja se u njemu zbila. Uza sve to mislio je za sebe da je častan 
i pun kavalirštine, i da je ma tko zucnuo nešto protivno, on bi 
se smrtno uvrijedio. Znao je da je uradio podlost kad je 
isplanirao Meriemin bijeg u London, ali je sve opravdavao 
velikom strasti, koja je u tom trenutku planula za djevojku, i 
smatrao da je ona svojom neodoljivom snagom izopačila njegov 
moralni stav. U stvari, rodio se novi Baynes. I nikada više 
nikakva strast neće moći natjerati toga čovjeka da uradi bilo 


kakvu prljavštinu. 


Patnja, koju je podnio, ojačala je njegov karakter. Tuga i 
kajanje očistili su njegov um i srce. 


Jedina misao bila je da ublaži sudbinu Meriem, da dođe k 
Meriem i položi joj do nogu svoj život, ako to bude potrebno, 
samo da je zaštiti. Ta ga je pomisao smjesta nagnala u akciju. 
On pretraži očima kanou, ali vesla nigdje nije bilo. Bijaše 
ranjen i slab. Pogled mu odleti k obali. Ona se nejasno nazirala 
u noći bez mjeseca. Tamo se protezala strašna, mračna 
džungla ali on se više nije bojao. Nije ni primijetio da se više ne 
boji, toliko je bio zaokupljen mislima na drago biće, koje se 
nalazilo u opasnosti. 


Dovuće se na koljenima, nasloni preko ruba kanoe i počne 
žustro veslati dlanovima. Iako iscrpljen i ranjen, uporno je 
nastavljao svoj posao. Tako upravljana, kanoa se malo-pomalo 
poče približavati obali. Točno ispred sebe Morison začu riku 
lava, i to tako blizu da je vjerovao, da je na samoj obali. 
Primače pušku, ali nije prestao veslati. 


Poslije nekog vremena, koje se iscrpljenom čovjeku 
otegnuto u vječnost, on primijeti da su grane okrznule kanou i 
začuje iza sebe klokot vode što se vrtjela u virovima. Tren 
kasnije ispruži ruku i uhvati se za lisnatu granu. Opet zariče 
lav. Baynesu se to učini tako blizu, kao da ga je zvijer pratila 
obalom i čekala da se iskrca. 


Iskuša snagu grane na kojoj je visio. Izgledala je dovoljno 
jaka da izdrži dvanaestoricu. Tada uzme pušku sa dna kanoe i 
objesi je o rame. Opet iskuša granu, uhvati je čvrsto te se 
polako i s mukom poče uspinjati. Noge su mu visile nad 
kanoom, a kako je bila slobodna, ona otplovi rijekom nizvodno 
u tamne sjene. 


Sada je za sobom porušio sve mostove. Mora se ili visoko 
popeti ili pasti natrag u rijeku — drugog izlaza nije bilo. 
Pokušavao je da podigne jednu nogu na granu, ali bijaše 
preslab za to. Neko je vrijeme tako visio i osjećao da mu 
ponestaje snage. Znao je da se mora popeti jer će inaće biti 
prekasno. 


Najednom mu lav zariče gotovo pored ušiju. Baynes 
pogleda prema obali i spazi dvije plamene točke odmah pokraj 
sebe. Lav je stajao na obali rijeke, zurio u njega i čekao. 


— Neka samo čeka — pomisli pl. Morison. — Lavovi se ne 
znaju penjati po drveću, i ako se uspnem na ovo stablo, bit ću 
siguran. 


Noge mladog Engleza visile su gotovo uz samu površinu 
rijeke, bliže no što je mislio. Nije vidio ništa, jer je bilo mračno 
kao u rogu. Najednom osjeti micanje u vodi pod sobom, nesto 
udari o njegove noge i škljocne čeljustima. Bio je to krokodil. 


— Sto mu gromova! — uzvikne glasno pl. Morison. — 
Bitanga me je skoro dohvatila — i smjesta se svim silama 
pokusa popeti naviše, u kakvu-takvu sigurnost ali uzalud. 
Nada u spas počela je sve više slabiti. Njegovi umorni, ukočeni 
prsti počeli su popuštati. Evo, sada će pasti u rijeku, u ždrijelo 
strašne smrti koja ga je tamo očekivala. 


No tada začuje šum lišća nad sobom. Učini mu se kao da 
se tamo miče neko biće. Grana, o kojoj je visio, snizi se kao da 
se na nju spustio netko, ne baš sasvim lagan. Baynes je još 
uvijek očajnički visio o grani i nije se htio dragovoljno 
prepustiti smrti koja ga je očekivala ispod i iznad. 

Tad osjeti mekanu, toplu šapu na prstima što su očajnički 
obujmili granu na kojoj je visio, netko izroni iz tame nad njim i 
povuče ga gore, među grane. 


Korak je polako napredovao džunglom prema jugozapadu. 
Čas bi se odmarao na Tantorovim leđima, a čas je usamljen 
lutao džunglom. Putovao je svega nekoliko milja na dan, jer 
pred njim je bio cijeli život, a određenog cilja nije imao. Možda 
bi i brže putovao da ga nije progonila jedna misao, naime, da 
ga svaka milja sve više i više udaljuje od Meriem. Istina, ne 
više kao nekoć, njegove Meriem, ali njemu još podjednako 
drage. 


Naišao je na trag šeikovih ljudi koji su putovali niz rijeku 
kod onog mjesta gdje je šeik uhvatio Meriem i odveo je u svoje 
utvrđeno selo. Korak je dobro znao tko su bili ljudi što su 
prošli ovuda, jer nije bilo traga u džungli, koga on ne bi 
prepoznao, premda već godinama nije odlazio tako daleko na 
sjever. Nije imao nikakve veze sa šeikom, pa ga nije slijedio, 
što dalje od ljudi, to bolje za njega. Želio je da nikad više ne 
vidi ni jedno ljudsko biće. Ljudi su mu uvijek donosili tugu i 
nesreću. 


Želio je loviti ribu u rijeci, pa je stoga ljenčario na njenim 
obalama, ribario na način koji je sam izmislio i ribu jeo 
prijesnu. Kad se spustila noć, sklupća se na velikom stablu 
pored rijeke, na onome s kojeg je toga poslijepodneva lovio ribu 
i zaspi. Probudi ga Numa koji je rikao ispod njega. Sav ljutit 
upravo je htio da nešto dovikne svom susjedu ispod drveta, 
kad odjednom nešto drugo privuče njegovu pažnju. On 
osluhnu. Je li još netko ispod njega na drvetu? Da, čuo je kako 
se netko pokušava popeti na njegovo drvo, zatim škljocanje 
krokodilove čeljusti, a onda usklik: — Sto mu gromova! 
Bitanga me je skoro dohvatila. — Glas mu je bio poznat. 


Korak pogleda prema izvoru glasa. Rijeka je slabo 
svjetlucala. Između njega i rijeke na niskim granama stabla 
visio je čovjek. Tiho i brzo ćovjek-majmun spusti se niz grane. 
Osjeti ruku ispod svog stopala. Posegne za njom, zgrabi 
čovjeka ispod sebe i povuće na drvo. Taj se slabo odupirao 
udarajući ga, ali se Korak na to osvrtao baš kao Tantor na 
mrava. Odvukao je svoj teret naviše, spustio ga udobno na 
široku, račvastu granu. Tu ga je posjeo i oslonio na deblo. 
Numa je još uvijek rikao ispod njih, vjerojatno bijesan zbog 
otetog plijena. Korak mu dobaci na jeziku velikih majmuna: — 
Hej ti, stari, zelenooki ždero, strvinaru! Dangin (1 / brate! 
— Počasti ga jos nizom imena iz repertoara kojim se služe 
stanovnici džungle u svojim svađama. 


Dok je to slušao, pl. Morison Baynes bijaše uvjeren da ga je 
šćepala gorila. Pipao je tražeći svoj revolver i dok ga je kriomice 
izvlačio iz kožnate navlake, neki ga glas upita izvrsnim 
engleskim jezikom: — Tko ste vi? 


Baynes se tako lecne da je gotovo pao s drveta. 
— Zar ste vi čovjek? — usklikne. 

— A što ste mislili? 

— Gorila — odgovori iskreno Baynes. 

Korak se nasmije: — A tko ste vi? 


— Englez, zovem se _ Baynes, ali, do vraga, tko ste vi? — 
upita pl. Morison. 


— Zovu me Ubijač — odvrati Korak i prevede Englezu ime 
koje mu je nadjenuo Akut. Nastala je kratka stanka, a za to je 
vrijeme pl. Morison piljio u mrak i nastojao ugledati lice toga 
neobičnog stvorenja kome je pao u ruke. — Vi ste onaj isti 
čovjek koji je poljubio djevojku tamo na istoku, uz rub velikih 
ravnica, a onda vas je napao lav — zakljucći čovjek-majmun. 


— Da — potvrdi Baynes. 
— Što radite ovdje? 


— Ukrali su mi djevojku, a ja nastojim da je spasim. 


— Ukrali! — Ta riječ se hitro omače s Korakovih usana kao 
tane iz puške. — Tko ju je ukrao? 


— Švedski trgovac “Hanson? — odgovori Baynes. 
— Gdje je on? 


Baynes ispriča Koraku sve što se dogodilo otkako je došao 
u “Hansonov" logor. Kad je dovršio priču, svitalo je. Korak 
udobno smjesti Engleza. Napuni mu posudu vodom i donese 
voća za jelo, a tada se s njime oprosti. 


— Idem u logor Šveđaninu — objasni. — Vratit ću se s 
djevojkom. 


— Ija ću poći s vama — uporno je navaljivao Baynes. — 
To je moje pravo i moja dužnost, jer će mi ona postati ženom. 


Korak se trže. — Vi ste ranjeni. Taj put ne možete prijeći — 
odvrati. — Sam ću moći mnogo brže putovati. 


— Idite tada, ali ću vas slijediti. To je moje pravo i dužnost. 


— Činite kako vam drago — Korak slegne ramenima. Ako 
čovjek baš želi da bude ubijen, nije ga briga. On ga je sam želio 
ubiti, ali to nije uradio zbog Meriem. Ako ga ona ljubi, mora 
sve poduzeti za njegov spas, ali ga ne može spriječiti da pođe, 
jedino ga može opomenuti, što je doista i uradio. 


I tako Korak krene brzo prema sjeveru, a za njim je polako i 
tegobno hramao Baynes, ranjen i umoran. 


Korak je već prispio na obalu nasuprot Malbihnova logora, 
a za to je vrijeme Baynes prešao tek dvije milje. Kasno 
poslijepodne Englez se još uvijek s mukom probijao, prisiljen 
da se često zaustavlja i odmara kad začuje iza sebe topot 
konjskih kopita. Instinktivno se sakrije u grmlje, a tren kasnije 
kraj njega projuri Arapin, obučen u bijelo. Baynes ne pozove 
jahača. Mnogo je slušao o ćudima Arapa, i o tome da se 
zalijetaju daleko na jug. 


Kad mu se Abdul Kamak izgubio iz vida prema sjeveru, 
Baynes pođe opet na svoj mučni put. Pola sata kasnije opet ga 
iznenadi konjski topot. Ovaj put bijaše mnogo jahača. Opet je 
potrčao da se skloni, no sad je baš prolazio nekom čistinom, 


pa ne nađe prikladno mjesto da se sakrije. Potrči što je brže 
mogao, ali, onako oslabljen, nije mogao uteći i dospjeti do 
protivne strane čistine. Grupa konjanika, obučenih u bijelu 
odjeću, pojavi se iza njega. 


Čim su ga spazili, počeli su mu nešto dovikivati na 
arapskom što nije razumio, a tada ga ljutitim prijetnjama 
okruže. Nije razumio njihova pitanja, a ni oni njegov engleski 
jezik. Najzad, izgubivši strpljenje, vođa naredi dvojici da ga 
pograbe sto ovi odmah, ne gubeći vrijeme, urade. Razoružaju 
ga, zapovjede da uzjaše konja, a ona dvojica, koja su ga trebala 
čuvati, okrenu s njime natrag i odjašu južno dok drugi nastave 
potjeru za Abdulom Kamakom. 


Kad stiže do obale od kuda se mogao vidjeti Malbihnov 
logor, Korak je bio u neprilici kako da prijeđe na drugu stranu. 
Spazi ljude kako se kreću između koliba, unutar bome — 
očigledno je “Hanson? bio još uvijek tamo. Korak nije znao tko 
je zapravo otmičar njegove Meriem. 


Kako će prijeći rijeku? Nije se usudio zaplivati, jer bi to bila 
sigurna smrt. Trenutak je razmišljao, a tada se okrene i požuri 
u džunglu. Urliknuo je oštro i prodorno. Od časa načas zastao 
bi i osluškivao, kao da čeka odgovor na svoj jezivi zov, i zalazio 
sve dublje i dublje i džunglu. 


Naposljetku, njegove uši nagradi odaziv koga je žudno 
išćekivao. Začu se trubljenje slona mužjaka, a za kratko 
vrijeme Korak se nađe pred Tantorom koji je stajao uzdignute 
surle, strižući velikim ušima. 


— Brzo, Tantore! — poviče čovjek-majmun, a životinja ga 
zavitla na svoju glavu. — Požuri! — Moćni debelokožac 
protutnji džunglom, a njime je upravljao bijelac, udarajući 
golim petama postrance o njegovu glavu. 


Korak je svoje golemo saobraćajno sredstvo usmjerio 
sjeverozapadno sve dok nisu izbili na rijeku, otprilike jednu 
milju iznad Šveđaninova logora, i prema mjestu za koje je 
Korak znao da je fjord slonova. Bez oklijevanja čovjek-majmun 
natjera životinju u vodu. Uzdignute surle Tantor je uporno 
napredovao prema drugoj obali. Jedan neoprezni krokodil 


pokusao ga je napasti, ali on svojom elastičnom surlom šćepa 
gmaza po sredini, izvuče ga iz vode i baci stotinu stopa 
nizvodno. Za sve je vrijeme Korak sjedio visoko, posve suh 
iznad nabujale rijeke. 


Zatim Tantor pođe na jug. Koračao je sigurno, neumorno se 
njišući amo-tamo. Na putu kroz džunglu za njega nije bilo 
prepreka osim većeg drveća. Od vremena do vremena Korak je 
morao napustiti široku slonovu glavu i putovati, ljuljajući se s 
grane na granu, kad bi grane drveća suviše šibale slonovska 
leđa, ali su naposljetku stigli na rub čistine gdje je ležao logor 
Šveđanina izdajice. Ni sada se nisu zaustavili ni oklijevali. 
Vrata se bila na istočnoj strani logora, pročeljem okrenuta 
prema rijeci. Tantor i Korak približili su se sa sjevera, a tu nije 
bilo vrata, no Korak i Tantor nisu za to marili. 


Na riječ čovjeka-majmuna Tantor digne surlu iznad bome, 
navali prsima na nju i pregazi je kao da nije postojala. Tucet 
crnaca, što je čučalo ispred svojih koliba, zamijeti taj bučni 
dolazak. Kad ih opaze, zaurliču od straha i iznenađenja, 
poskaču na noge i pojure prema vratima. Tantor je htio za 
njima. Mrzio je ljude i mislio je da je Korak pošao u lov na njih, 
ali ga Korak zaustavi i upravi prema jednom velikom šatoru, 
koji se uzdizao nasred čistine, gdje je morala biti djevojka i 
njen otmičar. 


Malbihn je ležao pred šatorom u visećem krevetu ispod 
mreže za komarce. Rane su ga boljele. Izgubio je mnogo krvi. 
Bio je vrlo slab. Iznenađeno se obazre oko sebe kad začuje 
krikove crnaca i primijeti kako trče k vratima. A tada se iza 
njegova šatora pomoli golema Tantorova masa. Veliki kljovaš 
kočio se pred njim poput tornja. Malbihnovi ljudi, koji nisu bili 
ni privrženi ni vjerni svome gospodaru, odjuriše čim se 
životinja pojavila i ostaviše Malbihna samoga i bespomoćnog. 


Slon se zaustavi nekoliko koraka od visećeg kreveta 
ranjenog čovjeka. Malbihn je kukavički jaukao. Bijaše preslab 
da pobjegne. Preostalo mu je samo da ostane ležati i da bulji 
pun užasa u malene krvlju podlivene oči koje su ga bijesno 
gledale. Očekivao je smrt. 


Na njegovo iznenađenje, jedan čovjek klizne na zemlju sa 


slonovih leđa. U hipu Malbihn prepozna u njemu ono neobično 
stvorenje koje se udružilo s majmunima i babunima. Bio je to 
onaj bijeli ratnik džungle koji je oslobodio kralja babuna i 
predvodio cijeli razbješnjeli čopor onih dlakavih vragova u 
napad na njega i Jenssena. Kad se Malbihn toga sjetio, još se 
više uplašio. 

— Gdje je djevojka? — upita Korak engleski. 


— Koja djevojka? — odvrati Malbihn. — Ovdje nema 
nikakve djevojke. Tu su samo žene mojih ljudi. Da li tražite 
jednu od njih? 


— Tražim bijelu djevojku — reče Korak. — Ne lažite mi. Vi 
ste je odmamili od njezinoga prijatelja. Ona je ovdje. Gdje je? 


— Nisam ja za to kriv — poviče Malbihn. — Mene je najmio 
jedan Englez. Želio ju je odvesti sa sobom u London. Ona je 
pristala na to. Zove se_ Baynes. Idite k njemu, ako želite znati 
gdje je djevojka. 


— Upravo dolazim od njega — reče Korak. — On me i šalje 
k vama. Djevojka nije s njim. Prestanite lagati i recite mi 
istinu. Gdje je? — Korak se stade prijeteći približavati 
Šveđaninu. 


Malbihn ustukne ugledavši jarost na njegovom licu. 


— Reći ću vam — poviče. — Nemojte me ubiti i ja ću vam 
ispričati sve što znam. Djevojka je bila ovdje, ali ju je Baynes 
nagovorio da ostavi svoje prijatelje. Obećao joj je brak. On nije 
znao tko je djevojka, ali ja to znam. Znam i to da će onaj, koji 
je vrati njenim roditeljima, dobiti veliku nagradu. Ja sam želio 
samo tu nagradu, ali mi je pobjegla i kanoom prešla rijeku. 
Slijedio sam je, ali je prijeko bio šeik i neka sam vrag zna što 
se sve dalje dogodilo. Nju je zarobio, a mene je napao i otjerao 
natrag. Tada se pojavio Baynes, bijesan što je izgubio djevojku 
i nastrijelio me. Ako je želite naći, idite šeiku i pitajte ga za 
nju. Ona je kod njega provela djetinjstvo, i on ju je predstavljao 
kao svoju kćer. 


— Zar ona nije šeikova kći? — upitao je Korak. 


— Ne, nije — odgovori Malbihn. 


— A čija je onda? — ponovo zapita Korak. 


Malbihn ugleda mogućnost svog spasa. Možda će moći 
korisno unovčiti svoje znanje i tako otkupiti svoj život. Nije bio 
lakomislen. Znao je da će ga ovaj čovjek-majmun ubiti bez 
skrupula. 


— Kad je nađete, ispričat ću vam sve — reče — ako mi 
obećate da ćete mi poštedjeti život i sa mnom podijeliti 
nagradu. Ako me ubijete, nikada nećete doznati tajnu, jer je 
još samo šeik zna, a on je nikada neće odati. Djevojka ne zna 
svoje porijeklo. 


— Ako mi kažete istinu, postedjet ću vam život — reće. — 
Sad ću otići u šeikovo selo. Ako djevojka nije tamo, vratit ću se 
i ubiti vas. Što se tiče tajne, ukoliko je djevojka bude htjela 
znati, aja je pronađem, naći ću sredstva da je od vas kupim. 


Izražaj Korakovih očiju i njegovo naglašavanje riječi 
“kupim? nije ohrabrilo Malbihna. Bilo mu je jasno da će taj 
đavo, ako ne pobjegne na vrijeme, izvući iz njega tajnu i 
oduzeti mu život. Želio je da Korak ode brzo i povede sa sobom 
toga svog golemog pratioca. Malbihn je već postao nervozan 
zbog te ogromne mase što se nadvila nad njim i odvratnih 
malih očiju, kojima je slon pratio svaki njegov pokret. 


Korak uniđe u Šveđaninov šator da se uvjeri nije li možda 
tamo sakrivena Meriem. Čim je nestao u šatoru, Tantor, još 
uvijek uporno piljeći u Malbihna, približi se jedan korak. 
Slonov vid nije suviše oštar, ali je veliki kljovaš bio sumnjičav 
čim je ugledao žutobradog bijelca. Poput zmije ispruži surlu 
prema Šveđaninu, koji još dublje potone u svom visećem 
krevetu. 


Osjetljivom je surlom onjušio cijelo tijelo prestravljenog 
Malbihna. Tantor tiho zarokće. Male mu oći bljesnuše. 
Napokon je prepoznao lice koje je ubilo njegovu ženku prije 
mnogo godina. Slon nikada ne zaboravlja niti oprašta. Po 
demonskom izrazu životinje Malbihn mu pronikne namjeru da 
ga ubije. Glasno krikne da dozove Koraka: — U pomoć! U 
pomoć! Đavo će me ubiti. 


Korak dotrči iz šatora i ugleda kako je razbješnjela životinja 


dohvatila svoju žrtvu oko pasa, da bi ćas kasnije viseći krevet 
zajedno s mrežom protiv komaraca i čovjekom poletjeli u zrak 
povrh Tantorove glave. Korak skoči pred životinju i zapovjedi 
da spusti plijen nepovrijeđen, ali je to koristilo baš toliko kao 
da bi zapovjedio rijeci da promijeni tok. Tantor se okretno 
zavrti oko sebe, tresne Malbihna o zemlju i klekne na njega 
brzinom mačke. Snažnim kljovama probadao je ispruženu 
priliku, razjareno trubio i urlao, pa kad se uvjerio da u 
zdrobljenom i razderanom tijelu nema više ni iskre života, 
podigne visoko u zrak mrtvo tijelo koje je ranije predstavljalo 
Svena Malbihna i zakovitla krvavu masu, još uvijek umotanu 
u viseći krevet s mrežom za komarce, preko bome daleko u 
džunglu. 


Korak je tužno promatrao tragediju, koju bi veoma rado 
spriječio, da je mogao. Nije volio Šveđanina, naprotiv, mrzio ga 
je ali mu je htio sačuvati život zbog tajne koju je znao. Sad je 
više nikada neće moći saznati, osim kad bi šeika mogao 
prisiliti da mu je otkrije. U tu mogućnost Korak je slabo 
vjerovao. 


Čovjek-majmun nije se bojao moćnog Tantora, premda je 
bio svjedok groznog ubojstva jednoga ljudskog bića. Dade 
životinji znak da mu se približi, a slon dođe umilno poput 
mačkice i nježno ga podigne. 


Skriveni u džungli u sigurnim skrovištima Malbihnovi su 
momci bili svjedoci ubojstva svog gospodara, a sada su gledali 
prestravljeni, raširenih očiju, kako se bijeli ratnik popeo na 
svoje divlje sredstvo za jahanje i nestao u džungli istim putem 
kojim je i došao. 


Scik je mrko zurio u zarobljenika kojeg su dvojica dovela 
sa sjevera. Poslao je potjeru za Abdulahom Kamakom i veoma 
se razbjesnio kad su mu, umesto njegova nekadašnjeg oficira, 
doveli ranjenog i beskorisnog Engleza. Zašto ga nisu poslali na 
drugi svijet tamo gdje su ga i našli? Bio je to sigurno neki 
bijedni trgovac bez prebijene pare koji je zalutao na putu. Za 
njega nije vrijedno ništa, Šeik se strašno namrgodi. 


— Tko ste vi? — upita francuski. 


— Ja sam pl. Morison Baynes iz Londona — odgovori 
zarobljenik. 


To je zvučalo dobro i pred očima gadnog, starog razbojnika 
pojavi se smjesta predodžba ucjene. On promijeni svoje 
planove sa zarobljenikom, ali ne i vladanje te ga počne 
ispitivati. 

— Kako se usuđujete loviti divljač u mojoj zemlji? — zareži. 


— Nisam znao da je Afrika vaše vlasništvo — odgovori pl. 
Morison. — Tražim jednu mladu ženu koju su odveli iz doma 
njenih prijatelja. Otimač me je ranio, a kanoa odnijela niz 
rijeku. Vraćao sam se u svoj logor kad su me vaši ljudi 
zarobili. 


— Tražite mladu ženu? — upita šeik. — je li to ona? —i 
pokaže prema žbunju na lijevo kraj ograde. 

— Meriem! — poviče i pođe prema njoj, ali ga jedan iz 
straže uhvati za ruku i trgne natrag. Kad je čula svoje ime, 
djevojka skoči na noge i okrene mu se. 


— Morison! — poviće. 


— Šuti i ostani tamo gdje si — iskesi se šeik, a tada se 
obrati Baynesu. — Dakle ti si taj kršćanski pas koji mi je 
ukrao kćerku? 


— Vaša kćerka? — zaprepasti se Baynes. — Ona je vaša 
kćerka? 


— Da, moja kćerka — zagunđa Arapin — i ona nije ni za 
kakvog nevjernika. Vi ste, Englezu, zavrijedili smrt, ali ako se 
možete iskupiti novcem, poklonit ću vam život. 


Baynes je još uvijek razrogačeno gledao. Meriem se tako 
neočekivano pojavila u arapskom logoru dok je on mislio da je 
još uvijek u ,Hansonovoj“ vlasti. Što se desilo? Kako je 
pobjegla od Šveđanina? Jesu li je Arapi ovamo doveli silom, ili 
je ona sama došla da potraži utočište kod čovjeka koji joj se 
nazivlje ocem? Želio je od sveg srca s njome razgovarati. Ako je 
ona sigurna ovdje, on bi joj mogao samo naškoditi, bude li se 
suprotstavljao Arapinu i pokušao je odvesti natrag njenim 
engleskim prijateljima. Morison nije više mislio da odmami 
djevojku u London. 


— Dakle? — upita šeik. 


— Oh, oprostite. Mislio sam nešto drugo. Naravno, platit ću 
vam rado. Koliko mislite da vrijedim? 


Šeik spomene svotu koja bijaše manja no što je pl. Morison 
očekivao. Ovaj posljednji pristane klimnuvši glavom. Bio bi 
pristao na svotu koja bi prelazila granice njegovih mogućnosti 
isto tako spremno, jer nije uopće namjeravao ništa platiti. 
Razlog zbog kojeg se odmah suglasio sa šeikovim zahtjevom, 
bio je taj što se nadao da će, čekajući novac za otkupninu, 
naći zgodu da oslobodi Mariem ako ona bude htjela da se 
oslobodi. Arapinova tvrdnja da je on njen otac, zbunila je, 
posve prirodno, pl. Morisona i nije znao hoće li ona htjeti 
pobjeći ili ne. Izgledalo mu je ipak nemoguće da bi ta lijepa, 
mlada žena više voljela da ostane u tom prljavom okruženju, 
među nepismenim Arapima, negoli da se vrati u raskošnu 
udobnost i društvo onih koji su joj dolikovali, u gostoljubivi 
afrički bungalow odakle ju je pl. Morison na prevaru odmamio. 


Muškarac porumeni kad se prisjeti svoje dvoličnosti, ali ga iz 
tih misli trgne šeik, koji mu naredi da napiše pismo 
britanskom konzulu u Alžiru. Sam mu je diktirao pismo 
služeći se uobičajenim izrazima ucjenjivača, što je pokazivalo 
jasno da staroj vucibatini nije to prvi put kako se pogađa za 
novac s rođacima zarobljenika. Baynes se nije složio kad je 
vidio da je pismo adresirano na konzulat u Alžiru, tvrdeći da će 
trebati više od pola godine dok novac stigne. A šeik opet nije 
htio prihvatiti Baynesov plan da se posalje glasnik direktno do 
najbliže luke, odakle će stupiti u vezu s najbližom 
kablogramskom stanicom i zatražiti novac direktno od 
njegovog pravnog zastupnika. Ne, šeik bijaše oprezan i 
sumnjičav. Znao je da je njegov plan i ranije donosio dobre 
rezultate. A taj drugi jos nikada nije iskušao. Nije mu se žurilo 
s novcem. Može on čekati na nj godinu ili dvije, bude li 
potrebno, ali obično dođe za šest mjeseci. Šeik se okrene 
jednom Arapinu, koji je stajao iza njega, i uputi ga što će 
uraditi sa zarobljenikom. 


Baynes nije razumio arapski, ali je znao da je on predmet 
razgovora, jer je vidio kako su prstom upirali u njega. Arapin, 
kome se šeik obratio, pokloni se pred šeikom i dade Baynesu 
znak da ga slijedi. Morison pogleda šeika da li se on s time 
slaže. Ovaj nestrpljivo kimne glavom i Baynes ustane. Slijedio 
je svog vodiča do jedne domorodačke kolibe koja je ležala 
nakraj sela pokraj šatora od kozje kože. Uvede ga u tamnu, 
zagušljivu prostoriju, a onda izađe i pozove nekoliko crnih 
dječaka koji su čučali pred svojim kolibama. Oni brzo dotrčaše 
i, po uputama Arapina, svezaše Baynesu čvrsto zglobove i 
gležnjeve. Englez je ogorčeno protestirao, ali kad je vidio da 
crnci i Arapin ne razumiju ni riječi engleski, osjeti da govori 
uzalud. Kad su ga svezali, odoše. Dugo je pl. Morison ležao i 
razmišljao o užasnoj budućnosti, koja ga očekuje nekoliko 
dugih mjeseci, prije no što njegovi prijatelji doznaju u kakvu je 
položaju i pomognu mu. Nadao se da će poslati otkupninu. On 
će rado platiti onoliko, koliko su ga ucijenili, samo da se riješi 
te rupe. Isprva je mislio da pošalje telegram svom pravnom 
zastupniku neka ne šalje novac, već da stupi u vezu sa 
zapadnoafričkim britanskim vlastima, te da mu  posalju 
ekspediciju u pomoć. 


Pun gađenja iskrivi svoj plemićki nos, kad je namirisao 
odvratni smrad kolibe. Prljava trava, na kojoj je ležao, 
isparavala je oštar zadah znojnih tijela i životinjskog smrada. 
Ali, najgore je tek dolazilo. Ležao je u veoma mučnom položaju 
svega nekoliko minuta na zemlji, kamo su ga bacili, kad ga 
poče nešto jako svrbjeti po rukama, vratu i glavi. Teškom se 
mukom pomakne u sjedeći položaj užasnut i pun gnušanja. 
Počelo ga je svrbjeti po cijelom tijelu. Bilo je to pravo mučenje, 
jer su mu ruke bile svezane na leđima. 


Trzao je i čupao svoje spone tako dugo dok ne pade sav 
iscrpljen. Ali one su čvrsto držale, premda je načćas pomislio da 
je razlabavio jednu sponu i da će iz čvora izvući barem jednu 
ruku. Spustila se noć. Nisu mu donijeli ni hrane ni pića. Zar 
oni misle da će tako moći živjeti godinu dana. Ujedi insekata 
manje su mu dosađivali, premda se nisu prorijedili. PI. 
Morisonu sine tračak nade, on će još postati imun od tolikih 
uboda. Još se uvijek, iako slabije, mučio sa sponama, a tada 
se pojaviše štakori. Insekti bijahu gnusni, a štakori jezoviti. 
Trčali su mu preko tijela, cičali i borili se. Najzad mu jedan 
stade grickati uho. Psujući pl. Morison s mukom sjedne. 
Štakori se povuku. Povuče noge pod sebe i klekne, a onda se 
nadljudskom snagom uspravi. Tako je stajao i ljuljao se, a 
zatim ga oblije hladan znoj. 


— Što sam uradio da sam tako okrutno kažnjen — 
promrmlja. Zastane i zamisli se. Eto, što je učinio! Misli mu 
polete k djevojci u drugom šatoru tog prokletog sela. Dobio je 
što je zaslužio. Bio je svjestan svega. Čvrsto stisne zube. Neće 
se više nikada tužiti. Zatim stade prisluškivati. U susjednom 
šatoru, sasvim uz kolibu, začuše se srditi glasovi. Jedan od 
njih bijaše ženski. Da li je to Meriemin glas? Govorili su 
arapski, pa nije mogao razumjeti ni rijeći, ali je boja glasa bila 
njena. 


Razbijao je glavu kako da privuče njezinu pažnju. Kad bi se 
mogao osloboditi spona, mogli bi zajedno pobjeći, ukoliko bi to 
ona željela. Ta ga je misao progonila. Nije bio načistu kako s 
njome postupaju u selu. Ako je miljenica moćnog šeika, tada, 
vjerojatno, neće htjeti pobjeći. On to mora doznati. 


U bungalowu često je čuo kako Meriem pjeva englesku 
himnu, a Draga je prati na glasoviru. Podigavši glas, počne 
pjevušiti. Odmah mu se iz susjednog šatora odazove Meriemin 
glas. Govorila je brzo. 


— Zbogom, Morisone. Ako je bog milostiv, umrijet ću prije 
zore, jer ako preživim ovu noć, bit ću nesretnija no da sam 
mrtva. 


Neki je Covjek ljutito vikao, a začula se i borba. Baynes 
problijedi od užasa. Počne se mahnito trzati da se oslobodi. 
Uze su popuštale. Tren kasnije oslobodi jednu ruku. Trebao je 
samo čas, pa da oslobodi i drugu. Prignuvši se odveže uže oko 
svojih nogu, uspravi se i pohita k vratima kolibe u pomoć 
Meriem. Na ulazu mu se isprijeći golemi crnac. 


Kada je trebalo putovati brzo, Korak bi se pouzdao samo u 
snagu svojih mišića. Stoga, čim ga je Tantor spustio na zemlju 
na drugoj obali rijeke gdje se nalazilo šeikovo selo, čovjek- 
majmun napusti svog glomaznog prijatelja i uputi se brzo 
prema jugu njišući se s grane na granu prema mjestu gdje se, 
po riječima Šveđanina, nalazila Meriem. 


Pao je mrak kad je stigao do ograde, koja je poslije onog 
dana kad je spazio Meriem, bila znatno pojačana. Divovsko 
stablo više nije širilo svoje grane iznad drvenog bedema, ali 
obična ograda, kakvu su mogli podići ljudi, nije za Koraka 
predstavljala prepreku. On odveže sa struka uže, baci zamku 
preko jedne oštre izbočine na ogradi i, evo, već je bio gore 
obazirući se naokolo. U blizini nije bilo nikoga. Korak se 
okretno spusti na zemlju s onu stranu ograde. 


Poče kriomice pretraživati selo. Prvo se uputi prema 
arapskim šatorima njuškajući i prisluškujući. Zaobilazio ih je 
odostraga i tražio Meriemin trag. Tako se bešumno kretao da 
ga nisu čuli ni divlji arapski psi. Bio je naprosto sjena koja se 
pomicala među sjenama. Miris duhana otkrio mu je da Arapi 
puše ispred šatora. Začu smijeh, a tada s drugog kraja sela 
dopre do njega melodija engleske himne. Korak se zaustavi u 


nedoumici. Tko bi to mogao biti? Glas bijaše muški! Sjeti se 
mladog Engleza, kojega je ostavio pored rijeke, a koji je nestao 
kad se ponovo vratio k njemu. Na pjesmu se odazove ženski 
glas. Bila je to Meriem i Korak se brzo odsulja u pravcu tih 
glasova. 


Poslije večere Meriem se povukla na svoju slamnjaču u 
ženskoj pregradi šeikova šatora koja se nalazila u malenom 
uglu, zastrtom običnim hasurama. Tu je stanovala sama s 
Mabunom, jer šeik nije imao žene. Za njenoga dugogodišnjeg 
odsustva ništa se tu nije promijenilo. Bila je, dakle, sama s 
Mabunom u ženskom dijelu šatora. 


Najednom, razgrnuvši zavjese, uđe šeik. Zavirio je u 
nejasno osvijetljenu prostoriju. 


— Meriem, dođi ovamo — pozove je. 


Djevojka ustane i približi se prednjem dijelu šatora. Vatra s 
ognjišta obasjavala je unutrašnjost. Tu ugleda Ali ben Kadina, 
šeikova polubrata, kako prekriženih nogu sjedi na ćilimu. Šeik 
je stajao. Šeik i Ali ben Kadin imali su istog oca, ali je majka 
Ali ben Kadinova bila ropkinja, crnkinja sa zapadne afričke 
obale. Ali ben Kadin bijaše star i odvratan, gotovo crn. Nos i 
dio obraza bili su izjedeni teškom bolesti. Ovaj podigne pogled i 
naceri se kad je ušla Meriem. 


Šeik upravi prst u Ali ben Kadina i oslovi Meriem. 


— Starim i neću više dugo živjeti — reče — zato te dajem 
bratu Ali ben Kadinu. 


To je bilo sve. Ali ben Kadin ustane i približi joj se. Meriem 
ustukne, sva užasnuta. Covjek je uhvati za ruku. 
— Dođi! — zapovjedi i odvuče je iz šeikova šatora u svoj. 


Pošto su otišli, šeik zahihoće: — Kad je budem za nekoliko 
mjeseci poslao na sjever — razgovarao je sam sa sobom — znat 
će kako plaća šeik za smrt svog nećaka Amona ben Khatoura. 


Za to vrijeme u Ali ben Kadinovu šatoru Meriem je molila i 
preklinjala, ali uzalud. Ogavni mješanac govorio joj je isprva 
nježno, ali kad mu Meriem pokaže sav svoj užas i prezir, on se 


razbjesni, nasrne na nju i zgrabi je u naručje. Dva mu se puta 
otkinula i u jednom predahu, kad je uspjela umaći, začu 
Baynesa kako pjeva himnu. Znala je da to pjeva za njezine uši. 
Ona mu odgovori, a Ali ben Kadin navali opet. Ovaj put je 
odvuče u stražnji dio šatora, gdje su crnkinje ravnodušno 
promatrale tragediju, koja se pred njima odigravala. 


Kad je pl. Morison ugledao ogromnog crnca koji mu se 
ispriječio na putu, gnjev i razočaranje ispune ga divljim 
bijesom i pretvore u pravu zvijer. S kletvom na usnama skoči 
na čovjeka i svali ga na zemlju. U žestokoj borbi crnac je 
pokusao izvući nož, a bijelac ga je htio udaviti. 


Baynesovi prsti smotaju se oko crnčeva vrata i tako ga 
spriječe da dozove pomoć, jer bi ovaj bio sretan da je mogao 
vikati. Crnac je ipak uspio izvući nož i Baynes osjeti ubod 
oštrog čelika u svom ramenu. Crnac ga još nekoliko puta udari 
nožem. Bijelac odmače jednu ruku s crnčeva grla. Pipao je i 
tražio čime bi ga udario. Na kraju mu prsti napipaše kamen. 
Morison ga podiže nad glavom svog protivnika i strahovito 
udari. Crnac se opusti i izgubi svijest. Još je dva puta udario, 
a tada skoči na noge i potrči u šator od kozje kože, odakle je 
dopiralo Meriemino zapomaganje. 


Ali drugi ga je pretekao. Gotovo gol, zaogrnut samo 
leopardovom kožom oko bedara, Korak se prišulja odostraga u 
sjenu Ali ben Kadinova šatora. Mješanac je upravo uspio da 
odvuče Meriem u stražnji dio šatora, kad Korak načini oštrim 
nožem rez od šest stopa na šatoru i skoči unutra. Svi se u 
šatoru zaprepaste kad ugledaju visokog i snažnog Koraka. 


Čim je ušao u prostoriju, Meriem ga odmah primijeti i 
prepozna. Srce joj zakuca od ponosa i sreće kad je ugledala tu 
plemenitu priliku za kojom je tako dugo čeznula. 

— Korak! — uzvikne. 


— Meriem! — Izgovorivši tu jedinu riječ, on se obori na Ali 
ben Kadina. Tri crnkinje skoče s vriskom sa svojih hasura za 


spavanje. Meriem je pokušala da ih sprijeći u bijegu, ali joj to 
nije uspjelo. Prestrašene crnkinje sunu kroz rupu na šatoru 
koju je načinio Korakov nož. Vrišteći pobjegoše u selo. 


Korakovi prsti stegnu još jednom vrat užasnog Alija i nož se 
zarije u srce toga gada. Ali ben Kadin pade mrtav na pod 
šatora. Korak se okrene k Meriem. Toga trenutka uleti u šator 
krvava i razbarušena prilika. 


— Morisone! — poviće djevojka. 


Korak se okrene i pogleda pridošlicu. Želio je zagrliti 
Meriem i zaboraviti sve što se u međuvremenu dogodilo, ali ga 
je dolazak mladog Engleza podsjetio na prizor na maloj čistini i 
tuga mu obuzme srce. 


Izvana su se već čuli glasovi uzbune koju su načinile 
crnkinje. Muškarci su trčali prema šatoru Ali ben Kadina. Nije 
se smjelo gubiti vrijeme. 


— Brzo! — poviče Korak, okrećući se Baynesu, koji nije 
znao, ima li pred sobom prijatelja ili neprijatelja. — Odvedite je 
k ogradi. Pođite stražnjom stranom šatora. Ovdje je moje uže. 
Pomoću njega se možete popeti preko zida i pobjeći. 


— A ti, Korače? — poviče Meriem. 


— Ja ću ostati — odgovori čovjek-majmun — moram svršiti 
neki posao sa šeikom. 


Meriem je oklijevala, ali ih Korak zgrabi za ramena i izgura 
u tamu kroz razrezani šator. 


— Trčite! — naredi i okrene se da, dočeka one koji su već 
nagrnuli kroz šatorsko krilo. 


Čovjek-majmun borio se tako sjajno kao nikad do sada, ali 
je nadmoć napadača bila prevelika, a da bi mogao pobijediti. 
Ipak je uspio ono što je najviše želio, tj. da ih zaustavi i Baynes 
je imao dosta vremena da pobjegne s Meriem. Tada ga 
neprijatelj nadvlada, jer je bio brojniji, a zatim ga svezana, pod 
jakom stražom odvedu u šeikov šator. 


Starac ga je dugo gledao. Izmišljao je muke kojima će ga 
kazniti da ublaži bijes i mržnju, koji su plamtjeli u njegovu 


srcu prema tome stvorenju, koje mu je dva puta otelo Meriem. 
Ubojstvo Ali ben Kadina nije ga toliko razgnjevilo. Oduvijek je 
mrzio toga ogavnog sina svoga oca kojega je rodila odvratna 
robinja, ali se, razjaren, sjetio udarca koji mu je nekoć zadao 
taj čovjek. Nije se mogao dosjetiti kako da mu plati to 
poniženje. 

Dok je tako sjedio i gledao Koraka, kroz tišinu s onu stranu 
ograde prolomi se iz džungle trubljenje slona. Smiješak preleti 
Korakovim licem. Okrenu se neznatno u pravcu odakle je 
dolazio taj glas, i s usana mu se ote jezoviti zov. Jedan od 
crnaca, njegovih čuvara, udari ga drškom koplja po usnama, 
ali nitko nije znao smisao tog zova. 


U džungli Tantor je naćulio uši kad je čuo Korakov zov. 
Približio se ogradi, dignuo surlu i onjušio, a onda — upro 
glavom o ogradu od balvana i počeo je gurati. Ograda je bila 
jaka i tek je malo popustila na pritisak. 


U šatoru šeik se napokon uspravi i obrati jednom od svojih 
ljudi pokazavši zarobljenika. 


— Spalite ga — zapovjedi — i to odmah. — Lomača je već 
spremna. 


Straža odgura Koraka iz šatora, odvuče na čistinu usred 
sela gdje je visoki kolac bio zaboden u zemlju. Kolac nisu 
upotrebljavali za lomaču, već su za njega vezivali nepokorne 
robove i tu ih ćesto bičevali tako dugo dok ih smrt ne bi riješila 
muka. 


Za taj su kolac privezali Koraka. Donijeli su granja i 
naslagali oko njega, a tada dođe i sam šeik da vidi muke svoje 
žrtve. Korak ne trepne okom, čak ni onda kad su donijeli 
baklju, i kad je između suhih grančica zapucketala vatra. 


Još jednom se oglasi onim istim zovom, kao i u šeikovom 
šatoru, a slon mu se odazove trubljenjem. 


Stari je Tantor uzalud gurao ogradu. Čuo je kako ga Korak 
opet zove, a miris čovjeka, neprijatelja ispunio je veliku 
životinju bijesom i zlovoljom protiv nijeme prepreke koja ga je 
zadržavala. Okrene se, otkasa nekih dvanaest koraka unazad, 


podigne surlu, snažno zatrubi pun gnjeva, obori glavu i poput 
velike sprave za rušenje bedema, sprave od kosti i mesa, navali 
ravno na snažnu prepreku. 


5) A FA EZ oba a 


Tantor obori glavu i navali na ogradu poput velike sprave 
za rušenje bedema. Ograda se nakrivi, prsne od udarca, a 
razbješnjeli slon navali kroz prolaz. 


Ograda se nakrivi, prsne od udarca, a razbješnjeli mužjak 
navali kroz prolaz. Korak je, kao i ostali, čuo lomljavu, ali ju je 
samo on razumio. Već mu se primicao plamen kad je jedan od 
crnaca začuo buku iza sebe, okrenuo se i spazio ogromnu 
Tantorovu trupinu koja se sporo kretala prema njima. Čovjek 
vrisnu i pobjegne dok je slon već zasao među ljude i gazio sve 


dok se probijao kroz vatru, koje se bojao. Žurio je svom 
voljenom drugu. 


Šeik izda zapovijed svojim ljudima, a onda sam otrči u 
šator po pušku. Tantor obavije Koraka surlom i išćupa kolac iz 
zemlje. Plamen je palio njegovu kožu, koja je, iako debela, bila 
veoma osjetljiva. U želji, da što prije pobjegne iz vatre koju je 
mrzio i spasi svoga prijatelja, gotovo je zdrobio čovjeka- 
majmuna. 


Podigavsši svoj teret visoko nad glavom, divovska životinja 
se okrene i potrči k probijenoj ogradi. S puškom u ruci, šeik 
istrči iz šatora i stade na put razbješnjeloj zvijeri. Podigne 
pušku i opali, ali tane promaši cilj, a Tantor ga začas pregazi i 
zdrobi svojim divovskim stopalima, kao da je zdrobio mrava što 
mu se ispriječio na putu. 


Zatim, noseći pažljivo svoj teret, slon Tantor uđe u mračnu 
džunglu. 


Meriem, zbunjena što je tako neočekivano ugledala 
Koraka kojeg je smatrala već odavna mrtvim, pusti da je 
Baynes odvede. Prema Korakovim uputama on ju je vodio 
sigurnim putem iza šatora prema ogradi. Englez prebaci 
zamku oko jednog balvana od kojih se sastojala ograda. 
Usplne se s mukom, a zatim pruži ruku i pomogne Meriem da 
se uspne do njega. 


— Dođite — prošapće — moramo požuriti. — Tada, kao 
probuđena iz sna, Meriem se osvijesti. Tamo je ostao Korak, 
njen Korak boreći se posve sam se neprijateljima. Njeno je 
mjesto bilo kraj njega, u borbi s njome i za njega. Pogleda gore 
u Baynesa. 


— Idite! — reče. — Pođite natrag k bwani i dovedite pomoć. 
Moje je mjesto ovdje. Ako ostanete nećete pomoći. Idite dok još 
možete i dovedite bwanu. 


Bez rijeći Morison Baynes klizne na zemlju kraj Meriem 
unutar ograde. 


— Ostavio sam ga samo zbog vas — reče i klimne glavom u 
pravcu šatora koji su upravo ostavili. — Znao sam da ih on 
može zadržati dulje od mene i tako vam pružiti bolju 
mogućnost bijega no ja. Ja sam trebao ostati. Čuo sam da ste 
ga zvali ,Korak“ i znam tko je on. On vam je prijatelj. Ja sam 
vam nanio samo zlo. Ne, nemojte me prekidati. Ispričat ću vam 
istinu i otkriti kakva sam bio zvijer. Smišljao sam da vas 
odvedem u London, kao što sami znate, ali ne da se vama 
oženim. Da, treba da me se grozite, to i zaslužujem. 
Zavređujem da me prezirete i mrzite, ali onda još nisam znao 


što je ljubav. Otkad sam toga svjestan, naučio sam još nešto: 
da sam cijelog svog života bio hulja i kukavica. Prezirao sam 
sve koji nisu pripadali mom društvenom sloju. Mislio sam da 
niste dovoljno visoko da nosite moje ime. Kad vas je ,Hanson“ 
oteo i prevario me, pretrpio sam paklene muke, ali su me one 
prekalile i postao sam čovjek, premda prekasno. Sada vam 
mogu ponuditi čistu ljubav i zamoliti vas da moje ime podijelite 
sa mnom. 


Meriem je načas usšutjela uronjena u misli. Prvo njeno 
pitanje nije bilo ni u kakvoj vezi s njegovom ispovijedi. 


— Kako ste prispjeli u ovo selo? 


On joj ispriča sve ono što se desilo otkada mu je crnac 
otkrio ,Hansonovu“ dvoličnost. 


— Rekli ste da ste kukavica — reče — pa ipak ste sve to 
uradili da me spasite, zar ne? Iskrenost, kojom ste mi malo 
prije ispričali sve o sebi, pokazuje da niste moralni kukavica, a 
hrabrost, kojom ste me pokušali spasiti, svjedoči da niste to ni 
u fizičkom pogledu. Ne bih mogla ljubiti kukavicu. 


— Zar me uistinu ljubite? — Baynes zine od čuda i približi 
joj se za korak kao da će je uzeti u naručje. Ali ona ispruži 
ruke i nježno ga gurne kao da kaže: još ne. Ona nije bila 
svjesna svojih osjećaja i namjera. Mislila je da ga ljubi, u to 
nije sumnjala, ali nije mislila da bi ljubav prema tom mladom 
Englezu bila nešto, što se ne slaže sa odanošću, koju je 
osjećala prema Koraku. Jer ljubav prema Koraku nije oslabila. 
Bila je to ljubav sestre prema odanom bratu. Dok su tako 
stajali začuše uzbunu u selu. 


— Ubili su ga — prošapće Meriem. 
Ta rečenica podsjeti Baynesa zašto su se vratili. 


— Pričekajte ovdje — reče. — Idem pogledati. Ako je mrtav, 
ne možemo mu pomoći, ali ako živi, dat ću sve od sebe da ga 
spasim. 

— Hajdemo zajedno — odgovori Meriem. — Dođite! — I ona 
ga povede natrag prema šatoru gdje su posljednji put vidjeli 
Koraka. Na svom putu bili su često puta prisiljeni da se bace 


na zemlju u sjenu šatora ili koliba jer su ljudi uzbuđeno 
prolazili. Cijelo je selo bilo na nogama. Povratak u šator trajao 
je mnogo duže od njihova bijega prema ogradi. Oprezno se 
primakoše prerezu na šatoru koji je načinio Korakov nož. 
Meriem proviri. Bijaše prazan. Uvuće se unutra, a Baynes za 
njom. Prođu tiho do ćilima koji je dijelio prostoriju u dva dijela. 
Meriem razmakne zastor i zaviri u prednju prostoriju. I ta 
bijaše prazna. Pođe prema ulazu u šator i pogleda van. Tada se 
zagrcne od užasa. Baynes pogleda preko njenih ramena i 
krikne. Taj krik bijaše kletva. 


Na udaljenosti od kakvih stotinu stopa ugledaju Koraka, 
privezanog za kolac. Oko njega već je gorjelo granje. Baynes 
gurne Meriem ustranu i potrči do čovjeka osuđenog na smrt. O 
tome, što bi mogao uraditi suprotstavljajući se premocćnoj sili 
neprijatelja, nije uopće razmišljao. Istog trenutka Tantor je 
probio ogradu i napao ljude. Bujica ljudi okrene i potrči natrag 
pred razbješnjelom zvijeri ponijevši sa sobom i Baynesa. Sve se 
to zbilo u tili čas. Slon je nestao sa svojim teretom, a selom 
zavlada panika. Muškarci, žene i djeca trčahu glavom bez 
obzira tražeći sklonište. Psi su zavijali i bježali. Konji, deve i 
magarci, uplašeni slonovim trubljenjem, pokušali su se 
otrgnuti od užadi, kojom bijahu svezani za kolce. Dvanaestak 
ih se uspjelo osloboditi i sada su galopirali tik do Baynesa 
kojem pade nešto na um. Okrene se i potraži Meriem. Ona je 
bila kraj njega. 


— Konji! — poviće. — Kad bismo mogli nabaviti dva konja! 
Meriem ga odvede na kraj sela. 


— Odriješite dva — reče — i povedite ih sa sobom. Znam 
gdje su sedla. Donijet ću i uzde — i prije no što ju je mogao 
zaustaviti, ona ode. 


Baynes brzo odveže dva konja i povede ih do mjesta koje 
mu je Meriem označila. Tamo je strpljivo čekao. Izgledalo mu je 
da čeka sat, ali to je bilo svega nekoliko minuta. Ugleda 
djevojku kako dolazi noseći dva sedla. Brzo osedlaju konje. U 
svjetlu vatre, koja je još uvijek gorjela, mogli su vidjeti kako se 
Arapi smiruju. Muškarci su trčali uokolo i sakupljali stoku 
koja se bila odvezala. Dvojica ili trojica vodila su je na kraj sela 


gdje su Meriem i Baynes upravo osedlali konje. 
Djevojka se baci u sedlo. 


— Požurite! — prošapće. — Morat ćemo brzo jahati. Proći 
ćemo kroz ogradu kuda se probio Tantor — i kad je vidjela da 
je Baynes prebacio nogu preko konjskih sapi, potjera svoga 
konja. Propevši se, prestrašena životinja poleti naprijed. 
Najkraći je put vodio sredinom sela i Meriem pođe tim putem. 
Baynes ju je slijedio. Konji su jurili galopom. 


Oni su se pojavili tako brzo i neočekivano usred sela, da su 
već presli pola puta, dok su iznenađeni stanovnici primijetili 
što se zbilo. Tad ih prepozna jedan od Arapa, poviče na 
uzbunu, podigne pušku i opali. Pucanj bijaše znak za uzbunu, 
i dok su muškete praštale, Meriem i Baynes projure na 
konjima kroz provaljenu ogradu i odgalopiraju dobro utrtom 
stazom prema sjeveru. 


A Korak? 


Tantor ga je odnio daleko u šumu i nije se zaustavljao sve 
dok nije utihnuo i posljednji glas iz udaljenog sela. Nježno 
položi svoj teret na zemlju. Korak je upotrijebio svu silu da se 
oslobodi, ali usprkos velikoj snazi nije mogao raskinuti 
mnogobrojnu užad, koja ga je čvrsto sputavala. Dok je tako 
ležao i nastojao da se oslobodi, slon je nad njim čuvao stražu. 
U džungli nije bilo tako smione zvijeri, koja bi se usudila da ga 
napadne, jer je znala da bi smjesta bila usmrćena od te snažne 
životinje. 

Svanulo je, a Korak se još nije uspio osloboditi. Pomisli da 
vi tu, usred obilja, mogao umrijeti od žeđi i gladi, jer ga Tantor 
ne može odvezati. 


Dok se on tako svu noć mućio da se oslobodi, Baynes i 
Meriem kasali su uz rijeku prema sjeveru. Djevojka je 
uvjeravala Baynesa da se Korak spasio s Tantorom u džungli. 
Nije joj padalo na um, da se čovjek-majmun neće moći sam 
osloboditi svojih spona. Baynesa je ranila puška jednog Arapa 
i djevojka ga je željela smjestiti u dom Velikog Bwane, gdje će 
ga dobro njegovati. 


Onda ću nagorovori bwanu da pođe sa mnom u potragu za 
Korakom. On mora doći i živjeti s nama. 


Jahali su svu noć, a ranom zorom nabasaše na grupu ljudi 
koji su jahali prema jugu. Bio je to glavom sam bwana u 
pratnji svojih vitkih ratnika. Ugledavši Baynesa, čelo se 
golemog Engleza namršti, ali je ipak sačekao Meriemino 
objašnjene prije no što će iz njega provaliti bijes koji je tako 
dugo susprezao u grudima. Kad je završila s pričanjem, 
izgledalo je da je posve zaboravio na Baynesa. Zaokupile su ga 
druge misli. 


— Rekli ste da ste pronasli Koraka? — upita. — Zar ste ga 
zaista vidjeli? 


— Da — odgovori Meriem. — Vidjeli smo ga tako dobro kao 
što sad vidim vas. Želim, bwana, da pođete sa mnom i 
pomognete mi da ga nađem. 


— Jeste li ga dobro vidjeli? — bwana se obrati Morisonu. 
— Da, sire — odgovori Baynes — tako kao što vas vidim. 


— Kako izgleda? — nastavi zapitkivati bwana. — Što mislite 
koliko mu je godina? 


— Izgleda poput Engleza i mojih je godina — odvrati 
Baynes — premda bi mogao biti i stariji. Jako je opaljen od 
sunca i mišićav. 

— Jeste li primijetili kakve su mu boje oči i kosa? — Bwana 
je govorio brzo, gotovo uzrujano. Meriem mu je odgovorila. 

— Korak ima crnu kosu i sive oči. 

Bwana se okrene vodiću. 


— Odvedi Miss Meriem i Mr. Baynesa kući, a ja krećem u 
džunglu. 


— Dozvolite, bwana, da i ja pođem s vama — poviće 
Meriem. — Vi odlazite da potražite Koraka. Pustite me da idem 
s vama. 


Tužno ali odlučno bwana se okrene djevojci: 


— Vaše je mjesto kraj čovjeka koga ljubite. 


Dade znak vodiču da povede njegovog konja i vrati se na 
farmu. Meriem polako uzjaši umornog arapskog konja kojim je 
dojahala iz šeikovog sela. Za ranjenog Baynesa sastaviše nosila 
jer je počeo bulazniti i mala povorka zavi stazom uz rijeku. 


Bwana je stajao i promatrao ih tako dugo dok nisu isćezli. 
Meriem se ogledavala. Jahala je oborene glave i spuštenih 
ramena. Bwana uzdahne. Volio je malu arapsku djevojku 
poput vlastite kćeri. Uvidio je da se Baynes popravio, pa sada 
ništa više nije mogao prigovoriti, ako ga djevojka zaista ljubi, 
ali sve mu je nekako izgledalo da Baynes nije vrijedan male 
Meriem. Polako se okrene najbližem drvetu, popne se u skoku, 
uhvati za granu i vinu u krošnju. Njegove kretnje bijahu gipke 
kao u mačke. Visoko gore na drvetu počne svlačiti svoje 
odijelo. Iz lovačke torbe, obješene o rame, izvuče dugi komad 
jelenje kože, smotano uže i britki nož. Jelenju kožu omota oko 
bokova, uže prebaci preko ramena, a nož zatakne za pojas koji 
je načinio od biča za jahanje. 

Uspravi se, zabaci glavu, isprsi se i tužno nasmiješi. 
Nosnice mu se raširiše: njuškao je mirise džungle. Sive mu se 
oči suziše. Zguri se i skoči na granu niže, a onda se odbaci 
preko grana prema jugoistoku ostavljajući rijeku iza sebe. 
Kretao se brzo, zaustavljajući se rijetko i samo zato da ispusti 
jedan urlik, jezovit i prodoran, a tada je čekao odazov. 


Putovao je tako nekoliko sati kad začuje ulijevo, u daljini 
što se protezala pred njim, slab odazov — bijaše to zov 
majmuna-mužjaka koji je odgovarao na majmunski poziv. U 
njemu ustreptaše svi živci, a oči zablistaše kad je začuo taj 
glas. Opet jezovito zaurliče, a onda požuri u novom pravcu. 


Koraku bude jasno da će umrijeti, ako ostane na tom 
mjestu očekujući pomoć koja nije dolazila, pa se obrati 
Tantoru čudnim jezikom koji je životinja smjesta razumjela. 
Zapovjedio je, naime, slonu da ga odnese na sjeveroistok. 
Tamo je prije izvjesnog vremena vidio i bijelce i crnce. Ako 
naiđe na jednog od ovih posljednjih, on će jednostavno 
zapovjediti Tantoru da ga zarobi, a zatim će ga Korak natjerati 


da ga oslobodi spona. Bolje da i to pokuša, nego da leži ovdje u 
džungli očekujući smrt. Tantor ga je nosio kroz šumu, a Korak 
bi s vremena na vrijeme glasno zaurlao, jer se nadao da će 
tako privući pažnju Akutovog čopora antropoida koji su često 
lutali ovuda. Akut bi znao odriješiti čvorove kao što je to 
uradio prije mnogo godina kad ga je zavezao Paulvitch. I Akut, 
koji se upravo nalazio na jugu, začuje njegov zov iz divljine i 
uputi mu se u pomoć. No bio je tu još netko tko ga je ćuo. 


Kad je bwana ostavio ljude, poslavši ih na farmu, Meriem je 
još neko vrijeme jahala oborene glave. Sto je razmišljala, to 
nitko nije znao. Najednom se odluči. Pozove k sebi vodiča. 


— Vraćam se bwani — najavi. 


Crnac strese glavom. — Ne, bwana je rekao da vas odvedeni 
kući. Zato ću vas odvesti tamo. 


— Odbijate da me pustite? — upita djevojka. 


Crnac potvrdi glavom i ostane na kraju kolone da može na 
nju bolje paziti. Meriem se lukavo nasmiješi. Njen je konj 
prolazio ispod jedne niske grane i crnac najednom primijeti da 
djevojke više nema u sedlu. Potrči do drveta u kojem je 
nestala. Ništa nije vidio. Zvao je, no nije bilo odgovora, samo s 
desne strane iz daljine začuje podrugljivi smijeh. Poslao je 
svoje ljude da je potraže u džungli, ali su se vratili praznoruki. 
Nakon nekog vremena nastave put prema farmi, jer je Baynes 
sad već jako buncao u groznici. 


Meriem je žurila prema mjestu kamo je mislila da bi Tantor 
mogao otići. Bilo je to mjesto, gdje se sastaju slonovi, duboko 
u šumi, istočno od šeikovog sela. Kretala se brzo i bešumno. Iz 
glave je odagnala sve misli osim jedne jedine, da mora naći 
Koraka i povesti ga sa sobom. Smatrala je to svojom dužnošću. 
Mučćila ju je i sama pomisao da s njime nešto nije u redu. Prije 
to nije shvatila jer joj je bio jedini cilj da dopremi u bungalow 
ranjenog Morisona. Ta ju je briga tako zaokupila, da nije ni 
pomisljala nedostaje li ona, možda, i Koraku. Već nekoliko sati 
kretala se brzo, bez odmora, dok nije začula njoj poznati zov 
majmuna-mužjaka kako dozivlje drugove iz svog plemena. 


Nije odgovorila, već je samo još više požurila. Sada je skoro 


letjela. Osjetljivim nosnicama nanjuši Tantora — znala je da je 
na dobrom tragu. Nije ga pozvala, jer ga je željela iznenaditi. 
Odjednom ugleda slona kako na glavi oprezno nosi masivni 
stup s čovjekom i pridržava ga svojom savijenom surlom. 


— Korak! — poviče Meriem s grana. 


Slon se smjesta okrene, spusti svoj teret na zemlju, divlje 
zatrubi i postavi se u obranu svog prijatelja. Čovjek-majmun 
prepoznavši glas svoje prijateljice, osjeti da ga nešto guši od 
uzbuđenja. 


— Meriem! — odazove joj se. 


Zanesena srećom djevojka se spusti na zemlju i potrči da 
oslobodi Koraka, ali Tantor prigne zlokobno glavu i prijeteći 
zatrubi. 


— Vrati se! Vrati se! — povičće Korak. — Ubit će te. Meriem 
se zaustavi. — Tantor! — pozove golemu životinju. 


— Zar me se ne sjećaš? Ja sam mala Meriem. Nekoć sam 
znala jahati na tvojim širokim leđima. — No slon je samo 
opasno mumljao i u bijesnom prkosu mahao kljovama. Tada 
ga Korak pokuša umiriti. Zapovjedi da se udalji kako bi se 
djevojka mogla približiti i osloboditi ga, ali Tantor nije htio 
otići. U svakom ljudskom biću, osim Koraka, on je vidio 
neprijatelja. Mislio je da bi djevojka mogla naškoditi njegovom 
prijatelju i zato joj nije htio pružiti priliku. Cijeli sat čovjek i 
djevojka tražili su način kako da se riješe tog nesretnog 
pokrovitelja, ali uzalud. Tantor je uporno stajao kraj Koraka i 
nije dozvolio da mu se itko približi. 


Napokon se muškarac nečemu dosjeti. — Pretvaraj se da 
odlaziš — posavjetuje djevojku. — Idi niz vjetar da te ne može 
nanjušiti, a tada nas prati. Nakon nekog vremena naredit ću 
mu da me spusti na zemlju i naći neku izliku da ga udaljim od 
sebe. Kad on ode, možeš se spustiti na zemlju i prerezati moje 
spone. Imaš li nož? 


— Imam — odgovori. — Sad imam. Mislim da ćemo ga moći 
prevariti, ali ne budi pretjerano siguran. Tantor je lukav. 


Korak se nasmiješi. Znao je da je djevojka u pravu. Začas 


ona nestane. Slon je osluškivao i podigao surlu da je nanjuši. 
Korak mu opet zapovjedi da ga podigne na glavu i tako 
nastaviše put. Oklijevajući jedan tren, slon učini kao što mu je 
Korak zapovjedio. Tada Korak začuje udaljeni zov majmuna- 
mužjaka. 


— Akut! — pomisli. — Sjajno! Tantor dobro poznaje Akuta. 
Pustit će ga da mu se približi. — On podigne glas i odgovori na 
zov majmuna, ali ipak dozvoli Tantoru da nastavi s njime put. 
Neće biti zgoreg ako pokuša i ovaj drugi plan. 


Izbili su na čistinu gdje Korak nanjuši vodu. Evo dobrog 
izgovora da ga ostavi nasamu. On zapovjedi Tantoru da ga 
položi na zemlju, i da mu u surli donese vode. Zvijer ga položi 
na travu usred čistine, a tada nacćuli uši i podiže svoju 
osjetljivu surlu. Osluškivao je hoće li zapaziti i najmanji znak 
opasnosti. Izgledalo je da nema nikog, pa se uputi prema 
malenom izvoru koji bijaše udaljen nekih dvjesta, trista jardi. 
Čovjek-majmun jedva je mogao suspregnuti smiješak kad je 
vidio kako je lukavo prevario svog prijatelja. Ali, ma koliko je 
poznavao Tantora, nije znao da je lukaviji od njega. Životinja 
odgega niz čistinu i nestane u džungli u smjeru izvora, ali čim 
je lišće sakrilo njegovo veliko tijelo, on se okrene i oprezno vrati 
k rubu čistine, odakle je mogao promatrati a da njega nitko ne 
vidi. Tantor je po prirodi bio sumnjičav. Još se uvijek bojao da 
će se vratiti Tarmangani ženka i pokušati napasti njegova 
Koraka. Zato će prije no što ode po vodu, još neko vrijeme 
ostati ovdje da se uvjeri, je li sve u redu. Baš je dobro što je 
ostao! Evo je! Spustila se sa drveta i trči preko čistine prema 
čovjeku-majmunu. Pustit će je da se približi, a onda navaliti. 
Tako više neće moći pobjeći. 

Malene su mu oči svirepo zasjale. Podigao je svoj ukočeni 
rep. Jedva se suzdržao da ne zatrubi u znak mržnje na sav 
svijet. Meriem je već skoro prispjela do Koraka, kadli Tantor 
primijeti dugi nož u njenim rukama, a tada s užasnim urlikom 
provali iz džungle i pojuri prema nježnoj djevojci. 


Korak se prodere iz petnih žila i naredi svome 


velikom zaštitniku da se zaustavi, ali uzalud. Svom 
snagom svojih malih hitrih nogu Meriem potrči prema 
obližnjem drvetu, ali Tantor pojuri prema njoj brzinom 
ekspresnog vlaka. 


Koraku je jedino preostalo da leži i promatra tu 
strašnu tragediju. Oblio ga hladni znoj. Srce mu je 
prestalo kucati. Meriem će možda i dohvatiti stablo prije 
no što je Tantor dostigne, ali uz svu svoju okretnost, neći 
se moći skloniti iz dosega njegove strašne surle. On će je 
skinuti s drveta i zavitlati zrakom. Korak je već u mislima 
gledao strašan prizor. Tantor će je baciti uvis i probadati 
njeno krhko, vitko tijelo strašnim kljovama ili će je teškim 
nogama zgnječiti u kašu koju više nitko neće moći 
prepoznati. 


Već ju je gotovo dostigao. Korak je poželio da sklopi 
oči, ali nije mogao. Grlo mu se osušilo i palilo ga. Još 
nikada, cijelog života u džungli, nije osjetio takav užas 
kakav ga je sada obuzeo. Još samo nekoliko koraka i 
strašna životinja će je dohvatiti. Ali što je to? Korak 
iskolači oči. Neka neobična prilika skoči sa stabla, koje je 
Meriem gotovo već dostigla i stane između djevojke i 
slona. Bio je to bijeli, goli div. Preko ramena prebacio je 
kolut užeta. Iza pojasa, isprepletenog od jahaćeg biča, 
stršio je lovački nož. Drugog oružja nije nosio. Goloruk se 
suprotstavio razbješnjelom Tantoru. S usana stranca 
otkine se oštra zapovijed. Velika se zvijer zaustavi, a 
Meriem, spašena, popne se ponovno na visoko drvo. 


Korak zadivljeno odahne. Zapilji se u lice Merieminog 
osloboditelja. Polako dozove sjećanje. Oči mu se 
razrogače od iznenađenja. Nije mogao vjerovati. 


Srdito mumljajući Tantor se još uvijek klatio amo- 
tamo pored bijelog diva. Tada se ovaj približi sasvim do 
uzdignute surle i nešto tiho zapovjedi slonu, koji odmah 
prestane mumljati. Divlji mu se bljesak ugasi u očima, a 
stranac pristupi Koraku. Tantor ga je poslušno pratio u 
stopu. 


Začuđena Meriem je također sve to promatrala. 
Najednom joj se muškarac okrene, kao da se tek sada, 
zaboravivši je na tren, sjetio njene prisutnosti. 


— Dođi, Meriem! — pozove je, a zatim i ona 
prepoznavši ga usklikne: — Bwana! — Djevojka se brzo 
spusti i otrči do njega. Tantor upitno pogleda u bijelog 
diva, ali kad ga ovaj opomene, slon dozvoli djevojci da mu 
se približi. Oboje pođu k mjestu gdje je ležao Korak. 
Njegove oči razrogače se od čuda. 


U njima se čitala molba za oproštenje. Korak je imao 
zahvaliti čudu što se, između svih ljudi, baš ovo dvoje 
našlo kraj njega. 


— Jack! — klikne bijeli div, kleknuvši pored čovjeka- 
majmuna. 


— Oče! — ote se prigušeno s Korakovih usana. — 
Dobro je da si to ti. Nitko drugi u čitavoj džungli ne bi 
mogao zaustaviti Tantora. 


Čovjek brzo prereže uže koje je sputavalo Koraka. 
Mladić skoči na noge i zagrli svog oca. Stariji se 
muškarac obrati Meriem. 


— Mislim da sam vam naredio da se vratite na farmu 
— reče strogo. 


Korak ih je začuđeno gledao. Čeznuo je svim srcem da 
zagrli djevojku, ali se sjetio onoga drugog, zgodnog 
mladoga gentlemena. On je još uvijek samo divlji, 
necivilizirani čovjek-majmun. 


Meriem pogleda molećivo u bwanine oči. 


— Rekli ste mi — progovori plačljivim glasom — da je 
moje mjesto kraj čovjeka kojeg ljubim — i ona pogleda 
Koraka očima, punim nekoga čudesnog svjetla koje, sve 
do sada, nije zasjalo ni za jednog čovjeka. 


Korak joj priđe ispruženih ruku, ali umjesto da je 
zagrli, pade iznenada pred nju na koljena, podigne njenu 
ruku do svojih usana i poljubi je s više poštovanja, no sto 
bi poljubio ruku svoje kraljice. 


Mumljanje Tantora trgne sve troje ljudi odgojenih u 
džungli, i oni naćule uši. Tantor je gledao u drveće povrh 
njih. Slijedeći njegov pogled, njihove oči ugledaju velikog 
majmuna koji je izronio iz lišća. Načas ih je promatrao, a 
tada mu se iz grla ote glasan krik veselja i prepoznavanja. 
On skoči na zemlju, praćen čoporom mužjaka i odgega 
prema njima vičući prajezikom antropoida. 


— Tarzan se vratio! Tarzan, gospodar džungle! 


Bijaše to Akut. Odmah je počeo skakati oko njih troje, 
ispuštajući jezive krikove koji bi ostalim ljudima djelovali 
kao izljevi najveće jarosti. No, njih je troje znalo da se 
kralj majmuna klanja kralju većem od sebe. Kraj njega su 
skakali dlakavi mužjaci, i natjecali se, tko će skočiti više i 
urliknuti jezovitije. 


Korak položi privrženo ruku na rame svog oca. 


— Postoji samo jedan Tarzan — reče — i nikad se 
drugi neće roditi. 


Dva dana kasnije sve troje se spuste s drveća na rubu 
ravnice, odakle su se vidjeli dimnjaci na kući i dim, koji 
se dizao iz bungalowa. Tarzan, kralj majmuna, našao je 
svoje odijelo na drveću gdje ga je ostavio. Korak se nije 
htio pojaviti pred svojom majkom na po gol, poput 
divljaka, a Meriem ga nije htjela ostaviti samog, jer se 
bojala da će se predomisliti i opet otrčati u džunglu. 
Stoga otac sam ode u bungalow po konja i odijelo. 


Draga ga je dočekala na vratima. Pogledala ga je 


upitno i tužno, jer nije vidjela Meriem. 


— Gdje je ona? — upita drsšćućim glasom. — Muviri 
mi je ispričao da te nije poslušala, već da je pobjegla za 
tobom u džunglu čim si ih napustio. Oh, Johne! Neću 
moći podnijeti da i nju izgubim! 


SPARK 

Dva dana kasnije sve troje — Tarzan, Korak i Meriem — 
spustiše se s drveća na rubu ravnice odakle su se vidjeli 
dimnjaci na kući i dim koji se digao iz bungalowa. 


Lady Greystoke zaplače i nasloni glavu na široke 


grudi, gdje je često nalazila utjehu, kad bi je zadesila 
nesreća. 


Lord Greystoke joj podiže glavu i zagleda se smiješeći 
u njene oči. Obuze je sretna slutnja. 


— Što se dogodilo, Johne? — poviče. — Nosiš li mi 
dobre vijesti? Nemoj da ih čekam. 


— Hoćes li imati snage da čujes najbolje vijesti koje si 
ikada čula? — upita je. 


— Veselje nikad ne ubija! — klikne. — Našao si 
Meriem? 


— Nije mogla vjerovati da će se dogoditi još veće čudo. 


— Da, Jane — odgovori glasom promuklim od 
uzbuđenja. 


— Našao sam i nju i njega! 
— Gdje je on? Gdje su oni? — zapita sva uzdrhtala. 


— Tamo na rubu šume. Nije htio da se pred tobom 
pojavi gol u svojoj sirovoj leopardovoj koži, pa me poslao 
da mu donesem odijelo. 


Ona sklopi ruke u krajnjem uzbuđenju i okrene se 
spremna da otrči u bungalow. — Pričekaj — dovikne mu 
preko ramena. 


— Još uvijek imam njegova mala odijela. Sva sam ih 
sačuvala. Donijet ću jedno. 


Tarzan se nasmije i zaustavi je. 


— Jedino odijelo koje će mu pristajati jest moje, ako 
mu i ono neće biti premaleno. Tvoj mali djećak je 
narastao, Jane! 


I ona se smijala. Bila je izvan sebe od radosti. Željela 
se smijati svemu i svačemu. Svijet je za nju opet bio 
ljubav, sreća i radost, onaj koji je tolike godine bio zavijen 
u veliku tugu. Njena je sreća bila tolika da je načas 
zaboravila tužnu vijest, koju je morala saopćiti Meriem. 
Poviče za Tarzanom, koji je upravo jahao prema džungli, 
neka je pripremi na tu vijest, ali je on nije čuo i ode ne 
znajući što mu žena dovikuje. 


Poslije jednog sata Korak dojaha kući, svojoj majci čija 
slika nije nikada izblijedjela u njegovu sjećanju. U 


njenom naručju i njenim očima našao je ljubav i 
oproštenje koje je toliko želio. 


A tada se majka obrati Meriem s izrazom žaljenja, koje 
je izbrisalo sreću iz njenih očiju. 

— Mala moja djevojčice! — reče joj. — Usred naše 
sreće čeka te velika tuga. Mr. Baynes je podlegao ranama. 


Meriem se snuždi, ali to nije bila tuga žene za 
izgubljenom ljubavi, već tuga čovjeka za čovjekom. 


— Žao mi je — reče jednostavno. — Nanio mi je veliko 
zlo, ali je to prije smrti popravio. Nekoć sam mislila da ga 
volim. Zabljesnuo me je, jer nikad nisam vidjela takvog 
čovjeka, zatim sam ga poštovala zbog moralne snage 
kojom je priznao svoje grijehe kao i fizičke kojom se 
usudio suprotstaviti smrti, ne bi li popravio zlo koje mi je 
nanio. Ali to nije bila ljubav. Nisam znala za ljubav sve 
dok nisam doznala da je Korak živ — i ona se s 
osmijehom okrene Koraku. 


Lady Greystoke brzo pogleda svog sina u oči, oči 
onoga koji će jednog dana biti lord Greystoke. Nije mislila 
na razliku u društvenom položaju između svog sina i 
djevojke. Smatrala je da je Meriem dostojna samog kralja. 
Htjela je samo doznati da li Jack doista voli to malo 
arapsko nahoče. Izraz očiju otkrio joj je tajnu, i ona ih 
oboje zagrli i poljubi tisuću puta. 


— Sad ću imati i kćerku! — usklikne. 


Najbliže je naselje bilo udaljeno nekoliko dana 
napornog hoda. Na farmi su se zadržali samo kratko 
vrijeme, toliko da otpočinu i da se spreme za veliki 
događaj, prije no što pođu na put. Kad su svršile 
svadbene svećanosti, upute se k obali i krenu put 
Engleske. To su bili najčudesniji dani u životu Meriem. 
Nije ni sanjala kakva sva čuda civilizacija sprema za nju. 
Ogromni ocean i udobni parobrod ispunili su je strahom. 


Buka, promet i uzbuđenje na londonskoj željezničkoj 
stanici prestrašili su je. 


— Da je bilo kakvo veliko drvo u blizini — povjerila se 
Koraku — znam da bih pobjegla na nj u strahu za svoj 
život. 

— Rugala bi se lokomotivi i bacala na nju granje — 
smijao se on. 


— Siroti stari Numa — uzdahne djevojka. — Što će 
raditi bez nas? 


— Naći će se već netko, mala moja Mangani, tko će ga 
dražiti — uvjeravao ju je Korak. 


U Londonu u kući Greystokevih, Meriem je od čuđenja 
ostala bez daha, ali kad su bili prisutni gosti, nitko nije 
mogao ni naslutiti da ne potječe iz visokih krugova. 


Bijahu kod kuće tek tjedan dana kad lord Greystoke 
primi vijest od svog dugogodišnjeg prijatelja D'Arnota. 


Tu je vijest donio general Armand Jacot koji se došao 
predstaviti. Lord Greystoke je dobro poznavao generalovo 
ime, kao i svatko, kome je poznata francuska povijest. 
Jacot bijaše zapravo princ de Cadrenet, ali republikanac 
po uvjerenju, koji se nije služio svojom titulom, premda je 
ona pripadala njegovoj obitelji već četiristo godina. 


— U republici princu nema mjesta — znao je govoriti. 


Lord Greystoke primi u svojoj knjižnici tog vojnika, 
orlovskog nosa i sijedih brkova, a nakon nekoliko rijeći, 
kojima su izrazili svoje divljenje za sve muke koje su 
obojica pretrpjela u životu, general Jacot mu objasni: — 
Došao sam k vama zato što mi je admiral rekao da nitko 
na svijetu ne poznaje bolje od vas život u centralnoj 
Africi. 

— Dozvolite da vam ispričam svoju priču ispočetka. 
Prije mnogo godina ukrali su moju malu kćerku. To su 
mi, vjerojatno, učinili domoroci dok sam služio u Alžiru u 
Legiji stranaca. Poslužili smo se svom ljubavi, novcem i 


vlašću da je nađemo, ali uzalud. Njena je slika bila 
objavljena u svim većim novinama, po gradovima cijelog 
svijeta. Ipak nikada nismo susreli ni muskarca ni ženu 
koji su je vidjeli od onog dana kad je tajanstveno nestala. 


— Prije tjedan dana došao mi je u Pariz jedan 
crnoputan Arapin po imenu Abdul Kamak. Rekao je da je 
našao moju kćerku i da me može odvesti k njoj. Odmah 
sam ga odveo admiralu D'Arnotu za kojeg znam da je 
mnogo puta putovao centralnom Afrikom. Priča, koju je 
onaj čovjek ispričao, uvjerila je admirala da mjesto, gdje 
se bijela djevojka nalazi u zarobljeništvu, nije daleko od 
vašeg afričkog posjeda. Savjetovao mi je da odmah odem i 
da vas posjetim, jer ćete vi dobro znati, je li bila u vašem 
susjedstvu neka bijela djevojka. 


— Kakav vam je dokaz donio Arapin da je to vaša 
kćerka? — upita lord Greystoke. 


— Nikakav — odgovori drugi. — Zato smo baš i mislili 
da je najbolje, ako se s vama posavjetujemo, prije no što 
organiziramo ekspediciju. Čovjek je imao samo jednu 
njenu fotografiju, na čijoj je poleđini bio prilijepljen stari 
novinski izrezak, koji ju je opisivao, i nudio nagradu 
onome tko je nađe. Bojimo se da je on to negdje našao i 
pročitao, pa se u njemu probudila želja za nagradom i 
namjera da nam utrapi bilo kakvu bijelu djevojku. Prošle 
su tolike godine da, najvjerojatnije, ne bismo ni mogli 
razlikovati pravu od krive. 


— Imate li sa sobom fotografiju? — upita lord 
Greystoke. General izvuče iz džepa kuvertu, izvadi jednu 
požutjelu fotografiju i pruži je Englezu. 

Suze su zamaglile pogled starog ratnika, kad je opet 
ugledao sliku svoje izgubljene kćerke. 


Lord Greystoke je neko vrijeme ispitivao fotografiju. 
Oći mu poprime neobičan izraz. On pritisne zvonce kraj 
svog lakta i začas uđe lakaj. 


— Zamolite moju snahu da dođe u knjižnicu — reče 
mu. 


Dvojica muškaraca sjedila su bez riječi. General Jacot 
bijaše suviše dobro odgojen, a da pokaže tugu zbog 
razočaranja koje je osjetio, kad je lord Greystoke tako 
brzo napustio predmet njihova razgovora zbog kojeg ga je 
posjetio. Čim dođe mlada lady i bude predstavljena, 
smjesta će otići. Tren kasnije uđe Meriem. 


Lord Greystoke i general Jacot ustanu da je pozdrave. 
Englez nije ništa govorio. Želio je zapaziti kakav će učinak 
proizvesti prvi susret između Francuza i djevojke. Ova 
nebeska zamisao rodila se u njemu dok su mu oči 
počivale na djetinjem licu Jeanne Jacot. 


General Jacot pogleda Meriem, a tada se obrati lordu 
Greystokeu. 


— Kako ste dugo već to znali? — upita ga gotovo 
optužujući. 

— Saznao sam to prije par minuta kad ste mi pokazali 
fotografiju — odgovori Englez. 


— To je ona — reče Jacot, dršćući od suzdržanog 
uzbuđenja. — Ali me ona ne poznaje, naravno, a i kako 
bi. — Tada se okrene k Meriem. — Dijete moje — reče — 


ja sam tvoj... 


Ali ga ona jednim sretnim krikom brzo prekine i potrči 
mu ispruženih ruku u susret. 


— Prepoznala sam vas! Poznajem vas! — vikala je. — 
Oh, sada se svega sjećam. — I starac ju je stegao u svom 
naručju. 


Pozvali su Jacka Claytona i njegovu majku, a kada su 
im sve ispričali, bijahu presretni što je mala Meriem 
našla oca i majku. 


— Ipak, nije li to nakon svega prekrasno — reče 
Meriem. 
— Ti si prekrasna — odgovori Korak. — Oženio sam se 


svojom malom Meriem, a da li je ona Arapkinja ili mala 
Tarmangani, za to me uopće nije briga. 


— Ona nije ni jedno ni drugo, moj sine — progovori 
general Armand Jacot. — Ona je princeza od rođenja. 

] ako su roditelji tajili da je Tarzan pro- 
veo mladost u džungli, njegov sin Jack već 
od najranije mladosti pokazivao je naročite 
sklonosti prema životinjama pa se tako jed- 
nom sprijateljio i s majmunom Akutom, koji 
je nastupao u londonskom cirkusu te ja za- 
jedno s njim pobjegao u džunglu. Slijedi dugo- 
godišnje skitanje džunglom i mnogobrojni su- 
kobi s domorocima, te otmica Meriem koju 
nakon mnogih peripetija Tarzanov sin oženi. 

